J 


Osuustoimintaliikkeen 

Merkkimiehiä 


Helsinki  1920 


PcUcrvo*Scura 


PELLERVON  KIRJASTO  N:o  38 


OSUUSTOIMINTALIIKKEEN 

MERKKIMIEHIÄ 


f 


HELSINKI  1920 
PELLERVO-SEURA 


HELSINKI  1920 

YHTEISKIRJAPAINO  OSAKEYHTIÖ 


Lukijalle. 


Ne,  jotka  vuosien  kuluessa  ovat  lukeneet  aikakaus- 
kirjaa ^Suomen  Osuustoimintalehti^ , tapaavat  tässä  kir- 
jassa vanhoja  tuttuja.  Ne  maailman  osuustoimintaliik- 
keen merkkimiesten  elämäkerrat,  jotka  tähän  kirjaan 
on  koottu,  ovat  näet  hankitut  mainittua  aikakauskir- 
jaa varten  ja  siinä  julaistut.  Niistä  useiden  kirjoitta- 
jiksi on  onnistuttu  saamaan  ulkomaalaisia  asiantunti- 
ioita  ja  moni  elämäkerta  on  juuri  meitä  varten  ensi  ker- 
ran kirjoitettu,  sillä  tällaista  julkaisua  ei  ole  vielä  millään 
muulla  kielellä. 

Mutta  vaikka  siis  nämä  elämäkerrat  ovat  jo  usealle 
Suomen  osuustoimintamiehelle  vanhoja  tuttuja,  niin 
olemme  varmat  siitä,  että  ne  ovat  tuttavuuksia,  joita  mie- 
lellään jatkuvasti  viljelee,  joitten  puoleen  mielihyvällä 
uudelleen  kääntyy. 

Ne  miehet,  joita  tässä  kuvataan,  ovat  tosin  hyvin  eri- 
laisista oloista  lähteneitä.  Niissä  on  tavallisen  talon- 
pojan asemasta  lähteneitä  ja  korkeasukuisia  suurtilan- 
omistajia, niissä  on  pikkuvirkamiehiä  ja  huomattavia 
valtiomiehiä,  niissä  on  vaatimattomia  maalaispappeja 

ja  korkeastioppineita  tiedemiehiä , niissä  on  köyhän  työ- 
miehen asemasta  kohonneita  ja  upporikkaita  suurteolli- 
suuden omistajia.  Mutta  kaikille  näille  on  kuitenkin 
yhteistä  se,  että  he  ovat  olleet  puhtaita  aatteen  miehiä, 
jotka  omaa  etuaan  hakematta  ovat  unelmoineet  nykyistä 
parempaa  maailmaa  ja  antautuneet  koko  olemuksellaan 
näitä  unelmiaan  toteuttamaan  vähäväkisten  kanssaih- 
mistensä hyväksi,  ja  vaikka  ainakin  useimmat  heistä 
ovat  saaneet  väsymykseen  saakka  työskennellä  ja  tais- 
tella aatteensa  puolesta  maailman  ymmärtämättömyyttä 
ja  itsekkyyttä  vastaan,  niin  ovat  he  kaikki  olleet  siinä 
suhteessa  onnellisia,  että  heidän  unelmansa  ovat  tulleet 
ennemmin  tai  myöhemmin,  suuremmassa  tai  vähäisem- 
mässä määrässä  toteutetuiksi,  onni,  mikä  ei  suinkaan 
ole  tullut  kaikkien  maailmanparantajain  palkaksi. 

Siinä  mielessä,  että  näitten  elämäkertain  lukeminen 
voisi  olla  sielun  virkistykseksi  niille  monille,  jotka  meillä 
Suomessakin,  vaikkapa  pienemmissä  oloissa,  uhraavat 
voimia  ja  rakkautta  saman  maailmaa  todellakin  paran- 
tamaan kykenevän  aatteen  puolesta,  kuin  nämä  osuus- 
toiminnan merkkimiehet,  silloin  kun  väsymyksen  ja  kyl- 
lästymisen hetket  tulevat,  ovat  nämä  elämäkerrat  tänne 
Suomeen  kootut  ja  täällä  julaistut. 

Valitamme,  että  tästä  kokoelmasta  emme  ole  onnis- 
tuneet saamaan  niin  täydellisiä  kuin  olisimme  tahtoneet. 

Toivomme  kuitenkin,  että  voimme  vähitellen  täydentää 
sitä  uusilla  elämäkerroilla,  niin  että  vuosien  kuluttua 
uusi  nide  ehkä  voipi  ilmestyä,  jos  Suomen  osuustoiminta- 
väki  ja  Suomen  osuustoiminnan  ystävät  ottavat  tämän 
niteen  vastaan  sillä  asianharrastuksella,  jolla  se  on 
toimitettu. 

Helsinki,  maaliskuulla  1920. 


Pellervon  Toimisto, 

ROBERT  OWEN 


Robert  Owen. 


Osuustoiminnan  henkinen  isä. 

Kirjoittanut  Eemil  Hynninen, 

obert  Owen  syntyi  Newtonissa  PohJois-Walesissa 


V.  1771  ja  kuoli  synnyinseudullaan  v.  1858.  Hän  jou- 
tui siis  elämään  juuri  taloudellisen  elämän  murrosaikana 
ja  vielä  siinä  maassa,  jossa  uusi  aika  ensinnä  ja  voimak- 
kaimpana tuli  näkyviin.  Jo  17:nnellä  vuosisadalla  oli  Eng- 
lannissa ja  Ranskassa  vanha,  käsityömäisellä  asteella 
oleva  teollisuus  ja  kauppa  alkanut  useilla  aloilla  väistyä 
pois  elinvoimaisemman  suurteollisuuden  ja  suurissa  piir- 
teissä käyvän  kaupan  tieltä.  Mutta  vasta  18:nnen  vuosi- 
sadan lopulla  ja  19:nnen  alkupuolella  esiintyi  uusi  aika 
talouselämässä  selväpiirteisenä  ja  entisiä  oloja  pahasti 
särkevänä.  Voimakkaan  sysäyksen  oli  sille  antanut  ko- 
neitten tunkeutuminen  teollisuuden  ja  liikkeen  palveluk- 
seen. Kehruukone  keksittiin  Englannissa  v.  1764  tai 
1765  ja  parikymmentä  vuotta  sen  jälkeen  kutomakone 
ja  näiden  uusien  koneiden  merkitys  kohosi  vielä  suu- 
remmaksi, kun  äskettäin  keksittyä  höyrykonetta  opittiin 
käyttämään  niille  voimanlähteenä.  Nyt  saattoi  yritteliäs 
liikemies  valmistaa  äärettömät  määrät  teollisuustuotteita. 

Sitäpaitsi  olivat  markkinat  hänen  tuotteilleen  laajenneet. 
Entiset  tullirajat  ja  esteet  olivat  poissa.  Liikeyhteys  eri 
maitten  välillä  oli  käynyt  vilkkaaksi  ja  säännölliseksi. 
Ensimäinen  höyrylaiva  ,,Savannah“  kulki  Atlantin  yli 
V.  1819,  ja  kohta  sen  jälkeen  alkoi  rautateitä  risteillä 
kaikkialla. 

Seurauksena  tästä  kaikesta  oli  teollisuuden  ja  kaupan 
ennenkuulumaton  kohoaminen  ja  suurten  ihmisjoukko- 
jen tulviminen  teollisuus-  ja  liikekeskustoihin.  Manches- 
terissa oli  esim.  v.  1760  noin  40,000  asukasta,  mutta 
V.  1881  jo  400,000,  ja  koko  Englannin  väestöstä,  josta 
19:nnen  vuosisadan  alulla  eli  vain  i/e  kaupungeissa,  kuu- 
lui jo  vuosisadan  puolivälissä  noin  1/2  kaupunkilais- 
väestöön. 

Tämä  uusi  talouselämä  sai  liikkua  aivan  vapaasti,  luoda 
omasta  voimastaan  itselleen  uusia,  tarkoituksenmukaisia 
muotoja.  Jos  tätä  ennen  oli  ollut  lukemattomia  säädök- 
siä kauppaa  ja  teollisuutta  kahlehtimassa  aivan  niin  pikku- 
asioihin asti,  että  esim.  Itävallan  kaupunkioikeus  kielsi 
tuoreiden  kalojen  kauppiaan  pitämästä  torilla  lakkia  pääs- 
sään, olipa  sitten  vesisade  tai  auringonpaahde,  jotta  tämä 
sitä  pikemmin  luovuttaisi  tavaransa  ostajalle,  niin  oli 
menty  toiseen  äärimmäisyyteen,  rajattoman  taloudellisen 
vapauden  ihannoimiseen.  Sillä  aivan  samalla  tavalla  kuin 
I8:nnen  vuosisadan  valistusmiehet  uskoivat  ihmisten  hy- 
vyyteen ja  luulivat  onnen  ajan  koittavan  niin  pian  kuin 
vain  entinen  huono  valtio,  yhteiskunta,  uskonto,  tavat  ja 
laitokset  hävitetään,  niin  uskoivat  myöskin  sen  ajan  ta- 
loudelliset kirjailijat  ja  politikot,  että  talouselämä  toimii 

sopusuhtaisesti  ja  sulavasti  kuin  hyvä  kone,  kunhan  se 
vain  vuossataisista  kahleistaan  vapaaksi  pääsee. 

Mutta  mikä  oli  kaikesta  seurauksena?  Kansan  taa- 
jat joukot  näissä  teoHisuuskeskustoissa  joutuivat  turvat- 
tomaan asemaan.  Heidän  kustannuksellaan  rikastui  teh- 
tailija, heiltä  koetti  kauppias  tavarain  välittäjänä  nyhtää 
suhdattomia  voittoja.  Toivotun  onnen  sijasta  oli  toivot- 
tomuutta, kurjuutta  kaikkialla. 

Useinkin  murrosaikoina  pyrkii  inhimillisyyden  ääni 
tukahtumaan,  häikäilemättä  pyritään  vain  eteenpäin,  toi- 
sen ihmisen  onnesta  ja  menestyksestä  välittämättä.  Ja 
niin  oli  nytkin.  Mutta  juuri  tuon  nousukastehtailija-  ja 
liikemiesluokan  keskuudesta  kohoaa  Robert  Owen  ajan 
yksilöllistä  suuntaa  vastaan  taistelemaan.  Yhteiskunnan 
kaikkien  jäsenten  onnen  panee  hän  etusijaan.  Yhteis- 
tuntoa ja  ymmärtämystä  kokee  hän  herättää  eri  luok- 
kien keskuudessa  ja  saada  ihmiset  yhteistoiminnan  kautta 
luomaan  itselleen  uutta,  parempaa  tulevaisuutta. 

Robert  Owen  syntyi  verrattain  vaatimattomissa  oloissa. 
Hänen  isänsä  oli  satulaseppä,  rautakauppias  ja  postin- 
hoitaja  pienessä,  rauhallisessa  Newtonin  kaupungissa. 
Jo  kymmenvuotiaana  läksi  yritteliäs  poika  kotoaan  vel- 
jensä luo  Lontooseen,  ja  ystävät  hankkivat  hänelle  pai- 
kan suuressa  kangaskaupassa  Stamfortissa  lähellä  Lon- 
toota. Siinä  oli  nuorella  Owenilla  erittäin  hyvä  olla. 
Isäntä  oli  kelvollinen  ihminen  ja  taitava  liikemies,  ja  oli 
Owenilla  siksi  paljon  vapautta,  että  hän  voi  4 tai  5 tun- 
tia päivässä  käyttää  lukemiseen.  Varhaisina  aamuhet- 
kinä  saattoi  Owenin  tavata  istumassa  kaupungin  puis- 

tossa  kirja  kädessä  ja  merkitsemässä  muistikirjaansa 
sieltä  löytämiään  mielilauseita.  3 tai  4 vuotta  täällä  ol- 
tuaan siirtyi  Owen  Lontooseen,  erääseen  suureen  kaup- 
paliikkeeseen, jossa  ostajat  olivat  pääasiallisesti  työväkeä. 
Uudessa  paikassaan  sai  Owen  tehdä  suunnattomasti 
työtä.  Liike  suljettiin  vasta  myöhään  illalla  ja  tavaroi- 
den järjestämisessä  meni  monasti  kello  2:een  asti  yöllä. 
Pois  mieli  Owen  tästä  rasittavasta  paikasta  ja  pian  ta- 
paammekin  hänet  uudessa  kohoavassa  teollisuuskaupun- 
gissa Manchesterissa.  Täällä  oli  hän  saanut  paikan  suu- 
ressa tukku-  ja  vähittäismyyntiliikkeessä.  Mutta  aivan 
pian  hän  jätti  sen  ja  perusti  itselleen  oman  liikkeen. 
Eräs  Jones-niminen  teräslankatyöntekijä,  joka  myi  tuot- 
teitaan siihen  liikkeeseen,  missä  Owen  palveli,  kertoi 
tälle  puuvillateollisuuden  voimakkaasta  kehityksestä  ja 
sen  tuottamista  suurista  voitoista.  Owen  teräväsilmäi- 
senä  liikemiehenä  huomasi  pian,  että  tällä  alalla  oli  hy- 
vät menestymisen  mahdollisuudet.  Tapansa  mukaan 
kävi  hän  ripeästi  asiaan  käsiksi:  lainasi  veljeltään  jon- 
kun määrän  rahaa  ja  perusti  Jonesin  kanssa  kehruu- 
konetehtaan.  Mies  oli  nyt  vasta  18-vuotias  ja  oman 
tehtaan  omistaja. 

Hyvästi  meni  Owen  eteenpäin  alottamallaan  uralla. 
Aika-ajoin  oli  hänellä  itsellään  liike,  toisinaan  oli  hän 
taas  jonkin  suuren  yhtiön  johtajana  ja  osakkaana.  Rau- 
taista tarmoa,  väsymätöntä  uutteruutta  osoitti  hän  kai- 
kissa toimissaan.  Hän  tunsi  tehtaassaan  jokaisen  ko- 
neen, jokaisen  työmiehen;  pienimpiin  ja  vähäpätöisim- 
piinkin  seikkoihin  oli  hänellä  aikaa  syventyä.  Seuraus 

siitä  olikin,  että  hän  tunsi  alansa  ja  sitä  täydelleen  hallitsi, 
jaksaen  syrjäyttää  vaarallisimmatkin  kilpailijat  tieltään. 

Vuoden  1798  paikkeilla  tapahtui  sitten  uusia  muutok- 
sia Owenin  elämässä.  Hankkiakseen  menekkiä  kehruu- 
tehtaansa  tuotteille  matkusteli  hän  paljon.  M.  m.  kävi 
hän  Skotlannin  kutomatehtailijoiden  luona  kauppoja  te- 
kemässä. Täällä  tutustui  hän  neiti  Karolina  Daleen, 
jonka  isä  oli  suuri  liikemies  ja  pankkiiri,  omistaen  muun- 
muassa New  Lanarkin  puuvillakehruutehtaan  Etelä-Skot- 
lannin  jylhässä  metsäisessä  vuoristossa.  Owenia  miel- 
lytti erikoisesti  tämä  paikkakunta.  Siinä  hän  toivoi  voi- 
vansa unelmiaan  ja  aatteitaan  toteuttaa.  Hänen  onnis- 
tuikin ostaa  New  Lanark  muodostamalleen  yhtiölle.  Tänne 
Owen  asettui  yhtiön  johtajana  asumaan  ja  toi  pian  uu- 
teen asuntoonsa  puolisokseen  ja  kotinsa  vaalijaksi  Da- 
len  tyttären  Helenan. 

Kun  Owen  alotti  sitten  New  Lanarkissa  parannus- 
puuhansa,  niin  kaikki  nauroivat  hänelle.  Jokainenhan 
tiesi,  että  kehruutehtaan  työväki  oli  raakaa,  sivistymä- 
töntä, eri  paikkakunnilta  tänne  muuttanutta  roskaväkeä. 
Laittaa  sille  kouluja,  siistejä,  puutarhan  ympäröimiä  asun- 
toja, osoittaa  sille  luottamusta,  uskoa  sen  henkisiin  ky- 
kyihin ja  kohoamismahdollisuuteen,  oli  yleisön  mielestä 
turhaa,  joutavanpäiväistä  haaveilua.  Miten  voisi  sel- 
laista väkeä  totuttaa  puhtauteen,  jolla  oli  rikkaläjät  ja 
tunkiot  rappustensa  edessä,  tai  tehdä  rehellisiä  ihmisistä, 
jotka  joka  silmänräpäyksessä,  kun  vain  työnjohtajan 
silmä  vältti,  kavalsivat  itselleen  tehtaan  raaka-aineita  tai 
työkaluja?  Kaiken  tällaisen  näkeminen  olisi  ehkä  jääh- 

dyttänyt  kenen  hyvänsä  uudistusinnon.  Mutta  Robert 
Owen  oli  niitä  miehiä,  joitten  voima  vain  kasvaa  vastoin- 
käymisissä. Hän  oli  syvästi  vakuutettu  siitä,  että  huo- 
noimmassakin  ihmisessä  piilee  pohjalla  kipinä  hyvyyttä, 
järkevyyttä  ja  valon  kaipuuta.  Kysymys  on  vain  siinä, 
kuka  osaisi  kehittää  nämä  ihmisessä  piilevät  hyvät  avut 
täyteen  kasvuun.  Robert  Owen  oli  kyllin  rohkea  ja  itseensä 
luottava,  ottaakseen  tällaisen  tehtävän  suorittaakseen. 

Ensinnäkin  hän  tahtoi  poistaa  työväeltä  liikarasituk- 
sen. Kymmentä  vuotta  nuorempia  lapsia  ei  ensinkään 
laskettu  tehtaisiin  töihin  ja  aikaa  myöten  lyhennettiin 
työpäivä  12  1/2-tuntisesta  10  V2-tuntiseksi.  Yksityiskoh- 
tainen kirjanpito  otettiin  tehtaassa  kaikkialla  käytäntöön. 

Siten  estettiin  tilaisuus  näpistelemiseen.*  Vielä  muistutti 
Owen  nimenomaan  työnjohtajiaan,  että  he  kohtelisivat 
työväkeä  hyvästi  ja  huomaavaisesti.  Näin  hän  vähitel- 
len totutti  työväkensä  järjestykseen  ja  herätti  siinä  kun- 
niantuntoa ja  keskinäistä  siveellistä  valvontaa. 

Työväellä  ei  ollut  siihen  aikaan  mitkään  korkeat  pal- 
kat ja,  mikä  pahinta,  meni  niistä  suuri  osa  elintarpeiden 
välittäjille.  Kauppiaat  ja  kapakoitsijat  ostivat  itse  elin- 
tarpeet velaksi  ja  tietysti  aina  mahdollisimman  huonoa 
lajia.  Velkakauppaan  ne  sitten  myytiin  työväestölle. 
Seuraus  tästä  oli,  että  elintarpeitten  hinnat  kävivät  luon- 
nottoman korkeiksi  ja  työväki  sai  viettää  puutteellista 
elämää.  Hävittääkseen  tämän  epäkohdan  perusti  Owen 
oman  suuren  kauppaliikkeen.  Käteisellä  rahalla  osti  hän 
tavarat  suoraan  tuottajilta  ja  suurissa  määrin,  tekipä 
esim.  maataloustuotteisiin  nähden  pitkäaikaisia  sopimuk- 

siä.  Työväelle  tarjosi  hän  sitten  tavarat  kaupaksi  ilman 
minkäänlaista  voittoa.  Samalla  rahamäärällään  sai  nyt  työ- 
väki paljon  enemmän  ja  paljon  parempaa  tavaraa  kuin 
aikaisemmin.  Mutta  myöskin  työväkensä  henkisistä  tar- 
peista piti  Owen  hyvää  huolta.  Sillä  hän  tiesi,  että  ai- 
noastaan henkisesti  valveutunut  ihminen  voi  itse  kohota 
onneen  ja  myötätunnolla  seurata  ja  auttaa  kanssaihmis- 
tensä onneen  pyrkimyksiä.  New  Lanarkissa  oli  jo  alun- 
pitäen ollut  koulu  työväestön  lapsia  varten.  Mutta  Owen 
ei  katsonut  sitä  riittäväksi.  Vuonna  1816  vihittiin  uusi 
upea  kasvatuslaitos,  jonka  vertaista  ei  ollut  muualla  ta- 
vattavissa. 600  lasta  kävi  täällä  opinalkeita  hakemassa 
ja  heitä  kasvatettiin  hyvyydellä  ja  hellyydellä  tuleviin 
elämäntehtäviinsä  eikä,  niinkuin  muualla,  ankaralla  ku- 
rilla. Tämän  uuden  koululaitoksen  perustamista  olivat 
toiset  osakkaat  sitkeästi  vastustaneet,  mutta  Owen  ei  luo- 
punut millään  ehdolla  lempituumastaan.  Kun  ei  muu 
auttanut,  perusti  hän  uuden  yhtiön  ja  osti  entisiltä  osak- 
kailta New  Lanarkin  tykkänään  pois. 

New  Lanarkista  oli  tullut  niinä  28  vuotena,  jotka 
Owen  täällä  asui,  onnellisten  ihmisten  asuinpaikka,  to- 
dellinen „Kultalan  kylä".  Owenille  oli  naurettu  alussa. 
Mutta  hän  oli  kaikesta  huolimatta  näyttäytynyt  mieheksi, 
joka  voi  kasvattaa  ihmisonnea  karussakin  maaperässä. 
Hän  oli  kohottanut  tuon  syrjäisen  kylän  sellaiselle  as- 
teelle, että  se  kiinnitti  koko  maailman  huomiota.  Koulu- 
laitoksen perustamisen  jälkeen  kävi  siellä  vuosittain  noin 
2,000  henkeä  kaikellaista  väkeä  eri  maista,  joukossa 
kuuluja  oppineita  ja  korkeassa  asemassa  olevia  hallitus- 

miehiä,  m.  m.  suuriruhtinas  Nikolai,  sittemmin  Venäjän 
keisari  Nikolai  1. 

Mutta  ei  ole  niin  käsitettävä,  että  Owen  olisi  pitkät 
28  vuotta  työskennellyt  yksistään  New  Lanarkinsa  hyväksi. 
Sellainen  voimakas  aatteen  ja  toiminnan  mies  kuin  Owen 
ei  jaksa  elää  yksistään  pientä  syrjäistä  kylää  varten.  Hä- 
nen syvä  ihmisrakkautensa  haki  laajempaa  toimialaa. 
Kotikylänsä  näki  Owen  päivä  päivältä  kohoavan  hyvin- 
voinnissa. Ihmiset  olivat  siellä  iloisia  ja  tyytyväisiä.  Ai- 
van itsestään  heräsi  hänessä  ajatus:  miksi  ei  koko  maailma 
voisi  olla  täynnä  tällaisia  pieniä  onnellisia  yhdyskuntia? 
huulihan  Owen  aivan  hyvin  tietävänsä,  missä  elämän 
onnettomuuksien  perijuuri  oli  löydettävissä.  Se  oli  yksin- 
kertaisesti siinä,  että  tuottajain  ja  kuluttajain  suhde  oli 
tykkänään  väärä.  Tuottajat,  kuten  maanviljelijät  ja  teh- 
tailijat, olivat  harvalukuisat  ja  johtivat  tuotantoa  omien 
itsekkäiden  tarkoitusperiensä  saavuttamiseksi,  eivätkä 
kuluttajain  etua  silmälläpitäen.  Hänellä  oli  kyllin  tällaisia 
esimerkkejä  nähtävänään.  Olihan  Englannissa  900:11a 
maanomistajalla  kolmasosa  koko  maasta  hallussaan,  Ir- 
lannissa 800:11a  puolet  ja  Skotlannissa  600:11a  neljävii- 
dettä  osaa.  Sitäpaitsi  oli  tuottajain  ja  kuluttajain  välillä 
lukemattomia  välikäsiä,  joitten  ainoana  pyrkimyksenä 
oli  niin  korkean  liikevoiton  saaminen  kuin  mahdollista. 
Tämä  epäkohta  oli  Owenih  mielestä  autettavissa 
siten,  että  vähäväkiset  perustaisivat  yhteisvoimin  osa- 
puilleen New  Lanarkin  kokoisia  yhdyskuntia.  Niissä 
omat  jäsenet  olisivat  samalla  tuottajia  ja  tuotteittensa 
pääasiallisia  kuluttajia.  Yhdyskunnan  jäsenten  omat  tar- 

peet  tulisivat  näin  ollen  tuotannon  määrääjäksi  eikä  yk- 
sityisten yrittäjäin  kiihkeä  liikevoiton  tavotteleminen. 

Mutta  Owen  käsitti,  ettei  köyhä  kansa  kykenisi  yh- 
teisillä rahoillaankaan  hankkimaan  tarpeellista  maa-aluetta 
tai  muita  tuotannon  välineitä.  Alussa  täytyisi  olojen  pa- 
kostakin tyytyä  paljon  vähempään.  New  Lanarkissa 
huomasi  hän  selvästi,  miten  paljon  siunausta  koitui  työ- 
väelle siitä,  että  lukemattomat  välikädet  elintarpeiden 
kaupassa  oli  poistettu.  Siinähän  näytti  nytkin  olevan 
hyvä  lähtökohta  suurille  parannuksille.  Innokkaissa  sa- 
nomalehtikirjoituksissa,  varsinkin  „Economist“-lehdessä, 
ja  puheissaan  koetti  Owen  saada  työväen  laajaa  joukkoa 
aatteisiinsa  innostumaan.  Työväen  tulisi  itse  hankkia 
ravintoaineensa  yhteistoiminnan  kautta.  Siten  saisivat 
he  terveellistä  ja  hyvää  ravintoa  halvalla,  ja  liikevoitosta, 
joka  ennen  oli  mennyt  tunnottomien  kauppiaiden  ja  ka- 
pakoitsijain  taskuihin,  karttuisi  vähitellen  yhteinen  ra- 
hasto. Näin  olisi  sitten  mahdollisuus  ruveta  yhdyskunta- 
aatetta  laajemmassakin  merkityksessä  toteuttamaan. 
„Economist“-lehdessä  lausuttiin  siis  vuoden  1820  paik- 
keilla kuluttaja-  eli  osto-osuuskuntien  syntysanat. 

Owen  kylvi  näin  siemenen  uudelle  elinvoimaiselle 
liikkeelle.  Itse  ei  hän  ollut  kumminkaan  liikkeen* alku- 
vaiheita seuraamassa.  Sillä  v.  1822  tai  1823  kävi  hän 
Irlannissa  maan  kurjuuden  syitä  tutkimassa  ja  läksi 
V.  1824  pitkälle  matkalle  Pohjois-Ameriikkaan.  Robert 
Owenin  mielessä  oli  palanut  yhä  halu  saada  toteuttaa 
yhdyskunta-aatteensa  käytännössä,  ja  kun  hänelle  sattu- 
malta tarjoutui  tilaisuus  ostaa  luonnontuotteistaan  ri- 

kas  New  Harmony-  (Uusi  Sointula-)  niminen  kylä 
Indiana-valtiosta,  matkusti  hän  vanhimman  poi- 
kansa kanssa  sinne  suuria  tuloksia  uudesta  yrityksestään 
toivoen. 

Käytäntö  osoitti  kumminkin,  että  Robert  Owen  oli 
liika  paljon  luottanut  ihmisten  kykyyn  ja  hyvyyteen. 
New  Harmony  oli  kyllä  New  Lanarkin  tapaihen  kylä 
kouluineen  ja  siistine  ympäristöineen.  Mutta  kun  siellä 
otettiin  käytäntöön  yhteinen  omaisuus,  ja  yhdyskunnan 
eri  sivistysasteilla  olevat  ja  eri  oloista  kokoontuneet  kan- 
salaiset joutuivat  tasa-arvoisina  kylänsä  asioita  hoita- 
maan, oli  siitä  tietysti  toiset  tulokset  kuin  paljon  elämää 
ymmärtävän  ja  laajakatseisen  Owenin  itsenäisistä  toi- 
mista New  Lanarkissa  oli  ollut.  Koko  yritys  menikin 
tykkänään  hajalle,  ja  Owen  palasi  v.  1827  takaisin. 

Sillä  välin  oli  kumminkin  Owenin  kylvämä  siemen 
kotimaassa  alkanut  orastaa.  Työväen  piirissä  oli  juuri 
näihin  aikoihin  huomattavissa  vireää  eteenpäin  pyrki- 
mystä sekä  henkisellä  että  taloudellisella  alalla.  Suurella 
innolla  siellä  otettiin  vastaan  Owenin  kehoitukset.  „Eco- 
nomist“-lehden  toimituksesta  kyseltiin  neuvoja  ja  uusia 
osuuskuntia  syntyi  vähän  väliä.  V.  1824  olivat  Owenin 
ystävät  ja  kannattajat  perustaneet  erikoisen  agitatsioni- 
yhdistyksen  asian  ajamista  varten,  ja  oli  heillä  jo  useita 
omia  sanomalehtiä.  Vuoden  1828  paikkeilla  alkoikin 
osuustoiminnan  ensimäinen  ja  huomattava  ajanjakso. 
Silloin  perustettiin  Brightoniin,  Leedsiin,  Manchesteriin 
ja  useihin  muihinkin  teollisuusseutuihin  osuuskauppoja 
ja  menestyivät  ne  yleensä  hyvin. 

Liike  sai  sitten  uutta  vauhtia,  kun  Owen  palasi  Ame- 
riikasta  ja  luovuttuaan  v.  1828  tykkänään  New  Lanarkin 
hoidosta  alkoi  Lontoossa  voimakkaan  herätystyön  osuus- 
toiminnan ja  muiden  harrastamainsa  edistyskysymysten 
hyväksi.  Kaikkialla  tulvi  kansaa  Owenia  kuulemaan. 
Sillä  hänen  puheessaan  oli  vakuuttavaa  voimaa  ja  elä- 
mää paljon  kokeneen  miehen  syvää  viisautta.  Vuoden 
1831  lopulla  lienee  osuuskauppojen  luku  ollut  jo  250  ja 
seuraavana  400—500,  ja  laskettiin  niihin  kuuluneen  jo 
noin  200,000  jäsentä. 

Mutta  pian  rupesi  näkymään  heikkenemistä  äsken 
vielä  niin  elinvoimaisessa  liikkeessä.  Osuuskauppa  toi- 
sensa jälkeen  alkoi  joutua  häviöön.  Tähän  oli  monta- 
kin syytä.  Osuuskaupat  olivat  lain  turvaa  vailla.  Epä- 
rehellisiä toimimiehiä,  jotka  anastivat  yhteistä  omaisuutta, 
ei  esim.  voitu  tämän  takia  panna  syytteeseen.  Toiset 
osuuskaupat  jakoivat  taas  jäsenilleen  suuret  voitot  osuus- 
maksujen perusteella  tai  käytettiin  kertyneet  rahat  epä- 
onnistuneisiin kommunistisiin  yrityksiin.  Vuoden  1835 
vaiheilla  olikin  osuustoiminta  jo  melkein  kokonaan  la- 
massa. Mutta  joskin  näin  ensimmäiset  yritykset  mo- 
nien vastoinkäymisten  takia  olivat  menneet  nurin, 
oli  kumminkin  suuri  voitto  jo  voitettu.  Osuustoiminta- 
aate  oli  muuttunut  eläväksi,  Owenin  yhteistuntoinen 
henki  eli  laajoissa  kansanjoukoissa,  ja  jo  v.  1844  alkaa 
uusi  voitokas  aikakausi  osuustoimintaliikkeen  historiassa, 
kun  Rochdalen  köyhät  kankurit  liittyvät  Owenin  aattei- 
den elähyttäminä  yhteistoimintaan. 

Vuosien  1836  ja  1844  välillä  Owen  julkaisi  pääteok- 

sensa  , Uuden  siveellisen  maailman  kirjan".  Siinä  esit- 
tää hän  ajatuksensa  yhteiskunnasta.  Owenin  käsitys 
siitä  on  paljon  syvempi  kuin  hänen  aikalaistensa.  Yh- 
teistunnon, keskinäisen  ymmärtämyksen  ja  rakkauden 
pitäisi  hänen  mielestään  olla  elämässä  kaikkea  sitovana 
voimana.  Yksityinen  ihminen,  samoinkuin  jokin  yksi- 
tyinen luokka  ei  voi  yhteiskunnassa  elää  eristettynä 
omissa  oloissaan.  Kukin  on  suuren  elimistön  osa  ja 
elää  pakostakin  sen  elämää,  tuntee  sen  kärsimykset, 
ilon  ja  onnen  vaiheet.' 

Tämä  vakaumus  oli  läpi  koko  elämän  ollutkin  Owe- 
nin  toimia  ohjaamassa  ja  sen  takia  oli  hän  saanut  niin 
ankarasti  taistella  ajan  pintapuolista,  yksilöllistä  elämän- 
käsitystä vastaan.  — Kaikissa  toimissaan  esiintyy  hän 
yhteiskunnallisena  ihmisenä  sanan  kauniimmassa  mer- 
kityksessä. Hänen  laajojen  harrastustensa  esineenä  ei 
ollut  ainoastaan  osuustoiminta,  vaan  vielä  monet  muut 
tärkeät  yhteiskunnalliset  kysymykset,  joille  vasta  nyky- 
aika on  pyrkinyt  ratkaisun  antamaan.  Niinpä  hän  esim. 
pani  toimeen  ensimmäiset  suuret  menestyslaitokset  työ- 
väkensä  hyväksi.  Hänen  koulullaan  New  Lanarkissa  oli 
hyvinkin  vaikuttava  merkitys  ajan  oloihin.  Työväen 
suojeluslainsäädännön  hyväksi  puuhaili  hän  innolla; 
ammattiyhdistysliikkeeseenkin  vaikutti  hän  juurrutta- 
malla työväkeen  uskoa  yhteenliittymisen  suureen  voi- 
maan. 

Mutta  väsymättä  saikin  Owen  tehdä  työtä  läpi  koko 
elämänsä.  On  laskettu,  että  hän  olisi  vuosina  1826 — 1837 
pitänyt  1,000  julkista  esitelmää,  toimittanut  500  adressia. 

kirjoittanut  2,000  sanomalehtikirjoitusta  ja  tehnyt  300 
matkaa. 

Vastustusta  ja  taistelua  saa  uusien  aatteiden  mies 
aina  osakseen  ja  sitä  oli  Owenkin  pitkän  ja  toiminta- 
rikkaan  elämänsä  kuluessa  saanut  liiankin  runsaasti  ko- 
kea. Syy,  miksi  hän  ei  lannistunut,  oli  se,  että  hänellä 
oli  aatteenmiehen  suuri  mieli,  joka  oman  voimansa  tun- 
nossa ja  suuren  asiansa  elähyttämänä  pahatkin  esteet 
tieltään  työntää  ja  lopultakin  suoriutuu  voittajana. 


WILLIAM  KING 


William  King. 


Kirjoittanut  Eemil  Hynninen. 


illiam  King  on  Robert  Owenin  aikuisia  osuustoi- 


mintamiehiä.  Mutta  samalla  kuin  Owenin  nimi  on  yli 
sivistyneen  maailman  tunnettu,  ei  Ringistä  kehittyneem- 
pikään  osuustoimintaväki  ole  tiennyt  juuri  mitään,  tus- 
kin tuntenut  nimeäkään.  Ja  kumminkin  on  hän  van- 
hemmista osuustoimintamiehistä  laajatietoisin,  enimmän 
elämää  ymmärtävä  ja  selväpiirteisin.  Kansainvälisen 
Osuustoimintaliiton  entinen  sihteeri,  tri  Hans  Miiller,  joka 
on  Kingin  osuustoiminnalliset  kirjoitukset  saattanut  jul- 
kisuuteen Kansainvälisen  Osuustoimintaliiton  1914  vuo- 
den vuosikirjassa,  sanoo  hänestä:  »Kuta  enemmän  sy- 
vennyin Kingin  teoksiin,  sitä  enemmän  tulin  vakuute- 
tuksi, että  Kingin  merkitys  osuustoimintaliikkeen  kehi- 
tykselle on  ollut  paljoa  suurempi  kuin  tähän  asti  on 
voitu  aavistaa  ja  että  se  mielipide,  jonka  mukaan  Ro- 
bert Owen  muitta  mutkitta  asetetaan  osuustoimintaliik- 
keen isäksi,  tarvitsee  suuressa  määrin  korjauksia." 

William  King  syntyi  v.  1786  Ipswichin  kaupungissa 
Englannissa.  Hänen  isänsä  oli  täällä  koulurehtorina. 
Yliopistossa  ollessaan  lueksi  King  aluksi  jumaluusoppia 
ja  viisaustiedettä  ja  kuunteli  myös  kansantalouden  lu- 

entoja,  joista  hän  sai  paljon  herätteitä  myöhemmälle  yh- 
teiskuntapoliittiselle toiminnalleen.  Päätettyään  opin- 
tonsa meni  hän  erään  rikkaan  pankkiirin  perheeseen 
kotiopettajaksi  Lontooseen.  Täällä  oli  hänellä  runsaasti 
vapaa-aikaa  ja  ryhtyi  hän  täällä  harrastamaan  lääketie- 
teellisiä opintoja,  joihin  hän  niin  mieltyi,  että  hän  tyk- 
känään päätti  antautua  lääkärinammattiin.  33-vuotiaana 
tapaammekin  hänet  lääkäriksi  valmistuneena.  Mentyään 
pari  vuotta  tämän  jälkeen  naimisiin  siirtyi  hän  Brigh- 
tonin  kaupunkiin,  missä  hän  koko  ikänsä  vaikutti  suurta 
kunnioitusta  nauttivana  ja  eteväksi  tunnettuna  lääkärinä 
Hän  kuoli  26  p.  lokakuuta  v.  1865. 

Niinkuin  yllä  on  mainittu,  oli  William  King  amma- 
tiltaan lääkäri  ja  elämänsä  loppupuolen,  kokonaista  25 
vuotta,  omisti  hän  tykkänään  lääketieteelle,  ollen  Brigh- 
tonin  kaupungin  sairaalan  lääkärinä  ja  julkaisten  use- 
ampia lääketieteellisiä  teoksia.  Mutta,  kysynee  lukija, 
mikä  teki  tästä  ammattiinsa  suurella  innolla  antautu- 
neesta ja  kaikessa  hiljaisuudessa  ahertelevasta  lääkä- 
ristä miehuuden  päivinä  tarmokkaan  yhteistoiminta- 
aatteen  esitaistelijan?  Syyn  löytää  tähän  helposti,  kun 
syventyy  lähemmin  William  Kingin  elämäkertaan.  K^ng 
ei  ollut  ainoastaan  tavallinen  lääkäri.  Hän  oli  samjiHa 
harvinaisen  terävä  ja  harras  yhteiskuntaelämän  tutkija, 
joka  jo  nuoruudestaan  saakka  oli  avoimin  silmin  Kat- 
sellut elämää  ja  perinpohjin  syventynyt  senaikaiseen 
yhteiskunnalliseen  kirjallisuuteen.  Kun  hän  täten  pi<^kä- 
aikaisen  opiskelun  ja  havaintojen  perusteella  oli  itsel- 
leen eheän  elämänkatsomuksen  kypsyttänyt,  oli  hän;  sy- 

dämensä  kyllyydestä  pakotettu  tuomaan  julkisuuteen  ne 
aatteet,  jotka  hänelle  itselleen  olivat  vähitellen  selven- 
neet ja  hänen  mieltään  lämmittäneet  ja  elähyttäneet. 
42-vuotiaana,  juuri  samaan  aikaan,  jolloin  Robert  Owe- 
nin  alotteesta  syntyneet  osuuskaupat  ottivat  ensimäisiä 
hapuilevia  askeleitaan,  ryktyi  hän  julkaisemaan  „Osuus- 
toiminta“-nimistä  aikakauskirjaa.  Tämä  aikakauskirja  il- 
mestyi kuukausittain  vuosina  1828 — 30  ja  levisi  verrat- 
tain laajalle  Englannin  kaupunkeihin,  kylväen  osuustoi- 
minnallista valistusta  ja  innostusta  ja  ollen  korvaamat- 
tomana oppaana  osuustoimintaliikkeen  alkuvaikeuksissa 
ponnisteleville  osuustoimintamiehille. 

On  valitettava,  ettei  näin  lahjakas  ja  jaloluontoinen 
mies  kuin  William  King  voinut  pysyvämmin  antautua 
osuustoiminta-aatetta  ajamaan.  Viimeinen  numero  hä- 
nen osuustoimintalehteään  ilmestyi  elokuun  alussarv.  1830. 
King  oli  rahallisten  vaikeuksien  takia  pakotettu  lakka- 
uttamaan lehden  ilmestymisen. 

1830-luvulla  oli  muutenkin  vasta-alkavalla  osuustoi- 
mintaliikkeellä ankara  takatalvi.  Useimmat  osuustoimin- 
nalliset yritykset  menivät  nurin  ja  nuortea,  hehkuva  in- 
nostus, jota  1820-luvulla  oli  kaikkialla  Englannissa  huo- 
mattavissa osuustoiminta-aatteeseen,  sammui  melkein 
tyyten.  Tänä  aikana  näyttää  Kingkin  syventyneen  yhä 
enemmän  lääketieteellisiin  tutkimuksiinsa,  joihin  antau- 
tuneena hän  sen  jälkeen  yksinomaan  eli.  William  King 
ehti  kumminkin  jo  tehdä  osuustoiminta-aatteelle  suuren 
palveluksen.  Hän  oli  ikäänkuin  ^huutavan  äänenä  kor- 
vessa" herättämässä  taloudellisessa  taistelussa  keskenään 


kamppailevia  ihmisiä  tajuamaan  yhteistoiminnan  suurta, 
siunauksellista  ^voimaa.  Kauniissa  kuvissa  loihti  hän 
esiin  silloiselle  sukupolvelle  ne  suuret  päämäärät,  joiden 
toteuttamiseksi  osuustoimintaliike  sittemmin  Rochdalen 
kankurien  uhrautuvan,  väsymättömän  työn  kautta  otti 
ensimäiset  voitokkaat  askeleensa. 

Kingiä  ei  nimittäin  tyydyttänyt  senaikuinen  vapaassa 
kilpailussa  liikkuva  talouselämä.  Hän  antaa  siitä  seu- 
raavan  arvostelun:  „Tämän  talousjärjestelmän  vällitessa 
toimii  jokainen  yksinomaan  itseään  varten  ja  tekee  kai- 
ken omalla  vastuullaan.  Ihmiset  tavottelevat  milloin 
yksilöllistä  valtaa,  milloin  rikkautta,  oppia  ja  mainetta, 
riippuen  itsekunkin  yksilön  luonteesta  ja  erilaisista  tai- 
pumuksista." Seuraus  kaikesta  tästä  on,  että  valta  ja 
rikkaus  yhteiskunnassa  kokoontuu  muutamien  harvojen 
käsiin,  kun  sitävastoin  kansan  laajat  kerrokset  elävät 
voimattomina,  köyhinä  ja  tietämättöminä,  sanalla  sanoen, 
jäävät  osattomiksi  sivistyksen  hedelmistä.  Mutta  vaik- 
kakin King  ilmi  selvästi  näkee  vapaan  kilpailun  monet 
varjopuolet  ja  niitä  peittelemättä  tuo  esiin,  osaa  hän 
silti  oikealla  tavalla  arvostella  vallitsevaa  yhteiskuntajär- 
jestystä. Hän  sanoo  siitä:  „ Mistä  kaikesta  voitaneekin 
syyttää  nykyistä  yhteiskuntatilaa,  täytyy  kumminkin 
myöntää,  että  tämä  järjestelmä  ihmiskunnan  lapsuu- 
den aikana  on  välttämätön.  Se  on  luonnon  oma  tuote; 
vääryydet,  rikokset  ja  onnettomuudet,  joista  sitä  syyte- 
tään, eivät  välttämättömäsi  kuulu  sen  olemukseen,  vaan 
ovat  siinä  pahoja  kasvannaisia,  ja  vaikkakin  tällaista  jär- 
jestelmää on  verrattava  ankaraan  isään  ja  kasvattajaan. 

saa  ihmiskunta  kiittää  sitä,  monista  mahtavista  saavu- 
tuksistaan.Samalla  tavalla  kuin  King  syvästi  elämää 
ymmärtävänä  ihmisenä  osaa  oikein  suhtautua  vallitsevaan 
yhteiskuntajärjestykseen,  näkee  hänen  tarkka  silmänsä 
helposti  nykyisyydessä  ne  suuret  mahtavat  voimat,  joit- 
ten avulla  uusi  parempi  yhteiskuntajärjestys  on  luotava. 
»Kaksi  luonnetyyppiä",  kirjoittaa  hän  osuustoiminnalli- 
sessa aikakauskirjassaan,  »voi  ihmisissä  aina  erottaa: 
Ensiksi  nuo  ylpeät,  rohkeat  ja  taipumattomat  luonteet, 
jotka  pyrkivät  valtaan  ja  käyttävät  sitä  häikäilemättö- 
mällä tavalla,  kuivin  silmin  katsellen  inhimillistä  kur- 
juutta; toisella  puolen  tapaa  taas  jaloja,  uhrautuvaisia 
ihmisiä,  jotka  väsymättömin  askelin  seuraavat  onnetto- 
muuden jälkiä,  vuodattaen  öljyä  haavoihin,  raviten  ja 
vaatettaen  puutteellisia.  Nämä  viimeksimainitut  pitävät 
kaikkia  apuatarvitsevia  ystävinään  ja  veljinään.  Hyvän- 
tekemisessä  ei  heille  ole  kallista  aika  eikä  tavara,  eipä 
edes  oma  henki." 

Kingin  mielestä  ei  ollut  ensinkään  ihmeteltävä,  että 
nämä  ihmisluonteen  jalommat  puolet  olivat  niin  kauan 
pysyneet  piilossa  ja  kehkeymättöminä.  Eihän  koskaan 
oltu  oikeaan  osattu  ohjata  ihmisluonteen  hyviä  taipu- 
muksia eikä  keksiä  niille  tarpeellista  toimialaa.  Hyvän- 
tekeväisyys armeliaisuuslaitoksineen  ja  almuineen  ei  ole, 
sikäli  kuin  historiasta  tunnetaan,  pysyväisesti  kyennyt 
elämää  kohottamaan  eikä  tulisi  vastaisuudessakaan  mai- 
nittavampaa aikaansaamaan.  Jos  pysyväisesti  tahdo- 
taan yhteiskuntatilaa  parantaa,  on  lähdettävä  paljoa  sy- 
vemmältä, pyrittävä  järjestämään  hyvät,  ihmiselämää  hai- 

litsevat  voimat  yhteisiin  ponnistuksiin.  „Mikä  ihmisen 
tekee  köyhäksi,  onnettomaksi  ja  puutteelliseksi^,  sanoo 
King  „on  järjestelmän  puute  ja  sen  laiminlyöminen. 

Mutta  hän  jatkaa  sitten:  „Kysymyksessäolevat  epä- 
kohdat voidaan  parantaa  ja  parannuskeinot  ovat  omissa 
käsissämme.  Osuustoiminnallinen  yhteenliittyminen  on 
se  voima,  joka  kykenee  yhteiskuntaelämän  uudistamaan." 
Sen  jälkeen  esittää  hän  voimakkain  piirtein,  miten  tämä 
uudistustyö  tapahtuu.  „Useat  kädet  yhteistoiminnassa 
suorittavat  työn  nopeasti.  Mitä  ei  yksi  ihminen  kykene 
aikaansaamaan,  siitä  kaksi  hyvin  selviytyy.  Mikä  pie- 
nelle joukolle  on  mahdotonta,  se  on  suurelle  helppoa. 
Mutta  ennenkuin  useat  voivat  työskennellä  yhdessä,  täy- 
tyy heidän  olla  yksimielisiä,  tuntea  päämääränsä,  heillä 
tulee  olla  yhteistä  innostusta  ja  harrastusta  asiaansa." 
Kaikista  tärkein  asia  Kingin  mielestä  osuustoimintatyön 
menestymiselle  on,  että  osuuskuntiin  saadaan  kaikissa 
suhteissa  kunnollisia  jäseniä.  Näiden  tulee  olla  „ahke- 
ria,  raittiita,  kestäviä  ja  levollisia".  Osuuskuntaan  ei  saa 
päästää  kehnoja  luonteita,  ei  tietämättömiä  ja  ennakko- 
luuloisia ihmisiä.  Sillä  ainoastaan  sellaiset  ihmiset,  joilla 
on  vakava  pyrkimys  kehittää  itseään  ja  kartuttaa  tieto- 
jaan, voivat  olla  hyviä  osuuskunnan  jäseniä.  „Yhtä  hy- 
vinhän me  voisimme  uskoa",  jatkaa  hän,  ,,että  vilja  pel- 
lolla kasvaisi  ilman  auraa,  lanka  muodostuisi  ilman  keh- 
rääjää, tiilet  itsestään  kyhäytyisivät  rakennuksiksi". 

Jos  osuuskunnan  jäsenet  vain  ovat  kunnon  väkeä, 
uskoi  King  suuria  aikaansaatavan.  Sitävastoin  hän 
ei  ollut  huolissaan  pääomien  puutteesta,  niinkuin  monet 

hänen  aikuisensa  osuustoimintaliikkeen  tienraivaajat,  jotka 
eivät  uskoneet  työnsä  onnistuvan,  ellei  omistavia  yhteis- 
kuntaluokkia saataisi  asiaan  innostumaan.  „Se  on  juuri 
suurenmoista  osuustoimintaliikkeessä",  sanoo  King,  „että 
se  pääsee  alkuun  ilman  minkäänlaisia  pääomia.  Kun- 
non mies  ei  tarvitse  muuta  kuin  palkkansa  ja  kelpo  to- 
verin, niin  on  jo  silloin  yritys  hyvässä  alussa.  Jos  he 
löytävät  kolmannen,  joka  liittyy  heihin,  voivat  he 
sanoa:  kolminkertainen  nuora  on  luja  eikä  helposti  kat- 
kea, ja  säästämillään  viikkomaksuilla  on  heillä  kohta 
tarpeelliset  varat  käsissä".  Ja  jatkaa  hän  sitten:  ^Työväen 
tulisi  siis  alkaa  perustamalla  omia  kauppapuoteja.  Nämä 
puodit  kuuluisivat  aina  kukin  pienelle  väestöryhmälle, 
joka  sitä  varten  olisi  liittynyt  osuuskunnaksi.  Jäsenten 
tulisi  niin  paljon  kuin  mahdollista  ostaa  kaikki  omista 
puodeistaan;  siten  osuuskunta  saisi  itselleen  sen  voiton, 
jonka  nykyään  kauppiaat  keräävät  liikevaihdostaan  ja 
jolla  he  rikastuvat.  Minä  väitän,  että  se  on  yksistään 
tämä  voitto,  josta  maailman  kauppayhtiöiden  ja  kauppi- 
aiden loistavat  rikkaudet  heruvat.  Lontoon  ja  Liver- 
poolin kauppiaat.  Englannin  pankki,  kaikki  ne  saavat 
varansa  tästä  voitosta. 

Jos  nyt,  näin  on,  olisi  työväellä  mitä  suurin  syy 
perustaa  omia  kauppoja.  Rahamäärä,  jonka  työtäteke- 
vät luokat  vuoden  kuluessa  käyttävät  ostoksiinsa,  on 
äärettömän  suuri,  kohoten  moniin  miljooniin.  Tämän 
summan  antama  voitto  jo  yksin  riittäisi  useiden  tehtait- 
ten perustamiseen.  Ei  ole  siis  voiman,  vaan  tiedon  puute, 
joka  estää  työväenluokan  kohoamasta  omille  jaloilleen 
ja  alkamasta  vapautustyönsä". 

Ei  ole  kumminkaan  ajateltava  niin,  että  King  olisi 
ainoastaan  työväenluokan  pelastajana  tervehtinyt  osuus- 
toimintaa. Hän  oli  sitä  mieltä,  että  osuustoiminta  ei 
pyri  ainoastaan  välikauppaa  poistamaan,  kohottamaan 
työn  tuottavuutta  ja  turvaamaan  pieneläjiä  elämän  an- 
karassa taistelussa,  vaan  että  se  vähitellen  voi  muuttaa 
koko  nykyaikaisen  talouselämän  perusteet  ja  vapauttaa 
työn  pääoman  kahleista,  kohottaen  sen  sille  tulevaan 
arvoon  ja  kunniaan. 

Kun  Kingin  esittämää  osuustoiminta-aatetta  ruvettiin 
monilla  tahoilla  vastustamaan  ja  selitettiin,  että  se  on 
valtiolle  ja  ylemmille  yhteiskuntaluokille  vaarallinen, 
torjui  King  perinpohjaisesti  nämä  hyökkäykset,  näyttäen, 
että  osuustoimintaliike  joka  suhteessa  lujittaa  valtiota. 
„Ensiksikin"‘,  sanoi  hän,  „edistää  se  tuotantoa.  Jos  osuus- 
toimintaliikkeen avulla  pannaan  toimintaan  koneita  ja 
työmiehiä,  jotka  ennen  ovat  olleet  joutilaina,  lisää 
tämä  epäilemättä  maan  rikkautta.  Onhan  nykyään  kur- 
juudessa eläviä  työnetsijöitä  kaikkialla.  Suuri  joukko 
sivistyneitä  ihmisiä  taas  tarvitaan  hyväntekeväisyyslai- 
toksissa puutteeseen  joutuneita  huoltamaan.  Miten  monta 
tuomaria  esim.  tarvitaan  ratkaisemaan  kysymyksiä,  minkä 
kunnan  elätettäväksi  se  tai  se  perhe  kuuluu.  Nämähän 
kaikki  vapautuisivat,  osuustoimintatyön  voittaessa  jalan- 
sijaa, hyödyllisempään  toimintaan." 

King  näytti  myös  selvästi,  miten  osuustoimintatyö 
henkisestikin’  kohottaa  kansan  laajoja  kerroksia.  „Sa- 
malla  kuin  ihmiset",  kirjoittaa  hän,  ^olivatpa  ne  vaikka 
työväkeen  kuuluvia,  kokoontuvat  yhteen  neuvottelemaan. 

miten  heidän  oman  liikkeensä  asiat  parhaiten  järjestet- 
täisiin, saa  heidän  ajatustoimintansa  uusia  sysäyksiä. 
Heille  avautuu  uusia  näkökohtia,  ilmenee  uusia  pyrki- 
myksiä. Täytyyhän  heidän  harjoittaa  arvostelukykyään, 
tehdä  ennakkolaskelmia,  vertailla  voittoa  ja  tappiota  ti- 
leissä. Sanalla  sanoen,  heissä  kehittyvät  ne  ominaisuu- 
det, joita  yhteiskunnassa  kaikkialla  tarvitaan.  Kun  hei- 
dän ajatuskykynsä  saa  tällä  tavoin  vuosikausia  työsken- 
nellä, saavat  he  siten  käytännöllisen  kasvatuksen,  joka 
heille  on  paljoa  suuremmaksi  hyödyksi  kuin  kuivat  kou- 
luopinnot, mitkä  kaikenlaisilla  teoreettisilla  asioilla  muis- 
tia rasittavat  ja  jättävät  arvostelukyvyn  kehittämättä. 
Osuustoimintaihmiset  tulevat  tavallaan  liikemiehiksi. 
Mutta  he  eivät  voi  liikemiehiä  olla,  olematta  samalla 
sivistyneitä  ihmisiä". 

Osuustoimintatyössä  täytyy  ihmisten  Kingin  mielestä 
siveellisestikin  parantua.  „Osuustoimintatyö“,  sanoo  hän, 
«vaatii  jäsenissä  keskinäistä  luottamusta.  Yksikin  ainoa 
huono  luonne  voi  koko  osuuskunnan  turmella.  Jokai- 
sen jäsenen  täytyy  senvuoksi  pitää  silmällä  toisten  käyt- 
täytymistä; koko  osuuskunta  on  vastuunalainen  jokai- 
sesta jäsenestään.  Huonon  luonteen,  joka  tällaiseen 
osuuskuntaan  joutuu,  täytyy  joko  parantua  tai  jättää  se“. 

Lopuksi  lausuu  King  ikäänkuin  yhteenvetona  kaikesta 
tästä:  «Jos  siis  osuustoimintaliike  enentää  kansojen 
rikkautta  ja  lujittaa  niiden  voimia,  pitäisi  viisaan  ja 
kansan  hyvää  harrastavan  hallituksen  iloita  sen  edisty- 
misestä. Onnellinen  se  maa,  jossa  laajat  kansankerrok- 
set ovat  kyllin  älykkäitä  ja  kaukonäköisiä  ryhtyäkseen 

koko  tarmollaan  tätä  uutta  järjestelmää  toteuttamaan. 
Onnellinen  se  maa,  joka  täten  saa  jumalallisen  siunauk- 
sen laskeutumaan  kunnailleen  ja  laaksoihinsa,  vuorilleen 
ja  jokiensa  rantamille,  tuomaan  puutteessa  elävälle  kan- 
salle rohkaisevaa  elämäniloa  ja  päivänpaistetta“. 


4 

c ■ 


" ''h' 


IT: 

■i. 


6;  iSE  '■■.  '"■'h  •'■ 


: 'Wi'tssur  (s  ii««i 


. t- 


Z%- 
if  ■ 


" --■-»■'fl* 


'■^3%h 


•'■•''H"' 

l’Z- 

\'' 'Z  ‘ ■ 

, ■■■.■■  • \ 


jM 


1 


JOHN  THOMAS  MITCHELL 


John  Thomas  Mitchell. 

Kirjoittanut  Hans  Mailer. 

Ollessani  vuonna  1900  ensimäisellä  ja  laajimmalla 
opintomatkallani  Englannissa  ja  Skotlannissa  herätti 
ihmettelyäni,  kun  melkein  kaikkien  osuuskuntien  ja 
osuustoiminnallisten  järjestöjen  konttoreissa  ja  kokous- 
huoneissa sain  nähdä  «erään  miehen  kuvan,  josta  siihen 
asti  en  ollut  kuullut  vallan  paljoa  puhuttavankaan.  Se 
oli  Englannin  Osuustukkukaupan  johtajan,  maaliskuun 
16  päivänä  1895  kuolleen  John  Thomas  Mitchellin 
kuva.  Siihen  aikaan  olivat  Englannin  osuustoiminta  ja 
osuustukkukaupan  ihmeteltävät  saavutukset  vielä  vähän 
tunnettuja  mannermaalla;  varsinkaan  ei  Mitchellin  nimi 
ollut  paljoakaan  tunnettu  Englannin  osuustoimintaväen 
oman  piirin  ulkopuolella.  Niinpä  oli  nyt  kaikkialla  ta- 
paamani Mitchellin  kuva  ensimmäisenä  ja  välittömänä 
• aiheena  vaikutelmaan,  että  tämän  miehen  merkitys  brit- 
tiläiselle osuustoimintaliikkeelle  mahtoi  olla  erikoisen 
suuri.  — Yhtenä  syynä  Mitchellin  outouteen  muiden 
maiden  osuustoimintaväen  keskuudessa  lienee  myöskin 
se  seikka,  että  hän  ei  ole  julaissut  mitään  painosta.  Hän  ei 
ollut  kirjailija,  vaan  ensi  sijassa  ja  melkein  yksinomaan 
osuustoiminnallinen  hallintomies  ja  järjestäjä.  Ja  juuri 

tässä  ominaisuudessaan  on  hän  ansainnut  kaiken  osuus- 
toimintaväen  kiitollisuuden  ja  pysyvän  muiston.  Äärim- 
mäisen vaatimattomana  hän  itse  aina  vetäytyi  syrjään. 
Olisi  kuitenkin  väärin  arvostella  hänen  merkitystään 
vähäisemmäksi  kuin  muiden  suurten  brittiläisten  osuus- 
toimintamiesten,  kuten  Vansittart  Nealen  ja  Holyoaken, 
joiden  nimet  koko  maailma  tuntee;  voipa  päinvastoin 
väittää,  että  Mitchellin  toiminta  on  jättänyt  syvemmät 
jäljet  Englannin  osuustoimintaliikkeeseen  kuin  äsken- 
mainittujen  osuustoimintamiesten,  jotka  määrättyyn  rajaan 
asti  edustivat  toista  suuntaa  liikkeessä  kuin  Mitchell. 

Ennenkuin  kuitenkaan  lähdemme  kuvailemaan  Mit- 
.chellin  historiallista  merkitystä  ei  ainoastaan  Englannin, 
vaan  koko  maailman  osuustoimintaliikkeelle,  kerromme 
vähäsen  hänen  elämästään. 

Kuten  Mitchellin  ystävä  ja  monivuotinen  skotlan- 
tilainen virkaveli  William  Maxwell  Skotlannin  Osuustuk- 
kukaupan  vuosikirjassa  julkaisemassaan  muistokirjoituk- 
sessa mainitsee,  syntyi  Mitchell  v.  1828  Rochdalessa,  joka 
silloin  vielä  oli  Englannin  kaikkein  köyhimpiä  seutuja. 
Hänen  vanhempansa  olivat  käsityöläisiä  ja  tulivat  miten 
kuten  toimeen  hatuntekijäammatissaan.  Hänen  kasva- 
tuksensa jäi  kansakoulun  silloiseen  tilaan  katsoen  hyvin 
puutteelliseksi;  oppilaille  opetettiin  sen  ajan  kouluissa 
ainoastaan  lukemisen,  kirjoittamisen  ja  laskemisen  ensi- 
mäiset  alkeet.  Vilkas  ja  ahkera  poika  käsitti  kuitenkin 
pian  elämän  taistelussa  tarvitsevansa  muitakin  tietoja  ja 
kykyjä  ja  koetti  saada  tyydytystä  tiedonhalulleen  sun- 
nuntaikoulussa, joita  uskonnolliset  lahkokunnat  silloin 

ylläpitivät.  Eräässä  puheessaan  Mitchell  itse  myöhem- 
min kertoi  niistä  vaikeuksista,  joita  hänen  luokastaan 
ja  sukupolvestaan  lähteneillä  oli  voitettavanaan,  jos  mieli 
saavuttaa  jonkunkaan  verran  sivistystä.  ^Ainoastaan  har- 
voilla osuustoimintamiehillä",  selitti  hän  silloin,  „on  ol- 
lut käytettävänään  sellaisia  sivistyksen  etuoikeuksia  kuin 
Vansittart  Nealella.  Useat  meistä  ovat  nousseet  kella- 
reista ja  saaneet  tehdä  työtä  varhaisesta  aamusta  myö- 
häiseen iltaan  sekä  samalla  koota  tietonsa  ja  sivistyksensä 
murenet  mistä  parhaiten  ovat  kyenneet." 

• Lopetettuaan  koulunkäyntinsä  tuli  Mitchell  apulai- 
seksi erään  kauppiaan  liikkeeseen,  jossa  hän,  kuten  itse 
myöhemmin  selitti,  »oppi  hyvin  toimittamaan  pikkuasi- 
oita" ja  pitämään  tätä  parhaana  tienä  menestykseen. 
Oppiaikansa  päätettyään  onnistuikin  hänen  kohota  erään 
suuren  rochdalelaisen  liikkeen  villatavaraosaston  johta- 
jaksi. Tässä  asemassa  koottuaan  pienen  pääoman  rupesi 
hän  itsenäisesti  harjoittamaan  flanellitavarain  kauppaa 
ja  olisi  epäilemättä  tällä  alalla  saavuttanut  menestystä 
ja  rikkautta,  elleivät  hänen  yhteiskunnalliset  harrastuk- 
sensa olisi  kokonaan  vieneet  häneltä  halua  yksityiseen 
rahanansioon  ja  saattaneet  häntä  omien  etujen  asemesta 
edistämään  lähimmäisten  menestystä.  Siihen  aikaan  otti 
Rochdalen  kunnon  esitaistelijain  osuuskunta  ensi  aske- 
leitaan. Ottamatta  itse  aluksi  osaa  heidän  harrastuksiinsa 
seurasi  Mitchell  niitä  mitä  suurimmalla  mielenkiinnolla 
ja  vuonna  1853  hän  jäsenenä  liittyi  esitaistelijain  jouk- 
koon. Nyt  oli  hän  joutunut  oikealle  alalleen.  Jo  v.  1855 
valittiin  hän  osuuskunnan  esimieheksi,  jossa  toimessa 

hän  paljon  vaikutti  osuuskunnan  laajentamiseksi  ja  lujit- 
tamiseksi. Kun  60-luvun  keskivaiheilla  Lancashiren 
osuuskauppojen  keskuudessa  heräsi  kysymys  oman 
keskusliikkeen  perustamisesta,  oli  Mitchellin  tarkka  silmä 
ehkä  ensimäisiä  huomaamaan  aatteen  suuruuden  ja 
kantavuuden.  Jo  v.  1869  valittiin  hän  viisi  vuotta 
aikaisemmin  perustetun  osuustukkukaupan  hallinto- 
neuvostoon. Hänen  terävä  kauppiassilmänsä,  hänen  suu- 
ret järjestäjäkykynsä  ja  ennenkaikkea  vilpitön  osuus- 
toiminnallinen mielialansa  hankkivat  hänelle  pian  mitä 
täydellisimmän  luottamuksen  kaikkien  muiden  puolelta. 

johdonmukaisena  seurauksena  tästä  luottamuksesta 
oli,  että  Mitchell  v.  1874  valittiin  osuustukkukaupan 
johtajaksi,  jota  tointa  hän  sitten  21  vuotta  mallikelpoi- 
sella tavalla  hoiti.  Ei  ole  liikaa  väitetty,  kun  sanotaan, 
että  hän  liikkeensä  hyväksi  käytti  pienimmänkin  hitu- 
sen voimastaan  ja  energiastaan.  Naimattomalle,  lapset- 
tomalle miehelle  oli  perheenä  osuustukkukauppa,  se  oli 
hänen  kaiken  ajattelunsa  ja  tahtonsa  keskustana.  Sen 
kasvaminen  ja  lujittaminen  oli  hänen  työnsä  hedelmä. 
Sitä  hän  palveli  ilman  vähintäkään  itsekästä  tarkoitusta, 
eikä  rahalla  häneen  itseensä  nähden  ollut  mitään  arvoa. 
Itselleen  ei  tämä  harvinainen  mies  vaatinut  mitään. 
Sellaisen  liikkeen  johtajana,  jonka  vuosivoitot  piankin 
laskettiin  miljoonissa,  vietti  hän  mitä  yksinkertaisinta 
ja  vaatimattominta  elämää.  Kuvaavana  miehen  luon- 
teelle mainittakoon  sekin,  että  hän,  oltuaan  21  vuotta 
johtajana  yhdessä  Englannin  kaikkein  suurimpia  kaupal- 
lisia yrityksiä,  kuoli  aivan  varattomana.  Hänen  suurem- 

moiseen  epäitsekkäisyyteensäja  hänen  luonteensa  täydelli- 
seen nuhteettomuuteen  liittyi  vielä  harras  ihmisystävyys. 
»Koettakaa  ansaita  niin  paljon  kuin  voitte,  säästäkää 
kaikki,  mitä  suinkin  voitte,  mutta  antakaa  taas  pois  kaikki, 
mitä  voitte.  Älkää  luottako  rahaan,  vaan  pankaa  se 
oikeaan  talteen.  Joka  toiselle  tekee  hyvää,  tekee  hyvää 
ennenkaikkea  itselleen."  Tällaisia  ydinlauseita  hän  usein 
ja  mielellään  käytti  keskusteluissaan.  Hänen  hauta- 
jaisissaan sanoi  ruumiinsiunauksen  toimittanut  pappi 
täydellä  syyllä:  »Minä  tiedän,  minkä  vuoksi  te  häntä 
rakastitte.  Teidän  liikkeenne  oli  hänelle  kaikki  kaikessa 
ja  hän  palveli  teitä  ilman  itsekkäisyyden  jälkeäkään. 
Hänen  virkaveljensä  luottivat  häneen  täydellisesti,  koska 
hän  teki  työtä  rakkaudesta  suureen  asiaan  eikä  omaksi 
hyödykseen.  Yksinkertainen  elämä,  kova  työ,  rak- 
kaus lapsiin,,  puhtaat  vaikuttimet,  rakkaus  Jumalaan  ja 
ystävän  mieli  lähimmäisiä  kohtaan  täyttivät  ja  jalostivat 
hänen  koko  elämänsä". 

Mitchellin  merkitys  osuustoimintaliikkeelle  ei  kuiten- 
kaan supistu  siihen,  että  hän  useampien  vuosikymmenien 
aikana  oli  ja  pysyi  sen  uskollisimpana,  epäitsekkäimpänä 
palvelijana.  Nämä  ominaisuudet  vasta  tekivät  mahdol- 
liseksi, että  hänen  onnistui  antaa  osuustukkukaupalle 
selvä  ja  varma  menettelytapa,  ohjata  sen  kehitys  suun- 
taan, jolla  se  on  suurenmoiset  tuloksensa  saavuttanut. 

Kun  Mitchell  otti  Englannin  Osuustukkukaupan  joh- 
don käsiinsä,  eivät  mielipiteet  tällaisen  järjestön  tehtä- 
vistä olleet  vielä  läheskään  selvinneet  ja  vakiintuneet 

Englannin  osuuskauppaväen  keskuudessa.  Hyvin  vaiku- 
tusvaltaiset miehet,  kuten  Ludlow,  Neale  ja  Holyoake, 
asettuivat  sille  kannalle,  että  osuustukkukaupan  piti 
rajoittaa  toimintansa  ainoastaan  osuuskaupoille  välitet- 
tävien tavaroiden  tukuttain  ostamiseen,  mutta  että  sen 
ei  pitäisi  itse  ruveta  tuotantoa  harjoittamaan.  Tuotanto 
piti  näiden  osuustoimintamiesten  mielestä  pidättää  itse- 
näisille tuotanto-osuuskunnille.  Osuustukkukaupan  tehtä- 
väksi sitävastoin  määrättiin  näiden  tuotanto-osuuskuntien 
tukeminen  ei  ainoastaan  ostamalla  niiltä  niiden  tuotta- 
mat tavarat,  vaan  myöskin  toimittamalla  niille  pääomia. 
Tätä  katsantokantaa  Mitchell  jyrkästi  vastusti.  Hän  vaati 
osuustukkukaupalle  säilytettäväksi  täyden  kehitysvapau- 
den  ja  oikeuden  ei  ainoastaan  käydä  tuotantoa  harjoit- 
tamaan, vaan  ylipäänsä  kaikkiin  sellaisiin  toiminnan  muo- 
toihin, joita  se  osuuskauppojen  hyödyksi  ja  eduksi  kykeni 
suorittamaan.  Tästä  kannastaan  ei  Mitchell,  kiivaasta 
vastustuksesta  huolimatta,  luopunut,  ja  hänen  onnistui- 
kin saada  virkaveljensä  osuustukkukaupan  johtokunnassa 
vakuutetuiksi  tämän  käsityksen  oikeutuksesta. 

Minkälaisella  kaukonäköisyydellä  hän  käsitti  osuus- 
kauppaliikkeen,  varsinkin  osuustukkukaupan  tehtävät  ja 
päämäärät,  siitä  on  todistuksena  se  puhe,  jolla  hän  v.  1892 
avasi  Rochdalessa  pidetyn  osuustoimintakongressin.  Kun 
tämä  puhe  samalla  on  hänen  osuustoiminnallinen  tes- 
tamenttinsa,  esitämme  siitä  seuraavassa  eräitä  kohtia: 

„ Paikka,  jolla  seisomme,  on  pyhä  maa,  ja  neuvotel- 
tavanamme  on  pyhä  asia.  Minä  toivon,  että  me  nyt 
voimme  viedä  osuustoimintaliikettä  hyvän  askeleen  eteen- 

päin.  työtätekevien  luokkien  taistelu  itsekästä  lainsää- 
däntöä vastaan  on  tällä  vuosisadalla  edistynyt.  Mutta 
julkisesti,  niinkuin  tapamme  on,  me  tunnustamme,  että 
itsekkyys  vallitsee  omissakin  riveissämme.  Tarvitaan 
kaikki  ponnistuksemme  tätä  itsekkyyttä  masentamaan 
ja  pitämään  kurissa  liikkeessämme  toimivia  voimia. 
Rochdale  on  tänään  200  kertaa  arvokkaaampi  kuin  vuonna 
1692.  Mutta  mihin  on  tämä  arvo  joutunut?  Onko  se 
jakaantunut  koko  väestön  hyväksi?  Ei,  pienen  vähem- 
mistön hyväksi  se  on  tullut.  Aikaisemmilla  osuustoi- 
mintamiehillä  oli  päämääränä  saada  parannusta  aikaan 
tässä  suhteessa.  Jotkut  väittävät,  että  me  osuustoimin- 
taväki  olemme  luopuneet  alkuperäisestä  uskostamme 
ja  olemme  nyt  vain  osingontavottelijoita.  Toiset  taas 
sanovat,  että  osinkojen  lumousaika  jo  on  ohi.  Onko 
niin?  Te  tiedätte,  että  niin  ei  ole.  ^Esitaistelijain^^  ensi- 
mäisenä  työnä  oli  osuuskaupan  perustaminen.  He  olivat 
huomanneet,  että  tuo  rikkaus  oli  kaupalla  hankittua 
ja  he  tiesivät,  että  sitä  käytettiin  työtätekevän  kansan 
hallitsemiseen.  Suuri  joukko  Rochdalen  rikkaista,  jotka 
täällä  ajelevat  komeissa  vaunuissa,  on  lähtöisin  köyhien 
köyhimmistä.  jotkut  heidän  esi-isistään  leipoivat  leipää 
kellareissa.  Köyhyyden  pimennoista  ovat  he  kohonneet. 

Me  tahdomme  ryhtyä  kilpailuun  heidän  kanssansa. 
Osuuskauppa  on  lähtökohta  meidän  pääomiemme  kerään- 
tymiselle ja  minä  teroitan  teidän  mieleenne  ennen  kaik- 
kea muuta:  Älkää  koskaan  halveksiko  osuuskaupan 

myymälää  I 

Kun  ^esitaistelijat"  olivat  saaneet  kootuksi  rahaa,  eh- 

dottivat  he  ryhdyttäväksi  taloja  rakentamaan.  Osuuskun- 
nan piti  rakentaa  jäsenilleen  asuntoja.  Senjälkeen  tah- 
toivat he  siirtyä  tavaroiden  tuotantoon;  kasvatus  ja  si- 
vistys oli  heillä  alunpitäen  ohjelmassa.  Osuuskunnan 
piti  siis  niin  pian  kuin  mahdollista  päästä  tuottamaan, 
jakamaan,  kasvattamaan  ja  hallitsemaan  eli  toisin  sanoen, 
muodostamaan  itsenäinen  siirtokunta  yhteisten  etujen 
ylläpitämiseksi  ja  edistämiseksi.  Huomatkaa  tarkoin:  ei 
yhden  edun,  ei  yksityisten  edun,  vaan  yhteisten  etujen 
edistämiseksi. 

Tällaisia  olivat  ensimäisten  osuustoimintamiesten 
vahvistamat  periaatteet.  Heidän  osuustoiminnallisen  käy- 
täntönsä lähtökohtana  ei  ollut  pääoma  eikä  työ,  vaan 
kulutus.  Pankaa  tämä  mieleenne.  Ja  täysin  sopusoin- 
nussa tämän  kanssa  on  minun  vakaumukseni,  että  li- 
sääntyvän rikkauden  pohjaksi  tässä  maassa  täytyy  tulla 
kulutus.  Omasta  puolestani  tulen  käyttämään  kaikki 
työni  ja  voimani  sen  periaatteen  . perille  ajamiseksi, 
että  osuustoiminnallisen  järjestön  kehi- 
tyksen täytyy  tapahtua  kulutuksen  perus- 
talla. 

Mutta  minkätähden  minä  sanon,  että  kulutuksen 
pitää  tulla  kaiken  rikkauden  kokoomisen  pohjaksi?  Siitä 
yksinkertaisesta  syystä,  että  kulutus  luo  ja  määrää  kaikki. 
Tämä  koskee  rikkainta,  yhtähyvin  kuin  köyhintäkin.  jos 
osuustoimintaväki  omaksuu  tämän  periaatteen  omakseen, 
on  jokaisen  työmiehen  toimeentulo  paraneva.  Ellei 
sitä  hyväksytä,  tulee  pääoma  edelleenkin  jatkamaan  työ- 
väen holhoamista  ja  kuluttajaraukkojen  nylkemistä. 


35 


Yhtä  vilpittömästi  kuin  kukaan  toivon  minä  työn  vapau- 
tumista. Mutta  kuinka  saada  se  vapaaksi?  Aivan 
yksinkertaisesti  siten,  että  yhdistetään  ja  tasoitetaan 
kaikkien  edut. 

Köyhät  ihmiset  tekevät  muita  rikkaiksi  ja  kumartu- 
vat sitten  näitä  rukoilemaan.  En  ole  pääoman  vastustaja; 
päinvastoin  toivon,  että  pääomia  kootaan  ja  käytetään. 
Osuuskuntien  pitää  koota  yhteisiä  pääomia,  yhdistää 
tavaroiden  tuotanto  ja  jako  ja  antaa  säästö  niille,  jotka 
tavaroita  kuluttavat,  koska  he  ovat  tämän  yli- 
jäämän  aikaansaajia.  Olen  varma  siitä,  että  tämä 
ohjelma  voidaan  viedä  perille.  Osuustoiminnalla 
on  saavutettavissa  kaikki,  mikä  kansaa  hyö- 
dyttää. Mutta  osuustoimintaväen  pitää  enemmän  kiin- 
nittää huomiota  kasvatukseen  ja  sanomalehdistönsä  ke- 
hitykseen. Suurimmat  voimat,  jotka  ihmiskuntaa  täy- 
dellisyyteen johtavat,  ovat  uskonto,  kohtuullisuus,  kas- 
vatus ja  osuustoiminta. 

Minä  toivon,  että  kaikki  osuuskaupat  myöskin  kes- 
kittyvät osuustoiminnalliseen  keskustaansa.  Te  olette  ot- 
taneet suorittaaksenne  hyvin  vaikean  tehtävän,  mutta 
te  voitte  sen  suorittaa.  Tehtävä  ei  ole  suurempi  kuin 
teidän  voimanne.  Pitäkää  huolta  siitä,  että  kaikki  kaup- 
panne käy  omia  kanavia  myöten.  Osuustukkukauppa 
on  mahtava  ja  jalo  rakennus,  ja  jos  te  tahdotte  sen 
edistyvän,  on  teidän  kuljettava  yhteenliittymisen  tietä, 
eikä  yksilöllisiin  suuntiin . Edistykseen  pitää  tulla 
kokonaisuuden  hyväksi,  eikä  mitään  eri- 
koista luokkaa  hyödyttämään.  Niin  kauan 

kuin  minä  elän,  tulen  taistelemaan  tämän  periaatteen 
hyväksi.* 

Edelläolevat  lauseet  Mitchellin  viimeisestä  suuresta 
puheesta  ovat  selvänä  todistuksena  siitä,  että  hänellä 
käytännöllisen  toimintansa  pohjana  oli  luja  teoreettinen 
vakaumus.  Tämä  Mitchellin  kanta  on  aivan  sama,  mikä 
myöhemmin  on  päässyt  valtaan  Saksan  ja  Sveitsin 
osuuskauppaliikkeessä,  ja  jonka  edustajia  ranskalaisetkin 
osuustoimintamiehet  de  Boyve  ja  Gide  ovat.  Kulutta- 
jien etujen  yhteisyydessä  näki  Mitchell  sen  sosialisen 
perustan,  jolle  piti  rakentaa  kaikkikäsittävä  osuustoimin- 
tarakennus.  Tässä  suhteessa  oli  hän  Rochdalen  esitaisteli- 
jain  mielipiteiden  suoranainen  jatkaja  ja  kehittäjä.  Kun 
Mitchellin  aikaan  kaikki  huomatut  osuustoimintateoretikot 
olivat  oleellisesti  toisella  kannalla,  tarvittiin  paljon  roh- 
keutta ja  lujaa  vakaumusta  edustaakseen  ja  ajaakseen  pe- 
rille nämä  mielipiteet,  jotka  hän  kerran  oli  oikeiksi 
päättänyt.  Mitchellillä  ori  ollut  tyydytys  nähdä  perus- 
tamansa osuustoimintapolitiikan  johtavan  menestyksestä 
toiseen.  Hänen  mielipiteensä  ovat  muuttuneet  lihaksi 
ja  vereksi  niissä  lukuisissa  tehdas-,  pankki-  ja  vakuu- 
tuslaitoksissa, joita  Englannin  Osuustukkukauppa  jo 
hänen  elinaikanaan  ja  myöhemmin  on  perustanut. 

Puolueettoman  arvostelun  on  myönnettävä  John  Tho- 
mas Mitchellille  se  ansio  ja  kunnia,  että  hän  sekä  teo- 
reettisessa että  käytännöllisessä  suhteessa  on  ollut  yksi 
osuuskauppaliikkeen  suurimpia  ja  menestyksellisimpiä 
uranuurtajia. 

HORAQE  PLUNKETT 

Horace  Plunkett 


Kirjoittanut  Charles  A.  Lyman. 


un  osuustoiminnallinen  järjestyniistyö  Irlannissa  v. 


1889  alkoi,  järkytti  maata  kiihkeä  agraarinen  agitat- 
sioni,  jonka  oli  aiheuttanut  maataloustuotteiden  hintojen 
yleinen  aleneminen  maailmanmarkkinoilla.  Tämä  puh- 
taasti taloudellinen  kysymys  kärjistyi  pian  valtiolliseksi, 
sillä  vuokraajapuolueen  johtajat  asettuivat  rintamaan 
maanomistajaluokkaa  vastaan,  vaatien  erikoisen  tuomio- 
istuimen asettamista  alentamaan  maanvuokria  sille  as- 
teelle, että  kilpailu  maailmanmarkkinoilla  kävisi  mahdolli- 
seksi. Tämän  kiivaan  poliittisen  taistelun  aikana  alkoi 
sir  Horace  Plunkett  — rikkaan  maanomistaja-aatelis- 
miehen  poika,  mielipiteiltään  vanhoillinen  ja  toiseen 
poliittiseen  leiriin  kuuluva  kuin  ne,  joiden  puoleen  hän 
kääntyi  — ristiretkensä,  jonka  tarkotuksena  oli  kohottaa 
iiriiäisiä  maanviljelijöitä  osuustoiminnan  avulla,  tempaista 
heidät  irti  avuttomasta  ja  melkein  toivottomasta  tilastaan 
ja  asettaa  heidät  muiden  kansojen  rinnalle,  jotka  saman 
keinon  avulla  ovat  päässeet  hyvinvoinnin  ja  edistyksen 


Ennenkuin  Horace  Plunkett  puuttui  maatalousliikkeen 
hoitoon,  oli  hän  saanut  mainion  kasvatuksen  Oxfordin 


tielle. 

yliopistossa  Englannissa.  Tämän  yliopistossa  opiskelun 
jälkeen  oleskeli  hän  kymmenkunta  vuotta  Pohjois-Amerii- 
kan  läntisissä  maakunnissa  sikäläisiin  maatalousoloihin 
perehtyäkseen.  On  epäilemätöntä,  että  siellä  saavutettu 
maataloudellinen  kokemus,  ja  ne  tilaisuudet,  mitä  sii- 
hen aikaan  — viime  vuosisadan  80-luvulla  — oli  koti- 
maassa käymiseen,  vaikuttivat  paljon  siihen  erittelykyvyn 
selvyyteen  ja  näkemyksen  kirkkauteen,  mikä  on  niin  omi- 
naista Horace  Plunkettille.  Hän  näki  Ameriikan  kansan- 
valtaisissa oloissa  ja  laitoksissa,  sen  väestön  tavassa 
tarttua  reippaasti  ja  voimalla  mitä  erilaisimpiin  toiminta- 
muotoihin, sikäläisten  maanviljelijöiden  maanmuokkaus- 
tavoissa,  paljon  huomioonottamisen  arvoista.  Niinpä 
tapaamme  Horace  Plunkettin  v.  1889  kotimaahansa  pa- 
lanneena erinomaisissa  ruumiin  voimissa  ja  varustettuna 
monivuotisten  opintojen,  huomioiden  ja  töiden  kautta 
hankitulla  suurella  henkisellä  pääomalla,  nyt  Irlannin  asioi- 
hin tarttuakseen  ja  tehdäkseen  omalta  osaltaan  voitavansa, 
että  Irlannista  tulisi  »Jumalan  oma  maa." 

Tämä  ei  ehkä  ole  tarkalleen  se  tapa,  jolla  Horace 
Plunkett  itse  olisi  ilmaissut  jo  silloin  tuntemansa  halun 
tehdä  jotakin  oman  maansa  eteen.  Mutta  hänen  ylevä 
pyrkimyksensä  oli  kohottaa  kotimaansa  pääelinkeinoa, 
maanviljelystä,  tehdä  menestyviksi  ja  tyytyväisiksi  sen 
tuhannet  vähäväkiset  torpparit  ja  vuokraajat,  asettaa 
sulku  pelottavaksi  paisuneelle  siirtolaisuudelle,  luoda 
pohja  jatkuvalle  hyvinvoinnille,  tehdä  Irlanti  paremmaksi 
maaksi.  »Aateluus  velvoittaa"  — tämä  ajatustapa  ja 
henki  on  ominainen  tuolle  suurelle  irlantilaiselle  ja  se 

vei  välittömästi  mukaansa  muita  altruismiin  taipuvaisia 
ihmisiä.  Isä  Thomas  Finlay  — eli  Isä  Tom,  jolla  ni- 
mellä tuhannet  katoliset  hänet  tuntevat  — oli  valmis 
liittymään  innokkaaseen  protestanttiin,  joka  uneksi,  että 
Irlantikin  löytäisi  tien  ulos  pimeydestä.  Samoin  joukko 
muita  jalosti  ajattelevia  miehiä,  kuten  lordi  Monteagle 
ja  R.  A.  Anderson  — vain  muutamia  mainitaksemme  — 
on  antautunut  kannattamaan  Horace  Plunkettia  ja  liitty- 
nyt häneen.  „Eivät  näyttäneet  apostolit"  — näin  lausuu 
eräs  kirjailija^)  — „entisten  toimiensa  vuoksi  enemmän 
sopimattomilta  kääntymään  jumalallisiksi  kuin  ne  ihmiset, 
jotka  Horace  Plunkett  keräsi,  täytti  omalla  hengellään 
ja  sitten  lähetti  ympäri  maata  järjestämään  talonpoikia. 
Taiteilijat,  runoilijat,  kirjailijat,  papit,  kaikki  joutuivat 
hänen  saaliikseen  yhtä  hyvin  kuin  nekin,  joilla  oli  suora- 
naista, mieskohtaista  etua  maanviljelyksestä.  Kaikki  val- 
tiollisten puolueiden  äärimäisyydet  olivat  edustettuina 
hänen  joukossaan".  Alusta  alkaen  selitti  hän  — - ja  tästä 
periaatteestaan  on  hän  aina  pitänyt  kiinni  — ettei  liike, 
jota  hän  yritti  luoda,  saanut  olla  puoluepoliittinen,  että 
sen  piti  yhdistää  irlantilaiset  kaikista  puolueista  työhön 
yhteiseksi  hyväksi.  Hän  ei  vaatinut  kannattajiaan  luopu- 
maan poliittisesta  vakaumuksestaan,  hän  tahtoi  heitä  vain 
myöntämään,  että  Irlannin  maatalouden  surkean  alhainen 
kanta  voitiin  kohottaa  ja  että  paras  keino  tähän  oli  maan- 
viljelijäinyhteenliittyminen,  kuten  kaikkialla  mannermaalla. 

George  W.  Russell,  Osuustoiminta  ja  kansan  hyvinvointi, 

siv.  28. 

Tarkoituksena  oli  opettaa  Irlannin  maanviljelijöitä 
auttamaan  itseään.  Järjestäytyminen  ja  „oma  apu"  oli- 
vat ainoat  keinot,  millä  köyhät  maanviljelijät  — ja  todelli- 
suudessa he  kaikki  olivat  köyhiä,  — saattaisivat  parantaa 
oman  silloisen  surkean  ja  vaivaloisen  tilansa.  Englan- 
nin parlamentti  on,  Irlannin  edustajain  sille  jättämien 
anomusehdotusten  ahdistamana,  hyväksynyt  lakeja,  jotka 
ovat  tehneet  irlantilaisista  vuokraajista  itsenäisiä  pien- 
tilallisia. Lopullinen  tätä  koskeva  laki  vahvistettiin  vä- 
hän myöhemmin,  nim.  v.  1903.  Mutta  jo  v.  1889  huoma- 
sivat oma-apuliikkeen  harrastajat,  ettei  oman  maan 
hankiminen  varattomalle  vuokraajalle  ollut  kylliksi.  Ilman 
riittävää  pääomaa  ei  uusi  maanomistaja  kyennyt  suorit- 
tamaan korkojaan  ja  kuoletuksiaan,  ei  hän  myöskään 
ilman  sitä  kyennyt  lunastamaan  välttämättömiä  maa- 
taloustarvikkeita.  Lisäksi  oli  huomioonotettava,  että 
Tanska  oli  vallannut  Englannin  markkinat,  jonne  Irlan- 
nin voita jamuniaenimmän meni.  Englantilainen perheen- 
emäntä  oli  alkanut  kysyä  vain  tanskalaista  voita  ja  mu- 
nia, kilpailu  olisi  pian  kokonaan  syrjäyttänyt  tavallisen 
irlantilaisen  maanviljelijän  tällä  alalla.  Ja  läntisen  pal- 
lonpuoliskon viljankasvattamismenetelmät  vahingoittivat 
myös  irlantilaista  viljan  kasvattajaa.  Atlantin  laivat  alkoi- 
vat käyttää  jäähdydyslaitoksia,  jotenka  helposti  pilaantu- 
via tuotteita  voitiin  nyt  tuoda  pilaantumattomina  niille 
markkinoille,  joita  Irlannin  maanviljelijät  ennen  hallitsivat. 

Tällaiset  olivat  olot  silloin,  kun  ryhdyttiin  toteutta- 
maan suunnitelmaa,  joka  on  sittemmin  asettanut  Irlannin 
takaisin  entiselle  paikalleen  suurena-  maataloustuottajana. 

Muutamien  ystäviensä  avulla  Horace  Plunkett  aluksi 
muodosteli  eräitä  perusajatuksia: 

Menestyäkseen  on  maanviljelijöiden  järjestäydyttävä, 
mutta  sitä  he  eivät  tee  ilman  taloudellista  kiihoketta. 
Järjestäytymisen  kautta  käy  heille  mahdolliseksi  ostaa 
maataloustarvikkeensa  tukkuhinnoilla  ja  vapautua  välit- 
täjistä. Siten  saavutetaan  myös  tuotteista  paremmat 
hinnat,  minkä  kautta  maanviljelijöiden  varallisuus  kas- 
vaa. Tästä  taas  seuraa  korkeampi  elämäntaso  ja  sa- 
malla kasvaa  kansalaiskunto.  — Näin  syntyy  vähitellen 
parempi  Irlanti. 

Täten  pääasiallinen  ohjelma  selvänä  mielessään  ja 
Isä  Tomin  avulla,  joka  oli  opiskellut  mannermaan  yli- 
opistoissa ja  seurannut  järjestäytymisliikettä  jonkun  ver- 
ran jo  siellä,  lähtivät  he  levittämään  „ evankeliumia 
omasta  avusta  järjestäytymisen  kautta." 

Ensimäinen  vastaanotto  ei  ollut  omansa  rohkaise- 
maan. Sanomalehdistö,  missä  se  ei  asettunut  suoras- 
taan vihamieliseksi,  tuki  liikettä  hyvin  laimeasti.  Maa- 
laiskunnissa asuvat  kauppiaat,  jotka  tähän  päivään  asti 
hallitsevat  Irlannin  kansallista  politiikkaa,  asettuivat  kyn- 
sin hampain  vastustamaan  liikettä,  jonka  huomasivat 
uhkaavan  heidän  etujansa  ja  heidän  vaikutustansa  jul- 
kisessa elämässä.  Tämän  kaiken  lisäksi  tuli  vielä  maan- 
viljelijäin synnynnäinen  epäluuloisuus;  he  luottivat  yhtä 
vähän  sen  miehen  rehellisiin  aikomuksiin,  joka  heille 
osuustoimintaliikettä  suositteli,  kuin  toinen  toisiinsakaan. 
Liittoutuminen  taloudellisia  tarkoituksia  varten  oli  heille 
kokonaan  tuntematonta.  Osuustoimintaa,  mitä  siihen 

kuuluu  ja  mitä  sen  kautta  voidaan  saavuttaa,  piti  heille 
opettaa  kuin  lapselle  aakkosia.  Poistettavina  olivat  ei 
vain  juurtuneet  ennakkoluulot  ja  tietämättömyys,  vaan 
myöskin  se  surkea  lamautumisen  tila,  jossa  maanviljelys 
kokonaan  puutteellisen  opetuksen  vuoksi  oli  niin  tek- 
nillisessä kuin  kaupallisessakin  suhteessa.  Voimaperäi- 
nen maanviljelys  oli  Irlannissa  kokonaan  tuntematon 
käsite,  ja  käytännössä  ei  sitä  harjoitettu  kuin  eräillä 
suurtiloilla,  joiden  rikkaat  omistajat  varakkaina  voivat 
pitää  kouluutettua  palvelusväkeä.  Mutta  tällaiset  maan- 
viljelijät eivät  olleet  tuloihinsa  nähden  riippuvia  maan- 
viljelyksestään, ja  heidän  esimerkkinsä  arvo  oli  senvuoksi 
hyvin  pieni.  Kaksi  valtion  oppilaitosta  tietopuolista 
maanviljelystä  varten  kyllä  löytyi,  mutta  ne  olivat  pe- 
räti huonosti  johdettuja  ja  puutteellisesti  hoidettuja. 
Tällaisissa  oloissa  ei  herätä  kummastusta,  että  nuoret, 
eteenpäin  pyrkivät  miehet  kaikkein  viimeiseksi  valitsivat 
elinkeinokseen  maanviljelyksen,  vaan  kääntyivät  maata- 
loudesta suurempia  mahdollisuuksia  tarjoaville  elämän- 
aloille. Maataviljelevältä  väestöltä  puuttui  siis  se  eri- 
koisopetus  ammatissaan,  mistä  valtio  muissa  maissa  pi- 
tää huolta.  Ja  siitä  johtui  osuustoiminnan  ajajille  myös- 
kin huolenpito  maanviljelyksen  teknillisestä  opetuksesta. 
Useimmissa  muissa  maissa  on  kansansivistys  tehnyt 
osuustoiminnan  suoranaisen  sovelluttamisenj  mahdolli- 
seksi; Irlannissa  sitävastoin  piti  perustaa  erikoinen 
järjestö  aatteen  tutuksitekemistä  ja  myöskin  hoitamista 
varten. 

Horace  Plunkett  piti  50  maanviljelijäin  kokousta  en- 

nenkuin  ensimäinen  osuuskunta  — osuusmeijeri  — saa- 
tiin aikaan,  — mutta  kun  alku  oli  tehty,  syntyi  uusia 
yhteisyrityksiä,  niin  että  vuoteen  1894  mennessä  oli  jo 
perustettu  47  osuuskuntaa.  Ja  neuvonpyyntöjä  uusien 
perustamiseksi  rupesi  saapumaan  lukuisasti.  Kun  työ- 
taakka täten  kävi  jo  yli  Plunkettin  ja  hänen  toveriensa 
voimien  ja  varojen,  päättivät  he  ryhtyä  toimenpiteisiin 
erikoisen  järjestämisseuran  perustamiseksi.  Huhtikuussa 
mainittuna  vuonna  pidettiin  Dublinissa  maanviljelijöiden 
edustajien  ja  liikkeen  ystävien  kokous,  jossa  perustet- 
tiin „Irish  Agricultural  Organisation  Society Irlannin 
maataloudellinen  järjestämisseura.^)  Sen  tarkoituksena 
on  sääntöjensä  mukaan  „parantaa  Irlannin  maataviljele- 
vän  väestön  oloja  tekemällä  tutuksi  osuustoiminnan  peri- 
aatteita ja  menettelytapoja,  edistää  taloudellista  yhteen- 
liittymistä kaikkia  hyödyllisiltä  näyttäviä  tarkoituksia  var- 
ten ja  auttaa  näitä  yhtymiä  neuvoilla  ja  ohjeilla,  sekä 
kaikessa  pitää  silmällä  maatalouden  jokapuolista  kehi- 
tystä." Seura  kasvoi  nopeasti.  Perustettiin  päätoimisto, 
jonka-  johdossa  oli  vakinaisia  toimimiehiä  ja  Horace 
Plunkettista  tuli  sen  esimies.  Herra  R.  A.  Anderson 
valittiin  sihteeriksi,  ja  tämä  asema  hänellä  on  yhä  edel- 
leen. 

Hankittiin  joukko  neuvojia  ja  maatalous-asioiden 
tuntijoita,  joiden  tehtävänä  oli  pitää  maanviljelijäin  ko- 
kouksia ja  selittää  heille  järjestäytymisen  hyötyä  ostet- 
taessa maanviljelyskaluja,  siemenviljaa,  lannottimia  y.  m. 


Vastaa  meidän  Pellervo-Seuraa. 


Suom.  huom. 

yhdessä  ja  halvempiin  hintoihin,  neuvoa  heille  kuinka 
meijeri  järjestetään,  miten  valmistetaan  hyvää  voita  ja 
miten  se  edullisesti  myydään  tai  kuinka  oli  perustettava 
vapaaehtoisia  yhdistyksiä,  niin  että  rahoja  voitiin  saada 
halvalla  korolla  ja  ne  vuorostaan  taas  lainata  jäsenille 
tuottaviin  tarkoituksiin.  Useat  maanviljelijät  olivat  kis- 
kurien  kynsissä,  jotka  lainasivat  rahaa  huikeilla  koroilla, 
ja  joilla  usein  tämän  kauniin  ammatin  ohella  oli  seka- 
tavarakauppa ja  kapakka.  Jos  köyhä  maanviljelijä  sai 
luottoa  paikalliselta  kauppiaalta,  hän  ei  useimmiten 
milloinkaan' kyennyt  maksamaan  velkaansa.  Tilin  omis- 
taja sai  maksaa  korkean  koron,  maanviljelijä  maksoi 
kuulumattoman  hinnan  pikku  tarpeistaan  ja  muista 
tavaroistaan;  hänen  oli  pakko  myydä  voit  ja  munat 
tällaiselle  kauppiaalle  — ei  rahasta,  vaan  jälleen  myytä- 
viksi; — ja  laskua  pidettiin  kirjoissa  vuodesta  vuoteen 
ilman  minkäänlaista  toteamisvelvollisuutta  velaksimyyjän 
puolelta,  usein  merkittiin  kirjoihin  vääriä  eriäkin. 

Sen  vuoksi  oli  perin  toivottavaa,  että  tuollaiset  velat 
saataisiin  maksetuiksi.  Niinpä  useissa  tapauksissa  pe- 
rustettiinkin osuuskassoja,  jotka  lainasivat  jäsenilleen 
rahoja,  että  he  saivat  maksaa  pitkäaikaiset  ja  rasittavat 
laskunsa  ja  että  he  täten  vapautuneina  kykenivät  osta- 
maan käteisellä  ja  tukkuhintoihin  omien  yhdistystensä 
välityksellä. 

Kun  Horace  Plunkett  matkusti  67:nnen  kerran  Atlan- 
tin yli  puhuakseen  Kansallisen  Kauppa-  ja  Maanviljelys- 
luottoyhdistyksen  vuosikokouksessa,  hän  jätti  poistues- 
saan maahan  järjestön,  johon  kuului  yli  350  maanviljeli- 

joitten  osuusmeijeriä,  muutamia  satoja  osuuskassoja, 
jokseenkin  yhtä  monta  yhteisosto-osuuskuntaa,  jotka 
hankkivat  jäsenilleen  maanviljelystarpeita,  puima-  ja 
niittokoneita,  mehiläispesiä  ja  siipikarjaa.  Kaikkiaan 
on  siellä  nyt  melkein  100,000  tällaista  osuustoiminnallista 
yhdistystä,  joihin  haaraosastoineen  kuuluu  noin  500,000 
henkeä.  Niiden  toimintaa  valvoo  pääyhdistys  I.  A.  O.  S. 
Tiliosasto  valvoo  tarkasti  kaikkia  kauppatoimia  ja  tottu- 
neet neuvojat  käyvät  useasti  eri  yhdistyksissä  katso- 
massa, että  terveet  kauppaperiaatteet  pysyvät  voimassa. 
Kirjanpitomenetelmät  on  tehty  mallikelpoisiksi,  uutta 
väkeä  harjoitetaan  joka  päivä.  Ohjeita  menestykselli- 
selle toiminnalle  eri  aloilla  on  toimitettu,  ja  painettuja 
neuvoja,  ohjeita  y.  m.  lähetetään  joka  päivä  Dublinin 
päämajasta  eri  yhdistyksille.  Meijerineuvoja  — paras 
koko  yhdistyneissä  kuningaskunnissa  — valvoo  tarkasti 
meijereitä.  Hän  antaa  niille  jatkuvasti  tietoja  uusista 
parannuksista  meijerikoneiston  alalla,  voin  valmistuksessa 
ja  kaupassa.  Hän  tekee  suunnitelmia  uusia  meijereitä 
varten,  neuvoo  minkälainen  koneisto  on  sopivin  paik- 
kakunnan oloille,  ja  valvoo  koneiden  paikoilleen  asetta- 
mista. Hänen  johdollaan  tapahtuu  koko  toiminnan 
huolellinen  tarkastus.  Järjestäjä  saapuu  meijeriin  aamulla, 
kun  maanviljelijät  tuovat  sinne  maitoa.  Hän  näkee,  että 
vastaanottaja  tarkastaa,  ettei  se  ole  hapanta,  ja  että  se 
mitataan  kunnollisesti,  hän  menee  separaattorihuoneeseen, 
ja  kirjoittaa  kopiokirjaansa  erotetun  pastorisoidun  mai- 
don ja  kerman  lämpömäärän  ja  valvoo  sen  jäähdytystä; 
hän  kirjoittaa  muistiin  hoitajan  merkitsemät  erilaiset 

muistiinpanot  ja  laskee,  onko  liiaksi  voirasvaa  mennyt 
jäännösmaitoon;  hän  valvoo  kirnuamista,  ja  jos  voin 
kosteusprosentti  ei  ole  tarkalleen  16  — normaali  määrä  — 
hän  koettaa  korjata  vian,  sillä  voidakseen  kilpailla  kaup- 
pamaailmassa  on  välttämätöntä,  että  tavara  on  sellaista, 
että  siihen  kyetään.  Hän  tarkastaa  rakennukset  näh- 
däkseen onko  kaikki  puhdasta  ja  siistiä,  katsoo,  että 
hoitajalla  on  kylliksi  hiiliä  tai  turvetta  varastossa;  ja 
vaikka  tuo  hyvin  vaikutusvaltainen  neuvoja  osoittaisikin 
tarkastusmatkoillaan  mitä  suurinta  hyväntahtoisuutta  ja 
hienotunteisuutta,  ei  kuitenkaan  sellainen  meijerikkö, 
joka  näyttäytyy  huolimattomaksi  tai  kykenemättömäksi 
voin  hoidossa,  pääse  muistutuksetta  hänen  kirjallisessa 
tarkastuskertomuksessaan.  T uo  kertomus  menee  Plunkett- 
Houseen  Dublinissä,  ja  sieltä  herra  Andersonille  tarkas- 
tettavaksi. Hän  kirjoittaa  taas  meijerille  tai  ilmoittaa 
asian  meijeriasioiden  tuntijalle,  jos  joku  seikka  ei  näytä 
tyydyttävältä. 

Kolmekymmentä  vuotta  elämästään  Horace  Plunkett 
on  uhrannut  loistavalle  työlleen  järjestyneen  maatalous- 
liikkeen  kohottamiseksi.  Se  on  hänen  elämän  kutsu- 
muksensa. 

Irlannin  parlamentin  kokoontuessa  v.  1917  Horace 
Plunkett  valittiin  yksimielisesti  puheenjohtajaksi,  jolla 
paikalla  hän  oli  kunnes  parlamentti  hajosi  seuraavana 
vuonna.  Tämän  jälkeen  sir  Horace,  joka  ei  viime  vuo- 
sina ollut  ottanut  toimivasti  osaa  politiikkaan,  päätti,  että 
hänen  velvolisuutena  oli  saada  aikaan  ratkaisu  Irlannin 
asioissa,  ja  kahtena  viime  vuotena  on  hän  kaikin  tavoin 


47 


ponnistellut  siinä  onnistuakseen.  Huolimatta  poliittisesta 
toiminnastaan,  jossa  Horace  Plunkett  on  tehnyt  yhtä 
paljon  kuin  kuka  hyvänsä  siihen  täydellisesti  antautunut 
mies,  ei  hän  ole  kuitenkaan  menettänyt  kosketustaan 
osuustoimintaliikkeeseen. 

Horace  Plunkettin  mielihuvina  ovat  seurustelu,  golf- 
ja  shakkipeli  sekä  käveleminen.  Hän  oli  sen  brittiläisen 
shakkijoukkueen  johtaja,  joka  löi  amerikkalaiset  muutama 
vuosi  sitten.  Sanotaan  että  hän  voi  pelata  yhfaikaa  nel- 
jää vastaan  lautaan  katsomatta,  ja  että  hän  samalla  ehtii 
lukea  pääsisällön  sanomalehdestä. 

Hänen  maineensa  ja  kuuluisuutensa  ei  riipu  tälläisen 
muistin  ja  mielentilan  erinomaisuudesta.  Hänen  elämän- 
työnsä on  sisältynyt  puolen  miljoonan  irlantilaisen  elä- 
mään, kohottaen  heidät  heidän  säälittävästä  tilastaan. 
Ja  liike  jonka  suuri  johtaja  on  pannut  alulle,  tulee  nyt 
maanviljeliöitten  itsensä  omaksi.  Sen  neljännes-  ja  vuosi- 
kokouksiin he  lähettävät  edustajiaan  ja  äänestävät  kai- 
kista menetelmäkysymyksistä,  saaden  yhä  pitää  johta- 
janaan tuon  kuuluisan  maailmanmiehen,  joka  on  hei- 
dän ystävänsä. 


RANSKA: 


Charles  Fourier 
Charles  Gide 

CHARLES  FOURIER 


Charles  Fourier. 


Kirjoittanut  Eemil  Hynninen. 


unnettua  on,  että  osuustoiminta-aate  ja  sosialismi  ovat 


osittain  saaneet  alkunsa  samoista  lähteistä.  Aika- 
kaudella, jolloin  kapitalismi  rupesi  kehittymään  vähävä- 
kisille tuhoisaan  suuntaan,  huomasivat  kaukonäköiset  ja 
jaloluontoiset  miehet  ennen  muita,  mihin  kehitys  oli  me- 
nevä, ellei  sitä  ruvettaisi  ajoissa  vastustamaan,  sekä  ryh- 
tyivät suunnittelemaan,  miten  epäkohdat  olisivat  pois- 
tettavat ja  miten  yhteiskuntaolot  olisivat  parannettavat. 
Ja  näissä  suunnitteluissa  näkee  tutkija  nyttemmin  yh- 
distettyinä sekä  nykyajan  sosialismin  että  osuustoiminta- 
liikkeen  ituja.  Tämän  huomasi  tarkkaava  lukija  jo  Ro- 
bert Owenin  elämäkerrasta,  mutta  vieläkin  selvemmin 
se  käy  esille  sen  miehen  elämäkerrasta,  joka  tässä  on 
esitettävänä. 

Charles  Fourier  syntyi  Besan9onissa  Ranskassa  7 p:nä 
huhtikuuta  v.  1772.  Hänen  isänsä  oli  rikastunut  vaatekau- 
palla ja  sai  Charles  nuoruutensa  päivät  viettää  verrat- 
tain hyvinvoivissa  oloissa.  Hän  matkusteli  jo  nuoru- 
kaisena ollessaan  Saksassa  ja  Hollannissa.  Kun  hän  pa- 
lasi kotimaahansa,  riehui  täällä  vallankumouksen  myrsky 
kiivaimmillaan.  Kukaan  ei  ollut  varma  omaisuudestaan 

eikä  hengestään.  Pelastaaksensa  vanhempainsa  omai- 
suuden muutti  Charles  sen  rahaksi.  Koko  omaisuus 
nousi  noin  100,000  markkaan. 

Mutta  tällaisena  levottomana  aikana  paloi  kaikkien 
mieli  rikastumaan.  Kerrotaan  yksin  Napoleonistakin, 
että  hän  aikoi  yrittää  tonttihuijausta  Pariisissa,  ennen- 
kuin olosuhteet  veivät  hänet  suurempiin  tehtäviin.  Charles 
Fourierkin  sai  saman  kuumeen.  Hän  sijoitti  suuria  sum- 
mia siirtomaatavarakeinotteluun.  Mutta  yritykset  epä- 
onnistuivat. Fourier  menetti  koko  omaisuutensa,  ja  niin 
oli  mies  yhtäkkiä  puilla  paljailla. 

Voidakseen  elää  täytyi  nyt  Fourierin  ruveta  katsele^ 
maan  itselleen  jonkinlaista  työtä.  Hän  valitsi  kauppa- 
alan,  ruveten  kirjanpitäjäksi  erääseen  kauppaliikkeeseen. 
Hänestä  tuli  nyt  tavallinen  „puotipoika“,  kuten  hän  itse 
kirjoituksissaan  mainitsee. 

Robert  Owen  oli  joutunut  lähinnä  tuntemaan  rajussa 
kehitystilassa  olevia  tehdasoloja.  Näissä  ilmenevät  epä- 
kohdat saivat  hänet  herätetyksi  sellaiseen  itsensä  uhraa- 
vaan ja  sitkeään  uudistustaisteluun,  että  jälkimaailma 
on  sitä  ihmetellen  katsellut.  Charles  Fourierin  vaiku- 
telmat ovat  taas  pääasiassa  kaupan  alalta. 

Kaupassakin  oli  suuri  muutos  tapahtunut.  Kaukana 
olivat  ne  ajat,  jolloin  kauppiaasta  oli  voitu  sanoa,  että 
hän  oli  mies,  joka  hankki  otsansa  hiessä  ruumiillisen 
työn  kautta  välttämättömän  elämän  ylläpidon,  kuten  keski- 
aikainen kirjailija  Henrik  v.  Langenstein  oli  aikoinaan  kaup- 
piasta kuvaillut.  Helpolla  saavutettua  liikevoittoa  tavoit- 
teli  nyt  jokainen.  Tuottajain  ja  kuluttajain  välille  oli 

tunkeutunut  lukematon  joukko  välikäsiä.  Vähän  he  vä- 
littivät mistään  muusta  kuin  omista  itsekkäistä  eduis- 
taan. Varsinkin  Ranskassa,  missä  vallankumous  näinä 
aikoina  järkytti  vanhoja  oloja  ja  sai  kaiken  entisen  seka- 
sortoon ja  epäjärjestykseen,  tarjoutui  häikäilemättömälle 
keinottelulle  suotuisa  maaperä.  Välttämättömistä  elin- 
tarpeista ennenkaikkea  oli  aika-ajoin  suuri  puute.  Kaup- 
piaat hankkivat  itselleen  suuria  varastoja  tällaista  tava- 
raa ja  myivät  niistä  kansan  nälkiytyneille  laumoille  vä- 
hin erin,  jos  saivat  200  tai  300  o/o  voittoa.  Mutta  jollei 
voitto  heidän  mielestään  ollut  tarpeeksi  suuri,  sai- 
vat tavarat  seisoa  makasiineissa  odottamassa  parempia 
aikoja.  Sillä  kauppiaat  tiesivät  hyvin,  että  kiihtyvä  nälkä 
pian  hinnat  kohottaa. 

Fourier^nkinf  isännät  harjoittivat  tällaista  keinottelua. 
Kerran  sai  Fourier  toimekseen  kaataa  jokeen  laivalastin 
riisiä,  joka  oli  pitemmän  aikaa  seisonut  ja  jonkin  ver- 
ran turmeltunut.  Tällainen  menettely  oli  Fourier’n  mie- 
lestä kauheaa,  melkeinpä  rikollista.  Kauvempaa  ei  hän 
enää  jaksanut  jäädä  elämään  tällaisessa  ilmapiirissä,  missä 
ihmisrakkautta  ja  kunniantuntoa  ei  ollut  juuri  hiventä- 
kään. Hän  sanoikin  heti  tapahtuman  jälkeen  hyvästit 
isännälleen  ja  eleskeli  sen  jälkeen  useissa  kaupungeissa, 
asettuen  lopuksi  asumaan  Pariisiin. 

Kokemansa  epäkohdat  olivat  kumminkin  syvästi  vai- 
kuttaneet FourieFn  mieleen,  Elämässään  olisi'  hän  näh- 
nyt mielellään  sovinnollisuutta,  yhteistuntoa  ja  lähim- 
mäisrakkautta.} Mutta  elämän  kova  todellisuus  oli  näyt- 
tänyt hänelle  vain  nurjia  puolia  kaikkialla.  Väkisinkin 

joutui  Fourier,  jolla  oli  herkkä  ja  voimakas  mielikuvi- 
tus, etsimään  syitä  tällaiseen  kurjuuteen  ja  suunnittele- 
maan keinoja  epäkohtain  korjaamiseksi.  Äskeisestä  puoti- 
pojasta  varttui  näin  vähitellen  innokas  yhteiskunnan  ar- 
vostelija ja  parantaja. 

Fourier  rupesi  kirjallisestikin  esittämään  mielipitei- 
tään. Ensimmäisen  teoksensa  julkaisi  hän  36-vuotiaana 
ja  sen  jälkeen  niitä  ilmaantui  useampiakin.  FourieFn 
teoksia  on  vaikeanlainen  lukea,  sillä  niissä  ei  ole  tar- 
peellista suunnitelmaa  ja  yhtenäisyyttä,  mutta  paljon  ne- 
rokkaita ajatuksia  niissä  ilmenee. 

Fourier  sai  kirjailijakautenaan  elää  hyvin  vaatimatto- 
missa oloissa.  Henrik  Heine  kertoo  nähneensä  hänet 
monta  kertaa  kulkemassa  Pariisin  kaduilla  kulunut  nuttu 
yllä,  leipäkyrsä  taskussa.  Mikäpä  muu  auttoi,  kun  mie- 
hellä ei  ollut  tuloja  muuta  kuin  80  -125  markkaa  kuu- 
kaudessa. Mutta  tuon  köyhyydessä  ja  puutteessa  elä- 
vän miehen  mielessä  eli  suuria  tuumia.  Hänen  ajatuk- 
sensa askarteli  lakkaamatta  kuin  hyvä  myllyn  rattaisto. 
Mitä  rohkeimmat  mielikuvat  ja  aavistelmat  liitelivät  siellä. 
Monet  näistä  olivat  hyvin  hullunkurisia  ja  ovat  antaneet 
aiheen  FourieFn  vihamiehille  pitää  häntä  puolihassuna 
ihmisenä,  joka  ei  muka  jälkimaailman  muistoa  ansainnut. 

Mutta  hänen  mielessään  liikkui  paljon  käytännöllisiä- 
kin  aatteita,  jotka  jälkimaailma  on  toteuttanut  tai  katsoo 
mahdolliseksi  toteuttaa.  Fourier  esim.  vakuutti  ihmi- 
sille, mikä  siihen  aikaan  kyllä  herätti  naurua,  että  kulku- 
neuvot pian  tulisivat  niin  vilkkaiksi,  että  kun  aamulla 
aikaisin  lähtee  Marseille’sta,  niin  kerkiää  päivällistä  syö- 

mään  Lyoniin  ja  illalliselle  Pariisiin.  V.  1808  lausui  Fou- 
rier tämän  ennustuksensa  ja  v.  1829  kulki  jo  ensim- 
mäinen höyryveturi  pitkin  rautatietä  Euroopassa. 

Senkin  mielipiteen  toi  Fourier  esiin,  että  läheisessä 
tulevaisuudessa  katkaistaan  Suezin  ja  Panaman  kannak- 
set kanavilla,  missä  suuret  laivat  kulettavat  tavaroitaan 
etäisistä  maanääristä.  Samoin  muodostetaan  yleishyö- 
dyllisiä yrityksiä  varten  suuria,  tuhansia  ihmisiä  käsit- 
täviä työläisjoukkoja,  joitten  avulla  pannaan  maapallon 
hedelmättömät  osat  viljaa  kasvamaan.  Niin  voidaan 
esim.  Afrikan  erämaa  valloittaa  viljelykselle. 

Fourier  on  myös  niitä  miehiä,  joka  lausui,  että  sopi- 
van viljelyksen  avulla  ja  kasvattamalla  järkiperäisesti 
metsiä  entisille  aukeille  paikoille  voidaan  estää  tulvien 
syntyminen,  järjestää  sateet  ja  tuulet  ja  muuttaa  aivan 
toisenlaiseksi  jonkun  maan  ilmasto. 

Senaikaisen  maanviljelyksen  katsoi  Fourier  olevan 
vielä  kokonaan  alkuperäisellä  asteella.  Kehityksen  sanoi 
hän  siinä  kulkevan  kohti  puutarhaviljelystä.  Järvissä  ja 
joissa  ruvettaisiin  myös  tulevaisuudessa  kaloja  kasvatta- 
maan ja  metsiä  järjestelmällisesti  hoitamaan. 

Mutta  ennenkaikkea  hyökkäsi  Fourier  voimakkaasti 
vallitsevaa  yhteiskuntajärjestystä  vastaan,  missä  vapaa 
kilpailu  aivan  hillittömänä  temmelsi  ja  missä  yhteis- 
hyvä ja  kokonaisuuden  menestys  sai  väistyä  yksityisten 
itsekkäiden  etujen  tieltä. 

Eräässä  kirjassaan  kuvailee  hän  näin  ajatuksiaan: 

»Dublinin  lehdet  kirjoittavat:  Kansan  keskuudessa  on 
paljon  kulkutauteja;  sairaat  ovat  kumminkin  parantu- 

neet,  kun  heidät  on  viety  sairaaloihin  ja  annettu  heille 
ruokaa.  Heidän  sairautensa  on  siis  nälkää;  ei  tarvitse 
olla  erityinen  tietäjä  tai  velho  lausuakseen  tämän  mieli- 
piteen, kun  kerta]  leipä  on  heidän  tautinsa  parantanut. 
Ei  pidä  silti  luulla,  että  tämä  kulkutauti  tavuttaisi  rik- 
kaita ja  maan  mahtavia.  Koska  on  nähty,  että  kuver- 
nööri tai  Dublinin  arkkipiispa  olisi  joutunut  sairastamaan 
nälkää,  jollei  mahdollisesti  joskus  liika  syöminen  olisi 
heitä  vuoteeseen  ajanut?' 

„Ja  niissä  sivistysvaltioissa,  missä  kansa  ei  kuole  het- 
kellisestä nälästä,  pakottaa  sen  alituinen  puute  vitkalli- 
seen  nälkäkuolemaan.  Keinottelijat  hankkivat  sille  vää- 
rennettyjä ja  ala-arvoisia  ravintoaineita;  liiallinen  työ  hi- 
vuttaa sen  voimia,  puute  ajaa  sen  epäterveellisille  työ- 
aloille, liiallisiin  ponnistuksiin,  mistä  kaikesta  syntyy  sai- 
raloista  .kuumetta,  heikkoutta:  eikö  kaikki  tämä  mer- 
kitse sitä,  että  nälkä  vie  kansanjoukkoja  kuolemaan?" 

Fourier’n  mielestä  on  kaikkeen  tällaiseen  syynä  väärä 
yhteiskuntajärjestys.  Sen  sijaan  että  inhimilliset  pyrki- 
mykset olisi  ohjattu  yhtenäisesti  ja  sovinnollisesti  koko 
yhteiskunnan  onnea  luomaan,  on  asia  järjestetty  niin, 
että  eri  yksilöt  ja  yhteiskuntaluokat  joutuvat  ajamaan 
hurjassa  vapaudessa  itsekkäitä  pyyteitään.  Tällainen  va- 
paa kilpailu  on  vienyt  siihen,  että  kaikki  yhteiskunnassa 
tuntevat  etunsa  vastakkaisiksi. 

»Jokainen  ammatinharjoittaja",  sanoo  hän,  »on  sota- 
kannalla  suurten  joukkojen  kanssa  ja  oman  etunsa  ta- 
kia näiden  vihollinen.  Lääkäri  toivoo  kanssaihmisilleen 
sairaloisuutta,  asianajaja  odottelee,  että  riitaisuus  per- 

heissä  lisääntyisi.  Arkkitehti  tarvitsee  tulipaloja,  mie- 
luummin sellaisia,  jotka  tuhkaläjäksi  muuttaisivat  suuren 
osan  kaupunkia,  ja  lasimestari  toivoo  kunnollista  raesa- 
detta särkemään  ihmisten  ikkunoita.  Räätäli  ja  suutari 
ovat  mielissään,  jos  yleisön  käyttämät  vaate-  ja  nahka- 
tavarat  ovat  huonoa  lajia  ja  kuluvat  pian  repaleiksi.  Tuo- 
mioistuinten mielestä  on  vallan  mukavaa,  että  Ranskassa 
yhä  vuosittain  tehdään  tuhansittain  rikoksia;  niiden  lu- 
kuisuudestahan oikeusistuimet  runsaan  elatuksensa  saa- 
vat. Asia  on  niin,  että  nykyisissä  sivistyneissä  yhteis- 
kunnissa on  jokainen  ammattilainen  aivan  itsetietoisesti 
sodassa  suuren  kansanjoukon  kanssa.  Se  on  välttämä- 
tön seuraus  yhteisyyttä  vierovassa  elämässä,  jossa  on 
kaikki  nurin  kurin.  Tällainen  naurettava  asiaintila  hä- 
viää itsestään  yhteistuntoisessa  järjestyksessä,  missä  jo- 
kainen yksilö  löytää  onnensa  koko  suuren  joukon  yh- 
teisessä menesty  misessä". 

Aivan  ihmetellen  lukee  Fourier’n  nerokkaita  ja  henke- 
viä kirjoituksia.  Hän  kuvailee,  niinkuin  hänellä . olisi 
profeetan  kaukonäköisyys  ja  herkkä  tajunta,  tulevan  ta- 
loudellisen kehityksen  pääjuonteet  aivan  pikkuseikkoihin 
asti.  Mestarillisesti  hän  jo  1800-Iuvun  alussa  loihti  nä- 
kyviin, miten  taloudellisessa  elämässä  pian  kaikkialla  oli 
kohoava  esiin  lukemattomia  välikäsiä  niinkuin  mitäkin 
pahaa  rikkaruohoa,  miten  tuottajat  suurten  yhtymiensä 
kautta  tulisivat  anastamaan  laajat  liikealat  monopolik- 
seen,  miten  tavaroita  tullaan  väärentämään  ja  miten  kai- 
killa tavoin  koetetaan  elää  kuluttajain  kustannuksella  — 
aivan  niinkuin  me  nyt  näemme  toteen  käyneen.  Vasta- 

lääkkeeksi  kaikelle  tälle  esittää  Fourier  suunnitelmansa, 
jonka  kautta  saavutettaisiin  yhteistoiminnassa  ja  sovussa 
paljon  suuremmat  tulokset  kuin  siihen  saakka  riidalla 
ja  itsekkäällä  kilpailulla. 

Fourier  selittää  laajasti,  millainen  hänen^uusi  järjes- 
telmänsä on.  Hänen  mielestään  pitäisi  maanviljelyk- 
seen kiinnittää  suurempaa  huomiota.  FourieFssa  oli  voi- 
makas maahenki.  Asuen  pitkän  aikaa  suuressa  maail- 
mankaupungissa,  Pariisissa,  oli  hän  räikeinä  oppinut  tun- 
temaan kaupunkielämän  varjopuolet.  Viljelyksen  tulisi 
olla  voimaperäistä  puutarhaviljelystä  ja  järkiperäistä  met- 
sänhoitoa, työnjako  laajalle  ulottuvaa.  Työ  olisi  saatava 
vaihtelevaksi  ja  miellyttäväksi.  Sillä  ihminen  on  kyllä 
toimintaa  kaipaava  olento,  kunhan  häntä  ei  vain  liiaksi 
ja  yksipuolisella  työllä  rasiteta. 

Nämä  aatteensa  uskoi  Fourier  toteutuvan  mielikuvi- 
tuksessa suunnittelemansa  ^^falansterin"  kautta.  Falanster 
merkitsee  neliömäistä  taistelurintamaa  sotatantereella 

• 

FouriePn  falanster  oli  ikäänkuin  tuollainen  voitokas  rin- 
tama, joka  koko  maailman  vallottaisi.  400  perhettä,  noin 
1,600—2,000  henkeä  muodostavat  keskenään  yhdyskun- 
nan. Heillä  on  laaja  neliönmuotoinen  maapala  asutta- 
vanaan.  Siinä  vaihtelevat  mäet  ja  tasangot,  viljelysten 
reunustalla  kasvaa  metsää,  ja,  jos  mahdollista,  juoksee 
joki  vielä  maa-alueen  läpi.  Tällaisessa  seudussa  voi- 
daan tarjota  erilaisia  töitä  yhdyskunnan  jäsenille  kunkin 
taipumuksen  ja  mieliteon  mukaan.  Joka  tänään  pitkäs- 
tyy metsänhoitoon,  saa  huomenna  siirtyä  puutarhatöi- 
hin  j.  n.  e. 

Yhdyskunnalla  on  oma  suuri  pesulaitos,  yhteinen 
keittiö,  kirjasto  y.  m.  yhteisiä  laitoksia.  Jos  yhdyskunta 
tarvitsee  sellaisia  hyödykkeitä,  joita  se  ei  itse  voi  val- 
mistaa, vaihtaa  se  niitä  toisilta  samanlaisilta  yhdyskun- 
nilta. Näin  - häviävät  itsekkäät  välikädet  pois  Fourier’n 
uudessa  yhteiskunnassa. 

Yleisesti  luullaan,  että  Fourier  on  kommunisti.  Niin 
ei  ole  kumminkaan  asianlaita.  Hänen  suunnitelmansa 
mukaan  tulisi  uudessa  yhteiskunnassa  niinkuin  nykyi- 
sessäkin vallitsemaan  omistusoikeus,  perintö-oikeus, 
korko;  varallisuudessakin  olisi  erilaisuutta.  Vieläpä  hän 
tahtoi,  että  tämä  erilaisuus  olisi  niin  suuri  kuin  mah- 
dollista, sillä  ehdolla  kumminkin,  että  yhteiskunta  ta- 
kaisi jokaiselle  jäsenelleen  riittävän  toimeentulomahdolli- 
suuden. On  kyllä  totta,  että  hänen  „falansterissaan"  olisi 
kaikkien  elettävä  yhdessä.  Mutta  tällä  ei  hän  tarkoitta- 
nut muuta  kuin  sitä,  että  saataisiin  suurinta  mukavuutta 
ja  hyvinvointia  vähimmillä  kustannuksilla.  Fourier  ajat- 
teli,  ettei  taloudellinen  elämä  vielä  olisi  tarpeeksi  tar- 
koituksenmukaista, jos  vain  tuotanto  olisi  suuressa  mitta- 
kaavassa käypää  ja  ostot  tehtäisiin  ilman  välikäsiä;  näin 
hankitut  hyödykkeet  olisi  vielä  kustannuksia  säästävän 
yhteistyön  kautta  nautittaviksi  valmistettava.  Siksi  hän 
tahtoi,  että  hänen  „falansterinsa“  jäsenet  asuisivat  yhdessä, 
ei  siinä  merkityksessä  kuin  kasarmissa  tai  luostarissa, 
vaan  niinkuin  suuressa  hyvinvarustetussa  osaketalossa, 
jossa  kullakin  perheellä  olisi  oma  asuntonsa  ja  paljon 
vapautta  ja  missä  juuri  kuluttajain  lukuisuus  tekisi  mah- 
dolliseksi mukavuuksien  hankkimisen. 


Il 

Jos  siis  tästä  Fourier’n  falansterisuunnitelmasta  etsi- 
tään sen  perusajatukset,  niin  — sanoo  Ch.  Gide  — huo- 
maamme, että  se  oikeastaan  on  osuuskunta,  mutta  sa- 
malla sekä  tuotanto-  että  kulutusosuuskunta,  jossa  jäse- 
net ovat  yhteistoiminnassa,  tuottaen  sitä,  mitä  he  itse 
tarvitsevat  kuluttaa,  ja  tämän  osuuskunnan  tulee  sitten 
ryhtyä  yhteistoimintaan  toisten  samanlaatuisten  osuus- 
kuntain kanssa,  vaihtaakseen  näiltä,  mitä  itse  eivät  tuota, 
vaan  jota  he  tarvitsevat. 

Voi  olla,  että  Fourier’n  aatteet  ja  suunnitelmat  tun- 
tuvat liiaksi  haaveellisilta  nykyaikaisesta  ihmisestä.  Kai- 
kesta huolimatta  täytyy  kumminkin  tunnustaa,  että  hä- 
nessä on  paljon  henkistä  suuruutta  ja  jaloa  pyrkimystä. 
Fourier  näki  kaiken  sen  kurjuuden,  johon  vapaa  kilpailu 
oli  vienyt.  Yhteiskunta  ei  ollut  sellainen  elimistö,  jossa 
jokainen  osa  olisi  luontevasti  palvellut  kokonaisuuden 
etuja  ja  imenyt  itse  ravintonsa  kokonaisuuden  vaurastu- 
misesta ja  kasvusta.  Kaikkien  sota  kaikkia  vastaan  oli 
pikemmin  vallitsemassa.  Tällaisiin  epäkohtiin  läksi  Fou- 
rier miettimään  mielessään  parannusta  ja  tuli  silloin  sii- 
hen lujaan  vakaumukseen,  että  ainoastaan  yhteistoiminta 
ja  voimakas  yhteistunto  voi  luoda  uudet,  paremmat  olot. 
Eihän  voi  lukea  FourieFlle  viaksi  sitä,  ettei  hän  aina  sel- 
västi tajunnut,  millaiset  yhteiskuntamuodot  olisivat  jär- 
kevimmät  ja  paraiten  tarkoitustaanvastaavat.  Joka  ta- 
pauksessa hahmoitteli  hän  mielikuvituksessaan  uuden 
ajan  pääpiirteet.  Ja  siinäkin  osoitti  hän,  samaten  kuin 
Robert  Owen,  osuustoimintahenkeä,  että  hän  luotti  hy- 

vän  aatteensa  omaan  voimaan  eikä  pyrkinyt  viemään 
sitä  eteenpäin  väkivaltaisilla  keinoilla. 

Fourier  kuoli  köyhänä  v.  1837,  mutta  hänen  oppinsa 
jäi  elämään  ja  kasvoi  ja  vaikutti  uudistavasti  laajoissa 
piireissä. 


CHARLES  GIDE 


Charles  Gide. 

Osuustoimintaopin  kehittäjä. 

Kirjoittanut  A,  Daudd-Bancel. 

harles  Gide,  jonka  nimi  on  kansantaloustieteilijänä 


tunnettu  yli  koko  maailman,  syntyi  pienessä  rans- 
kalaisessa maaseutukaupungissa  29  p:nä  kesäkuuta 
V.  1847.  Koulukasvatuksensa  sai  hän  syntymäkaupun- 
gissaan,  missä  hänen  isänsä  oli  tuomarina.  Täältä  siir- 
tyi hän  Pariisin  yliopiston  lainopilliseen  tiedekuntaan 
lukujaan  jatkamaan.  Varsinkin  sai  hän  täällä  paljon 
vaikutuksia  15  vuotta  vanhemmalta  veljeltään,  joka  oli 
professorina  samassa  tiedekunnassa. 

Opintonsa  päätettyään  oli  Gide  jonkin  aikaa  apulais- 
opettajana Pariisin  yliopiston  lainopillisessa  tiedekun- 
nassa, mistä  hän  pian  siirtyi  Bordeauxin  yliopistoon. 
Kun  täällä  V.  1879  perustettiin  professorin  virka  kansan- 
taloustieteessä, tuli  Gide  sen  ensimäiseksi  haltijaksi  ja 
antautui  tämän  jälkeen  yksinomaan  kansantaloustiedettä 
tutkimaan.  V.  1881  siirtyi  hän  samanlaiseen  toimeen 
MontpelliePn  yliopistoon. 

Sillä  aikaa  kun  Gide  MontpelliePssä  kehitti  yh- 
teiskunnallisia oppejaan,  toimiskeli  Nimesin  kaupun- 
gissa, 5 penikulman  päässä  MontpelliePstä,  käytän- 

nöllisessä  elämässä  puutteen  ja  epäkohtien  korjaamiseksi 
pari  vireää  miestä:  August  Fabre,  entinen  teoHisuuden- 
harjoittaja,  siihen  aikaan  työmies,  ja  maatilanomistaja 
E.  de  Boyve.  Edellinen  oli  vapaa-ajattelija,  jälkimäinen 
kuului  kristillisiin  sosialisteihin.  He  olivat  perustaneet 
Nimesissä  seuran,  johon  pääsi  vapaasti  jäseniksi  sellai- 
sia henkilöitä,  joilla  oli  harrastusta  ja  halua  syventyä 
yhteiskunnallisiin  kysymyksiin  ja  pyrkiä  yhteiskunnalli- 
sella alalla  parannuksia  aikaansaamaan.  Tässä  seurassa 
oli  jäseninä  ihmisiä  kaikista  yhteiskuntakerroksista,  ka- 
dunlakasijoista  pankkimiehiin  asti.  Kun  seuran  johtajat 
saivat  tietää,  että  MontpellieFssä  oli  professorina  mies, 
joka  oli  todella  vapaamielinen,  vilpitön  edistyksen  ys- 
tävä ja  uusien  aatteiden  innokas  kannattaja,  pyrkivät  he 
tutustumaan  häneen  ja  saivatkin  kokoukseensa  Giden 
pitämään  esitelmän.  Tässä  yhteiskunnallisen  edistyksen 
ystäväin  juhlassa  puhui  Gide  Fourier’n  tulevaisuus- 
suunnitelmista,  selittäen  juurtajaksain,  miten  tämä  nero- 
kas ranskalainen  oli  jo  vuosikymmeniä  aikaisemmin  sel- 
väpiirteisesti nähnyt,  mihin  suuntaan  nykyaikainen  talo- 
uselämä kehittyy  ja  löytänyt  sille  myöskin  parannuskei- 
non vähäväkisten  yhteistoiminnassa.  Giden  esitelmä  jul- 
kaistiin lentokirjasena  ja  levitettiin  sitä  suuret  määrät  Pa- 
riisin osuustoimintaväelle  Ranskan  osuuskauppojen  liiton 
keskuskomitean  toimesta. 

Tämä  liitto  oli  vähän  aikaisemmin  perustettu  Parii- 
sissa innokkaan  osuustoimintamiehen,  edellämainitun 
de  Boyven  toimesta.  Sitkeillä  ponnistuksillaan  oli  hän 
saanut  Ranskan  osuuskunnat  yhteiseen  kokoukseen  ja 

sen  tuloksena  oli  yllämainitun  liiton  perustaminen.  Va- 
litettavasti puuttui  liitolta,  jolla  oli  kyllä  käytännöllisiä 
toimihenkilöitä,  pystyviä  ja  tietorikkaita  oppimiehiä.  Ja 
niitähän  liitto  kipeästi  tarvitsi  aatteensa  lujittamiseksi  ja 
edelleen  levittämiseksi.  Sen  takia  tervehtikin  Ranskan 
osuustoimintaväki  ilolla  silloin  jo  kuulun  professori  Gi- 
den  liittymistä  heidän  riveihinsä,  miehen,  joka  oli  lahja- 
kas, kansanomainen  ja  päälle  päätteeksi  erinomainen 
puhuja.  Oli  näin  ollen  luonnollista,  että  Gide  yksimie- 
lisesti valittiin  puheenjohtajaksi  Ranskan^  osuuskauppo- 
jen toisessa  yleisessä  kokouksessa,  joka  pidettiin  Lyo- 
nissa V.  1886.  Gide  avasi  kokouksen  Lyonin  suuressa 
teatterissa  ja  tervehdittiin  hänen  puhettaan  siellä  yksi- 
mielisillä suosionosotuksilla.  Suosionosotukset  sai  puh- 
keamaan puhujan  loistava  esitystapa,  mutta  myöskin 
suuressa  määrässä  ne  aatteet  joita  hän  puheessaan  esitti. 
Hänen  mielestään  oli  alempien  kansankerrosten  tila  pa- 
rannettavissa ei  vallankumouksen  kautta  eikä  valtion- 
avun turvissa,  vaan  rauhaisan  ja  voimakkaan  taloudel- 
lisen kehityksen  avulla,  joka  liittää  ensin  kuluttajain 
mahtavat  laumat  yhteen  ja  viimeisenä  saavutuksenaan 
tykkänään  poistaa  palkkatyön. 

Nämä  Giden  lausumat  mielipiteet  herättivät  jyrkkää 
vastustusta  sen  ajan  kansantaloustieteilijöissä,  joitten 
mielestä  vallitseva  yhteiskunta  oli  mahdollisimman  paras, 
ja  he  hyökkäsivät  yksimielisesti  aikakauskirjoissaan  uu- 
den opin  esittäjän  kimppuun.  Vertasipa  eräskin  Gideä 
yhteiskuntaolojen  parantajana  sellaiseen  palosotilaaseen, 
joka  täyttää  ruiskunsa  öljyllä  tulipaloa  sammuttaessa. 

Kaikesta  tästä  ei  ollut  seurauksena  muuta  kuin  että 
Gide  tuli  yhä  enemmän  tunnetuksi  ja  kansanomaiseksi. 
Keväällä  v.  1888  järjesti  kolme  Pariisin  suurinta  osuus- 
kuntaa keskustelukokouksen  ja  juhlan,  jonne  kutsuttiin 
Gide  vartavasten  esittämään  uutta  oppiaan.  Täällä  pi- 
tämässään puheessa  selitti  Gide,  miten  yhteiskuntalai- 
toskin  on  kehityksen  alainen,  mutta  painosti  samalla 
pontevasti  sitä,  että  ihmisten  täytyy  vähitellen  uutteran 
työn  ja  ponnistusten  kautta  kasvattaa  itsensä  uuden, 
paremman  yhteiskunnan  jäseniksi.  „Otaksukaammepa'', 
lausui  hän  puheessaan,  „että  yhteiskunnallinen  vallan- 
kumous olisi  esim.  jo  huomispäivänä  loppuun  suoritettu. 
Verinen  päivä  on  päättynyt  ja  hyvin  onnistunut.  Kansan 
laajat  kerrokset  ovat  voittaneet  pitkin  koko  rintamaa. 
Porvaristo  hallitsevana  luokkana  on  menettänyt  merki- 
tyksensä. Yksityinen  omistusoikeus  on  hävitetty.  Maa, 
rikkaudet  sen  uumenissa,  tehtaat,  makasiinit,  koneet,  rau- 
tatiet, pankit  ja  pankkien  rahastot,  kaikki  ovat  kansan 
käsissä.  Niinkuin  huomaatte,  olette  te  joutuneet  ihanaan, 
onnelliseen  olotilaan.  Jo  seuraavana  yönä  nukutte  te 
pehmeissä,  porvarillisissa  sängyissä  ja  uneksitte  kultai- 
sia unia.  Mutta  entä  sitten,  kun  te  heräätte?  Nämä  maa- 
tilat, tehtaat,  rautatiet,  pankit,  makasiinit  ne  ovat  tyhjinä, 
elottomina.  Nyt  olisi  pantava  liikkeeseen  tämä  äärettö- 
män suuri,  mahtava  taloudellinen  koneisto  sellaisena 
kuin  sitä  tarvitaan  tavaran  tuotannossa,  vaihdossa  ja  ja- 
kautumisessa ja  joka  päivästä  päivään  ylläpitää  maan 
taloudellista  elämää  ja  on  niin  tärkeä,  että  sen  pysäh- 
tyminen tuottaisi  kuoleman  yhteiskuntaelimistölle,  sa- 

maila  lailla  kuin  verenkierron  seisahtuminen  ihmisruu- 
miissa elon  lopettaa.  Suotta  on  teidän  sanoa,  että  op- 
piihan sitä  yhteiskuntakoneistoa  vähitellen  hoitamaan. 
Pieni  oppiaika  vain,  niin  kaikki  on  entistä  ehommassa 
käynnissä  I Mutta  ovatko  nyt  vallankumouksen  päivät 
parhaita  oppipäiviä  ja  katusulkujen  keskelläkö  tällaisia 
rauhallisissa  toimissa  tarvittavia  taitoja  saavutetaan?  Ei 
suinkaan  niini  Yhteiskuntaelämän  vaatimukset  eivät  jät- 
täisi teille  päivä^,  ei  hetkeä  harjoitteluihin.  Tuota  pikaa 
täytyisi  teidän  taloudellisen  elämän  johto  ottaa  huolek- 
senne ja  olla  vastuussa  sen  menestymisestä.  Muussa 
tapauksessa  yhteiskunta  menehtyisi  ja  jollei  sitäkään  te- 
kisi, niin  hetkisen  toimettomuuden  jälkeen  painuisi  sen 
elämä  entisiin  uomiinsa.  Sillä  joutukoon  mikä  puolue 
hyvänsä  valtaan,  jollei  se  kykene  ylläpitämään  taloudel- 
lisen elämän  yhtenäistä  kulkua,  on  se  samalla  tuo- 
mittu. Vallankumoukselliset  sosialistit  voivat  olla  voit- 
tajina sadoissa  taisteluissa,  työväen  legioonat  voivat  ko- 
hottaa vallankumouksen  lipun  voitokkaana  valtakuntien 
pääkaupunkien  yllä  liehumaan,  mutta  jolleivät  he  heti 
kykene  panemaan  omia  miehiään  entisten  omistajain, 
kapitalistien,  yrittäjäin  ja  kauppiaiden  sijaan,  niin  kaikki 
tämä  touhu  ja  puuha  ei  merkitse  mitään;  kaikki  on  alo-^ 
tettava  uudelleen". 

Mutta  Gide  ei  tahtonut  olla  ainoastaan  osuustoiminta- 
asian  tieteellinen  selvittelyä,  hän  antautui  myös  innok- 
kaasti käytännölliseen  osuustoimintatyöhön  ja  kävi  uljasta 
taistelua  osuustoiminta-aatteen  puolustamiseksi  Montpel- 

lierissä.  Tällä  toiminnallaan  suututti  hän  n.  s.  yläluokan, 
joka  ei  voinut  käsittää,  miksi  niin  sivistynyt  ja  lahjakas 
mies  kuin  Gide  rupesi  rahvaan  asiaa  ajamaan  ja  taiste- 
lemaan pääomanomistajia  ja  yleensä  olevia  oloja  vas- 
taan. Kärjistyipä  tämä  taistelu  niin  tiukalle,  että  Mont- 
pellier’n  kauppiaat  kutsuivat  Pariisista  asianajajan  avuk- 
seen osuustoimintatyötä  julkisuudessa  ahdistelemaan. 
Gide  oli  tästä  mielissään  ja  se  veikin  hänen  ajamaansa 
asiaa  aimo  askeleen  eteenpäin. 

Taisteluja  osuustoiminta-asian  hyväksi*  yhä  jatkui  ja 
^satakieli",  niinkuin  Gideä  Nimesissä  oli  sanottu,  lau- 
loi rochdalelaisia  laulujaan.  Varsinkin  osuustoiminta- 
kongresseissa  oli  Gide  tämän  jälkeen  ikäänkuin  itseoi- 
keutettu puhuja  ja  johtomies. 

Kansainvälisessä  osuustoimintakongressissa  Pariisissa 
V.  1889  hän  osoitti  ranskalaiselle  osuustoimintaväelle, 
miten  tärkeää  on,  että  on  olemassa  yhteinen  ohjelma, 
jonka  perusjuonteena  on  puolustaa  kuluttajain  etuja. 
Sillä  johan  oli  aika  kuluttajalla  ravistaa  uneliaisuus  sil- 
mistään, heittää  typeryytensä  tiepuoleen  ja  ruveta  etu- 
jaan valvomaan  ensin  kaupassa  ja  sitten  tuotannossa 
ja  luoda  näin  askel  askeleelta  osuustoiminnallinen  tasa- 
valta. Sehän  olisi  vain  kansanvaltaisten  aatteiden  to- 
teuttamista taloudellisessa  elämässä.  ^Onnellisia  ne", 
sanoi  hän,  „jotka  saavat  olla  mukana  näkemässä  osuus- 
toimintaliikkeen kehitystä  ja  viettämässä  sen  juhlia  100 
vuotta  jälkeenpäin,  mutta  onnellisia  nekin,  jotka  uskovat, 
vaikka  eivät  näe  ja  jotka  kelpo  osuustoimintamiehinä 
ovat  olleet  valmistamassa  tätä  tulevaisuutta  ja  tehneet 

näin  ollen  siunauksellista  työtä  tulevien  sukupolvien 
hyväksi". 

Gide  on  myös  kekseliäästi  sovittanut  kuluttajaan  ne 
sanat,  jotka  Sieyes  sanoi  Ranskan  vallankumouksen  ai- 
kana kolmannesta  säädystä:  „Mitä  on  kuluttaja  ollut  tä- 
hän saakka?  Ei  mitääni  Mitä  hänen  pitäisi  olla?  Kaikkil"- 
Giden  mukaan  todellakin  kansantaloustieteen  pitäisi  kehit- 
tyä opiksi  kulutuksesta,  sen  sijaan  että  se  tähän  saakka 
on  meikein  yksinomaan  kosketellut  tuotantoa  ja  vaihtoa. 

Äärimmäistä  taloudellista  vapautta  suosivat  kansan- 
taloustieteilijät  ahdistelivat  yhä  edelleenkin  aikakaus- 
kirjoissaan Giden  oppeja  ja  puhuivat  pilkallisesti  „Nime- 
sin  koulukunnasta"  ja  sen  aatteen  levittäjistä.  Mutta  pa- 
haksi onneksi  sosialistinen  osuustoimintaväki  läksi  myös- 
kin kulkemaan  omia  teitään.  Se  erosi  v.  1895  „Osuus- 
toimintaliitosta"  ja  perusti  itselleen  oman  keskusliiton, 
johon  kuului  yksinomaan  sosialistisia  osuuskuntia.  Tämä 
hajaantuminen  on  vaikuttanut  hyvin  ehkäisevästi  Rans- 
kan osuuskauppaliikkeen  kehitykseen.  Gide  kärsi  pal- 
jon tästä  hajaantumisesta  osuustoimintaväen  piirissä  ja 
työskenteli  väsymättä  sovun  palauttamiseksi  ja  saikin 
lopulta  hyviä  tuloksia  aikaan.  „Sosialististen  osuuskuntain 
ja  työväen  liitto",  millä  nimellä  sitä  viimeksi  sanottiin, 
sulautui  nimittäin  joulukuun  lopulla  v.,1912  „Osuustoimin- 
taliiton"  kanssa  ja  muodostui  näistä  puolueeton  ja  yhte- 
näinen „Osuuskauppojen  Kansallisliitto". 

V.  1898  siirtyi  Gide  MontpellieEstä  vertailevan  yhteis- 
kuntataloustieteen  professoriksi  Pariisin  yliopistoon. 

Hän  on  opettanut  kansantaloustiedettä  myöskin  sota- 
korkeakoulussa. 

Giden  siirtyminen  Pariisiin  vei  hänet  yhä  lähempään 
yhteyteen  Ranskan  osuustoimintaväen  kantajoukon 
kanssa.  Täällä  valittiin  hänet  v.  1902  „Osuustoiminta- 
Iiiton“  presidentiksi.  Sen  jälkeen  onkin  Ranskan  -osuus- 
toimintaliikettä elähyttänyt  vanhat  rochdalelaiset  peri- 
aatteet ja  voimakas  aatteellisiin  päämääriin  pyrkimys. 

Tätä  on  Gide  kaikkialla  kirjoituksissaan  ja  puheissaan 
koettanut  juurruttaa.  Niinpä  hän  eräässä  kirjoituksessaan 
lausuu  näin:  ,,Hyvä  osuustoimintaväki,  muistakaa  aina, 
että  teistä  tulee  uuden  yhteiskunnallisen  kehityksen  va-  • 
liojoukkoa  ainoastaan  sikäli  kuin  te  näyttäydytte  kyllin 
arvokkaiksi  kansalaisiksi  niihin  uusiin  yhteiskunnallisiin 
oloihin,  jotka  ovat  teidän  päämääränänne.  Israelin  pro- 
feetat, jotka  jumalallisen  innostuksen  valtaamina  loihti- 
vat mielikuvituksessaan  esiin  tulevan  Jerusalemin  kau- 
pungin, huudahtivat,  ollen  tietoisia  siitä,  miten  pahana 
rasituksena  Tyruksen  ja  Sidonin  jumalattomat  kauppiaat 
olivat:  ’Ei  ole  enää  kauppiaita  taivaan  ikuisissa  karta- 
noissa!’ Sillä  he  tahtoivat  sanoa,  että  uudessa  oikeuden 
valtakunnassa,  tulevassa  Jerusalemissa,  ei  ole  enää  sijaa 
kauppiaiden  ammatille,  ja  ennenkaikkea,  että  sieltä  on 
karkotettu  tyyten  pois  kaupallinen,  voitonhimoinen  henki. 

On  kyllä  totta,  etteivät  he,  niinkuin  sananlasku  sanoo, 
ole  olleet  profeettoja  omassa  maassaan.  Ottakaamme 
me  kumminkin  omaksemme  heidän  pyrkimyksensä  ja 
koettakaamme  ne  osuustoiminnallisessa  tasavallassamme 
toteuttaa  paremmin  kuin  juutalaiset.  Mutta,  jollette  te 

osuuskunnissanne  pyri  tavottelemaan  muuta  kuin  kor- 
keita voitto-osuuksia,  niin  silloinhan  ei  todellakaan  maksa 
vaivaa  tätä  varten  köyhdyttää  ja  muille  toimialoille  työn- 
tää niin  suurta  määrää  viattomia  kauppiaita.  Sanalla  sa- 
noen, jos  te  haluatte  itse  tulla  kauppiaiden  sijalle,  niin 
tietäkää,  että  te  tässä  onnistutte  ainoastaan  sillä  ehdolla, 
ettette  itse  tule  kauppiaiksi I*" 

Tätä  samaa  ajatusta  tahtoi  Gide  perinpohjin  juurrut-  . 
taa  osuustoimintaväen  mieleen,  kun  hän  eräässä  puhees- 
saan jo  V.  1888  lausui:  ^Osuuskuntien  yleisessä  kokouk- 
sessa viime  vuonna  kunniapresidentti  Passy  loistavan 
puheensa  lopussa  lausui  osuustoimintaväelle  toiminta- 
ohjeeksi viisaita  varovaisuuden  sanoja:  ^Älkää  kääntäkö 
katsettanne  liika  ylös,  älkääkä  ylöspäin  mennessänne 
nostako  toista  jalkaanne  seuraavalle  portaalle,  ennenkuin 
toisella  jalalla  on  vakava  tukisijal  Minä  sanoisin:  ne  ovat 
ymmärtäväisen  miehen  hyviä  neuvoja,  mutta  kumminkin 
johtui  puhetta  kuullessani  mieleeni  kertomus  merimie- 
hestä,  joka  ensi  kerran  nousi  mastoon  nuoratikapuita 
myöten.  Hän  katsoi  vain  jalkoihinsa  eikä  nostanut  jal- 
kaansa uudelle  puolaimelle,  ennenkuin  oli  tarkoin  kat- 
sonut, mihin  kohtaan  sen  siihen  sijoittaisi,  ja  sen  vuoksi 
alkoi  hänen  päätänsä  huimata  ja  hän  oli  pudota  alas. 
Hänen  kätensä  olivat  jo  irtautumaisillaan,  kun  hän  kuuli 
kapteenin  kovalla  äänellä  huutavan:  ’Katso  ylös,  niin  et 
putoa  I'  Samoin  tahtoisin  minä  puolestani  kaikelle  osuus- 
toimintaväelle, jolle  minulla  on  kunnia  puhua,  huutaa: 
'Katsokaa  ylös,  niin  ette  putoa!’  Onhan  kyllä  rikollista 
tuudittaa  ihmisiä  tyhjiin  unelmiin,  mutta  toiselta  puolen 

on  velvollisuus  pitää  hereillä  päämäärä  niiden  tajunnassa, 
jotka  matkan  vaikeuksia  ja  rasituksia  paraikaa  kärsivät, 
sillä  jolleivät  he  aika-ajoin  pilvien  lomasta  saisi  nähdä 
vuorenhuippua,  jonne  he  pyrkivät,  niin  lannistuisi  hei- 
dän mielensä  kesken  ja  rohkeutensa  pettäisi."  Osuus- 
toimintaliikkeen päämäärän  on  Gide  ikäänkuin  yhdessä 
vedossa  esittänyt  seuraavassa:  »Osuustoimintaliikkeen 
päämääränä  on  kyllä  panna  ihmiset  työskentelemään 
oman  asemansa  kohottamiseksi,  mutta  samalla  myöskin 
kanssaihmistensä  hyväksi.  Minun  mielestäni  osuustoimin- 
taliikkeen arvoa  alennettaisiin,  jos  sanottaisiin,  että  se  pal- 
velee yksilöllisiä  tarkoitusperiä.  Onhan.sen  sisimpänä  py- 
rintönä toimia  kokonaisuuden  hyväksi,  kokonaisuuden  ko- 
hottamiseksi. Ei  yksilön  menestys,  vaan  yhteiskunnan 
uudestiluominen,  on  sen  lopullisena  päämääränä." 

Gide  ei  ole  käytännöllisen  toiminnan  ihminen.  Hä- 
nellä ei  ole  tarpeellisia  ominaisuuksia  tähän.  Erinomai- 
nen hän  on  opettajana,  verraton  teorian  miehenä,  mutta 
käytännöllisissä  asioissa  tuntee  hän  liikkuvansa  epävar- 
malla pohjalla.  Sielunsa  syvimmässä  näkee  hän  inhi- 
millisen kehityksen  pääpiirteet  selvinä  ja  osaa  niitä  älyk- 
käästi eritellä  ja  selvitellä,  mutta  pikkuasiat,  joita  käy- 
tännöllinen elämä  on  täynnä,  eivät  jaksa  samassa  mää- 
rässä pitää  vireillä  hänen  mielenkiintoaan.  Samoin  on 
hän  myös  syvien  luonteiden  tavoin  turhamaisuudesta 
vapaa  ja  laskee  joskus  leikkiä  poroporvarillisuuden  kus- 
tannuksella, ja  se  ei  suinkaan  ole  ollut  omiaan  lisäämään 
tavallisissa  kaavoissa  liikkuvan  seurapiirin  myötätuntoa 
Gideä  kohtaan.  Kun  tähän  vielä  panee  lisäksi  Giden 

alituiset  taistelut  taloudellista  vapautta  suosivain  kansan- 
taloustieteilijäin  kanssa,  niin  ei  ole  ihmeteltävä,  että  Gide 
muutamilta  tahoilta  on  saanut  ankaraakin  arvostelua  osak- 
seen. Sillä  paljastaessaan  nykyisen  yhteiskunnan  heik- 
koja puolia  on  Gide  joutunut  lausumaan  vallitseville 
yhteiskuntaluokille  monta  vähemmän  mieluista  sanaa. 

Kansantaloustieteilijänä  on  Gide  julaissut  monia  pe- 
rusteellisia tutkimuksia,  jotka  ovat  tehneet  hänen  nimensä 
tunnetuksi  yli  koko  maailman.  Näistä  on  suomenkielelle 
käännetty  „ Kansantaloustieteen  pääpiirteet".  Tämä  kirja 
on  muuten  käännetty  melkein  kaikille  Euroopan  kielille, 
vieläpä  lisäksi  turkiksi,  japaniksi  ja  arapiaksikin,  ja  käy- 
tetään sitä  yliopistollisena  oppikirjana  suuressa  osassa 
maailmaa.  Pahat  kielet  kertovat,  etteivät  ne  suinkaan 
ole  olleet  ranskalaiset  kansantaloustieteen-  professorit, 
jotka  ovat  suositelleet  oppilailleen  Giden  teoksia,  vaan 
oppilaat  itse,  opettajien  vastustaessa  Giden  esittämää 
suuntaa,  ovat  Giden  kirjoihin  tarttuneet  ja  uusia  aatteita 
niistä  imeneet.  Onhan  esim.  ^Kansantaloustieteen  pää- 
. piirteitä"  myyty  Ranskassa  60,000  kappaletta.  Näyttää 
siis  siltä,  että  Gide  on  saavuttanut  sen  tarkoitusperän, 
jonka  hän  asetti  itselleen,  kirjoittaessaan  mainittua  teosta. 
Kansantaloustieteellinen  kirjallisuus  oli  tähän  asti  ollut 
ikävää  lukemista.  Hän  tahtoi  tehdä  sen  hauskaksi  ja 
eläväksi  opinalaksi. 

Kaikissa  hänen  tieteellisissäkin  teoksissaan  näkyy  sei- 
västi, miten  suuren  merkityksen  Gide  panee  yhteistoi- 
minnalle uusien  yhteiskunnallisten  olojen  luojana.  Kun 

hän  esim.  mainitun  kirjansa  toisen  painoksen  esipuheessa 
selitti  yhteiskunnallisen  kehityksen  kulkua  viime  vuosi- 
kymmenenä, lausui  hän  siinä  m.  m.  näin:  »Sen  jälkeen 
kuin  tämän  kirjan  ensimäinen  painos  15  vuotta  sitten  il- 
mestyi, ei  kirjassa  vallitsevaa  henkeä  ole  tarvinnut  uusia; 
päinvastoin  on  yleinen  mielipide  muuttunut,  ja  sitä,  mitä 
siihen  aikaan  kirjassani  moitittiin  liiaksi  olevia  oloja  mul- 
listavaksi ja  vallankumoukselliseksi,  voi  nyt  moittia  liika 
jokapäiväiseksi.  Taloudellista  vapautta  suosivan  suunnan 
luja  usko  vapaan  Kilpailun  kaikkea  parantavaan  voimaan 
on  nyt  tykkänään  horjunut.  Samoin  ovat  myöskin  sosia- 
listien haaveet  yksityisen  omaisuuden  hävittämisestä  ja 
tuotannon  ottamisesta  valtion  huostaan  joutuneet  huo- 
noon huutoon.  Yhä  enemmän  aletaan  aivan  yleisesti 
kallistua  uskomaan,  että  yhteiskunnallisen  kysymyksen 
kykenee  parhaiten  ratkaisemaan  vapaa  yhteistoiminta. 
Uusia  parempia  oloja  siis  toivotaan  vapaan  osuustoimin- 
nan voimakkaasta  kasvusta  eikä  sosialismin  pakkovallasta, 
yksityisen  omaisuuden  lisääntymisestä  eikä  sen  hävittä- 
misestä ja  valtion  kehittymisestä  yhteistoiminnan  korkeim- 
maksi, kaikkien  kansalaisten  hyvinvointia  edistäväksi 
muodoksi.  Katsokaa!  Eivätkö  tästä  kaikesta  puhu  ei  ai- 
noastaan uudet  kirjat,  vaan  myöskin  joka  päivä  sanoma- 
lehdet; eikö  tämä  sama  asia  ole  esillä  vaalikokouksissa 
ja  maailmanparantajain  ohjelmissa !“  Varsinkin  on  Gide 
kirjoituksissaan  vitsonut  vanhan  kansantaloustieteellisen 
suunnan  miehiä  ja  näyttänyt,  miten  naurettava  on  heidän 
oppinsa  taloudellisen  vapauden  muka  kaikkea  paranta- 
vasta voimasta.  Niinpä  hän  eräässäkin  paikassa  kirjoit- 

taa:  »Kun  eräältä  Manchesterissa  asuvalta  ‘ tehtailijalta 
kysyttiin,  mitä  hän  teki  vanhoilla  työmiehillään,  jotka 
olivat  tulleet  kykenemättömiksi  työskentelemään  tehtaissa, 
niin  hän  vastasi:  ’Minä  jätän  ne  yhteiskuntaa  hallitsevien, 
hyväin  luonnonlakien  huostaan.’  Mutta  mehän  tunnemme, 
minkälaisia  nämä  'luonnonlait’  ovat:  niinhän  eteenpäin 
marssivassa  sotajoukossa  jätetään  heikot,  haavoittuneet 
ja  väsyneet  luonnonvoimain  haltuun,  jotka  ovat  vilu, 
nälkä,  lumi,  sudet,  taistelutannerten  kylmät  kentät,  kun 
sitävastoin  osuustoiminnallisessa  armeijassa  heikkoja  ja 
jälkeenjääneitä  rohkaistaan  ja  odotetaan.  Odottaminen, 
onhan  se  kyllä  ikävätä!  Ei  kai  suotta  Caesar  valitellut, 
että  hänen  täytyi  sovittaa  askeleensa  aasin  askelten  mu- 
kaan, joka  kantoi  hänen  kuormiaan.  Se  on  kyllä  ikävää, 
mutta  me  odotamme  kuitenkin.  Jos  joku  väsyneenä 
lepää  ja  vitkastelee  lähteä  leiritulelta,  olemme  me  häntä 
nostamassa;  jos  joku  on-  jäänyt  nukkuneena  lumeen, 
me  ravistamme  hänet  hereille,  hieromme  veren  kiertä- 
• mään,  innostamme  hänet  marssiin  ja  taas  on  meillä  yksi 
pelastunut  lisää  matkaamassa  isänmaahani^^ 

Älykkäästi  ja  reippaasti  on  Gide  tämän  uuden,  in- 
himillisemmän elämänkäsityksen  puolesta  taistellut  kaik- 
kialla. Vastustajatkin  tunnustavat  hänen  nerokkuutensa 
ja  kekseliäisyytensä:  „Jos  jossakin  kokouksessa",  niin 
sanoi  eräs  hänen  pahimpia  vastustajiaan,  »on  esitetty  jo 
.12  eri  mielipidettä,  niin  Gide  löytää  vielä  kolman- 
nentoista, entisiä  sattuvamman  ja  alkuperäisemmän." 
Kaikissa  elämänoloissa  näkee  tämä  henkevä  ja  tarkka- 
silmäinen ihminen  hyviä  puolia  ja  koettaa  niitä  elvyttää 

ja  herättää  esiin.  Lukemattomilla  yhteiskunnallisen  elä- 
män aloilla  on  hän  ollut  uusien  alotteiden  tekijänä  ja 
aatteellisten  pyrintöjen  esiinlietsojana. 

Mutta  ennenkaikkea  on  hän  suuria  aikaansaanut 
osuustoiminta-aatteen  väsymättömänä  apostolina.  Hänen 
henkevät  kirjoituksensa,  joita  on  nähtävinä  tiheään  läpi 
koko  sivistyneen  maailman  aikakauskirjoissa  ja  sanoma- 
lehdissä, ovat  kansan  laajoihin  kerroksiin  juurruttaneet 
osuustoimintauskoa  ja  saattaneet  monen  mielen  lämpehe- 
mään  yhteistoiminta-asialle. 

Gidellä  on  myöskin  tärkeä  asema  „Kansainvälisen 
Osuustoimintaliiton"  johtohenkilöiden  joukossa.  Kansain- 
välisissä osuustoimintaväen  kokouksissa  on  hän  samoin 
ollut  huomattavana  henkilönä.  V.  1902  esim.  puhui  hän 
ulkomaisten  - edustajain  puolesta  Rochdalen  osuuskaup- 
pojen suuressa  kokoushuoneessa  „rehellisten  tienraivaa- 
jain“  muistoksi seuraavin  kauniin  sanoin:  „Siihen  aikaan^ 
jolloin  tienraivaajat  elivät,  oli  kyllä  kuuluja  kansantalous- 
tieteilijöitä  ja  yhteiskuntaolojen  tutkijoita.  Mutta  ne  eivät 
kiinnittäneet  huomiotaan  siihen  suureen  tapahtumaan, 
joka  sattui  Rochdalen  Sammakkokujan  varrella,  missä 
tienraivaajat  avasivat  vaatimattoman  osuuskauppansa. 
He  eivät  osanneet  aavistaa,  että  tuosta  pienestä  alusta 
kasvaa  niin  suuria  tuloksia.  He  olisivat  varmaan  suuresti 
ihmetelleet,  jos  heille  olisi  sanottu,  että  aikojen  kuluttua, 
kun  heidän  opeillaan  ei  ole  enää  kannattajia  eikä  kirjoil- 
laan lukijoita,  on  Rehellisten  tienraivaajain’  alkuunpane- 
malla  liikkeellä  tuhansittain  uskollisia  ystäviä. 

Teille,  'rehelliset  tienraivaajat’,  olemme  me  kiitolli- 
suuden velassa  ei  ainoastaan  siitä,  että  olette  antaneet 
meidän  taloudelliselle  toiminnallemme  järjestelmän,  joka 
on  miljoonain  ihmisten  toimeentuloa  parantanut  ja  josta 
eräs  kansantaloustieteilijä  on  sanonut,  että  se  on  ainoa 
19  vuosisadalla  täysin  onnistunut  koe,  vaan  myös  ennen- 
kaikkea siitä,  että  olette  antaneet  meille  hyvän  opetuksen 
vaatimattomuudesta.  Sillä  tehän  olette  näyttäneet  meille, 
miten  vähäisiä  ovat  oppineiden  mietelmät  ja  parannus- 
puuhat,  joita  paksuissa  kirjoissa  esitetään,  ja  yhteiskun- 
nalliset säädökset  ja  lait,  joitten  kautta  me  sanomme 
elämää  häiritsevämme  ja  johtavamme,*  verrattuna  siihen 
voimaan,  mikä  on  köyhäin,  alhaisessa  asemassa  eläväin 
ihmisten  selvänäköisyydellä  ja  väsymättömillä  ponnistuk- 
silla, ihmisten,  joilla  ei  ole  ollut  muuta  kuin  elämä  puut- 
teineen kasvattajana  ja  opettajana,  mutta  joilla  on  silti 
ollut  itseluottamusta  ja  uskoa  oikeuden  lopulliseen  voit- 
toon. “ 


SAKSA : 


Viktor  AimS  Huber 
Hermann  Schulze-Delitzsch 
F.  W.  Raiffeisen 
Wilhelm  Haas. 

V.  A.  HUBER 


Viktor  Aime  Huber, 


Kirjoittanut  Eemil  Hynninen. 


iktor  Aime  Huberille  kirjoitti  v.  1863  hänen  kiivain  vas- 


tustajansa, tunnettu  sosialisti  Ferdinand  kassalle:  „Te 
vihaatte  minun  toimintaani  kansanjoukkojen  kiihoittajana. 
Tähän  minä  tahtoisin  vastata:  Olette  tavallaan  siinä  oi- 
keassa! Jos  nimittäin  kolmas,  kymmenes  taikkapa  vain 
kahdeskymmeneskin  osa  omistaviin  luokkiin  kuuluvista 
ihmisistä  olisi  teidän  kaltaisianne,  niin  täynnä  rakkautta 
ja  vilpitöntä  hyväntahtoisuutta  työväen  ja  yleensä  alem- 
pien kansankerrosten  asialle,  niin  omanvoiton  pyytämä- 
tön  ja  uhrauksiin  valmis  — niin,  silloinhan  olisi  minun 
kiihoitustyöni  aivan  tarpeeton  enkä  olisi  koskaan  sille 
tielle  astunut.^  Merkillinen  mahtoi  se  mies  olla,  josta 
pahin  vastustaja  oli  pakotettu  tällaisen  tunnustuksen 
antamaan.  Ja  mielenkiintoinen  ihminen  onkin  Huber 
ollut  sellaisena  kuin  saamme  oppiahänettuntemaan  osuus- 
toimintaliikkeen ensimmäisenä  klassillisena  kirjailijana. 

Viktor  Aim^  Huber  syntyi  v.  1800  ja  kuoli  v.  1869 
Kun  hän  ylioppilaana  opiskeli  lääketiedettä  Göttingenin 
yliopistossa,  ei  hänellä  varmaan  itselläänkään  ollut  vähin- 
täkään aavistusta  siitä,  että  hänen  elämänsä  ura  oli  tu- 
leva tykkänään  toiseksi.  Mutta  vähitellen  sisäinen  pakko 

vei  hänet  yhä  kauvemmaksi  ja  kauvemmaksi  ensin  va- 
litsemaltaan alalta.  Huberin  suvussa  oli  jo  monessa 
polvessa  ollut  kirjallisia  taipumuksia.  Isoisä  oli  ollut 
kirjallisuuden  professorina  Leipzigin  yliopistossa,  ja 
myöskin  isä  oli  tunnettu  kirjallisista  harrastuksistaan, 
kuuluen  m.  m.  suuren  runoilijan  Schillerin  läheisimpään 
tuttavapiiriin.  Äiti  otti  osaa  kuuluisan  kustantajan  Cottan 
julkaisemain  aikakauskirjain  toimitukseen  ja  muodosta- 
vat hänen  kirjalliset  perunsa  kokonaista  6 nidosta.  Ei 
ole  näin  ollen  ihmeteltävä,  jos  poika  Viktor  Aim^  kyl- 
lästyi lääketieteellisiin  lukuihinsa  ja  antautui  kirjallisiin 
toimiin.  Useina  vuosina  matkusteli  hän  Cottan  kirjeen- 
vaihtajana, asuen  milloin  Pariisissa,  milloin  Lontoossa  tai 
Madridissa,  tehden  näistä  aina  matkoja  kauvaksi  maa- 
seudulle. Matkoiltaan  lähetti  hän  Cottan  aikakauskirjoi- 
hin selostuksia  ja  arvosteluja  eri  maiden  uusimmasta 
kirjallisuudesta,  matkakuvauksia  y.  m. 

Nämä  matkat  olivat  Huberille  monessakin  suhteessa 
tärkeät.  Niillä  saavutti  hän  laajan  kielitaidon.  Huber  kertoo 
itse,  miten  häntä  matkustellessaan  Belgiassa  kutsuttiin 
^herraksi,  joka  puhuu  kaiken  maailman  kieliä".  Mutta 
vielä  tärkeämpää  oli,  että  hän  matkustellessaan  oppi  tun- 
temaan alempien  kansankerrosten  puutteellista  elämää. 
Saipa  hän  itsekin  omakohtaisesti  tuntea  puutetta. 

Jo  nuoruuden  aikaisissa  Huberin  kirjoituksissa  tapaa 
kuvauksia  alempien  kansankerroksien  elämästä  ja  huo- 
kuu niissä  syvä  myötätunto  yhteiskunnan  kovaosaisia 
kohtaan.  Mutta  varsinaiseksi  yhteiskuntareformaattoriksi 
kehittyi  Huber  vasta  Berliinissä  oloaikanaan.  Hän  oli 

V.  1828  päässyt  opettajaksi  erääseen  kauppakouluun  ja 
kutsuttiin  hänet  täältä  jonkun  ajan  kuluttua  kirjallisten 
ansioittensa  takia  Rostockin  yliopiston  kirjallisuuden  pro- 
fessoriksi. Täältä  siirtyi  hän  sitten  v.  1843  samanlaiseen 
toimeen  Berliiniin.  Berliinissä  ollessaan  teki  hän  vuosina 
1844,  1847,  1854,  1858,  1862  laajoja  kiertomatkoja  tär- 
keimpiin sivistysmaihin,  tutkien  tarkoin  m.  m.  kehitty- 
mistilassaan  olevan  osuustoimintaliikkeen  eri  aloja.  Esim. 
vuonna  1854  oli  hän  tutkimusmatkoilla  koko  kesän. 
Ranskassa  koetti  hän  perehtyä  tuotanto-osuuskuntiin, 
joita  V.  1848  oli  tänne  yhtäkkiä  syntynyt;  Belgiassa 
tutki  hän  hyväntekeväisyyslaitoksia  ja  Englannissa  osuus- 
kauppaliikettä.  M.  .m.  kävi  hän  Englannissa  ollessaan 
Rochdalen  kankurien  hommia  katsomassa.  Siitä  oli  jo 
kulunut  10  vuotta,  kun  Rochdalen  miehet  osuuskaup- 
pansa perustivat.  Nyt  oli  heillä  jo  osuusmylly  vilkkaassa 
toiminnassa,  hyvä  lukusali,  ja  muutenkin  oli  koko  liike 
nuorekkaassa,  virkeässä  nousussa.  Mielihyvällä  kankurit 
näyttelivät  Huberille  aivan  yksityisseikkoja  myöten  lai- 
toksensa. Leedsissä  oli  Huber  vielä  läsnä  englantilaisten 
osuuskuntien  edustajakokouksessa. 

Näillä  .tiheillä  matkoillaan  sai  Huber,  joka  taisi  melkein 
kaikkia  sen  ajan  sivistyskansain  kieliä,  harvinaisen  täy- 
delliset ja  perinpohjaiset  tiedot  osuustoimintaliikkeen 
kehityksestä  eri  maissa.  Samalla  hänelle  myöskin  sel- 
veni paljon  paremmin  kuin  monelle  aikalaiselleen  ne 
periaatteet,  joita  noudattaen  osuustoimintaliike  saattaa 
menestyä  ja  muodostua  todellakin  yhteiskuntaa  uudis- 
tavaksi liikkeeksi. 

Kun  Huberin  aikalaiset  etupäässä  suosivat  tuotanto- 
osuuskuntia  ja  olivat  vakuutettuja  siitä,  että  osuustoi- 
mintaliike juuri  tässä  muodossa  oli  parhaiten  menestyvä 
ja  enimmän  saava  aikaan,  nousi  Huber  jo  verrattain 
aikaisin,  tuotanto-osuuskuntien  toimintaa  perinpohjin 
tuntevana,  vastustamaan  tätä  ajatusta.  Niinpä  hän  kir- 
joitti jo  V.  1856:  „Kyllähän  molemmat,  sekä  tuotanto- 

että  kulutusosuuskunnat,  tarjoavat  suuria  etuja,  mutta 
asiain  nykyisellä  kannalla  ollessa  syntyy  tuotanto-osuus- 
kuntia yksityiskohdissa  toteuttaessa  niin  paljon  vaikeuk- 
sia, että  yleisesti  puhuen  — kun  ei  oteta  lukuun  aivan 
edullisia  olosuhteita  — olisi  parhainta  rajoittua  kehittä- 
mään vain  kulutusosuuskuntia,  ja  keskittää  siten  yhdelle 
alalle  kaikki  voimat  ja  ponnistukset."  Tuotanto-osuus- 
kuntia olisi  ruvettava  vasta  vähitellen  perustamaan,  tar- 
koituksena tyydyttää  kulutusosuuskuntiin  järjestäytyneen 
väestön  tarpeita.  Niinkuin  tunnetaan,  läksikin  osuus- 
toimintaliike, lukemattomia  harhayrityksiä  tehtyään,  tähän 
suuntaan  kulkemaan. 

Siitä  oli  Huber  myöskin  vakuutettu,  ettei  osuustoi- 
mintaliike kasvaessaan  lonkkaa  minkään  yhteiskuntaluo- 
kan oikeutettuja  etuja.  „Sillä  osuustoirhintaliike  valtaa 
itselleen  alaa",  sanoo  hän,  „rauhallisesti,  mitään  äkkiryn- 
näkköjä  tekemättä,  niin  että  ihmisillä  on  riittävästi  aikaa 
sovittautua  tavalla  tai  toisella  uusiin  olosuhteisiin.  Ja  jos- 
kin mahdollisesti  jotkin  kaupanalat  joutuvat  kilpailles- 
saan osuustoimintaliikkeen  kanssa  kärsimään,  niin  eihän 
siinä  yhteiskunnan  kannalta  katsoen  ole  mitään  vääryyttä 
tapahtunut.  Uusi,  inhimillistä  elämää  paremmin  palve- 

levä  kaupanmuoto  on  yhteiskunnan  onneksi  syrjäyttä- 
nyt tieltään  alkeellisemman  ja  sen  lain  alaiseksi  täytyy 
kaikkien  yhteiskunnassa  alistua." 

Mitä  Huber  ennenkaikkea  osuustoimintaliikkeessä  ihai- 
lee, on  osuustoiminnan  kyky  järjestää  ja  lujittaa  inhimillistä 
elämää.  Järjestymättömät  työläisjoukot  ovat  yhteiskunnan 
kannalta  paljon  enemmän  pelättävät  kuin  järjestyneet. 
Sillä  ihminen^  joka  jo  jokapäiväisessä  talouselämässään 
oppii  tuntemaan  järjestetyn  toiminnan  suuren  merkityksen, 
kunnioittaa  myös  niitä  määräyksiä,  joilla  yhteiskunta  sään- 
nöittelee  kansalaisten  elämää.  Hyvinkin  pikälle  uskoo  Hu- 
ber tämän  osuustoiminnan  järjestävän  voiman  vähitellen 
ulottuvan.  Kun  taaja  osuustoimintaverkko  leviää  kaik- 
kiin maihin  ja  osuuskunnat  yhä  suuremmassa  mää- 
rässä rupeavat  tuottamaan  jäsenilleen  näitten  tarvitse- 
mia tavaroita,  häviävät  talouspulat,  jotka  tuottavat  var- 
sinkin kansan  alemmille  kerroksille  paljon  puutetta  ja 
onnettomuutta. 

Kaiken  tämän  suurtyön  uskoo  Huber  osuustoiminnan 
kykenevän  suorittamaan  ilman  valtion  rahallista  avustus- 
takin. Sillä  ne  rahamäärät,  jotka  esim.  palkkoina  vuo- 
sittain maksetaan  työväelle,  ovat  melko  suuret.  On  vain 
tärkeää,  että  kansan  laajat  kerrokset  opetetaan  ymmär- 
tämään, mikä  ääretön  voima  yhteenliittymisessä  piilee. 
Toiselta  puolen  pitää  Huber  osuustoimintaliikettä  valti- 
olle siksi  tärkeänä,  että  valtion  tulee  asettua  siihen  näh- 
den suopealle  kannalle.  ^Vaikka  osuustoiminnalle",  sanoo 
hän,  »jotta  se  voisi  menestyä,  ei  ole  välttämätöntä  tur- 
vautuminen valtion  apuun,  on  sillä  siihen  kansaa 

kasvattavana  ja  yleistä  hyvinvointia  kohottavana  liikkeenä 
paljon  suurempi  oikeus  kuin  monella  muulla  yrityksellä, 
joita  valtio  nykyään  avustaa.  Ja  ennenkaikkea  tarvitsee 
nuori,  kehittymistilassa  oleva  osuustoimintaliike  valvon- 
taa valtion  puolelta,  isällisen  lainsäädännön  ja  huolellisen 
tarkastuksen  muodossa." 

Onneksi  osuustoimintaliikkeen  levenemiselle  oli  tämä 
laajatietoinen  ja  osuustoimintaliikkeeseen  perinpohjin  sy- 
ventynyt mies  kirjallisesti  hyvin  tuottelias,  niin  että  hänen 
kokemuksensa  ja  havaintonsa  saattoivat  tulla  laajempien 
kansankerrosten  omaisuudeksi  ja  herättää  yhä  uusia  voi- 
mia tämän  niin  hedelmällisen  uuden  aatteen  palveluk- 
seen. 

Jo  V.  1848  ja  1849  kirjoitti  Huber  eräässä  aikakauskir- 
jassa Owenin  ja  Fouriefn  yhteistoiminnan  pohjalle  ra- 
kennetuista yrityksistä.  Mutta  vasta  v.  1855  ilmestyi  hä- 
nen laaja  kaksinidoksinen  teoksensa  „Matkakirjeitä 
Belgiasta,  Ranskasta  ja  Englannista",  jossa  osuustoimin- 
nalle on  omistettu  hyvin  paljon  huomiota.  Huberin 
elämäkerran  kirjoittaja  sanoo  tästä  teoksesta:  „Tämä 
kirja  oli  pitkät  ajat  tärkeä  lähdekirja  niille,  jotka  hakivat 
tietoja  Englannin  ja  Ranskan  osuustoimintaliikkeen  kehi- 
tyksestä ja  on  sitä  sellaisena  usein  käytetty  sen  vuoksi, 
että  siinä  annetaan  niin  perusteellinen  kuvaus  vanhem- 
mista osuustoiminnallisista  yrityksistä."  V.  1861  julkaisi 
Huber  ikäänkuin  jatkona  tälle  kirjalle  „Yhteiskunnallisia 
matkakirjeitä  Englannista".  3 vuotta  myöhemmin  ilmes- 
tyi häneltä  kirjanen  ^Työtätekeväin  luokkain  itseapu 
osuiistoimintatietä".  Tämän  jälkeen  vuoteen  1869  julkaisi 

hän  sarjaa  ^Yhteiskunnallisia  kysymyksiä".  Ensimmäi- 
senä tässä  sarjassa  ilmestyi  kirjanen  ^Osuustoiminta- 
liike  ja  maalaistyöväki",  jossa  esitettiin,  miten  maalais- 
köyhälistö  voidaan  osuuskuntien  kautta  saada  kohoamaan 
ja  kiintymään  kotimaahansa.  Vähän  myöhemmin  ilmes- 
tyi sitten  „Rochdalen  esitaistelijat,  kuva  osuustoimintaliik- 
keestä". Huber  suunnitteli  vielä  elämänsä  ehtoopuolella 
laajaa  osuustoiminnallista  teosta,  mutta  sitä  ei  hän  ke- 
rinnyt valmistaa. 

Lukemattomia  lyhempiä  artikkeleita  osuustoiminta- 
liikkeestä  julkaisi  Huber  eri  aikakauskirjoissa. 

Jo  tämä  luettelo  näyttää,  miten  väsymättömän  toi- 
melias Huber  oli  osuustoiminta-aatteen  levittämisessä. 
Mutta  tähän  kirjalliseen  puoleen  ei  vielä  likimainkaan 
supistu  Huberin  toiminta  osuustoimintaliikkeen  esitaiste- 
lijana. Huber  koetti  myöskin  puhutun  sanan  kautta  tehdä 
rakastamaansa  aatetta  tutuksi  niin  laajoissa  piireissä  kuin 
mahdollista.  Kaikkialla  ’ hyväntekeväisyyskongresseissa, 
•ammattikuntien  kokouksissa  ja  yleisissä  juhlissa  oli  hän 
aatettaan  selittämässä  ja  sen  eri  maissa  saavuttamia  voit- 
toja kertoilemassa.  . 

Huber  ymmärtää  ja  tulkitsee  teoksissaan  osuustoimin- 
takysymystä  mitä  laajimmalle  ulottuvana  kultuuritekijänä. 
Siinä  onkin  hänen  päämerkityksensä;  tämä  ylhäinen  ja 
hienosti  sivistynyt  ajattelija  ja  henkevä  kirjailija  on  osuus- 
toimintaan lähentänyt  monet  piirit,  joilta  sen  merkitys 
muuten  olisi  jäänyt  kokonaan  huomaamatta.  Eräillä 
aloilla,  kuten  rakennusosuuskuntiin  ja  osuuskauppoihin 
nähden,  on  hän  antanut  käytännöllisiäkin  alotteita.  Mutta 

hänen  toimintansa  ratkaiseva  merkitys  on  kuitenkin  juuri 
siinä,  että  hän  on  opettanut  ymmärtämään  osuustoimintaa 
sosialisen  kysymyksen  erottamattomana  osana  niinhyvin 
sen  taloudelliseen  kuin  eetilliseen  puoleen  katsoen.  Kä- 
sityksensä peruspiirteet  oli  Huber  luonut*  omalla  ajatus- 
työllään; ulkoapäin  saadut  kokemukset  antoivat  aihetta 
sen  edelleen  kehittämiseen.  Korkea  esteettinen  sivistys 
ja  harvinaiset  sekä  kirjallisen  että  suullisen  esityksen 
lahjat  tekivät  hänelle  mahdolliseksi  käsitellä  ajatuksiaan 
miellyttävässä  ja  mukaansa  tempaavassa  muodossa.  Kun 
tähän  vielä  yhdistyivät  laajat  tiedot  ja  mitä  ankarin  itse- 
tunto, niin  ymmärrämme,  miksikä  Huberia  on  pidettävä 
yhtenä-  osuustoimintaliikkeen  tärkeimmistä  tienraivaajista 
ja  samalla  sen  ensimäisenä  klassillisena  kirjailijana. 

Huber  sai  elämänsä  ehtoopuolella  paljon  tunnustusta 
ja  suopeutta  osakseen.  Useat  yliopistot  nimittivät  hänet 
kunniatohtorikseen,  Preussin  kuningas  antoi  hänelle  kor- 
kean ritarimerkin.  Hän  sai  olla  ministerien  ja  muitten 
korkeiden  viranomaisten  neuvonantajana.  Mutta  parhain 
ilo  ja  korkein  tyydytys  oli  Huberille  se,  että  hän  sai 
nähdä  osuustoiminta-aatteen  jo  voitokkaasti  kulkevan 
eteenpäin  ja  tuovan  onnea  ja  uutta  uskoa  elämään  laa- 
joille puutetta  kärsiville  ja  henkisessä  avuttomuudessa  . 
eläville  kansanjoukoille. 

HERMANN  SCHULZE-DELITZSCH 


Hermann  Schulze-Delitzsch. 

. Kirjoittanut  Eemil  Hynninen. 

Schulze-Delitzschin  ja  Raiffeisenin  nimet  mainitaan 
aina  rinnatusten  Saksan  osuustoimintaliikkeen  mai- 
nehikkaina alkuunpanijoina.  Unohtumaton  maine  on 
heillä  molemmilla  Saksan  osuustoimintaliikkeen  histo- 
riassa. Schulze-Delitzsch  oli  syntynyt  kymmenen  vuotta 
aikaisemmin  kuin  Raiffeisen  ja  osuustoimintaliikkeen 
uranuurtajanakin  on  Schulze-Delitzchiä  pidettävä  edellä- 
kävijänä, vaikka  hänen  elämäntyönsä  jälkisato  ei  olekaan 
niin  runsas  ja  merkitsevä  kuin  Raiffeisenin.  Hänen  työnsä 
perustuksen  laskemiseksi  osuustoiminnalle  on  sangen 
tärkeä  ja  mielenkiintoinen. 

Schulzen  esi-isät  olivat  monia  miespolvia  olleet  tuo- 
mareina Delitzschin  kaupungin  piirissä.  Kuten  useat 
muutkin  sen  ajan  tuomarit  eivät  he  olleet  yksistään  virka- 
miehiä, vaan  samalla  sanan  täydessä  merkityksessä  pie- 
nen yhdyskuntansa  kansalaisia,  asuen  omassa  talossaan 
ja  hoitaen  virkansa  ohella  omia  viljelyksiään.  Näin  oli 
suku  Schulze  vähitellen  monilla  siteillä  sulautunut  pienen 
Delitzschin  elämään,  tunsi  täydellisesti  sen  olot,  eli  kai- 
kesta sielustaan  mukana  sen  sekä  suruisissa  että  iloisissa 
vaiheissa. 

Hermann  Schulze^,  joka  suvun  nimen  niin  mainehik- 
kaaksi teki,  syntyi  v.  1808  silloisen  Delitzschin  pormes- 
tarin vanhimpana  lapsena.  Jo  nuoruutensa  aikana  oli 
hänellä  hyvä  tilaisuus  tutustua  paikkakuntansa  väestön 
elämään.  Mutta  vielä  enemmän  sai  hän  tilaisuutta  tähän, 
kun  hän  v.  1840  tuli  Delitzschin  piiriin  tuomariksi,  jossa 
toimessa  hän  oli  10  vuotta.  Vielä  senkin  jälkeen,  kun  hän 
valtiollisten  mielipiteittensä  vuoksi  oli  pakotettu  jättämään 
tuomarintoimen,  jäi  hän  asumaan  kotikaupunkiinsa. 

Schulzelle  ominaista  on  hänen  suuri  vapaudenrakkau- 
tensa,  itsenäisyytensä  ja  kansanvaltaiset  mielipiteensä. 
Siihen  aikaan,  kun  Schulze  oli  paraissa  miehuuden  voi- 
missansa, kävivät  Preussissa,  samoinkuin  useissa  muis- 
sakin Euroopan  maissa,  voimakkaina  kansanvaltaisuuden 
pyrkimykset.  Pitkällisestä  unestaan  herännyt  kansa  vaati 
itselleen  valtiollisia  oikeuksia  ja  Fredrik  Wilhelm  IVmnen 
täytyi  v.  1849  kutsua  kansanedustajat  koolle  ja  suostua 
perustuslailliseen  hallitustapaan.  Schulze  oli  kotikaupun- 
kinsa edustajana  ja  puolusti  voimakkaasti  kansanedusta- 
jain oikeuksia.  Niinpä  hän  v.  1850  pitämässään  pu- 
heessa lausui  seuraavasti  kansaneduskunnan  .asemasta: 
„Tottelevaisuuteen,  s.  o.  ehdottomaan  alistuvaisuuteen  il- 
man valintaa  ja  harkintaa  ovat  ainoastaan  sotilaat  lip- 
punsa juurella  ja  myös  jotkut  virkamiehet  velvoitettuja. 
Kansan  eduskunta  ei  voi  sallia,  että  sitä  komennetaan, 
eikä  se  voi  ottaa  vastaan  käskyjä  hallitukselta,  kun  se 
kerran  on  yhtä  oikeutettu  hallituksen  rinnalla  lainlaadin- 
nassa."  ' 

Mutta  niin  sydämensä  pohjasta  kuin  Schulze  olikin 

mukana  näissä  kansanvaltaisuuden  taisteluissa,  ymmärsi 
hän  samalla  täysin  selvästi,  ettei  kansa  vielä  valtiollisen 
toimintansa  kautta  voinut  perinpohjaisemmin  entisiä  olo- 
jaan  muuttaa.  Siihen  tarvittiin  sitkeyttä,  ahkeruutta,  omaan 
apuunsa  turvautumista  ja  ennenkaikkea  tarmokasta,  yh- 
teishengen elähyttämää  toimintaa.  Hän  asettui  tässä 
suhteessa  aivan  jyrkästi  vastustamaan  sen  ajan  kansan 
laajoissa  kerroksissa  kyteviä  toiveita.  Äsken  valtiolli- 
seen tajuntaan  heränneenä  uskoi  näet  kansa  ensi  voit- 
tojen huumauksessa  valtiovallasta  saavansa  sellaisen  taika- 
sauvan, jolla  se  muutamissa  hetkissä  loihtii  uudet  on- 
nelliset olot  entisen  kurjuuden  sijalle.  Täten  on  selvi- 
tettävissä, miksi  loistavan  lahjakas  kansanjohtaja  Las- 
salle  sai  niin  voimakkaan  herätyksen  työväenluokassa 
syntymään,  kun  hän  kirjoitti  lippuunsa:  „ Kansan  alim- 
mat kerrokset,  hankkikaa  ensin  käsiinne  valtiovalta,  niin 
kaikki  kärsimänne  kurjuus  on  samalla  poistettu!"  Schulze 
arvosteli  hyvinkin  ankarasti  näitä  sen  ajan  työväestössä 
ilmeneviä  pyrkimyksiä:  „Miten  sanookaan  nyt  työväen- 
puolue, joka  valtionavustusta  itselleen  vaatii?  Meitä 
on  89,  erään  toisen  laskelman  mukaan  95  % koko  väes- 
töstä. Me  olemme  oikeastaan  valtio  ja  me  tahdomme 
valtiolta  saada  pääomat  ammattimme  harjoittamiseen, 
sillä  me  itse  emme  voi  auttaa  itseämme,  emme  voi 
omin  voimimme  päästä  kohoamaan,  sillä  meidän  ase- 
mamme on  sellainen,  että  kohoaminen  meille  on  mah- 
dotonta. Tästä  johtuu  aivan  kuin  itsestään  harkitsemaan 
asiaa  seuraavalla  tavalla:  Jos  tämä  olisi  totta,  jos  niin 
suuri  joukko  väestöstä  ei  kykenisi  itse  auttamaan  itse- 

ään  taloudellisissa  suhteissa,  kuinka  heitä  voisi  sitten 
auttaa  valtio,  juuri  tämä  valtio,  josta  he  sanovat,  että  he 
itse  sen  muodostavat.  Tämähän  on  itsensä  avustamista 
kiertotietä  myöten,  avustusta,  joka  vielä  tämän  kierron 
kautta  tulee  kalliimmaksi."  — Mutta  Schulze  ei  jäänyt  ai- 
noastaan arvostelemaan  ja  moittimaan  toisten  pyrkimyk- 
siä. Hänellä  oli  itsellään  täysin  selvänä  tie,  jota  myö- 
ten kansan  laajat  kerrokset  saattoivat  hankkia  parem- 
mat olosuhteet,  nimittäin  osuustoiminta,  ja  tämä  tie  ei 
suinkaan  johtanut  vallankumoukseen,  vaan  se  pyrki  lu- 
jittamaan vanhaa  yhteiskuntajärjestystä  kohottamalla 
myöskin  pieneläjät  varallisuuteen  ja  hyvinvointiin  yhteis- 
ten ponnistusten  turvissa. 

Delitzschissä  ollessaan  oli  Schulze  joutunut  lähinnä 
tutustumaan  . käsityöläisluokan  oloihin.  Hän  huomasi, 
miten  suuria  vaikeuksia  köyhillä  käsityöläisillä  oli  voi- 
tettavana taloudellisessa  toiminnassaan  tähän  aikaan, 
jolloin  suurtuotanto  voimakkaasti  nosti  päätään  ja  me- 
nestyksellisesti rupesi  kilpailemaan  käsityömäisen  tuotan- 
non kanssa.  * Köyhä  käsityöläinen  sai  usein  luonnotto- 
man kalliilla  hinnalla  ostaa  raaka-aineensa  ja  monta  ker- 
taa puuttui  häneltä  rahaa  voidakseen  tehdä  ostoksensa 
sopivaan  aikaan.  Tämän  epäkohdan  poistamiseksi  näki 
Schulze  tehokkaimman  avun  yhteistoiminnassa.  Vuoden 
1849  lopulla  perusti  hän  raaka-aineiden  ostoa  varten 
osuuskunnan  Delitzschin  suutarien  keskuuteen  ja  seu- 
raavan  vuoden  alussa  osuuskassan.  Nämä  olivat  ensi- 
mäiset  uudenaikaiset  osuuskunnat  Saksassa  ja  niin  oli 
alku  pantu  liikkeelle,  joka  kohotti  Saksan  käsityöläis- 

luokan  parempiin  oloihin.  Oli  onni,  että  näiden  ensim- 
mäisten osuuskuntien  perustajana  oli  niin  käytännöllinen 
ja  laajan  kokemuksen  ja  yhteiskuntaelämän  tuntemuksen 
omaava  mies  kuin  Schulze.  Siten  tulivat  osuuskunnat 
jo  alunpitäen  rakennetuiksi  järkeville  perusteille.  Jo  v. 
1853  ilmestyneessä  kirjoituksessaan  varottaa  Schulze  tuo- 
tanto-osuuskunnista, joitten  yhteiskunnallisia  oloja  mul- 
listavaan voimaan  oli  tähän  aikaan  melkein  yleinen  usko. 
Omat  osuuskuntansa  rakensi  Schulze  tavattoman  varo- 
vaisesti. Pienissä  oloissa  oli  ensin  kokemusta  kerättävä, 
itsetoimintaan  tottumattomat  käsityöläiset  vähitellen  kas- 
vatettava. Mutta  vaikka  näin  vaatimattomasta  alusta 
lähdettiin,  kangasteli  silti  Schulzen  ajatuksissa  suuri  pää- 
määrä. Eräässä  kirjoituksessaan  lausuu  hän  tästä:  „Kun 
käsityöläiset  yhteistoimintansa  kautta  vähitellen  oppivat 
tunteinaan  omat  voimansa,  ymmärtämään,  että  heille, 
samoinkuin  korkeammille  yhteiskuntakerroksille,  voi  tie 
menestymiseen  olla  avoinna,  herää  heissä  itseluottamus 
ja  itsetunto,  joka  on  kaiken  siveellisen  kunnon  ja  talou- 
dellisen kohoamisen  ensimmäinen  ehto.“ 

Schulzen  perustamat  ensimmäiset  osuuskunnat  menes- 
tyivät hyvin.  Se  herätti  pian  naapuripaikkakuntien  huo- 
mion osuustoimintatyöhön,  ja  Schulzen  periaatteille  ra- 
kennettuja osuuskuntia  syntyi  sinne  tänne  ympäristöön, 
niin  että  niitä  jo  v.  1858  oli  toiminnassa  30.  Viiden  seu- 
raavan  vuoden  kuluessa  kasvoi  osuuskuntain  luku  kym- 
menkertaiseksi. Näin  olivat  pahimmat  alkuvaiheet  voi- 
tetut ja  osuustoimintaliike  Saksan  käsityöläisten  keskuu- 
dessa kulki  tämän  jälkeen  tasaista  kulkuaan.  Mutta  en- 

nenkuin  näin  kaunis  sato  osuustoimintatyön  alalla  oli 
kypsynyt,  oli  siihen  tarvittu  sitkeää,  uhrautuvaa  työtä, 
paljon  rohkeaa  tulevaisuusluottamusta  ja  alati  elävänä 
pysyvää  innostusta.  Schulze  oli  yksi  niitä  harvoja  va- 
lituita, joille  kohtalo  on  lahjoittanut  tällaiseen  uutisrai- 
vaajan  työhön  tarvittavat  ominaisuudet.  Hän  oli  alitui- 
sesti henkisesti  vireessä,  työkykyinen  ja  tarmokas  mies. 
Jos  hän  johonkin  todenteolla  pyrki,  ei  hän  säikähtänyt 
eteen  tulevia  esteitä.  Suurimpiinkin  ponnistuksiin  oli 
hän  kykenevä. 

Mieheksi  vartuttuaan  ja  kerran  tultuaan  siihen  va- 
kaumukseen, ettei  kansan  pohjakerroksia  voinut  kohot- 
taa mikään  muu  kuin  osuustoiminta,  kokoomalla  heidän 
hajanaiset,  heikot  voimansa  ja  samalla  kasvattamalla 
heitä  itsetoimintaan,  tuli  hänestä  mitä  kiivain  ja  toime- 
liain osuustoimintaliikkeen  asianajaja. 

Väsymättömällä  innolla  puuhaili  Schulze  osuuskun- 
nissaan. „ Uskollisena  opettajana",  niin  kertoo  Schulzen 
elämäkerran  kirjoittaja,  „ja  kansan  parasta  aina  ajatele- 
vana ei  hän  koskaan  kammonut  työtä  ja  ponnistuksia. 
Ilman  minkäänlaista  korvausta  hän  valmisteli  sääntöjä^ 
johti  kokouksia,  antoi  ohjeita  kirjanpidossa,  oli  mukana 
pohtimassa  riidanalaisia  kysymyksiä,  avaamassa  uusia 
näkökohtia,  herättämässä  uutta  intoa  väsyneissä."  Lä- 
heisiin paikkakuntiin  teki  hän  itse . matkoja  ja  perusti 
sinne  uusia  osuuskuntia,  kauvempaa  tuli  hänen  luok- 
seen lähetystöjä  neuvoja  ja  ohjeita  pyytämään. 

Tehdäkseen  osuustoiminta-asiaa  yhä  laajempiin  pii- 
reihin tunnetuksi  julkaisi  Schulze  v.  1853  ^Yhteenliitty- 

miskirjan  Saksan  käsityöläisiä  ja  työväkeä  varten".  Siinä 
Schulze  helppotajuisesti  kuvailee  niitä  osuustoimintayri- 
tyksiä,  joihin  oli  ryhdytty  Englannissa  ja  Ranskassa,  ja 
kertoo  omien  osuuskuntiensa  saavuttamista  tuloksista. 
V.  1854  sai  hän  eräässä  aikakauskirjassa  erikoisen  osas- 
ton osuustoiminta-aatteen  ajamista  varten.  Tämä  osasto 
jatkuu  vuodesta  1861  lähtien  vielä  nykyäänkin  itsenäi- 
senä «Blätter  fiir  Genossenschaftswesen"-nimisenä,  elin- 
voimaisena  osuustoimintalehtenä. 

Mutta  pian  kasvoi  osuuskuntien  luku  niin  suureksi, 
että  ne  tarvitsivat  Schulzen  koko  ajan  käytettäväkseen. 
Senvuoksi  heräsi  osuuskuntien  kesken  ajatus,  että  osuus- 
kunnat vuotuisista  voittovaroistaan  maksaisivat  määrä- 
tyn prosentin  Schulzelle  korvaukseksi  hänen  työstään 
ja  tekisivät  siten  mahdolliseksi  hänelle  antautua  tykkä- 
nään alkuunpanemaansa  osuustoimintaliikettä  edelleen 
kehittämään.  Osuuskuntien  varat  olivat  kumminkin  niin 
vähäiset,  että  Schulzen  niiden  kautta  saama  vuotuinen 
palkka  ei  kohonnut  enempään  kuin  kolmanteen  osaan 
siitä,  mitä  tavallinen  tuomari  siihen  aikaan  sai  keskiko- 
koisissa Saksan  kaupungeissa.  Schulze  ei  kumminkaan 
hetkeäkään  epäillyt  näillä  ehdoilla  ottaa  vastaan  tointa. 
Seuraavat  hänen  omat  lausumansa  sanat  kuvaavat  hä- 
nen silloista  mielialaansa:  „Minä  olen  sydämeni  sisim- 
mästä vakuutettu  osuuskuntien  tärkeydestä  Saksan  käsi- 
työläisille ja  työväelle  ja  olen  saanut  nähdä  vaivoin  kyl- 
vetystä siemenestä  jo  niin  runsaita  hedelmiä  kasvavan, 
että  jo  se  velvollisuus,  joka  jokaisella  kansalaisella  on 
yhteishyvän  edistämiseksi,  määrää  minun  valintani.  Sitä- 

paitsi  olisi  minulle  mahdotonta  luopua  työstä,  joka  on 
vuosien  kuluessa  minulle  niin  rakkaaksi  käynyt." 

• Näin  tuli  Schulzesta  nuoren  osuustoimintaliikkeen 
ensimmäinen  toimimies,  „Anwalt",  jota  nimeä  Saksan 
osuuskuntien  valtakunnanliiton  johtaja  nykyäänkin  käyt- 
tää. Tässä  toimessa  määritteli  Schulze  itselleen  seu- 
raavat  tehtävät:  1)  osuustoimintaliikkeen  edustaminen 
ja  edelleen  kehittäminen  sanomalehdissä,  kansantaloudel- 
lisissa kokouksissa  ja  muutoinkin  yleisessä  elämässä  ja 
varsinkin  osuuskunnan  etujen  valvominen  lainsäädän- 
nössä, 2)  avustaminen  ja  neuvojen  antaminen  osuus- 
kuntien perustamisessa  ja  niiden  edelleen  kehittämisessä, 
3)  yhteisavun  ja  yhteistunnon  ylläpitäminen  osuuskun- 
tien kesken  siten,  että  eri  paikkakunnilla  toimivien  osuus- 
kuntien kokemukset  käytetään  yhteisen  työn  edistämi- 
seksi ja  että  eri  osuuskuntia  koetetaan  saada  liikeyh- 
teyteen  keskenään  ja  herättää  niitä  yhteisvoimin  valvo- 
maan etujaan. 

Schulze  oli  elämänsä  loppuun  tällä  paikalla  ja  se  työ, 
minkä  hän  siinä  suoritti  osuustoimintaliikkeen  hyväksi, 
on  mittaamaton.  Uusia  osuuskuntia  syntyi  joka  vuosi 
runsaasti  käsityöläisten  keskuuteen,  niin  että  niiden  luku 
Schulzen  kuolinvuonna  1883  oli  lähes  tuhat.  Tiiviim- 
män osuustoiminnallisen  järjestäytymisen  hyväksi  toimi 
Schulze  myös  alati.  Hän  sai  paikalliset  osuuskunnat 
muodostamaan  keskenään  maakuntaliittoja.  Näin  oli  ko- 
kemuksia helpompi  vaihtaa  ja  Schulzekin  voi  liittojen 
kokouksissa  henkilökohtaisesti  olla  uusia  herätteitä  anta- 
massa eri  paikkakunnilla  olevien  osuuskuntien  toimi- 

henkilöille.  Toinen  sangen  tärkeä  asia  oli,  että  osuus- 
kunnille perustettiin  Schulzen  toimesta  oma  pankkilaitos. 
Se  alotti  toimintansa  v.  1865  noin  miljoonan  markan 
pääomalla,  tehden  osuuskunnat  näin  riippumattomiksi 
yksityisistä  pääomista. 

Mutta  varsinkin  on  Schulzella  osuustoimintalain  luo- 
jana suuret  ansiot.  Vuoden  1863  valtiopäiville,  joilla 
Preussin  yhtiölakia  pyrittiin  uudistamaan,  jätti  hän  val- 
miin lakiehdotuksen,  jonka  mukaan  osuuskunnat  erikoi- 
sena yhtiöitten  lajina  saisivat  saman  oikeudellisen  ase- 
man kuin  muut  yhtiöt.  Tämä  lakiluonnos  oli  sitten  ko- 
mitean käsiteltävänä,  jossa  Schulze  oli  jäsenenä,  ja  hy- 
väksyttiin se  muutamilla  muutoksilla  v.  1867  Preussin 
osuustoimintalaiksi.  Tätä  Preussin  lakia  käyttivät  sitten 
mallinaan  muut  Saksan  valtiot.  Osuustoimintalain  edel- 
leen kehittäminen  ja  uudistaminen  oli  hänellä  pitkin 
ikäänsä  sydämenasiana.  Useille  valtiopäiville  jätti  hän 
lainuudistusehdotuksia,  antoipa  vielä  73-vuotiaana  valita 
itsensä  Saksan  yleisille  valtiopäiville,  koska  luuli,  että 
asia  niillä  valtiopäivillä  saa  lopullisen  ratkaisunsa.  Kun 
ei  näin  käynyt,  julkaisi  hän  v.  1883  teoksen  j^Ainehistoa 
osuustoimintalain  uudistamiseen",  josta  sitten  seuraavina 
vuosina,  kun  osuustoimintalain  uudistamiseen  lopulli- 
sesti ryhdyttiin,  oli  verratonta  apua.  Muutenkin  täytyy 
antaa  Sehulzelle  se  tunnustus,  että  hän  jo  alunpitäen 
käytännöllisenä  ja  älykkäänä  lakimiehenä  loi  nuorille 
osuuskunnille,  niiden  liitoille  ja  keskusliikkeille  pysyvät 
muodot.  Niitä  saivat  sitten  hyväkseenkäyttää  senaikui- 

set  osuustoiminnan  työntekijät  sekä  Saksassa  että  sen 
ulkopuolella. 

Schulze-Delitzsch  kuoli  korkeassa  ijässä  huhtikuun 
29  p.  V.  1883.  Suuriarvoista  oli  siis*Schulzen  työ  kaikilla 
osuustoimintaliikkeen  aloilla  ja  hän  saikin  harrasta  myötä- 
tuntoa ja  tunnustusta  osakseen  sekä  kotimaassa  että 
kaukana  ulkomaillakin.  „Tuskin  voimme  mainita  ketään 
hänen  aikalaisistaan",  hiin  sanoo  hänen  elämäkertansa 
kirjoittaja,  Jolle  olisi  osoitettu  niin  paljon  huomiota  ja 
annettu  niin  suurta  arvoa  kaukana  kotimaan  rajojen  ul- 
kopuolellakin kuin  Schulzelle.  Englannista,  Ranskasta, 
Hollannista,  Belgiasta,  Italiasta,  vieläpä  Ameriikastakin 
saapui  hänelle  kaikenlaisilta  seuroilta  ja  yksityisiltä,  kuu- 
luisilta henkilöiltä  kunniakirjoja  ja  kirjelmiä,  joissa  annet- 
tiin hänen  työlleen  tunnustusta." 

Mutta  vaikkakin  Schulzen  työ  oli  niin  paljon  mer- 
kitsevää osuustoimintaliikkeen  kehitykselle^  ei  hänen 
suuresta  ja  voimakkaasta  toiminnastaan  ole  jälkimaailma 
nähnyt  kohoavan  niin  runsasta  satoa  kuin  nousi  unoh- 
dettuna vaatimattomissa  oloissa  työskentelevän  ja  oppi- 
mattoman isä  Raiffeisenin  kylvömaille.  Niinkuin  jokai- 
nen tietää,  ovat  Raiffeisenin  periaatteille  perustetut  osuus- 
kunnat voitokkaasti  levinneet  yli  koko  maailman  ja  ovat 
ne  niin  elinvoimaisia,  että  niiden  luku  kasvaa  monissa 
tuhansissa  joka  vuosi.  Sitävastoin  ovat  Schulzen  osuus- 
kunnat, niin  suuria  palveluksia  kuin  ne  ovatkin  tehneet 
monien  maiden  köyhille  käsityöläisille,  kyenneet  leviä- 
mään  ainoastaan  rajoitetuille  alueille,  pääasiallisesti  kau- 
punkilaisväestön  keskuuteen,  ja  on  niissä  hyvin  mo- 

nissa  ollut  huomattavissa  kapitalistisia  pyrkimyksiä. 
Schulzen  periaatteille  perustetuista  osuuskunnista  on 
näet  useita  muuttunut  osakeyhtiöiksi  ja  niiden  kesken 
on  vararikkoja  sattunut  verrattain  tiheään.  Syynä  kaik- 
keen tähän  on  ollut  se,  että  Schulze  aikalaistensa  ta- 
voin ihanteli  liiaksi  yksilöllistä  vapautta  ja  rakensi  osuus- 
kuntansa liika  paljon  sen  hengen  elähyttämänä.  Raiff- 
eisen  ikäänkuin  vaistomaisesti  tunsi  paremmin  ihmis- 
elämää ylläpitävät  ikuiset  voimat.  Yhteishyvän  ja  sen 
kautta  isänmaan  ja  Jumalan  valtakunnan  palveleminen 
oli  hänen  päämääränsä  kaikessa.  Mutta  mikä  kaikista 
puutteellisuuksista  huolimatta  tekee  Schulzen  suureksi 
ja  ihailtavaksi  ihmiseksi  ja  osuustoimintamieheksi,  on 
ennenkaikkea  hänen  palava  halunsa  ja  uhrautuva,  vä- 
symätön toimintansa  puutteessa  elävien  kanssaihmisten 
kohottamiseksi  yhteistoiminnan  avulla.  Siinä  työssä  hän 
kelpomiehen  tavoin  pelkäämättä  työnsi  tieltään  kaikki 
vaikeudet  ja  kykeni  suuria  ponnistuksia  suorittamaan  ja 
suurta  aikaansaamaan.  Senvuoksi  onkin  Schulze-De- 
litzschillä  aina  oleva  kunniakas  sija  osuustoimintaliik- 
keen ensimmäisten  suurten  työntekijäin  joukossa. 

F.  W.  RAIFFEISEN 


F.  W.  Raiffeisen, 

Maanviljelijäin  osuuskassaliikkeen  isä. 

Kirjoittanut  Hannes  Gebhard. 

Ne,  jotka  eivät  ole  syvemmin  asiaan  perehtyneet,  sano- 
vat maanviljelijäinkin  osuuskassa-aatteen  keksijäksi 
saksalaista,  loistavan  lahjakasta,  oppinutta  lakimiestä 
Schulze-Delitzschiä.  Ja  Raiffeisen  JtSekin  tunnusti 
saaneensa  osuuskassa-aatteen  häneltä. 

Mutta  asiallisesti  on  tämä  käsitys  väärä.  Schulze- 
Delitzsch  oli  aikansa  yksilön  rajatonta  vapauttaja  kapitalis- 
mia ihaileva  mies,  joka  sovitti  jonkunverran  osuustoimintaa 
tavallisiin  pankkiaatteisiin  ja  pankkitapoihin,  luoden  raha- 
laitoksen, joka  ei  ole  menestynyt  maalaisoloissa,  raha- 
laitoksen, jossa  keinottelulla  ja  yksityisen  omanvoiton- 
pyynnöllä  on  suuri  toimintamahdollisuus.  Seurauksena 
onkin  ollut,  että  monet  suuret  Schulze-Delitzschin 
osuuskassat  ovat  tehneet  vararikon  ja  vielä  useam- 
mat ovat  muuttuneet'  tavallisiksi  osakeyhtiöpankeiksi. 
Vuosien  1889  ja  1905  välillä  on  näet  161  tällaista  suurta 
osuuskassaa  muuttunut  osakeyhtiöpankiksi.  Esim.  Sak- 
sin kuningaskunnassa  oli  v.  1892  32  yhtiöpank  kia; 
niistä  oli  ainoastaan  6 perustettu  alkujaan  sellaisiksi  ja 

26  oli  muuttunut  Schulze-Delitzschin  osuuskassasta  yh- 
tiöpankiksi.  Ja  mitä  yhtiöpankkeihin  tulee,  on  ko- 
kemus kaikista  maista  osoittanut,  että  ne  eivät  voi  tyy- 
dyttää maanviljelijäin  suuren  enemmistön  luotontarvetta, 
vaikka  niiden  perustajat  useinkin  houkutelevat  maalai- 
sia panemaan  niihin  rahojaan  mitä  kauneimmilla  lupauk- 
silla. 

Raiffeisen  on  sitävastoin  luonut  osuuskassansa  ai- 
van toisille  perustuksille.  Hän  oli  ikänsä  elänyt  ja 
toiminut  maanviljelijäin  keskuudessa  ja  oppinut  tunte- 
maan heidän  heikkoutensa  ja  heidän  tarpeensa.  Hän 
oli  lisäksi  saanut  vaikutteita  aatteellisen  sosialismin  sen- 
aikuisilta  alkuunpanijoilta  Ranskassa. 

Mutta  vallan  väärin  olisi  luulla  Raiffeiseniä  itseään 
silti  haaveilijaksi;  hän  oli  päinvastoin  läpeensä  käytän- 
nön mies.  Kaikki  ne  perusajatukset,  jotka  ovat  omi- 
naisia Raiffeisenin  luomalle  osuuskassalle,  ovat  kotoi- 
sin juuri  hänen  syvästä  ‘maalaisolojen  tuntemuksestaan, 
hänen  perin  käytännöllisestä  luonteestaan  ja  hänen  sel- 
vänäköisyydestään. 

Nämä  Raiffeisenin  osuuskassojen  perusajatukset 
olivat  seuraavat: 

1.  Pieni  osuuskassapiiri,  niin  että  kassan  hoitajat 
voivat  tuntea  kaikki  jäsenet  ja  pitää  heitä  silmällä.  — 
Sitävastoin  salli  Schulze-Delitzsch  laajoja  toiminta-alueita 
kassoilleen. 

2.  Voitonhimon  ja  omanvoitonpyynnön  torjuminen 

kassanhoidosta:  sitä  varten  kullakin  jäsenellä  vain 

yksi  osuusmaksu  ja  se  pieni;  liikkeestä  syntyneen  voi- 

ton  käyttäminen  jakamattoman  vararahaston  kartuttami- 
seen ja  hyväntekeväisyystarkoituksiin;  kassan  hallituksen 
palkattomuus  ja  kassanhoitajan  hyvittäminen  korkein- 
taan vaatimattomalla  vuosipalkalla,  ilman  osallisuutta 
voittoon.  — Schulze-Delitzschin  kassoissa  on  sitävastoin 
suuret  osuusmaksut  ja  niissä  on  tilaisuus  saada  pää- 
omalleen suuria  korkoja;  kassojen  hoitajille  myönnetään 
osallisuutta  voittoon. 

3.  Isällinen  huolenpito  kassan  hallinnon  puolelta  lai- 
nanottajiin nähden:  lainoja  myönnettävä  ainoastaan  si- 
veellisesti  arvokkaille,  jotka  pystyvät  käyttämään  niitä 
taloutensa  edistämiseen;  lainatarkoitusten  tutkiminen  ja 
lainain  käyttämisen  tarkastaminen.  — Sitävastoin  Schulze- 
Delitzsch  sanoi,  että  osuuskassalle  olkoon  yhdenteke- 
vää, vaikkapa  lainanhakija  käyttäisi  lainansa  itsemurha- 
aseen  hankkimiseen,  kunhan  hänellä  vain  on  pätevät  takuut. 

Ensi  aikoina  pidettiin  vaikuttavissa  piireissä  Schulze- 
Delitzschin  kassoja  ainoina  järkevinä,  arvatenkin,  koska 
ne  vähimmin  poikkesivat  siihen  asti  tunnetuista  pan- 
keista. Niitä  perustettiin  aluksi  paljon  enemmän  kuin 
Raiffeisenin  kassoja  sekä  Saksaan  että  muihin  maihin. 

Mutta  jonkun  ajan  kuluttua  rupeavat  Raiffeisenin 
kassat  voittamaan  alaa  maaseuduilla  ja  Schulze-Delitzschin 
kassat  jäävät  kaupunkilaisvähäväkisten  pankkilaitoksiksi. 
Nyttemmin  Raiffeisenin  järjestelmä,  jonkunverran  muo- 
dosteltuna paikallisolojen  ja  ajan  vaatimusten  mukaan, 
yksinomaan  leviää  maalaisväestön  keskuuteen  useim- 
missa maissa,  ei  vain  Euroopassa,  vaan  myöskin  muissa 
maanosissa,  niin  että  niitä  tätä  nykyä  jo  lienee  maailmassa 

noin  45 — 50,000,  niissä  jäseninä  noin  8 miljoonaa  maan- 
viljelijää ja  pääomia  lainattavana  miljaardeja. 

Täällä  saatavina  olevien  tietojen  mukaan  oli  allamai- 
nittuina  vuosina  eri  maissa  seuraava  määrä  pääasialli- 
sesti Raiffeisenin  järjestelmän  mukaan  perustettuja  maan- 
viljelijäin osuuskassoja: 


Maa 

Vuosi 

Kassojen 

luku 

Saksa  

1 

1911 

16,243 

Itävalta  . 

1911 

7,631 

Japani 

1910 

5,349 

Venäjä 

• 1909 

3,500 

Ranska  

1910 

3,450 

Romania 

1911 

2,656 

Unkari 

1910 

2,254 

Italia 

1910 

1,872 

Brittiläinen  Intia  ...... 

1912 

1,766 

Bulgaria 

1910 

775 

Alankomaat 

1912 

730 

Serbia.  

1910 

615 

Belgia 

1910 

568 

Suomi  . . . . . . . . . 

1911 

397 

Irlanti 

1911 

237 

Sveitsi  . 

1910 

153 

* * 
* 


Mikä  oli  miehiään  ja  millainen  oli  luonteeltaan  se 
mies,  joka  sai  aikaan  näin  mahtavan  kansainvälisen 
uudistusliikkeen,  joka  nyt  jo  on  tuottanut  helpotusta 

miljoonille  maanviljelijöille  eri  maissa  ja  joka  vielä  näyt- 
tää niin  elinvoimaiselta,  että  voimme  ennustaa,  että  uudet 
miljoonat  maanviljelijöitä  sukupolvesta  sukupolveen  tu- 
levat siunaamaan  hänen  muistoaan? 

Raiffeisenin  isoisä  oli  pappi  Reinin  maakunnassa. 
Hänen  isänsä  ei  jaksanut  edistyä  opinteillä  edes  pa- 
piksi, vaan  tuli  hänestä  eräänlaatuinen  kunnallinen 
viranomainen  maaseudulla,  jolla  oli  useampia  pieniä 
maalaiskuntia  piirinään  ja  jonka  .tehtävänä  oli  olla  noit- 
ten kuntien  esimiesten  esimies,  niin  että  hän  tuli  hoita- 
neeksi osittain  samoja  tehtäviä  kuin  meidän  kunnallis- 
lautakuntain esimiehet  ja  meidän  nimismiehet.  Tämän 
viranomaisen  nimitti  toimeensa  määrävuosiksi  kerral- 
laan meidän  maaherraamme  vastaava  virkamies  hy- 
vinkin vähäisellä  opilla  varustettujen  joukosta,  vaikka 
hän  kantoikin  komealta  kaikuvaa  pormestarin  virkanimeä. 

Tämä  Raiffeisenin  isä  eli  niin  huonosti,  että  tuli 
mielisairaaksi,  menetti  virkansa  ja  kuoli  varhain,  jättäen 
perheelle  perinnöksi  tautia  ja  köyhyyttä.  Yhdeksästä 
lapsesta  oli  yksi  maanviljelijäin  tuleva  pelastaja  Frie- 
drich Wilhelm  Raiffeisen,  joka  syntyi  v.  1818  ja  isän 
kuollessa  oli  vasta  kolmen  vuoden  vanha. 

Hänet  kasvatettiin  hartaaseen  uskonnolliseen  mieleen j 
joka  pysyi  hänessä  läpi  koko  elämän.  Lisäksi  sai  hän 
senaikuisen  (s.  o.  1830-luvun)  kansakoulusivistyksen, 
jonka  jälkeen  hän  meni  vapaaehtoisena  sotapalveluk- 
seen, kohoten  siinä  aliupseeriksi  ja  sellaisena  kävi  hän 
parina  talvena  aliupseereille  järjestetyillä  kursseilla, 
joilla  opetettiin  matematiikkaa,  fysiikkaa  ja  kemiaa  mel- 

kein  samanverran  kuin  senaikaisissa  (1840-luvun)  kym- 
naasioissa. 

Mutta  vaikka  Raiifeisenin  koti  olikin  verrattain  ma- 
tala, hänen  saamansa  oppi  pieni  ja  hänen  yhteiskun- 
nallinen asemansa  suhteellisesti  vaatimaton,  on  hänen 
elämäkertansa  kirjoittaja,  professori  Fassbänder,  jonka 
esitystä  tässä  seurataan,  saanut  selville,  että  hänellä  jo 
nuoresta  alkaen  oli  lujat  taipumukset  jaloon,  puhtaaseen, 
kauniiseen,  yleishyödylliseen,  taipumukset,  joita  hänen 
harras  uskonnollisuutensa  tuki.  Tämän  vuoksi  hän  ei 
seurustellut  muitten  aliupseerien  kanssa,  joitten  elämä 
siihen  aikaan  oli  hyvinkin  raakaa,  vaan  haki  ja  löysi  it- 
selleen toisen  seurustelupiirin. 

Sillä  paikkakunnalla,  jossa  Raiffeisen  aliupseerina  pal- 
veli, oli  näet  olemassa  eräs  nuorten  sivistyneitten  miesten 
ja  naisten  ystävyysliitto,  joka  vietti  seuraelämää  luke- 
malla etevää  kirjallisuutta,  keskustelemalla  aatteellisista 
kysymyksistä  sekä  harjoittamalla  soittoa  ja  laulua. 

Tämän  ystävyysliiton  keskusta  oli  paikkakunnan  nuo- 
ren lääkärin  koti.  Siihen  Icuului  sitäpaitsi  lääkärin  sisar, 
muutamia  opettajia  ja  ylioppilaita  sekä  pappilan  neitejä. 
Kerrotaan  Raiffeisenista,  että  aina,  kun  hän  tuli,  ter- 
vehdittiin häntä  ilolla,  koska  hän  elähytti]  seuruetta 
ystävällisellä  olennollaan  ja  leikkipuheillaan.  Sitäpaitsi 
sanotaan  hänen  osoittaneen  jo  tässä  seurueessa  selvää 
harrastusta  yleishyödyllisiin  asioihin,  uskaliasta  yritte- 
liäisyydenhalua,  joka  ei  antanut  vastusten  pelästyttää  it- 
seään, sekä  käytännöllistä  älyä  suunnitelmien  täytän- 
töönpanossa. 

Kauan  ei  Raiffeisen  kuitenkaan  viihtynyt  sotaväessä, 
vaan  pyrkijä  pääsi  erään  enonsa  välityksellä  pian  meidän 
lääninhallitustamme  vastaavaan  virastoon  vaatimattoman 
kirjurin  virkaan.  Hänelle  uskotut  tehtävät  hän  täytti 
hyvin  ja  saavutti  siten  esimiehensä  luottamuksen,  niin 
että  hänet  v,  1846,  eli  siis  28-vuotiaana,  nimitettiin  sa- 
manlaiseen kunnalliseen  toimeen  kuin  hänen  isällän- 
säkin  oli  ollut.  Tässä  virassaan  toimi  hän  koko  tar- 
mollaan ja  sielullaan  kuntiensa  henkisen  ja  aineellisen 
tilan  kohottamiseksi.  Kansakouluja  perustettiin,  koulu- 
taloja rakennettiin,  vaivaishoitoa  parannettiin  ja  sen  li- 
säksi kokeiltiin,  suunniteltiin  ja  valmistettiin  perustukset 
maatalouden  kohottamiseksi  osuuskassojen  avulla. 

Tältä  vaatimattomalta  virka-asteelta  ei  R.  koskaan 
päässyt  kohoamaan,  eikä  hänen  annettu  rauhassa  toimia  en- 
simmäisellä paikkakunnalla,  jonne  hänet  määrättiin,  vaan 
siirrettiin  hänet  parikin  kertaa  toisiin  piireihin,  kunnes 
hänet  jo  v.  1865,  eli  siis  vasta  48:n  ikäisenä,  virastaan 
erotettiin.  Tähän  vaikutti  osaltansa  hänen  kivulloisuu- 
tensa,  joka  oli  jo  kauvan  häntä  vaivannut  ja  tehnyt 
hänet  m.  m.  puolisokeaksi.  Tästä  huolimatta  olivat  kun- 
nat valinneet  hänet  uudelleen  toimeensa,  mutta  maa- 
herraa vastaava  virkamies  ei  häntä  siihen  nimittänyt, 
koska  Raiffeisen  oli  itsepäisyydellään  häntä  suututtanut. 

Virastaan  sai  hän  mitättömän  eläkkeen,  joka  ei  mi- 
tenkään riittänyt  perheen  ylläpitämiseksi.  Senvuoksi 
koetti  hän  ensiksi  perustaa  pienen  tupakkatehtaan,  mutta 
se  epäonnistui,  ja  sen  jälkeen  perusti  hän  pienen  kau- 
pan. Sekään  ei  ensiksi  tuottanut  paljoa,  jonka  vuoksi 

hänen  täytyi  velkaantua  perheensä  elättämiseksi  ja  hänen 
senaikuisista  kirjeistään  nähdään,  että  nuo  velat  tuotti- 
vat hänelle  paljon  huolta.  Mutta  vähitellen  rupesi  kauppa 
kumminkin  kannattamaan,  ainakin  niin,  että  hänen  toi- 
meentulonsa tuli  turvatuksi. 

Tämän  ohella  rupesi  vähitellen  se  aatekin,  jonka  edestä  . 
hän  oli  vuosikausia  tehnyt  uhrautuvaa,  ihmisystävällistä 
työtä,  turvaamaan  hänen  vanhuutensa  päiviä,  vaikkapa 
aivan  vaatimattomassa  muodossa.  Vuoteen  1866  saakka 
oli  hän  suurella  vaivalla  saanut  perustetuksi  kaikkiaan 
5 osuuskassaa  ja  niihin  kuhunkin  papin  kassanhoitajaksi, 
jota  ilman  Raiffeisen  piti  osuuskassoja  melkein  mahdotto- 
mina. Mainittuna  vuonna  julkaisi  hän  ensimmäisen  pai- 
noksen kirjaansa,  jossa  hän  esittää  osuuskassojen  mer- 
kityksen ynnä  neuvoja  niiden  perustamiseen  ja  hoitami- 
seen. Tämän  jälkeen  perustettiin  useampia  kassoja  yhä  laa- 
jemmalle alueelle.  Raiffeisen  sai  Reinin  maakunnan  maan- 
viljelysseuran tarmolla  asiata  ajamaan ; m.  m.  se  palkkasi 
hänet  joksikin  ajaksi  matkustavaksi  konsulentiksi.  Tästä 
oli  seurauksena,  että  maakuntaan  syntyi  uusia  kassoja 
toinen  toisensa  perästä. 

Pian  pantiin  nämä  kassat  ynnä  niiden  ohella  synty- 
neet, niinikään  rajattomalle  vastuuvelvollisuudelle  raken- 
netut osto-osuuskunnat  ensimäiselle  koetukselle.  V.  1871 
oli  maalaisilla  edellisen  vuoden  kadon  vuoksi  suuri  osto- 
siemenen  tarve  ja  Raiffeisen  koetti  järjestää  sellaisen 
yhteisoston,  että  kaikki  rajattomalle  vastuuvelvollisuu- 
delle perustetut  maataloudelliset  osuuskunnat  saisivat 
yhteisellä  sitoumuksella  jostakin  pankista  150,000  Sak- 

san  markkaa.  Mutta  kaikki  yritykset  tähän  suuntaan 
raukesivat,  niin  vähäinen  oli  siihen  aikaan  vielä  luotta- 
mus osuuskuntien  toimikykyyn.  Ja  sanotaanpa  koske- 
neen Raiffeiseniin  oikein  tuskallisesti  se,  että  eräs 
pankki  antoi  tarvittavan  summan  osuuskunnille  lainaksi, 
kun  hän  ja  kaksi  muuta  varallisuudeltaan  aivan  tun- 
tematonta miestä  meni  takuuseen.  Mutta  tällä  tus- 
kallisella kokemuksella  oli  kuitenkin  hyvin  tärkeä  seu' 
raus  maanviljelijäin  osuustoiminnalle.  Se  näet  synnytti 
ajatuksen  yhdistää  olemassaolevat  osuuskunnat  keskus- 
osuuskunnaksi,  jonka  muodostaminen  tuli  Raiffeisenin 
seuraavan  toiminnan  päämääräksi.  Ihmeteltävällä  kestä- 
vyydellä työskenteli  hän  sairaasta  tilastaan  huolimatta 
(melkein  täydellinen  sokeus  ja  ärtynyt  hermosto)  tämän 
tehtävän  suorittamiseksi,  kunnes  hän  havaitsi,  että  sen 
aika  ei  vielä  ollut  tullut,  koska  silloinen  osuustoiminta- 
väki  ei  vielä  riittävästi  käsittänyt  osuustoiminta- 
aatetta,  se  kun  ei  vielä  ollut  mennyt  heissä  lihaan  ja 
vereen,  eikä  lainsäädäntökään  vielä  tarjonnut  riittävää 
tukea  sen  vaarattomalle  toteuttamiselle.  Vain  vasten- 
mielisesti päätti  hän  valita  rahansaantipaikkana  suorastaan 
välttämättömäksi  käyneelle  keskuslainarahastolle  osake- 
yhtiön muodon;  tosin  väikkyi  hänen  mielessäänkö  silloin 
ajatus  säätää  liittyneille  osuuskunnille  osallisuudestaan 
keskuslainarahastoon  vain  rajoitettu  lisämaksuvelvolli- 
suus, mutta  silloiti  puuttui  vielä  sellaisen  yrityksen  var- 
muuteen tarvittavia  lakisäädöksiä,  ja  ajatusta  kehoittaa 
osuuskuntia  rajattomaan  lisämaksuun  vastustettiin  toiselta 
puolen  hurjana.  Näin  jo  v.  1872  Raiffeisenin  alotteesta  pe- 

rustettiin  Reinin  maakuntaa  varten  osuuskassoille  oma 
keskuslaitos,  jonka  piti  olla  samalla  tilastollinen  toimisto, 
neuvontatoimisto,  tarkastustoimisto  ja  keskuslainarahasto. 
Samana  vuonna  julkaisemassaan  osuuskassakirjansa  toi- 
sessa painoksessa  puhuu  hän  jo  siitä,  että  tällaisia  kes- 
kuslaitoksia piti  perustettaman  joka  maakuntaan  ja  nämä 
maakuntakeskustat  piti  sittemmin  yhdistettämän  yhtei- 
seen valtakunnan  keskustaan.  Ja  tähän  tapaan  lähtikin 
kehitys  tämän  jälkeen  käymään.  Mutta  vuonna  1876  jo 
edellämainittu  Reinin  maakunnan  keskuslainarahasto  muu- 
tettiin koko  valtakuntaa  käsittäväksi  keskuslainarahas- 
toksi  ja  Raiffeisenin  tarkoitus  oli,  että  koko  valtakunnan 
osuuskassat  olisivat  toistaiseksi  siihen  keskitettävät,  jotta 
niihin  saataisiin  oikea  henki  juurtumaan,  ja  että  vasta  vä- 
hitellen olisi  laitettava  maakunnallisia  haarakonttoreita 
valtakunnan  keskuslainarahastolle. 

Pian  huomasi  hän  kuitenkin,  että  keskuslainarahastolla 
oli  riittävästi  työtä  liiketoiminnassa  ja  että  osuuskassat 
tarvitsivat  lisäksi  kasvattavaa  keskuslaitosta.  Senvuoksi 
perustettiin  jo  v.  1877  tätä  varten  osuuskassaliitto,  jonka 
tehtäväksi  tuli  uusien  osuuskassojen  perustaminen  ja 
toimivien  tarkastaminen  sekä  oikean  osuustoimintahen- 
gen  kasvattaminen.  Ja  v.  1879  perustettiin  tätä  varten 
erityinen  „Maataloudellinen  osuustoimintalehti."  Raiffei- 
senista  tuli  keskuslainarahaston  johtaja,  liiton  esimies 
ja  osuustoimintalehden  toimittaja.  Aluksi  oli  ajateltu, 
että  keskuslainarahasto  välittäisi  myöskin  maanviljelys- 
tarvikkeiden  ostoa  osuuskassoille,  joitten  tehtäviin  alun- 
pitäen kuuluivat  yhteisostot  ja  yhteismyynnit.  Mutta  tämä- 

kin  huomattiin  pian  mahdottomaksi  ja  silloin  ei  kek- 
sitty sen  parempaa  muotoa  kuin  että  v.  1881  perustet- 
tiin osakeyhtiö  Raiffeisen  ja  Kumppanit^  jolle  R.  luo- 
vutti siihen  aikaan  jo  tuottavan  kauppaliikkeensä.  Tämä 
yhtiö  ei  sääntöjensä  mukaan  saanut  jakaa  voittoa  osak- 
kailleen, vaan  kerätä  vararahastoa  sekä  toimia  yleis- 


F.  W.  Raiffeisenin  muistopatsas  Heddesdor- 
fissa  lähellä  Neuwiediä,  pystytetty  v.  1902; 


hyödyllisessä  tarkoituksessa.  Tämä  laitos  perusti  m.  m. 
oman  kirjapainon  osuuskuntien  painotöitä  varten. 

Vuonna  1888  päätti  Raiffeisen  70  vuotta  pitkän,  mel- 
kein koko  ajan  hyvin  kivulloisen,  vastoinkäymisiä,  epäi- 

lyksiä  ja  loukkauksia  kärsineen  elämänsä.  M.  m.  alhai- 
sella sivistysasteella  oleville  osuuskuntain  jäsenille  oli 
uskoteltu,  että  Raiffeisen  ottaisi  edellämainituista  toi- 
mistaan suuria  voittoja,  vaikka  hän  koko  elämänsä  eli 
pienissä  oloissa  eikä  jättänyt  paljoa  jälkeensä. 


Isä  Raiffeisen  lohduttaa  epätoivoon  joutu- 
nutta maamiestä.  (Pronssitaulu  R:n  muisto- 
patsaan jalustassa). 


Sellainen  oli  Raiffeisenin  elämä,  koruton  ja  vaatima- 
ton, ilman  suurta  loistoa  tai  mielenkiintoa. 

Vasta  pitkät  ajat  hänen  kuolemansa  jälkeen  tapaamme 
yhden  loistokohdan  liittyneenä  hänen  muistoonsa.  Se 

Maamies  kiittää  Raiffeisenia.  (Pronssitaulu 
R:n  muistopatsaan  jalustassa). 

lettuna  korkealla  jalustalla.  (Kuva  sivulla  111.)  Tä- 
män jalustan  etusivulla  näkyvät  ainoastaan  sanat  Isä 
Raiffeisen,  Jalustan  molemmilla  sivuilla  on  prons- 
siin valetut  suuret  taulut.  Näistä  toinen  kuvaa  epätoivoon 
joutunutta,  väsynyttä  maamiestä,  jota  Raiffeisen  loh- 


oli  vuonna  1902  kesällä,  jolloin  paljastettiin  upea  muis- 
topatsas hänelle  hänen  kotikuntaansa  sen  talon  puutar- 
haan, jonka  hän  oli  omistanut  ja  joka  oli  ostettu  hänen 
perustamansa  liiton  hallintotaloksi.  Patsas  esittää  RaiH- 
eisenin  luonnollisessa  koossa  seisovana  pronssiin  va- 

duttaa  ja  sen  alla  on  R:n  mielilause:  „Mitä  te  teette  yhdelle 
näistä  vähimmistä  minun  nimeeni,  sen  te  teette  myös- 
kin minulle."  Toinen  taulu  kuvaa  samaa  maamiestä, 
joka  kättä  antaen  kiittää  Raiffeisenia  siitä,  että  hän 
oli  osuuskassan  avulla  päässyt  vaurastumaan.  Sen  alla 
ovat  meille  kaikille  tutut  sanat:  „Auta  itseäs,  niin  Her- 
rakin auttajas  on." 

Tähän  patsaan  paljastamisjuhlaan  oli  tullut  tuhansia 
Saksan  osuuskassojen  edustajia,  jotka  lausuivat  mitä 
lämpimimpiä  kiitoksia  Raiffeisenin  muistolle.  Niiden 
rinnalla  nähtiin  maataloudellisten  osuustoimintajärjestö- 
jen  edustajia  useista  Euroopan  maista,  myöskin  Suo- 
mesta Pellervo-Seuran  edustajia,  jotka  laskivat  seppe- 
leitä tai  lukivat  adresseja;  toisista  maista  oli  lähetetty 
tervehdyskirjelmiä  tai  sähkösanomia. 

^ ❖ • 
❖ 

Me  olemme  siis  nähneet,  että  tuosta  vähävaraisesta, 
kautta  ikänsä  raihnaisesta,  vähäoppineesta,  vaatimatto- 
massa yhteiskunnallisessa  asemassa  olleesta  miehestä  on 
tullut  yksi  maailman  rrierkkimiehiä. 

Täydellä  syyllä  herää  meissä  halu  oppia  lähemmin 
tuntemaan,  mitkä  olivat  ne  luonteenominaisuudet,  jotka 
tekivät  tällaisesta  henkilöstä  merkkimiehen  maailman  his- 
toriaan. . 

Sisimpänä  perustana  Raiffeisenin  olemuksessa  oli 
yksinkertainen* uskonnollinen  vakaumus^  ilman  että  hän 
oli  perillä  eri  uskontunnustusten  uskonopillisista  eroa- 

vaisuuksista.  Hänen  yksinkertaista  uskonnollista  vakau- 
mustansa todistaa  myöskin  hänen  koko  elämänsä  ja  toi- 
mintansa. Hän  mietiskeli  alituisesti,  mitenkä  hän  viras- 
saan voisi  tuottaa  alaisillensa  kunnille  todellista  hyötyä. 
Yhteishyvän  ja  sen  kautta  isänmaan  ja  Jumalan  val- 
takunnan palveleminen  oli  hänen  päämääränsä. 

. Hänestä  kertoo  eräs  hänen  läheisimpiä-  tuttaviaan, 
eräs  katolinen  pappi,  kirjeessä  seuraavaa:  „Kaikki 

Raiffeisenin  ajatukset  keskittyivät  hänen  osuustoi- 
mintatyöhönsä,  jota  hän  piti  Kaitselmuksen  hänelle 
asettamana  velvollisuutena.  Tätä  velvollisuutta  selitti 
hän  mielellään  rakkaudenvelvollisuudeksi,  kuten  hän  ta- 
vallisesti  vetosikin  kristilliseen  rakkauteen,  innostuttaak- 
seen  toisia  tätä  hänen  osuustoimintatyötänsä  edistämään. 

Raiffeisen  kertoi  minulle  kerran:  Kun  minun  en- 
sin oli  pakko  kääntyä  katolisten  pappien  puoleen  osuus- 
kassojen  edistämiseksi,  pelkäsin  kovasti,  että  he  vaati- 
sivat minua  kääntymään  katolinuskoon,  mutta  kukaan 
ei  puhunutkaan  siitä,  vaan  sain  päinvastoin  kaikilta  suo- 
siollista kohtelua  ja  innokasta  kannatusta.  Mutta  tämä, 
kertoi  hän  edelleen,  saattoi  minut  lähemmin  tutustu- 
maan katolinuskon  oppeihin  ja  minä  havaitsin  niiden  lä- 
peensä soveltuvan  mielipiteisiini. 

Että  Raiffeisen  tietämättään  olisi  ajatellut  katoli- 
sesti,  ei  sovi  sanoa;  kyllä  hän  sen  hyvin  itse  tiesi,  mutta 
protestanttina  hän  ei  voinut  saada  itseään  alistumaan  ka- 
tolisen opin  alle.  . 

Protestanttisista  papeista  lausui  hän  kuitenkin  kerran 
hyvin  epäsuotuisan  arvostelun. 


116 


Minä  kartoin  hänen  kanssaan  puhumasta  uskonnosta 
ja  annoin  vain  vastauksia,  kun  hän  itse  alkoi  siitä  pu- 
hua. Hän  oli  läpeensä  käytännöllinen  luonne  ja  kaikki 
hänen  ajatuksensa  koskivat  osuuskassoja  ja  niiden  järjes- 
telyä. Usein  kun  hän  sanoi,  että  hänellä  olisi  tärkeitä 
asioita  puhuttavana  ja  minä  odotin  suuria  kysymyksiä, 
alkoi  hän  kuitenkin  puhella  osuuskassojen  asioista.  To- 
sin koskivat  ne  monasti  niitä  suuria  vaikeuksia,  jotka 
hänen  työtään  eri  tahoilta  kohtasivat.  Että  hän  katsoi 
tätä  työtä  kristillisen  lähimmäisenrakkauden  työksi,  on 
tunnettua.  Joka  on  kuullut  tai  lukenut  yhdenkin 
hänen  osuustoimintapäivillä  pitämistään  puheista  tie- 
tää, kuinka  huomattavan  suuren  tilan  hän  näissä 
antoi  lämpimälle  vetoamiselle  lähimmäisenrakkau- 
teen. Mutta  hän  tahtoi  lähimmäisenrakkautta  osoitet- 
tavaksi teoissa  eikä  vain  sanoissa,  kuten  hänenlaatuisel- 
leen  oli  luonnollistakin.  Hän  uskoi,  ettei  kukaan  voisi 
seistä  Jumalan  edessä,  olematta  toteuttanut  rakkauttansa 
myöskin  teoissa.  Itseänsä  piti  hän  Kaitselmuksen 
määräämänä  osuuskassalaitoksen  toteuttajana  ja  hän 
tahtoi,  kuten  hän  itse  sanoi,  tehdä  velvollisuutensa,  voi- 
daksensa kuoltuansa  seistä  Jumalan  edessä.  Aina  kun 
hän  oli  minun  luonani,  tuli  hän  mukanani  kirkkoon  ru- 
koilemaan. 

Myöskin  piti  hän  sangen  tärkeänä  sitä,  että  hänen  avus- 
tajansa osuustoiminta-alalla  olisivat  hartaasti  uskonnol- 
lisia ja  siveellisesti  vakavia  ihmisiä,  sillä  hän  ajatteli, 
että  jok  a ei  korkeammista  vaikutteista  tullut 
työskentelyyn  hänen  kanssaan,  se  oli  yli- 


117 


päänsä  ajanpitkään  yhteistyöhön  kelpaama- 
ton. 

Raiffeisenin  ulkonaisessa  esiintymisessä  oli  jonkin- 
laista kankeutta,  joka  johtui  siitä,  että  hänen  silmiensä 
valo  oli  melkein  kokonaan  sammunut.  Mutta  keskustelun 
kuluessa  kävi  hän  vilkkaaksi,  ei  milloinkaan  sentään  liioit- 
televaksi;  hän  pysyi  aina  tyynesti  harkitsevana  mie- 
henä, joka  lujalla  tarmolla  alati  ja  kaikkialla  pyrki  suurta 
päämaaliansa  kohti.  Sitävastoin  saattoi  hän  heltyä  mil- 
tei kyyneliin,  puhuessaan  vähävaraisten  hädästä  ja  jalo- 
jen miesten  huolenpidosta  puutteenalaisia  kohtaan.  Kai- 
ken kaikkiaan:  Raiffeisen  oli  jalo  ihminen  ja  työsken- 
teli ihmeteltävällä  sitkeydellä  tehtävänsä  täyttämiseksi." 

Näin  mainittu  pastori. 

Eräs  toinen  Raiffeisenin  läheinen  tuttava  on  hä- 
nestä kirjoittanut  näin  kuuluvan  arvostelun: 

„Raiffeisenilla  oli  ennenkaikkea  tavattoman  luja 
tahdon  tarmo y sitkeys  ja  kestävyys  pyrintöjensä  toteut- 
tamisessa. Eivät  epäilevien  ystävien  arvelut  ja  vasta- 
väitteet, ei  tunnettu,  suureen  osaan  maalaisväestöämme 
perinnäisestä  epäluulosta-  ja  hitaasta  saamattomuudesta 
juurtunut  vastahakoisuus  kaikkea  uutta  vastaan,  eivätkä 

ne  monet  suuret  ja  pienet  kivet,  joita  vastustajat  heitti- 

• 

vät  hänen  tielleen,  ei  mikään  voinut  häntä  pelästyttää  tai 
väsyttää  taikka  masentaa.  Tässä  suhteessa  voisi  häntä 
tosiaan  sanoa  „Pikku  Bismarckiksi",  kuten  eräs  hänen 
ystävistään  häntä  leikillä  nimitti.  Mutta  pääasia  oli  se 
hehkuva  innostuSy  joka  hänet  täytti,  ja  joka  sai  ehtymä- 

töntä  virikettä  kahdesta  hänen  sisällisen  elämänsä  syvim- 
mästä pohjasta  pulppuavasta  lähteestä:  lämminsydämi- 
sestä ihmisrakkaudesta  ja  järkähtämättömästä  luotta- 
muksesta jumalaan.  Tiedämme  kuitenkin  kaikki,  kuinka 
usein  innokkaimmatkin  ihmiset,  täynnä  parhainta  ja 
rehellisintä  tahtoa,  suunnitelmissaan  ja  pyrinnöissään 
epäonnistuvat,  kun  he  joko  eivät  tunne  tai  eivät  oikein 
arvioi  elämän  todellisuuden  kovia  ehtoja.  Mutta  Raiff- 
eisen  oli  kaiken  hyvään  innostumisensa  ja  tulisen  ih- 
misrakkautensa ohella  samalla  erinomaisen  käytännöl- 
linen luonne,  ja  hänellä  oli  täydelleen  kaikki  ne  ominai- 
suudet^ jotka  tekevät  käytännön,  toimivan  elämän  mie- 
hen: arvostelun  selkeys  j.a  se  käytännöllinen  silmä,  joka 
aina  osoitti  hänelle  tarkoituksenmukaisen  keinon  aatteit- 
tensa  toteuttamiseen  ja  saattoi  hänet  oikein  arvostelemaan 
oloja.  Olisi  Raiffeisenin  pyrkimysten  väärintuomitsemista, 
jos  luultaisiin,  että  osuuskassojen  perustaminen  ja  niiden 
kautta  aikaansaatava  maalaisluoton  kohottaminen  ja  pa- 
rantaminen olisi  ollut  hänen  perimmäinen-  ajatuksensa 
ja  varsinainen  päämääränsä.  Hän  katsoi  osuuskuntia 
vain  välikeinoksi  ja  perustaksi  paljoa  korkeamman  ja 
kauvemmas  tähtäävän  päämäärän  saavuttamiseen.  Hä- 
nen mielessään  väikkyi  nykyisten  yhteiskuntaolojemme 
täydellinen  uudistus  elävän  kristillisyyden  pohjalla. 
Osuuskuntia  ajatteli  hän  väliasteeksi  tiellä  tätä  päämaalia, 
veljellis-kristillistä  yhteiselämää  kohti." 

Tällä  tavalla  kirjoittaa  eräs  Raiffeisenin  ystävä  hänen 
kuolemansa  jälkeen. 

Tämän  kristillisen  katsomuksen  mukaan' toimi  Raiff- 

eisen:  hänelle  oli  työ  hänen  kovan  elämänsä  balsamina, 
eikä  hänen  koskaan  kuultu  vaikeroivan  kärsimyksiään, 
vaikka  hän  loppuijällään  tuskin  enään  tunsi  sitä,  mitä 
terveydeksi  sanotaan. 

Vaikka  jo  vuosia  sairaana  ja  melkein  sokeana,  oli 
hän  kuitenkin  väsymättömästi  toimessa.  Alistuvaisena 
Jumalan  tahtoon  ei  hänellä  ollut  mitään  muuta  elämän- 
tarkoitusta kuin  velvollisuuden  täyttäminen  ja  sillä  hän 
ymmärsi  toimessaoloa  niin  kaavan  kuin  voimat  sallivat. 
Sairautta  piti  hän  Jumalan  lähettämänä  meidän  siveel- 
liseksi puhdistukseksemme  siinä  mielessä,  että  heikko 
ja  raihnas  ruumis  oli  voimallinen  muistutus  aina  pitä- 
mään kuQlemaa  silmäin  edessä  ja  muistamaan  korke- 
ampaa tarkoitusta. 

R:n  monivuotinen  työtoveri  hänen  loppuijällään  osuus- 
toimintatyössä  ja  hänen  elämäkertansa  kirjoittaja,  pro- 
fessori Fassbänder,  kirjoittaa  hänestä  tähän  tapaan:  „ Kris- 
tillisiä eri  tunnustuksia,  semmoisina  kuin  ne  nyt  kerran 
ovat  olemassa,  piti  Raiifeisen  päämaaliin,  vapahduk- 
seen, nähden  samanarvoisina;  ja  tämän  ajatuksensa  mu- 
kaisesti kävi  hän,  kuinka  kulloinkin  sattui,  eri  uskonto- 
yhdyskuntain  jumalanpalveluksissa.  Vaalin  ratkaisi 
useimmiten  hyvä  saarnaaja.  Niinpä  otti  hän  niinä  vuo- 
sina, jolloin  seurustelin  hänen  kanssaan  Neuvviedissä, 
enimmäkseen  osaa  jumalanpalvelukseen  Herrnhutilais- 
ten  kirkossa.  Jos  hän  matkoilla  viipyi  puhtaasti  ka- 
tolisessa seurakunnassa,  kävi  hän  myöskin  katolisessa 
jumalanpalveluksessa  ja  noudatti  silloin  myöskin  juma- 
lanpalveluksen ulkonaisia  muotoja,  kuten  itse  olin  nä- 

kemässä,  esimerkiksi  polvistumalla  pyhäinkuvia  kulje- 
tettaessa. Tuomas  Kemppiläisen  ihanaa  kirjaa 
„Kristuksen  seuraamisesta"  piti  hän  sangen  suuressa  ar- 
vossa ja  luetutti  vähä  väliä  siitä  itselleen  kohtia. 

Raiffeisenin  uskonnollisten  mielipiteiden  kokonais- 
vaikutukseen nähden  on  minun  asettaminen  ha- 

# 

net  niiden  katsomusten  kannalle,  jotka  tahtovat  asettaa 
yksinomaisen  ja  koko  pääpainon  siveelliseen  elä- 
mään, samantekevä  mille  uskonoppiperustalle 
tämä  rakentuu. 

Siinäkään  ei  hän  eronnut  tavallisesta  oppimattomasta 
miehestä,  että  hän  tavallisesti  jonkun  mielipiteen  kan- 
nattajan luonteesta  oli  taipuva  päättelemään  itse  mieli- 
piteen oikeutta. 

Samanlainen  oli  hänen  suhteensa  valtiollisiin  puoluei- 
siin, Valtiollisen  puolue-elämämme  kehitys  Saksassa 
tympäisi  häntä  siihen  määrään,  ettei  hän  vuosikausiin 
enään  ottanut  osaa  vaaleihin  eikä  antanut  ääntänsä  mil- 
lekään puolueelle.  Mutta  erikoisena  syynä  hänen  äänestä- 
mättä olollensa  oli  myöskin  se,  että  hän  luuli,  ettei 
hänen  yhteiskunnallinen  toimintansa  kaikkien  eduksi  sal- 
linut hänen  valtiollisesti  asettua  jonkun  erityisen  suun- 
nan puolelle. 

Katsellessa  Raiffeisenin  henkisiä  lahjoja,  täytyy 
meidän  sanoa:  hänellä  oli  selkeä  ymmärrys  ja  terävä  kä- 
sityskyky, mutta  hänen  henkinen  lahjakkaisuutensa  ei 
kohonnut  keskitasoa  korkeammalle.  Hän  ei  laisin- 
kaan ollut  mikään  erikoinen  valopää,  mikään  nero,  mi- 
kään korkean  hengenlennon  mies,  vaan  hänessä  oli  aina 

jotakin  kotitekoista  kaiken  ihanteellisuuden  rinnalla  ja 
mitä  hän  tekikin,  se  oli  aikaansaatava  ahkeruudella  ja 
harjoituksella.  Hän  oli  etupäässä  käytännöllinen 
luonne,  harrastuksissaan  ja  käsitteissään  todellisuuden 
ilmiöihin  kääntynyt.  Niinpä  piti  hän  ylpeytenään  muu- 
tamien rakennusten  rakennuttamista  ilman  rakennusmes- 
tarin apua,  jolloin  hän  sentään  tietenkään  ei  päässyt  il- 
man oppirahojen  suoritusta  hairahdustensa  vuoksi.  Tieto- 
määränsä syventämiseen  yleissivistystä  hankkimalla  ei 
hän  pannut  suurta  arvoa.  Onhan  paljon  henkisesti  hy- 
välahjaisia  ihmisiä,  joilla  erinäisten  olojen  vuoksi  ei  nuo- 
ruudessaan ole  ollut  tilaisuutta  kehittää  itseänsä  koulu- 
jen säännöllisellä  opinkäynnillä,  mutta  jotka  väsymättö- 
mästi  koettavat  itseopiskelulla  poistaa  tätä  puutetta  ja 
ovat  siinä  saavuttaneet  suuria  tuloksia.  Raiffeisenissa 
on  aina  ollut  sielullisena  arvoituksena,  että  hän  yhdeltä 
puolen  uskonnollisella  peruskatsomuskannallaan  ollen  ja 
toiselta  harrastaessaan  talonpoikaissäädyn  kohottamista, 
tunsi  niin  vähän  tarvetta,  syventymällä  jumaluusopilliseen 
ja  kansantaloudelliseen  kirjallisuuteen,  laajentaa  tietojansa 
näillä  molemmilla  aloilla  ja  hankkia  mielipiteillensä  tie- 
teellistä perustaa,  vaikka  hän  kieltämättä  monasti  johtui 
arvostelemaan  osuustoimintalaitosta  yksipuolisesti  sen 
vuoksi,  ettei  hänellä  ollut  riittävää  kokonaiskäsitystä  ny- 
kyaikaisesta maatalouskysymyksestä.  Tosin  esti  häntä  sil- 
mätauti lukemasta  ja  sitäpaitsi  oli  hänen  aikansa  kirje- 
vaihdon  ja  Osuustoiminta-aatteen  levittämisen  vuoksi 
kylläkin  niukka.  Kun  hän  joskus  aamuisin  tai  iltaisin 
tuli  luokseni  ja  kuuli,  mitä  sielutieteellistä  tai  filosofista 

ongelmaa  jonkun  suuren  ajattelijan  johdolla  juuri  har- 
kitsin, pudisti  hän  päätään  ja  lausui:  „Ne  ovat  leivättö- 
miä taitoja;  kun  tuntee  vain  osuuskassat,  niin  tuo  kaikki 
on  tarpeetonta."  Eikä  hän  sanonut  sitä  vain  leikillä,  vaan 
hän  kehoitti  minua  vakavasti  heittämään  kaikki  teoreet- 
tiset opinnot  sikseen. 

Raiffeisenia  saa  huoleti  sanoa  yksipuoliseksi  tie- 
doissaan ja  pyrinnöissään.  Mutta  tässä  yksipuolisuu- 
dessa oli  samalla  sekä  hänen  heikkoutensa  että  voi- 
mansa. 

Raiffeisenin  olemus  ei  ollut  niinkään  hänen  ete- 
vässä älyssään  kuin  hänen  tahdossaan.  Hänen  luon- 
teenominaisuuksiensa tärkeimpänä  piirteenä,  hänen  hen- 
kisen olentonsa  varsinaisena  peruspiirteenä  kohtaa  meitä 
hänen  tarmonsa  ja  tahdonlujuutensa,  jotka  jos- 
kus saattoivat  tuntua  miltei  sairaloisilta.  Hänellä  oli  peri- 
aatteena ennemmin  tavoittaa  vähempää,  mutta  var- 
malla menestyksellä,  kuin  enempää  epätietoisella 
tuloksella.  Riehaantumista,  jota  pian  seuraa  voimien 
herpoutuminen,  kuten  helposti  innostuvissa  ihmisissä 
muutoin  usein  näkee,  ei  hänessä  ollut.  Vakaisesti 
ja  kestävästi  kulki  hän  kerta  päättämäänsä  päämaalia 
kohti,  kunnes  se  oli  saavutettu.  Väsymättä  oli  hän  toi- 
messa: mutta  hänen  toiminnassaan  noudattamansa  täs- 
mällisyys, tyyneys  ja  järjestys  on  sitäpaitsi  ihme- 
teltävä. Kaikki  tapahtui  tarkoin  määrätyn  päiväjärjes- 
tyksen mukaan,  eikä  mitään,  mikäli  suinkin  mahdol- 
lista oli,  lykätty  seuraavaan  päivään,  vaan  kaikki  suo- 
ritettiin heti. 

Hänen  tarmostaan  ia  tahdonlujuudestaan  ja  pitkistä 
kärsimyksistään  johtui  hänen  olennossaan  toisinaan  van- 
hemmalla iällä  esiintyvä  eräänlainen  kovuus  ja  jyrk- 
kyys, minkä  täytyi  enemmän  tympäistä  kuin  viehättää, 
ja  joka  usein  vaikutti  kylmentävästi  ja  kuolettavasti.  San- 
gen kuvaava  on  tässä  suhteessa  erään  miehen  lausunto, 
joka  myöhemmällä  iällä  paljon  seurusteli  Raiffeise- 
nin  kanssa:  ,,Lähemmässä  seurustelussa  oppii  häntä 
kunnioittamaan,  mutta  ei  rakastamaan/^  Varsinkin  kun 
hän  kiihtyi,  saivat  hänen  kasvonpiirteensä  niin  ruman 
ilmeen,  että  se  saattoi  herättää  kammoa.  Kun  oli  ky- 
symys hänen  aatteittensa  toteuttamisesta,  saattoi  Raiff- 
eisen  olla  häikäilemätön  ja  tyly,  erityisesti  myös- 
kin alaisiansa  kohtaan.  Kun  hän  oli  peräti  vakuutettu 
mielipiteittensä  oikeudesta,  ei  hän  tahtonut  osata  sietää 
vastaansanomista.  Jos  häntä  tahtoi  taivuttaa  loiselle 
kannalle,  täytyi  .aluksi  myöntää  hänen  olevan  oikeassa 
ja  yrittää  ihan  vähitellen  tuoda  „jos“-  ja  „mutta"-sanat 
etualalle,  sillä  hän  piti  kiinni  kerta  omaksumastaan  mieli- 
piteestä sekä  sitkeästi  että  myöskin  itsepäisesti. 
Hänen  pyrintönsä  perimmäisenä  päämaalina  oli:  lähim- 
mäisenrakkauden kristillisen  hengen  kannattamaa  yhteis- 
elämää raivaamalla  ja  kehittämällä  tulla  maakansan 
kasvattajaksi  ja  edistää  siinä  uinuvain  siveellisten  voi- 
mien herättämistä.  Tällaisen  päämaalin  asettamista  seu- 
rasi itsetunnon  kohoaminen,  tunne,  että  täytyy  seistä 
toisten  yläpuolella  ja  vaikuttaa  toisiin.  Tämä  usko 
omaan  itseen  saattoi-  joskus  kohota  ylimielisyydeksi 
toisia  kohtaan.  Sangen  vaikeata  oli  hänelle  myöskin 

rehellisen  vakaumuksen  tunnustaminen  hänen  osuus- 
toiminta-aatteensa  vastustajille.  Hän  tuumi,  että  jo- 
kaisen täytyy  nähdä  hänen  aatteittensa  oikeus  ja  että 
jokaisen  velvollisuus  on  kannattaa  niiden  toteutta- 
mista. Joka  sitä  ei  tehnyt,  oli  hänen  vastustajansa,  ja 
hän  noudatti  periaatettla  „joka  ei  ole  minun  puolellani, 
on  minua  vastaan." 

Mitä  vihdoin  Raiffeisenin  elintapoihin  tulee,  olivat 
ne  vaatetukseen  ja  ravintoon  nähden  erittäin  vaatimat- 
tomat Aikaisin  nousi  hän  aamulla  ylös.  Ennen  aamiaista 
pidettiin  5 tai  10  minuuttia  kestävä  yhteinen  perhehar- 
taus.  Lyhyen,  neljännestuntia  kestävän  kävelyn  jälkeen 
puutarhassa  meni  hän  suorittamaan  kirjevaihtoa.  Kun 
hän  heikkonäköisyytensä  vuoksi  ei  itse  voinut  kirjoit- 
taa, saneli  hän  ajatuksensa  tyttärensä  kirjoitettavaksi. 
Sanelut  kestivät  tavallisesti  koko  aamun  k:lo  ll:teen 
tai  puoli  12:teen  saakka;  sen  jälkeen  suoritettiin  päiväl- 
lisiin saakka  muita  asioita.  Päivällisen  jälkeen  vetäytyi 
Raiffeisen  vähäksi  aikaa  päivällislevolle,  jonka  jälkeen 
taas  jatkettiin  sanelua  iltapuoleen  saakka.  Illallisen  jäl- 
keen luettiin  sanomalehti  ja,  jos  säveltaiteen  käyttäjiä 
oli  saapuvilla,  harjoitettiin  soitantoa.  Soittokappalten 
esittämistä  urkuharmonien,  klaveerin  ja  viulun  yhteis- 
soitolla rakasti  hän  suuresti.  Perheensä  ulkopuolella 
ei  hän  enään  moneen  vuoteen  seurustellut.  Vaikka 
hänen  nimensä  jo  oli  sangen  tunnettu,  ei  hän  matkoilla 
•arkaillut  asua  pienimmissä  ja  halvimmissa  hotelleissa 
eikä  ajaa  rautateillä  kolmannessa  luokassa.  Tämä  hä- 

nen  vaatimattomuutensa  ei  kuitenkaan  johtunut  liiallisesta 
säästeliäisyydestä,  — hän  oli  toisaalta  hyväntekeväinen 
ja  antelias  hyviä  tarkoituksia  varten.  Mutta  Raiffeisen 
ajatteli,  että  jos  ihminen  tahtoo,  että  hänen  tointansa 
pidetään  ensi  sijassa  köyhien  ja  tarvitsevaisten  palveluk- 
seen kohdistettuna,  silloin  täytyy  hänen  myöskin  itse 
elämässään  näyttää  esimerkkiä  vapaaehtoisesta  kieltäy- 
myksestä. 

Hänen  elämän-  ja  maailmankatsomuksensa  kuvauk- 
seen on  jo  senvuoksi  pantu  erikoista  arvoa,  että  on 
hauska  oppia  lähemmin  tuntemaan  kuuluisan  nimen  kan- 
tajaa, mutta  toisaalta  myöskin  siksi,  että  Raiffeisenin 
elämänkatsomus  on  perusajatuksiltaan  läheisessä  yhtey- 
dessä hänen  osuustoiminnallisten  aatteittensa  ja  hänen 
osuustoimintatyönsä  kanssa. 

Häntä  johti  tässä  työssä  se  vakaumus,  että  maamies- 
ten  yhteistoiminnallisessa  järjestäytymisessä  oli  maatalou- 
dellisen pikkuviljelyksen  pelastus,  tehokkain  keino  ter- 
veeseen taloudelliseen  kehitykseen  ja  jos  se  perustui 
kristillis-uskonnolliselle  pohjalle,  myöskin  jo  silloin  polt- 
tavaksi käyneen  yhteiskunnallisen  kysymyksen  ratkaisu. 
Tämä  vakaumus  johtui  ankaran  johdonmukaisesta  ajat- 
telusta ihan  tyynen  harkinnan  pohjalla,  ilman  että  siinä 
oli  hitoistakaan  uskonnollista  tai  filantrooppista  haaveilua. 
Saksalaisten  kansallinen  yhtyminen  oli  hänelle  takeena 
siitä,  että  ne  perusajatukset,  jotka  ovat  osuuskassa- 
aatteen  pohjana,  pian  tulisivat  olemaan  laajempien  pii- 
rien yhteisomaisuutta  ja  että  osuustoimintaliike,  joka  sii- 

hen  saakka  oli  rajoittunut  Reinin  maakunnan  maan- 
viljelysseuran alueelle,  pian  tulisi  ulottumaan  laajan  Sak- 
san valtakunnan  kaikkiin  maataloudellisiin  piireihin.  Jota 
enemmän  yhdyntäajatuksen  toteutuminen  Saksan— Rans- 
kan sodan  kuluessa  edistyi  aina  Saksan  keisarikunnan 
syntymiseen  saakka,  sitä  laajemmalle  ulotti  Raiffeisen  py- 
rintöjensä  päämaalia,  sitä  enemmän  vapautui  hän  alkuaan 
jokseenkin  ahdasrajaisista  suunnitelmistaan  maataloudel- 
lisen* yhteistoiminnan  ulkonaiseen  muodostumiseen 
nähden. 

Rallfeisen  antautui  kokonaan  kannattamaansa  aat- 
teeseen ja  hänen  yhteishyvänharrastuksensa  edustamas- 
saan asiassa  meni  niin  pitkälle,  että  hän  alussa  ei  tah- 
tonut ulospäin  edes  nimeänsä  mainittavaksi  sen  yhtey- 
dessä. Hän  karttoi  ohjelman  sitomista  jonkun  henki- 
lön nimeen,  koska  hän  pelkäsi  jo  siihen  aikaan  sel- 
västi . esiintyvän  vastakkaisuuden  omien,  pääasiassa 
maataloudellisia  tarpeita  palvelevain  osuuskassojensa  ja 
Schulz  e-D  e 1 i t z s c h i n luomalle  pohjalle  käsityöläisten 
ja  kaupan  tarpeita  varten  perustettujen  osuuskassojen 
välillä  siten  suurenevan.  Vasta  pakko  puolustautua  an- 
karia, hänen  osuuskassajärjestelmänsä  perusajatuksiin 
tähdättyjä  hyökkäyksiä  vastaan  sai  hänet  suostumaan 
siihen,  että  hänen  nimensä  liitettiin  hänen  luomaansa 
järjestelmään. 

Huolellisesti  karttoi  Raiffeisen  antamasta  Schulze- 
Delitzschiläisten  osuuskassojen  ajajille  aihetta  julki- 
seen esiintymiseen  hänen  omia  osuuskassojaan  vastaan; 
mutta  kun  muutamat  näistä  olivat  julkisesti  ilmoittaneet 

olevansa  nyt  Raiffeisenin  nimeä  kantavain  osuus- 
kuntain vastustajia  eivätkä  häikäilleet  arvostella  näitä 
aivan  väärällä  tavalla,  ei  hänkään  puolestaan  kauempaa 
karttanut  taisteluun  ryhtymistä.  Ja  tässä  kynätaistelussa 
Raiffeisen  oli  yhtä  säälimätön  ja  samalla  myöskin  yhtä 
eteväkin  aatteitaan  puolustamaan  kuin  vastustajansakin. 
Tämän  pitkällisen  ja  intohimoisen  kiistan  tuloksena  so- 
pii pitää  monia  uusia  säädöksiä  Saksan  toukokuun  1 
p:nä  1889  annetussa  uudessa  osuustoimintalaissa.  Vasta 
tämä  laki  laski  sen  pohjan,  jolla  osuuskunnat  voivat 
vaarattomasti  kehkeytyä  ja  omaksua  moninaisimpia  muo- 
toja. Kun  toisaalta  ilmaistiin  suurinta  pelkoa,  että  sel- 
laiset määräykset,  kuin  lakiin  otetut  tarkastusta  koske- 
vat, tulisivat  liian  suuresti  rasittamaan  osuuskuntain  syn- 
tymistä, piti  Raiffeisen  osuustoimintalain  kehittämistä 
ankarampaan  tarkastukseen  käsin  silloin  tapahtuneella 
tavalla  välttämättömänä  ehtona  koko  osuustoiminnan 
suotuisalle  kehittymiselle. 

Osuustoiminta-aatteen  levittäminen  mitä  laajimmalle, 
siten  että  se  tulisi  kaikkien  yhteisomaisuudeksi,  oli 
Raiffeisenin  mielestä  korkein  tehtävä  mitä  olla  saat- 
toi, tehtävä,  jonka  ratkaisun  tieltä  kaikkien  muiden  pyr- 
kimysten tuli  väistyä.  Ollen  kokonaan  tämän  aatteen  val- 
taamana ei  hän  tahtonut  tunnustaa,  että  maatalouden  edis- 
tämistä tarkoittavien  järjestöjen  palveluksessa  olevilla 
miehillä  saattaisi  olla  sellaisiakin  velvollisuuksia,  joiden 
täyttäminen  oli  kaikkea  muuta  tärkeämpi,  jopa  osuus- 
toiminta-agitatsioninkin  edelle  pantava.  Myöskään  ei 
hän  saattanut  käsittää,  että  voi  olla  oloja,  joissa  osuus- 

kassojen  perustaminen  suurehkoilla  aloilla  voi  ajaksi 
olla  mahdoton,  kuten  esimerkiksi  oli  pitkän  aikaa  Sak- 
sin kuningaskunnassa.  Hänellä  oli  silloin  pian  valmiina 
moite,  että  ei  käsitetty  tällaisten  rajattomalle  lisämaksu- 
velvollisuudelle perustettavain  osuuskassojen  tärkeyttä 
ja  niiden  merkitystä  koko  yhteiskuntatilan  kohottami- 
selle, sillä  muutoin  kyllä  aina  saataisiin  aikaa  tarvitta- 
vaan työhön. 


Mitä  me  siis  olemme  oppineet  tutustuessamme  Raiff- 
eisenin  elämään  ja  luonteeseen?  Mikä  on  tehnyt  hänet 
merkkimieheksi,  kun  hän  ei  ollut  mikään  loistava  nero, 
ei  oppinut  eikä  huomattavassa  yhteiskunnallisessa  ase- 
massa? 

Olemme  oppineet  ymmärtämään,  että  Raiffeisen  on 
kyennyt  tekemään  suurtyönsä  ei  vain  Saksan,  vaan  koko 
maailman  maanviljelijäin  hyväksi  sen  vuoksi,  että  hän  oli 
luonteeltaan  jalo  ihmisystävä;  että  hänellä  oli  siinä  mää- 
rässä käytännöllistä  älyä,  että  hän  osasi  tajuta,  mitä 
maanviljelys  tarvitsi  pelastuaksensa  nykyaikaisilla  maa- 
ilmanmarkkinoilla; että  hän  antoi  koko  jalon  olemuk- 
sensa tämän  tajuntansa  palvelukseen,  ja  että  hän  tätä 
aatteensa  palvelusta  harjoitti  harvinaisella  johdonmukai- 
suudella ja  tarmolla,  hajoittamatta  itseään. 

Ja  mitä  me  tästä  opimme?  . 

Sen,  että  me  arki-ihmisetkin  voimme  kukin  alallamme 
ja  vaikutuspiirissämme  suorittaa  jonkun  huomattavan 
elämäntyön,  jos  me  tahdomme  omaa  voittoamme  pyy- 

iämättä  palvella  jotakin  jaloa  aatetta,  koota  kaikki  voi- 
mamme ja  kaiken  huomiomme  siihen  ja  tehdä  sitä  läpi 
elämämme  johdonmukaisesti,  sitkeästi  ja  tarmokkaasti, 
huolimatta  siitä,  saammeko  elämässämme  ^tunnustusta 
vaiko  kiittämättömyyttä  palkaksemme. 

Tällaisia  miehiä,  ja  naisia  tarvitsee  Suomen  maata- 
viljelevä  väestö  tätä  nykyä  enemmän  kuin  koskaan  en- 
nen. Nouskoon  niitä  kuntiimme  kaikissa  maamme 
äärissä  I 

WILHELM  HAAS 


Wilhelm  Haas. 

Kirjoittanut  i4rvo  Haveri. 

Saksan  Maataloudellisten  Osuuskuntain  Valtakunnan- 
liitto  on  meidän  aikamme  laajin  ja  voimakkain  osuus- 
toiminnallinen järjestö.  V.  1917  kuului  siihen  kaikkiaan 
yli  19,000  maataloudellista  osuuskuntaa,  joissa  oli  jäse- 
ninä yli  2 1/2  miljoonaa  maanviljelijää.  Tämä  mahtava 
järjestö  on  koottu  pääasiallisesti  yhden  miehen  tarmolla 
ja  järjestämiskyvyllä  ja  tämä  mies,  salatieuvos  Wilhelm 
Haas,  on  tätä  järjestöä  alusta  alkaen  johtanut  helmikuussa 
1913  tapahtuneeseen  kuolemaansa  säakka.  Syystä  mai- 
nitaankin siis  Wilhelm  Haasin  nimi  osuustoiminnan  suur- 
ten nimien  Raiffeisenin\di  Schulze-Delitzschin  nimien  rin- 
nalla, niin  erilaista  kuin  näiden  nimien  kantajien  työ  laa- 
dultaan olikin.  Raiffeisen  ja  Schulze  olivat  nerokkaita 
alkuunpanijoita,  jotka  hakiessaan  keinoja  kärsivien  lähim- 
mäistensä auttamiseksi  keksivät  kokonaan  uuden  talous- 
muodon; Haas  sitävastoin  oli  kokooja,  järjestäjä,  joka 
jatkoi  muiden  alkamaa  työtä.  Hänellä  oli  tarkka,  käytän- 
nöllinen silmä  huomaamaan  ajan  vaatimukset  sekä  terve, 
kylmästi  harkitseva  järki,  ja  kun  näihin  ominaisuuksiin 
vielä  yhtyi  aivan  erikoinen  johtajakyky,  niin  onnistui  hä- 
nen osuustoiminnan  alalla  luoda  suurtyö,  joka  kaikiksi 

ajoiksi  takaa  hänelle  osuustoiminnan  historiassa  paikan 
mainittujen  suurmiesten  rinnalla. 

Ensin  lyhyt  silmäys  miehen  ulkonaisiin  elinvaiheisiin. 

Wilhelm  Haas  syntyi  v.  1839  Darmstadtissa,  missä 
hänen  isänsä  oli  kymnaasinopettajana.  Koulunkäyn- 
nin jälkeen  kotikaupungissaan  opiskeli  hän  Giessenin 
yliopistossa  lakitiedettä  ja  suoritti  hallinnollisen  virka- 
tutkinnon V.  1861,  siis  vain  22-vuotiaana.  Seuraavana 
vuonna  astui  hän  valtion  palvelukseen  synnyinmaassaan 
Hessenissä,  toimien  viransijaisena  ja  apulaisena  erinäi- 
sissä hallintotoimissa  maaseudulla,  kunnes  hänet  v.  1869 
nimitettiin  lähinnä  meidän  kruununvoudin  virkaa  vastaa- 
vaan piiriasessorin  virkaan  Friedbergin  piirikuntaan  Ylä- 
Hessenissä.  Täältä  siirtyi  hän  v.  1879  Darmstadtin  suur- 
herttuallisen  poliisiviraston  päälliköksi  sekä  tästä  toimesta 
V.  1886  piirineuvokseksi  (toimi,  joka  lähinnä  vastannee 
meidän  lääninsihteerin  virkaa)  Offenbachin  piirihallituk- 
seen.  Tässä  toimessa  pysyi  hän  14  vuotta,  kunnes  hän 
V.  1900  erosi  valtion  palveluksesta,  omistautuakseen  ko- 
konaan osuustoimintatyölle. 

Haas  tuli  aikaisin  huomatuksi  etevänä  ja  toimitar- 
moisena  virkamiehenä,  jotenka  hänen  osakseen  piankin 
alkoi  tulla  monenlaisia  julkisia  luottamustoimia.  Niinpä 
valittiin  hän  v.  1881  edustajaksi  kotimaansa  Hessenin 
eduskuntaan,  jossa  hän  pysyi  kuolemaansa  saakka;  vuonna 
1898  valittiin  hän  sen  toisen  kamarin  puhemieheksi,  siis 
korkeimmalle  kunniapaikalle,  minkä  kansa  voi  pojalleen 
antaa,  ja  tällä  paikalla  hän  kaikkien  puolueiden  yksi- 
mielisesti uudestaan  ja  yhä  uudestaan  valitsemana  pysyi 

aina  vuoteen  1911.  Hänen  mainittuna  vuonna  erotes- 
saan  valitun  edustajan  toimesta  nimitti  Hessenin  hallitus 
hänet  elinikäiseksi  jäseneksi  eduskunnan  ensimmäiseen 
kamariin,  nimenomaan  maanviljelyksen  edustajana.  Vuo- 
desta 1898  lukien  oli  hän  myöskin  edustajana  Saksan 
valtakunnan  valtiopäivillä  aina  vuoteen  1912,  kuuluen 
koko  ajan  kansallisvapaamielisen  puolueen  johtomiehiin. 
Kaikessa  valtiollisessa  toiminnassaan  Haas  voimakkaasti 
ja  menestyksellisesti  ajoi  maataloudellisen  osuustoimin- 
nan ja  maanviljelyksen  etuja. 

Paitsi  hallintoviroissa  ja  eduskunnassa  käytettiin  Haa- 
sin  kykyjä  melkein  lukemattomissa  komiteoissa  ja  suu- 
rissa taloudellisissa  yrityksissä.  Niinpä  oli  hän  Hessenin 
maatalouskamarin  puheenjohtajana.  Saksan  viljamaka- 
siinikomitean  esimiehenä.  Saksan  salpietarilaitosten  hal- 
lintoneuvoston puheenjohtajana.  Saksan  maatalousneu- 
voston jäsenenä.  Saksan  maanviljelijäin  yhteisosto- 
liiton  esimiehenä.  Saksan  maataloudellisten  osuuskun- 
tain vakuutuslaitoksen  ja  valtakunnanliiton  virkailijoiden 
apukassan  johtajana  y.  m.  y.  m.  Kunnianosoituksia,  arvo- 
nimiä ja  ritarimerkkejä  tuli  hänen  osakseen  tiheään  sekä 
kotimaasta  että  ulkomailta  ja  v.  1907  sai  hän  salaneu- 
voksen  ylhäisen  arvonimen,  hienoimman,  mitä  aatelitto- 
man ei-upseerin  osaksi  Saksassa  voi  tulla. 

Tavallisen  mittapuun  mukaan  mitattuna  on  ylläkuvail- 
lussa elämäntyössä  hyvinkin  tarpeeksi  yhden  miehen 
osalle.  Uuraan  virkatoiminnan  ja  monipuolisen,  harras- 
tuksella suoritetun  julkisen  toiminnan  ohella  riitti  Wil- 

helm  Haasilla  kuitenkin  aikaa  ja  voimia  antautumaan  ko- 
konaan erikoiselle  alalle  ja  tällä  suorittamaan  suurtyön, 
joka  hakee  vertaistaan.  Osuustoimintatyöstäy  alkujaan 
sivutoimena  suoritetusta,  tuli  Haasin  varsinainen  elämän- 
työ. 

Wilhelm  Haasin  osuustoiminnallinen  vaikutus  alkoi 
jo  hyvin  aikaisin.  Tullessaan  vuonna  1862  23-vuotiaana 
hallinnolliseksi  virkamieheksi  synnyinmaassaan  Hesse- 
nissä  liittyi  hän  heti  ensimäisen  toimintapaikkansa  maa- 
miesseuraan ja  valittiin  pian  sen  esimieheksi.  Kun  hän 
virassa  yleten  muutti  toiseen  seutuun,  perusti  hän  uudelle 
vaikutusalueelleen  v.  1872  maataloudellisen  yhteisosto- 
osuuskunnan,  tullen  sen  ensimmäiseksi  johtajaksi.  Tähän 
aikaan  oli  tällaisia  osuuskuntia  Hessenissä  noin  pari- 
kymmentä, kaikki  verrattain  vähäpätöisiä  ja  kukin  toi- 
mien erikseen.  Nuoren  Haasin  käytännöllinen  silmä,  jär- 
jestäjäkyky  ja  kaukonäköisyys  herättivät  hänessä  silloin 
ajatuksen  hankkia  näille  osuuskunnille  suurempaa  talou- 
dellista merkitystä,  liittämällä  ne  yhteen  liittoon.  Ajatuk- 
sensa esitti  hän  eräille  virkatovereilleen  ja  seudun  maan- 
viljelijöille, saaden  innokasta  kannatusta  ja  kehoituksen 
kutsua  osuuskunnat  koolle  asiasta  keskustelemaan.  Tätä 
kehoitusta  Haas  noudatti  julkaisemalla  osuuskunnille  osoi- 
tetun kiertokirjeen,  jossa  hän  seuraavaan  tapaan  selvitti 
perustettavan  liiton  tarkoitusta: 

„ Yksimielisyys  antaa  voimia  l Saadaksemme 
osuuskuntamme  voimakkaiksi,  edistääksemme  uusien 
osuuskuntien  syntyä  ja  hankkiaksemme  jäsenil- 

lemme  mahdollisimman  suuria  aineellisia  etuja  on 
meidän  saatava  kaikki  Hessenin  yhteisosto-osuus- 
kunnat liittymään  yhteen  liittoon. 

Kokemuksia  vaihtamalla,  levittämällä  tietoa  siitä, 
mikä  on  huomattu  hyväksi  ja  edulliseksi,  voidaan 
osuuskuntien  liiketoimintaa  paljon  edistää  ja  tehdä 
se  suurempaa  hyötyä  tuottavaksi,  mutta  vallankin 
voidaan  yhteistoiminnalla  maataloustarvikkeiden  os- 
tossa saada  jäsenille  melkoisia  aineellisia  etuja." 

Kehoitus  herätti  vilkasta  vastakaikua  Hessenin  maa- 
taloudellisissa osuuskunnissa.  Liitto  perustettiin  v.  1873 
ja  Haas  valittiin  sen  ensimmäiseksi  johtajaksi.  Hänen  joh- 
dollaan saavutti  liitto  nopean  ja  voimakkaan  kehityksen, 
muodostuen  yhdeksi  Saksan  kukoistavimmista  ja  vankim- 
mista  maakunnallisista  osuuskuntaliitoista. 

Hessenissä  saavutetut  kokemukset  ja  hyvät  tulokset 
kannustivat  toimintatarmoista  miestä  koettamaan  voimiaan 
laajemmalla  alueella,  kiinnittämään  huomiotaan  maatalou- 
dellisen osuustoimintaliikkeen  edistämiseen  koko  Sak- 
sassa. Jo  alun  alkaen  oli  Haas  selvillä  suunnasta,  mihin 
kehityksen  piti  tapahtua,  ja  periaatteista,  joita  hän  sitten 
noudatti  läpi  koko  elämänsä.  Kun  nim.  vuonna  1876 
muutamat  naapurivaltioiden  lähellä  sijaitsevat  osuuskun- 
nat pyrkivät  jäseniksi  Hessenin  maataloudellisten 
osuuskuntain  liittoon,  epäsi  Haas  näiden  jäsenyyden 
sillä  perusteella,  »että  naapurivaltioissa  sijaitsevien  läheis- 
ten osuuskuntien  liittyminen  Hessenin  liittoon  estäisi  näitä 
muodostumasta  osuustoiminnallisen  herätystyön  keskuk- 

siksi  omilla  alueillaan,  siten  hidastuttaen  uusien  osuus- 
kuntien muodostumista,  jotka  vuorostaan  liittyisivät  mei- 
dän liittomme  kaltaiseen  omaan  maakuntaliittoon.  Ja  kui- 
tenkin on  alueellisten  liittojen  muodostuminen  paikallis- 
ten osuuskuntien  pohjalla  ehdottoman  välttämätöntä,  jotta 
kerran  voitaisiin  päästä  suureen  yhtenäiseen  järjestöön. 

Nämä  sanat  sisältävät  Haasin  osuustoiminnallisen  elä- 
mäntyön ohjelman:  Paikallisia  osuuskuntia  kunkin  seu- 

dun erilaisten  olojen  ja  tarpeiden  mukaan,  näiden  yhdys- 
siteenä maakuntain  tai  valtioiden  alueisiin  rajoittuvia,  mah- 
dollisimman itsenäisiä  maakuntaliittoja  ja  kaiken  keskuk- 
sena koko  maan  käsittävä  yhtymä,  „valtakunnanliitto^. 
Tämän  ohjelmansa  sai  Haas  piankin  tilaisuuden  käytän- 
nössä toteuttaa.  Hessenin  esimerkin  mukaan  syntyi  näet 
maakunnallisia  osuuskuntaliittoja  80-luvun  vaiheilla  useita 
ja  näille  oli  nyt  luotava  keskus.  Vilkkaiden  keskustelu- 
jen jälkeen  maataloudellisen  osuustoiminnan  silloisten 
merkkimiesten,  kuten  Stöckelin,  von  Mendelin,  Marklinin 
ja  myöskin  Schulze-Delitzschin  kanssa,  kutsui  Haas  nuoret 
maakuntaliitot  v.  1883  kokoukseen  Hampuriin,  jossa  pe- 
rustettiin „Saksan  maataloudellisten  osuuskuntien  yh- 
tymä", jonka  ensimäiseksi  esimieheksi  Haas  yksimielisesti 
valittiin. 

Tällä  paikalla  pysyi  Haas  kuolemaansa  saakka,  siis  30 
vuotta,  ollen  niinmuodoin  päätekijänä  ohjaamassa  sitä 
valtavaa  kehitystä,  jonka  alaisena  Saksan  maataloudelli- 
nen osuustoiminta  näinä  vuosikymmeninä  on  ollut.  Kuinka 
läheisesti  tämä  maataloudellisen  osuustoiminnan  keskus 
oli  Haasista  riippuvainen  ja  ikäänkuin  hänen  personaansa 

kiinnikasvanut,  näkyy  siitäkin,  että  liiton  kotipaikka  aina 
muuttui  Haasin  siirtyessä  paikkakunnalta  toiselle,  että  siis 
Haas  niin  sanoaksemme  kuljetti  liittoa  mukanaan  ja  pe- 
rässään. Alkuvuosina  oli  liiton  kotipaikkana  Darmstadt, 
mutta  kun  Haas  v.  1886,  kuten  olemme  maininneet, 
muutti  Offenbachiin,  siirtyi  liittokin  sinne  hänen  mukanaan, 
josta  johtui,  että  Haasin  edustamaa  suuntaa  Saksan  maa- 
taloudellisessa osuustoiminnassa  pitkät  ajat  kutsuttiin 
„offenbachilaiseksi“  suunnaksi.  Mutta  kun  Haas  v.  1900 
erotessaan  valtion  palveluksesta  muutti  takaisin  syntymä- 
kaupunkiinsa,  tuli  Darmstadt  uudestaan  liitonkin  koti- 
kaupungiksi, ja  siitä  asti  puhutaan  taas  „darmstadtilaisesta" 
suunnasta,  kun  Haasin  johtamaa  liikettä  tarkoitetaan.  Il- 
man Haasia  johtajana  olisi  kai  liiton  kotipaikka  jo  aikoja 
sitten  muutettu  syrjäisestä  Hessenistä  valtakunnan  kes- 
kukseen Berliiniin,  niinkuin  Haasin  kuoltua  on  tapahtu- 
nut. — Liiton  ulkonaisista  vaiheista  mainittakoon,  että 
nopea  kehitys  pakotti  sen  useampia  kertoja  muuttamaan 
järjestysmuotoaan  ja  että  se  kahdesti  muutti  nimeäkin. 
V.  1890  sai  se  nimekseen  »Saksan  valtakunnan  maatalou- 
dellisten osuuskuntien  Yleinen  Liitto^  ja  v.  1903  nykyi- 
sen nimensä  »Saksan  Maataloudellisten  Osuuskuntain  Val- 
takunnanliitto".  Liiton  johto  — vuodesta  1896  elinijäksi 
hänelle  uskottuna  — oli,  kuten  jo  mainittiin,  Haasilla  pal- 
kattomana sivutoimena,  valtioviran  ohella,  aina  vuoteen 
1900.  Vasta  tästä  vuodesta  alkaen  hän  tykkänään  omis- 
tautui osuustoiminfetyölle. 

Valtakunnanliiton  vuosi  vuodelta  kehittynyt  ja  laajen- 
tunut toiminta  on  todistuksena  Haasin  osuustoiminnal- 

Hsesta  innostuksesta  ja  luomisiloisesta  toimintatarmosta. 
Tämän  toiminnan  eri  puolista  mainittakoon  laaja  ja  mo- 
nipuolinen kirjallinen  toiminta,  tilaston  kokoaminen,  lan- 
noitusaineiden  yhteisostojen  järjestäminen,  huolenpito 
osuustoimintaliittojen  toimihenkilöistä,  parannukset  osuus- 
kuntien tilintarkastuksessa,  osuustoimintaopiston  perus- 
taminen, virkistys-  ja  lepokotien  perustaminen  osuus- 
kuntain toimihenkilöille  j.  n.  e.  — Ulkopuolella  Valta- 
kunnanliittoa  on  etenkin  mainittava  h.änen  myötävaiku- 
tuksensa kahden  osuustoiminnallisen  rahalaitoksen,  nim. 
Maataloudellisen  Valtakunnanosuuspankin  ja  Hessenin 
Maataloudellisen  Osuuspankin  perustamisessa. 

Haasin  osuustoiminnallinen  vaikutus  ei  pysähtynyt 
Saksan  rajojen  sisäpuolelle,  vaan  on  hän  myöskin  lau- 
sunut maataloudellisten  osuuskuntain  kansainvälisen  lii- 
ton syntysanat.  Jo  v.  1904  ryhtyi  hän  tällaisen  liiton 
perustamisesta  neuvotteluihin  eräiden  maataloudellisen 
osuustoiminnan  johtomiesten  kanssa  muissa  maissa,  mitkä 
neuvottelut  v.  1906  johtivat  mainitun  liiton  perustamiseen. 
Kunnioituksesta  ja  kiitollisuudesta  rikasta  osuustoimin- 
nallista elämäntyötä  kohtaan,  jonka  hedelmiä  muutkin 
maat  olivat  saaneet  nauttia,  valitsivat  maatalou(Jellisen 
osuustoiminnan  kaikista  maista  kokoontuneet  edustajat 
Haasin  kansainvälisen  liiton  ensimmäiseksi  johtajaksi,  jossa 
toimessa  hän  pysyi  kuolemaansa  asti.  Ulkonaiselta  jär- 
jestöltään on  tämä  liitto  komea,  mahtava  rakenne,  mutta 
sen  sisäinen  elinvoima  on  ainakin  tähän  asti  ollut  heikko 
ja  sen  aikaansaamat  saavutukset  vähäisiä,  mikä  ehkä  joh- 
tuu siitä,  että  voimakkaan  järjestäjän  oma  elinvoima  vä- 

•hitellen  heikkeni  ja  vanhuus  — Haas  kuoli  74-vuotiaana 
— vaati  häneltäkin  veronsa. 

Muutamin  sanoin  taikka  paremmin  numeroin  on  mei- 
dän nyt  kerrottava  Haasin  johtaman  maataloudellisen 
osuustoiminnan  kehityksestä.  Vuonna  1883  liittyi  silloin 
perustettuun  keskusliittoon  kymmenen  maakunnallista  liit- 
toa, joihin  kuului  ainoastaan  239  osuuskuntaa.  Sittem- 
min on  Valtakunnanliiton  jäsenluvun  kehitys  ollut  seu- 
raava: 


Vuosi 

Maakun- 

taliittoja 

Keskus- 

j luotto- 

j yht.osto- 

1 meijeri- 

[ muita- 

Osuus- 

kuntia 

yhteensä 

osuuskuntia 

! 

1890  ; 

' 1 

20  ! 

[ 

6 

277 

! 

811 

201 

24 

1,319 

1900  i 

26 

42 

4,400 

1,379 

1,034 

.242 

7,137 

1912 

! 1 

41 

77 

13,606 

2,241 

2,193 

2,318 

20,435 

Paikallisosuuskuntien  jäsenluvun  on  laskettu  vuonna 
1912  nousseen  yli  kahden  ja  puolen  miljoonan. 

Osuuskuntien  taloudellisen  toiminnan  kehityksestä  on 
vaikea  saada  selvää  kuvaa  yhtenäisen  tilaston  puutteessa. 
On  tyydyttävä  esittämään  muutamia  numeroita  eri  osuus- 
kuntamuodoista,  jotka  nekin  kyllä  ovat  paljon  puhuvia. 

Valtakunnanliittoon  kuuluvien  keskuslainarahastojen 
jäsenluku  oli  v.  1895  1,216,  v.  1911  16,482,  niiden  vuo- 
sivaihto samoina  vuosina  93,906,491  ja  6,341,982,196 
(Saksan)  markkaa,  oma  omaisuus  728,423  ja  31,799,531 
^ekä  vuosivoitto  17,728  ja  2,320,690  mk.  Paikallisten 
osuuskassojen  osalle  tulee  keskuslainarahastojen  liike- 

vaihdosta  v.  1894  34,658,060  ja  v.  1911  1,811,930,738 
markkaa.  Osuuskassojen  oman  liiketoiminnan  kehitys 
näkyy  seuraavista  numeroista: 

Myönnetyn 

Osuuspääomat  Vararahastot  Talletuksia  luoton  määrä 

1898  6,897,000  5,054,000  226,265,000  198,078,000 

1905  16,299,000  30,852,000  1,223,248,000  1,019,241,000 

1910  24,047,000  50,169,000  2,046,683,000  1,656,393,000 

Yhteisostokeskusliikkeet  toimittivat  osuuskunnille  maa- 
taloustarvikkeita  V.  1911  kaikkiaan  220  miljoonan  Saksan 
markan  arvosta,  josta  lähes  puolet  tulee  osuuskassojen 
osalle.  — Osuusmeijerien  tuotteistaan  saama  hinta  teki 
samana  vuonna  245  milj.  markkaa. 

Nämä  muutamat  numerot  jo  riittävät  antamaan  käsi- 
tyksen Saksan  yhtyneen  maataloudellisen  osuustoiminnan 
voimasta,  joka,  Haasin  omia  sanoja  käyttääksemme,  «Sak- 
san maalaisväestölle  tarjoo  sellaisen  selkänojan,  jota  ei 
mikään  muu  yhtymä  Saksan  valtakunnassa  voi  antaa,  lu- 
kuunottamatta valtakuntaa  itseään".  Tämän  nykyisen  ase- 
man luomisessa  jakaantuvat  ansiot  luonnollisesti  monelle 
taholle  — eräillä  maakuntaliitoilla  varsinkin  on  ollut  onni 
saada  aivan  erinomaisia  johtajia  — mutta  suunta  on  ollut 
Haasin  määräämä,  tiet,  joita  on  kuljettu,  hänen  viitto- 
miaan. 

Yhtenä  Haasin  järjestämiskyvyn  merkillisimpänä  voit- 
tona on  pidettävä  Valtakunnanliiton  suhdetta  raiffeiseni- 
läisiin  osuuskassoihin  ja  näiden  liittoon.  Haasin  osuus- 
kunnat — maataloudelliset  yhteisosto-osuuskunnat,  osuus- 

meijerit  ja  Haasin,  Raiffeisenin  järjestelmästä  vähän  muo- 
dostaman järjestelmän  mukaan  perustetut  osuuskassat 
— erosivat  alunpitäen  Raiffeisenin  osuuskassoista  sekä 
niissä  vallitsevan  hengen  että  ulkonaisen  järjestönsä  ja 
toimintatapansa  puolesta.  Samoin  asettui  raiffeiseniläis- 
ten  osuuskassojen  v.  1874  perustettu  liitto,  n.  k.  Neuwie- 
din  liitto,  alussa  jyrkästi  vastustamaan  Haasin  puuhia 
maakunnallisten  liittojen  ja  vapaamuotoisten  osuuskuntien 
perustamiseksi,  vaatien  kaiken  osuustoiminnallisen  joh- 
don ankaraa  keskittämistä  yhteen  pääliittoon  ja  kaiken 
maataloudellisen  osuustoiminnan  perustamista  osuuskas- 
sojen pohjalle.  80-  ja  90-luvuilla  ottaakin  Saksan  maa- 
taloudellisen osuustoiminnan  historiassa  huomattavan  si- 
jan taistelu  näiden  eri  suuntien  välillä.  Vähitellen  ja  var- 
sinkin Raiffeisenin  kuoleman  jälkeen  Neuwiedin  liitto  kui- 
tenkin mukaantui;  vuonna  1899  se  vuosikokouksessaan 
päätti  tunnustaa  kaikenlaisten  maataloudellisten  osuus- 
kuntien oikeutuksen  ja  myöntää  maakunnallisille  järjes- 
töille jonkunlaisen  itsenäisyyden.  Ja  lopulta  saatiin  v. 
1905  aikaan  sopimus  Neuwiedin  ja  Darmstadtin  välillä, 
jonka  mukaan  Neuwiedin  liiton  maakunnalliset  järjestöt 
osuuskuntineen  liittyivät  Valtakunnanliittoon. 

Kuinka  on  selitettävissä  Haasin  tavaton  vaikutus  ja 
se  melkein  sokea  alttius,  millä  Saksan  maataloudellinen 
osuustoimintaväki  tätä  johtajaansa  seurasi?  Suureksi 
osaksi  riippuu  se  luonnollisesti  siitä  loistavasta  ulkonai- 
sesta menestyksestä,  joka  Haasin  johtamalla  liikkeellä  on 
ollut:  hyvät  tuloksethan  ovat  parhain  propagandakeino 
minkä  tahansa  asian  ajamisessa  ja  niiden  häikäisevä  valo 

helposti  sokaisee  silmät  arvostelulta.  Mutta  paljon  riip- 
puu myöskin  miehen  personasta  ja  sellaisia  johtaja- 
ominaisuuksia kuin  Haasilla  tavataan  harvassa.  Selvään 
järkeen,  johdonmukaiseen  terävään  logiikkaan  ja  per- 
sonalliseen  rakastettavaisuuteen  oli  hänessä  liittynyt  tuo 
suurten  johtajien  lumoamiskyky,  joka  ikäänkuin  sitoo  ja 
lumoaa  kuulijat  ja  ympäristön  arvostelematta  ja  vakau- 
muksella seuraamaan  mukana.  Joka  näki  tuon  voimak- 
kaan, verevän  vanhuksen  osuustoimintaväkensä  keskuu- 
dessa suurissa  osuustoimintakongresseissa,  joita  hän  suu- 
remmoisella  taidolla  ja  etevämmyydellä  johti,  huomasr 
jo  osanottajien  ihailevista  katseista  ja  siitä  kiitollisesta  val- 
miudesta, millä  kaikki  johtajan  ehdotukset  hyväksyttiin,, 
että  vanhan  patriarkan  ehdoton  johtaja-asema  ennenkaik- 
kea riippui  hänen  voimakkaasta  personallisuudestaan. 

Raiifeiseniläisten  osuuskassojen  yhtymisen  kautta  Val- 
takunnanliittoon  näyttivät  Haas  ja  hänen  edustamansa 
suunta  maataloudellisessa  osuustoimintaliikkeessä  saa- 
neen loistavan  voiton,  ja  siitä  lähtien  varsinkin  esiintyi 
Saksan  maataloudellinen  osuustoiminta  ulkoapäin  katso- 
jalle mahtavana,  yhtenäisenä  rakennuksena,  jonka  valta- 
vat suhteet  herättivät  ihailua  ja  ihmettelyä  sitä  miestä 
kohtaan,  joka  kaiken  tämän  voi  sanoa  omaksi  luomak- 
seen.  Aivan  viime  aikojen  tapahtumat  antavat  kuitenkin 
huomata,  että  tämä  mahtava  rakennus  ei  ole  liitoksiltaan 
niinkään  luja  eikä  sisältään  eheä.  Sellaiset  järkyttävät 
tapaukset  kuin  Haasin  luoman  ja  Darmstadtissa  sijain- 
neen Maataloudellisen  Valtakunnanosuuspankin  (Land- 
wirtschaftliche  Reichsgenossenschaftsbank)  suoritustilaan 

joutuminen  v.  1912, Hessenin  Maataloudellisen  Osuus- 
pankin konkurssi  (tiedon  tästä  konkurssista,  joka  on  tuot- 
tanut vaikeuksia  Hessenin  maataloudelliselle  osuustoi- 
minnalle, arvellaan  osaltaan  aiheuttaneen  sen  sydänhalva- 
uksen,  joka  kaasi  Haasin  kirjoituspöytänsä  ääreen)  ja  pian 
tämän  jälkeen  tapahtunut  Neuwiedin  liiton  uudestaan  er- 
kaneminen Valtakunnanliitosta  tuntuvat  osoittavan,  että 
Saksan  maataloudellisen  osuustoiminnan  ulkonaisesti 
mahtavassa  rakenteessa  kaikki  ei  ole  niinkuin  olla  pitäisi. 

Ymmärrämme  sen  hengen  laadun,  jonka  Haas  tahtoi 
maataloudelliselle  osuustoimintaliikkeelle  antaa  ja  jossa 
hän  tätä  liikettä  johti,  jo  siitä  ristiriidasta,  minkä  mainit- 
simme vallinneen  ja  vieläkin  vallitsevan  Valtakunnanlii- 
ton  ja  raiffeiseniläisten  osuuskassojen  liiton  välillä.  Tämä 
ristiriita  perustuu  syvälliseen  ja  periaatteelliseen  eroavai- 
suuteen käsityksessä  osuustoiminnan  luonteesta  ja  sen 
tarkoitusperistä.  Haas  oli  osuustoiminnan  tarkoitukseen 
nähden  täydellisesti  omaksunut  Schulze-Delitzschin  pe- 
riaatteet. Osuustoimintatyön  tarkoituksena  oli  hänen 
mielestään  yksinomaan  taloudellisten  etujen  saavuttaminen 
ja  osuustoiminta  vain  se  Viik^muoto,  jolla  maanviljelijä 
taloudessaan  voi  saavuttaa  parhaat  tulokset.  Raiffeisenin 

Syyksi  Valtakunnanosuuspankin  häviöön  mainitaan  liian 
läheinen  ja  laaja  liikeyhteys  erään  frankfurtilaisen  pankkiyhtiön 
kanssa,  joka  johti  kiinnittämään  pankin  varoja  liika  suuressa  mää- 
rässä eräisiin  yksityisiin  suuryrityksiin.  Myöskin  oli  pankin  asema 
heikontunut  rahaliikkeen  yhteydessä  harjoitetussa  tavaraliikkeessä 
tapahtuneiden  virheiden  ja  onnettomuuksien  kautta.  — Kaatues- 
saan vei  Valtakunnanosuuspankki  mukanaan  Hessenin  Maatalou- 
dellisen Osuuspankin,  joka  oli  laajoissa  sitoumuksissa  edellisen 
puolesta. 

osuustoimintatyölle  asettamat  siveelliset  vaatimukset,  tuo 
kristillisyyden  ja  lähimmäisenrakkauden  pohjalle  perus- 
tuva hiljainen,  uhrautuva  työ  ahtaassa  naapuripiirissä  oli 
Haasin  liikemiesluonteelle  vierasta  ja  hänen  mielestään 
ellei  juuri  asialle  haitallista,  niin  ainakin  tarpeetonta  haa- 
veilua. Tästä  johtui,  että  kasvattava,  perustusta  lujittava, 
kestävää  sisältöä  luova  työ  osuustoimintaliikkeessä  jäi 
hänelle  sivuasiaksi,  ja  hyvät  liiketulokset,  loistava  ulko- 
nainen muoto,  komeat  numerot  suurista  taloudellisista 
saavutuksista  ja  mahtava  joukkojärjestö  muodostuivat 
päämääräksi.  Useissa  niistä  lukuisista  puheista,  joita  Haas 
voimakkaalla  ja  vaikuttavalla  kaunopuheisuudella  viime 
aikoina  piti  osuustoimintakokouksissa,  kuvastuu  tämä  hä- 
nen taipumuksensa  liikkeen  suurenmoisen  ja  valtavan 
ulkonaisen  kehityksen  ihannoimiseen. 

Kaikkine  etuineen  ja  heikkouksineen  salaneuvos  Wil- 
helm Haas  voimakkaasti  edustaa  sitä  tärkeätä  ajanjaksoa 
Saksan  maataloudellisessa  osuustoimintaliikkeessä,  jota 
voidaan  kutsua  ulkonaisen  laajenemisen  aikakaudeksi. 
Wilhelm  Haas  oli  etevä  hallintoteknikko,  joka  ulkonaisiin 
asioihin  sai  järjestyksen,  vauhdin  ja  toimintamuodot, 
mutta  joka  loistavan  menestyksen  häikäisemänä  vasta 
elämänsä  ehtoolla,  kun  varjoja  alkoi  langeta  hänen  elä- 
mäntyöllensä, oppi  ymmärtämään  osuustoiminnan  pöh- 
jaksi  pantavien  siveellisten  periaatteiden  vakavan  merki- 
tyksen. Jos  Haas  olisi  saanut  elää  vielä  vähän  aikaa, 
olisi  hän  ehkä  itse  manannut  esiin  Raiffeisenin  hengen 
ja  koettanut  sitä  johtamaansa  liikkeeseen  juurruttaa.  Sii- 
hen suuntaan  viittaa  jö  hänen  vuoden  1912  vaihteessa 

julkaisemansa  uudenvuodentervehdys  Saksan  maatalou- 
delliselle osuustoimintaväelle,  joka  muodostui  suuren 
johtajan  joutsenlauluksi: 

^Yksityisten  osuuskuntain  itsemääräämisessä,  it- 
sehallinnossa ja  vastuunalaisuudessa  on  osuustoi- 
minnan voiman  ja  menestyksen  vahvat  juuret." 

„Missä  tietämättömyys,  missä  järjetön  voiton-  ja 
loistonhalu,  missä  itsekkäät  personalliset  näkökoh- 
dat syrjäyttävät  liikkeemme  oikealta  suunnalta,  missä 
varovaisuus  ja  pidättyväisyys  heitetään  syrjään,  siellä 
ei  tuhoisia  onnettomuuksia  voida  välttää." 

Ei  voi  kieltää,  etteivätkö  Haasin  viimeiset  päivät  ja  hä- 
nen kuolemansa  tee  jossakin  määrin  murhenäytelmän 
vaikutusta.  Pitkän  elinijän  täydellä  vakaumuksella  ajet- 
tuaan suurta  asiaa  suuntaan,  jota  itse  rehellisesti  piti 
ainoana  oikeana  ja  saatuaan  kokea  menestystä,  joka  on 
tullut  vain  harvojen  kuolevaisten  osaksi,  joutuu  hän  elä- 
mänsä ehtoolla  toteamaan  tapauksia,  jotka  välttämättö- 
mästi  panevat  epäilemään,  että  kuljettu  suunta  ehkä  ei 
olekaan  ollut  täysin  oikea,  vaan  että  elämäntyön  pysy- 
väksi saattamiseen  tarvitaan  muutakin  kuin  loistavaa  liike- 
menestystä,  tarvitaan  siveellisiä  arvoja  ja  lähimmäisen- 
rakkautta kaiken  pohjaksi.  Näin  käsitettynä  tulee  Wil- 
helm. Haas  merkkihenkilöksi,  joka  pelkällä  kohtalollaan 
kaiken  maailman  osuustoimintaväelle  viittaa  tietä,  jota 
on  kuljettava. 

ITALIA: 


Leone  Wollemborg 
Luigi  Buffoii 

LEONE  VVOLLEMBORG 


Leone  WolIemborg. 

Kirjoittanut  Ernst  Fabian  Wrede. 

Rinnan  valtiollisen  uudestaan  muodostumisen  kanssa 
on  Italiassa  viimeksikuluneiden  vuosikymmenien 
aikana  ollut  huomattavissa  voimakas  nousu  taloudellis 
sellakin  alalla.  Tämän  nousun  aikaansaamisessa  on 
osuustoiminnalla  ollut  sangen  huomattava  osa,  ja  niihin 
miehiin,  jotka  etupäässä  ovat  tätä  liikettä  johtaneet  ja 
sen ‘kehitystä  edistäneet,  kuuluu  Leone  WolIemborg. 

Wollemborgin  suku  on  alkuaan  kotoisin  Frankfurt 
am  Mainin  kaupungista  Saksasta,  mutta  on  se  jo  useita 
miespolvia  ollut  asuttuneena  Italiassa.  Leone  WoIlem- 
borg  syntyi  vuonna  1859  Paduan  kaupungissa,  missä 
hänen  isänsä  asui  varakkaana  yksityishenkilönä. 

Sekä  koulunkäyntinsä  että  yliopistolliset  opintonsa 
suoritti  Wollemborg  syntymäkaupungissaan.  Vuonna 
1878,  siis  vasta  19-vuotiaana,  saavutettuaan  lakitieteen 
tohtorin  arvon,  antautui  hän  perusteellisesti  tutkimaan 
kansantaloutta  ja  finanssitiedettä.  Jo  varhaisimmassa 
nuoruudessaan  hän  suurella  innolla  harrasti  yhteiskun- 
nallisia ja  taloudellisia  kysymyksiä  sekä  julkaisi  eri  aika- 
kauslehdissä koko  joukon  pienempiä  tutkielmia  näihin 
kuuluvissa  aineissa. 

Näin  ollen  ei  kestänytkään  kauaa,  ennenkuin  Wollem- 
borgin  onnistui  tehdä  nimensä  tiedemaailmassa  tunne- 
tuksi. Vuonna  1882  julkaisi  hän  teoksen  „Tuotanto- 
kustannuksista  arvon  määrääjänä*^.  Tätä  tutkimusta  pi- 
dettiin erittäin  ansiokkaana  ja  perinpohjaisena  kysymyk- 
sen selvittelynä  ja  sai  se  osakseen  yksimielisesti  kiittä- 
viä arvosteluja  sen  ajan  taloustieteen  auktoriteettien 
puolelta. 

Oli  luonnollista,  että  tällaiset  tutkimukset  pian  johti- 
vat osuustoiminnallisiin  aatteisiin. 

1880-luvulla  oli  osuustoimintaliike  Italiassa  vielä  ver- 
rattain vähän  kehittynyttä.  Muutamia  tuotanto-osuus- 
kuntia oli  perustettu  siellä  täällä,  ja  kaupungeissa  sekä 
suuremmissa  kauppaloissa  vaikuttivat  jo  rnuutamia  vuo- 
sia sitten  n.  k.  kansanpankit,  Banche  popolare,  Schulze- 
Delitzschin  mallisia  osuuskassoja,  joita  oli  perustettu 
Luigi  Luzattin  alotteesta.  Kansanpankit  myönsivät  luot- 
toa maanviljelijöillekin,  melkein  yksinomaan  kuitenkin  vain 
suurtilallisille.  Pienviljelijäin  luotontarve  sitävastoin  oli 
vallan  tyydyttämättä. 

• Raiffeisen-kassojen  Saksassa  saavuttamat  hyvät  tulok- 
set eivät  kuitenkaan  ajanpitkään  voineet  jäädä  Wollem- 
borgin  valppaalta  katseelta  huomaamatta. 

Tämäntapaisten  kassojen  ensimäiset  tienraivaajat  Ita- 
liassa olivat  senaattori  Rossi  ja  tunnettu  kansantalous- 
tieteilijä  professori  Keller.  Rossi  oli  vuonna  1880  julkais- 
sut pienen  teoksen  pienviljelijäin  luotosta  ja  Keller  oli 
samaan  aikaan  samasta  aineesta  pitänyt  esitelmän  Paduan 

tiedeakatemiassa.  Esitelmänsä  lopetti  Keller  innokkaasti 
kehoittamalla  läsnäolevia  vaikuttamaan  Raiffeisen-kasso- 
jen  tunnetuksi  tekemiseen  Italiassa.  Tämä  kehoitus  ei 
kaikunut  kuuroille  korville.  Kuulijoiden  joukossa  oli 
myöskin  VVollemborg,  joka  tästä  hetkestä  alkaen  päätti 
omistaa  kaikki  voimansa  osuuskassaliikkeen  kehityksen 
edistämiseksi  synnyinmaassaan. 

Tehtävä  ei  ollut  helppo.  Jo  eroavaisuus  näiden  kah- 
den maan  taloudellisissa  oloissa  ja  lainsäädännössä  tuotti 
vaikeuksia.  Wollemborgin  oli  saatava  voitetuksi  ei  aino- 
astaan yksinkertaisessa  maalaisväestössä  monin  paikoin 
vallitseva  suuri  tietämättömyys,  vaan  osittain  myöskin 
sivistyneiden  luokkien  ennakkoluulot.  Rajattoman  yhteis- 
vastuun periaate  varsinkin  näytti  loukanneen  monia. 
Wollemborgin  väsymättömän  tarmon  onnistui  kuitenkin 
vähitellen  voittaa  esteet  ja  poistaa  vaikeudet.  Kesäkuun 
20  päivä  1883  toi  mukanaan  ensimmäisen  menestyksen 
hänen  ponnistuksilleen.  Sanottuna  päivänä  perustettiin  ni- 
mittäin hänen  alotteestaan  ensimmäinen  osuuskassa  „La 
Cassa  rurale^  Forregiassa,  Lombardian  maakunnassa. 
Tästä  johtuu,  että  Wollemborgia  Rossin  ja  Kellerin  edellä  on 
pidettävä  Italian  osuuskassaliikkeen  varsinaisena  luojana. 

Tämän  ensimäisen  osuuskassan  perustamisen  jälkeen 
Wollemborg  nuorekkaalla  innolla  jatkoi  aatteittensa  eteen- 
päin viemistä.  Hän  ei  pelännyt  vaivoja  eikä  kustannuk- 
sia. Hänen  riippumaton  taloudellinen  asemansa  teki 
hänelle  mahdolliseksi  uhrata  rrielkoisia  summia  aatteit- 
tensa hyväksi.  Forregian  osuuskassa  sai  pian  seuralai- 

sikseen  useita  muita  kassoja  maan  eri  osissa,  ja  meidän 
päivinämme  muodostavat  ne  tärkeän  tekijän  Italian  talou- 
dellisessa elämässä  ja  ovat  tunnettuja  laajalti  maan  ra- 
jojen ulkopuolellakin. 

Vuonna  1885  perusti  Wollemborg  aikakauslehden  „La 
Cooperazione  RuraW  (Maataloudellinen  osuustoiminta), 
jota  hän  toimitti  aina  vuoteen  1904.  Vuonna  1887  pe- 
rustettiin hänen  alotteestaan  Paduassa  osuuskassojen  kan- 
sallinen liitto  (La  Federazione  Nazionale  delle  Casse  Ru- 
rali),  jonka  tarkoitukseksi  mainittiin  „yhdistää  kassat  yh- 
teen ainoaan  moraaliseen  edustukseen,  edistää  niiden 
leviämistä,  viedä  eteenpäin  niiden  kehitystä  sekä  aina 
valvoa  ja  puolustaa  niiden  etuja".  Wollemborg  valittiin 
liiton  ensimmäiseksi  presidentiksi  — luottamustoimi,  joka 
hänellä  on  vielä  tänä  päivänä. 

Niin  liitossa  kuin  aikakauslehdessäänkin  oli  WolIem- 
borg  johtavana  sieluna.  Hänen  aikansa  ja  voimansa 
näyttivät  riittävän  kaikkeen.  Lukemattomina  ilmestyivät  hä- 
nen kynänsä  tuotteet  „La  Cooperazione  Ruralessa",  joka 
muuten  on  Italian  osuustoimintaliikkeen  ensimmäinen 
lehti,  ja  pitkän  vuosijakson  kuluessa  hän  muun  toimintansa 
ohessa  hoiti  liiton  kirjanpitäjän  ja  kassanhoitajan  paljotöistä 
tointa.  Useimmat  liiton  julkaisemista  pikkukirjasista  ovat 
nekin  Wollemborgin  kynästä  lähteneitä.  Hänen  laatimansa: 
^Italian  osuuskassojen  mallisäännöt^ , ^^Käytännöllisiä  oh- 
jeita osuuskassan  perustamisessa^' , j, Minne  on  osuuskas- 
soja perustettava  ja  keiden  on  niihin  liityttävä?"  sekä 
y,Mitä  on  osuuskassa?"  ovat  levinneet  tuhansin  kappalein, 
vieläpä  tulleet  käännetyiksi  useille  vieraille  kielille. 

Koettipa  Wollemborg  levittää  aatteitaan  Italian  rajo- 
jen ulkopuolellekin.  Budapestin  kansainvälisessä  maan- 
viljelyskongressissa  vuonna  1885  piti  hän  esitelmän  Ita- 
lian osuuskassoista  ja  niiden  siihenastisista  tuloksista, 
esitelmän,  jonka  vilkkaat  suosionosoitukset  tavantakaa 
keskeyttivät.  Pariisin  maailmannäyttelyä  varten  vuonna 
1889  laati  hän  kassoistaan  esityksen  ,Les  Caisses  rura- 
les  Italiennes  — Rapport  pour  Texposition  universelle 
de  Paris  en  1889"^,  joka  tuotti  hänelle  näyttelyn  suuren 
kultamitalin.  Ranskassa  osuustoimintamiehet  vieläkin 
muistavat  sen  esitelmän,  minkä  hän  samasta  aineesta 
piti  Ranskan  osuuspankkien  1 1 rnnessä  kokouksessa  Men- 
tonissa  17  päivänä  huhtikuuta  1890. 

Tämän  uuraan  toiminnan  ohella  Italian  osuuskassa- 
liikkeen  edistämiseksi  on  Wollemborgilta  riittänyt  aikaa 
ja  harrastusta  muihinkin  osuustoiminnallisiin  ja  agraari- 
taloudellisiin  kysymyksiin. 

Vuonna  1889  julkaisi  hän  tutkimuksen  „Taloudellisia 
ja  lainopillisia  näkökohtia  osuusmeijerien  perustamisessa" 
ja  jo  aikaisemmin  oli  hän  erinäisissä  maanviljelysko- 
kouksissa  pitänyt  esitelmiä  samasta  aineesta.  Seuraa- 
vana  vuonna  antoi  Friulin  maanviljelysseura  Wollem- 
borgille  tehtäväksi  tutkia,  oliko  mahdollisuuksia  perus- 
taa yhtymä  maanviljelyskoneiden  ja  työkalujen  yhteis- 
ostoa varten.  Wollemborg  laatikin  asiasta  pitkän  mie- 
tinnön. Hänen  siinä  esittämänsä  ehdotukset  toteutettiin 
piankin  käytännössä,  suureksi  hyödyksi  kaikille  seudun 
maanviljelijöille. 

Erikoista  harrastusta  omisti  Wollemborg  karjanva- 
kuutuskysymykselle.  V.  1889  julkaisi  hän  laajan  teok- 
sen „ Vakuutuksesta  yleensä  ja  varsinkin  kotieläinten  kuo- 
.levaisuuden  aiheuttamien  vahinkojen  vakuutuksesta". 

Suureksi  tyydytyksekseen  on  Wollemborg  saanut  nähdä 
toimintansa  verrattain  lyhyessä  ajassa  saavuttavan  hyvin 
ansaittua  tunnustusta  niin  ylhäisiltä  kuin  alhaisilta.  Alussa 
vallinneet  epäluulot  onnistui  hänen  piankin  haihduttaa 
ja  varsinaista  vastustusta  on  hän  saanut  kokea  ainoas- 
taan joidenkin  pikkupankkiirien,  koronkiskurien  ja  mui- 
den sellaisten  taholta,  joiden  itsekkäitä  yksityisetuja  Wol- 
lemborgin  uutta  luova  herätystyö  on  loukannut. 

Wollemborgin  toiminnasta  mainittiin  usein  jo  1880- 
luvun  aikakauslehdissä.  Vuonna  1887  kirjoittaa  esim. 
professori  Niccoli  ,,Giornale  di  Agricolturassa":  „Kuka 
ei  tänään  tuntisi  Leone  Wollemborgia?  Hänen  maineensa 
on  jo  pysyvä  ja  pian  koittaa  aika,  jolloin  hänet  luetaan 
Italian  maanviljelysväestön  suurimpiin  hyväntekijöihin. 
Viiden  vuoden  aikana  on  tämä  nuori,  rikas,  innokas  ja 
taitava  kansantaloustieteilijä  kirjoittanut  ja  puhunut  kas- 
soistaan sekä  tehnyt  matkoja  levittääkseen  tietoa  niistä, 
ja  jokainen  kirjoitus,  jokainen  esitelmä  ja  jokainen  matka 
merkitsee  uutta  menestystä  niille  laitoksille,  joiden  esi- 
taistelija hän  on.'" 

Italialaisillahan  on  yleensä  tapana  käyttää  voimakasta 
kieltä  ja  ylläolevat  rivit  voivat  pohjoismaisesta  lukijasta 
tuntua  ehkä  liian  ylisteleviltä.  Itse  asiassa  ei  Niccolin 
arvostelussa  kuitenkaan  liene  liioittelua.  Monet  muut 

lausunnot  käyvät  samaan  suuntaan  ja  Niccolin  käsityk- 
seen yhtyvät  useat  ulkomaalaisetkin.  Niinpä  antaa  rans- 
kalainen senaattori  de  Bled  tunnetun  aikakauskirjan  „Re- 
vue  de  deux  Mondes"  vuoden  1887  syyskuun  numerossa 
Wollemborgista  kauniin  arvostelun:  ^oppinut,  joka  sa- 
malla on  hyvä  ihminen",  ja  Berliinissä  ilmestyvän  „Ge- 
nossenschaftsblattin"  vuoden  1888  toukokuun  numerossa 
on  Wollemborgin  kassoista  seikkaperäinen  selvitys, 
täynnä  ihailua  ja  kiitosta  niiden  luojaa  kohtaan. 

* 

Maansa  eduskuntaan  tuli  Wollemborg  vuonna  1892. 
Hänen  aina  meidän  päiviimme  asti  keskeytymätön  toi- 
mintansa lainsäätäjänä  on  hänen  isänmaallensa  merkin- 
nyt tavattoman  paljon.  Tämän  kirjoituksen  rajoitetuissa 
puitteissa  ei  kuitenkaan  tätä  puolta  hänen  rikkaasta  elä- 
mäntyöstään, sen  paremmin  kuin  muitakaan,  voida  yksi- 
tyiskohdittain seurata;  on  tyydyttävä  esittämään  ainoas- 
taan pääpiirteet. 

Oli  luonnollista,  että  Wollemborgin  työkyky  etusijassa 
tuli  otetuksi  käytäntöön  raha-asiallisten  kysymysten  kä- 
sittelyssä. Hänen  osanotollaan  keskusteluihin  maaveron 
järjestämistä  käsiteltäessä  vuonna  1894,  sotaväen  jär- 
jestelyä käsiteltäessä  vuonna  1897  ja  pankkilain  ehdo- 
tuksista väiteltäessä  vuosina  1896 — 98  oli  ratkaiseva 
merkitys. 

Valtiollisilta  mielipiteiltään  vakaumuksesta  kansan- 
valtaisena on  Wollemborgilla  parlamenttaarisessa  toi- 

minnassaan  aina  ollut  silmämääränä  alempien  yhteis- 
kuntaluokkien etu.  Valtion  tulo-  ja  menoarvioista  keskus- 
teltaessa vuonna  1894  hän  tarmokkaasti  ja  menestykselli- 
sesti vastusti  suolaveron  ehdotettua  korottamista.  Muu- 
tamia vuosia  myöhemmin  valittiin  hän  muutamien  mui- 
den eduskunnan  etevimpien  jäsenten  kera  valiokuntaan, 
joka  sai  tehtäväkseen  laatia  ehdotuksen  sokeriveron 
muuttamiseksi.  Wollemborgille  uskottiin  mietinnön  kir- 
joittaminen ja  tämän  tehtävänsä  hän  täytti  erittäin  an- 
siokkaalla tavalla,  ottaen  oikeudenmukaisesti  huomioon 
niinhyvin  raha-asialliset  ja  taloudelliset  näkökohdat  kuin 
maanviljelyksenkin  ja  teollisuuden  edut.  Tämän  mie- 
tinnön ja  sen  loistavan  puheen  ansioksi,  jolla  Wollemborg 
sitä  puolusti,  luetaan  ehdotuksen  laiksi  hyväksyminen. 

Lainsäätäjänä  oli  Wollemborgilla  myöskin  tilaisuus 
vaikuttaa  rakkaiden  osuuskassojensa  hyväksi.  Osuus- 
kassojen  ensimäisessä  kansallisessa  kongressissa,  joka 
vuonna  1895  pidettiin  Cuneossa,  oli  hän  esittänyt  ky- 
symyksen erikoisten  lainsäädösten  välttämättömyydestä 
osuuskassoja  varten.  Huutoäänestyksellä  hyväksyi  kon- 
gressi hänen  loppupontensa  ja  antoi  Wollemborgille  teh- 
• täväksi  esittää  tekemänsä  ehdotukset  eduskunnalle.  Useat 
niistä  tulivatkin  eduskunnassa  hyväksytyiksi. 

Wollemborg  on  myöskin  ollut  valtion  kiniinin  myyn- 
tiä koskevan  tärkeän  lain  alotteentekijöitä.  Niinkuin 
tunnettua,  raivoaa  malariakuume  hirvittävällä  tavalla  Ita- 
lian eri  osissa.  Viime  vuosisadan  lopulla  oli  lääketie- 
teellinen tutkimus  osoittanut  jokapäiväisen  kiniinin  naut- 
timisen erinomaiseksi  keinoksi  estää  tämän  vaikean  tau- 

din  tarttumista.  Nämä  tieteen  tulokset  antoivat  Wollem- 
borgille  ja  viidelle  muulle  edusmiehelle  aiheen  ehdottaa, 
että  valtio  asettuisi  malariaa  vastaan  käytyä  taistelua 
johtamaan  sekä  ottaisi  huolekseen  kiniinin  myynnin.  Eh- 
dotuksen hyväksyi  parlamentti  vuonna  1902  ja  nyt  jo 
ovat  tulokset  nähtävinä.  Näistä  mainittakoon  tässä  ai- 
noastaan, että  malariakuumees*een  vuonna  1900  kuoli 
15,865  henkeä,  vuonna  1910  sitävastoin  ainoastaan  3,619. 
Tämän  lain  pääperiaate  on,  että  valtio  kaikissa  osissa 
Italiaa  joko  hyvin  halpaan  hintaan  myy  tahi  täysin  il- 
maiseksi jakaa  väestölle  tätä  lääkettä.  Italian  esimerk- 
kiä on*  nyttemmin  ruvettu  seuraamaan  myöskin  Espan- 
jassa ja  Kreikassa. 

Vuonna  1898  kutsuttiin  Wollemborg  raha-asiain  mi- 
nisteriön sihteeriksi.  Tässä  ominaisuudessaan,  ministe- 
rin lähimpänä  apulaisena,  oli  hänellä  suoritettavana  vaikea, 
mutta  voitokas  taistelu  valtion  tupakkamonopolihallinnon 
ameriikkalaisen  tupakan  mahtavia  hankkijoita  vastaan. 
Sanotut  hankkijat  olivat  liittyneet  trustiin  ja  aiheuttivat 
enemmän  tai  vähemmän  epärehellisillä  liiketavoillaan 
valtiokassalle  suuria  tappioita.  Voimakkaasta  vastarin- 
nasta huolimatta  onnistui  Wollemborgin  lopulta  saada 
aikaan  suoranaisten  ostojen  järjestelmä. 

Vuonna  1901  nimitettiin  Wollemborg  raha-asiain  mi- 
nisteriksi. Kaikella  harrastuksellaan  ja  kaikella  sillä  uupu- 
mattomalla innolla,  joka  aina  oli  ollut  hänelle  ominaista, 
ryhtyi  hän  nyt  valmistamaan  verotuksen  yleistä  perin- 
pohjaista uudistamista.  Hänen  päämääränään  oli  saada 

valtiolle  järkiperäisempi  verotuksen  perustus  kuin  tähän 
asti  vallitseva  raskaine  välillisine  veroineen,  teollisuudelle 
ja  maanviljelykselle  suurempia  kehitysmahdollisuuksia 
sekä  väestön  vähävaraiselle  osalle  oleellisia  helpotuksia. 
Kun  hänen  ehdotuksensa  kuitenkaan  ei  saavuttanut  mi- 
nisteriön enemmistön  kannatusta,  piti  Wollemborg  pa- 
rempana ottaa  eronsa  ainoastaan  muutamia  kuukausia 
kestäneen  toiminnan  jälkeen  rahaministerinä.  Verotuk- 
sen uudistusta  hän  kuitenkin  edelleenkin  lämpimästi 
harrasti  ja  jatkoi  tavallisella  tarmokkuudellaan  propa- 
gandaa sen  hyväksi.  Erinäisissä  kongresseissa  ja  kokouk- 
sissa maan  eri  osissa  hän  selvitti  ehdotustansa  ja  myös- 
kin eduskunnassa  on  hän  useita  kertoja  tehnyt  esityksiä 
siihen  suuntaan.  Ja  näyttääpä  siltä  kuin  voitaisiin  hä- 
nen ehdotuksensa  oleellisissa  osissaan  läheisessä  tule- 
vaisuudessa toteuttaa. 

Viimeksi  kuluneina  vuosina  on  Wollemborg  ollut  kan- 
saneduskunnan kunnioitetuimpia  ja  etevimpiä  jäseniä. 
Kuten  aikaisemmin  ovat  hänen  syvät  tietonsa  ja  suuri 
kokemuksensa  tulleet  käytäntöön  etupäässä  raha-asial- 
listen  kysymysten  käsittelyssä  ja  ratkaisussa. 

Edelläoleva  yleiskatsaus  Wollemborgin  toimintaan 
lainsäätäjänä  ja  valtiomiehenä  osoittaa,  kuinka  hyödyl- 
linen ja  hedelmällinen  tämä  hänen  isänmaallensa  oli. 
Mutta  valitettavasti  oli  hänen  hartioilleen  kerääntyneestä 
raskaasta  työtaakasta  toiselta  puolen  seurauksena,  että 
se  aika,  minkä  hän  voi  omistaa  osuuskassoilleen,  supistui 
hyvin  vähiin. 

Näiden  kehityksessä  olikin  1880-luvun  voimakasta 
nousua  seurannut  pysähdyksen  aika.  Vuodesta  1892 
alkaen  oli  nimittäin  „Casse  rurali“-kassojen  ohella  alettu 
perustaa  n.  k.  katolisia  osuuskassoja.  Sen  sijaan  että 
kuka  tahansa,  uskontunnustuksesta  ja  valtiollisesta  puo- 
luekannasta riippumatta,  voi  vapaasti  liittyä  Wollem- 
borgin  kassoihin,  ottivat  katoliset  kassat  jäsenikseen  yk- 
sinomaan katolisen  uskonnon  tunnustajia.  Väsymä- 
tön propaganda,  joka,  niinkuin  tunnettua,  on  roomalai- 
selle kirkolle  ominaista,  tuotti  katolisille  kassoille  niin 
nopean  kehityksen,  että  Wollemborgin  kassat  pian  jäivät 
kokonaan  syrjään.  Tämä  seikka  vaikutti  vähitellen  ma- 
sentavasti  Wollemborgin  harrastukseen.  Hän  vetäytyi 
yhä  enemmän  ja  enemmän  syrjään  propagandatyöstään. 
Aikakauslehti  La  Cooperazione  Rurale  lakkasi  ilmesty- 
mästä vuonna  1904  ja  osuuskassojen  kansallisen  liiton 
toiminta  oli  täydellisessä  seisahdustilassa. 

Mutta  tällaista  takatalven  aikaa  ei  kuitenkaan  kestä- 
nyt kuin  muutamia  vuosia.  Vuonna  1907  päätettiin 
osuuskassojen  kokouksessa  Cremonassa  siirtää  kansal- 
lisen liiton  kotipaikka  Roomaan,  jotta  liiton  kansallinen 
luonne  siten  paremmin  tulisi  huomatuksi.  Wollemborg, 
joka  ei  enää  ollut  täysin  niin  paljon  kiinni  muissa  toi- 
missa kuin  lähinnä  edellisinä  vuosina,  antautui  uudella 
innolla  aikaisempaan,  hänelle  niin  rakkaaseen  toimin- 
taansa. Hänen  ansiostaan  alkoi  myöskin  aikakauslehti 
La  Cooperazione  Rurale  uudestaan  ilmestyä  toukokuussa 
1908,  ja  samaan  aikaan  ryhtyi  uudestaan  henkiin  herä- 
tetty liitto  toimintaan.  Tämän  toiminnan  tulokset  ovat 

jo  nähtävissä.  Sitten  vuoden  1907  on  Wolleniborgin  kas- 
sojen luku  kasvanut  enemmän  kuin  kaksinkertaiseksi 
ja  1 päivänä  tammikuuta  1913  oli  noin  750  kassaa  toi- 
minnassa maan  eri  osissa. 

Lopullista  arvostelua  Wollemborgin  toiminnasta  ei 
vielä  voida  antaa.  Se  on  myöhemmän  ajan  asia.  Nuo- 
rekkaan innostuneena  ja  murtumattomin  sielun  ja  ruu- 
miin voimin  voi  hän  vielä  monta  vuotta  vaikuttaa 
maansa  ja  lähimmäistensä  hyväksi. 

Tässä  yhteydessä  on  meidän  enää  ainoastaan  mai- 
nittava muutama  sana  Wollemborgin  personallisista 
ominaisuuksista.  Huomattavin  piirre  hänen  luontees- 
saan on  hänen  suuri  vaatimattomuutensa.  Hän  on  aina 
niin  nuorena  ylioppilaana  kuin  ministerinäkin  koettanut 
välttää  kaikkea  vaikutuksen  tavoittelua  ja  milloinkaan 
hän  ei  pyrkinyt  kansan  suosioon.  Suuresta  rikkau- 
destaan huolimatta  on  hän  aina  elintavoissaan  ollut  ta- 
vattoman vaatimaton.  Hänen  aatteittensa  menestys, 
vaikkapa  pienikin,  on  aina  tuottanut  hänelle  suurempaa 
tyydytystä  kuin  ne  korkeat  ritarimerkit  ja  muut  ulko- 
naiset kunnianosoitukset,  joita  hänen  osakseen  on  tullut. 

Taidetta,  musiikkia  ja  kirjallisuutta  on  hän  varhai- 
simmasta  nuoruudestaan  lämpimästi  harrastanut.  Hä- 
nen monipuolisuutensa  on  aina  herättänyt  hänen  ystä- 
viensä ja  ympäristönsä  ihmettelyä  ja  ihailua. 


-;  *•  • 


LUIGI  BUFFOLI 


Luigi  Buiioli. 

Kirjoittanut  Eemil  Hynninen. 

Lokakuun  6 p:nä  v.  1914  siirtyi  manan  majoille  Luigi 
Buffoli,  yksi  Italian  huomatuimpia  osuustoiminta- 
rniehiä. 

Luigi  Buffoli  oli,  samoinkuin  eräät  muutkin  osuustoi- 
mintaliikkeen suuret  työntekijät,  „oman  onnensa  seppä’'. 
Laajempaa  opillista  sivistystä  saamatta  ponnisteli  hän 
omalla  työllään  ja  tarmollaan  eteenpäin,  niin  että  hänestä 
tuli  vähitellen  laajojen  kansankerrosten  hyväntekijä  ja 
todellinen  auttaja. 

Buffoli  syntyi  17  p.  elokuuta  v.  1850  lähellä  Brescian 
kaupunkia  Pohjois-Italiassa.  Nelivuotiaana  menetti  hän 
jo  isänsä.  Isän  kuoleman  jälkeen  jäi  suurilukuinen  lapsi- 
lauma köyhän  äidin  hoidettavaksi.  Luigi  Buffolilla  oli 
kumminkin  tilaisuus  käydä  muutamia  vuosia  koulua. 
17-vuotiaana  pääsi  hän  sitten  kotikaupunkiinsa  erääseen 
siirtomaatavaraliikkeeseen  puotipojaksi.  Myöhemmin  ta- 
paamme hänet  suuressa  tehdaslaitoksessa  Milanossa 
konttoriapulaisena.  Mutta  jo  tähän  aikaan  alkoivat  Buffolin 
hallinnolliset  lahjat  ja  älykäs  järjestäjäkyky  herättää  huo- 
miota ja  hän  pääsi  25-vuotiaana  virkamieheksi  rautatie- 
hallitukseen, ensin  Torinoon jasittemminv.  1879  Milanoon. 

Näinä  aikoina,  turvallisessa  .virkamiehen  asemassa 
eläen,  oli  Luigi  Buffolilla  tarpeeksi  aikaa  ja  varoja  tyy- 
dyttää lukuhaluaan  ja  täydentää  keskeneräistä  tietopuolista 
sivistystään.  M.  m.  joutui  hänen  käsiinsä  teoksia,  joissa 
kuvattiin  osuuskauppaliikkeen  kehitystä  Englannissa  ja 
kerrottiin  sen  kansan  suurille  joukoille  tuottamista  suu- 
rista eduista.  Tuttaviensa  kautta  sai  hän  myös  tietoja 
osuuskauppaliikkeen  menestymisestä  Italian  naapuri- 
maissa, niinkuin  esim.  Sveitsissä.  Myöskin  Italiaan  olivat, 
varsinkin  v.  1864  jälkeen,  muutamat  kansan  parasta 
harrastavat  oppineet,  niinkuin  professori  Viganojakansan- 
taloustieteilijä,  myöhemmin  ministeri  Luzzatti,  perustaneet 
osuuskauppoja,  jotka  melkein  tuotantohinnasta,  mitään 
voittoa  tavoittelematta,  möivät  köyhälle  työväelle  välttä- 
mättömiä elintarpeita,  varsinkin  leipää.  Syntyipä  vähitellen 
sellaisiakin  osuuskauppoja,  joissa  oli  jäseniä  kaikista 
yhteiskuntaluokista.  Jo  v.  1873  lasketaan  Italiassa  olleen 
85  osuuskauppaa.  Nämä  osuuskaupat  olivat  kumminkin 
hyvin  vaatimattomia  osuuskunnan  alkeita  eikä  suuri 
yleisö  niitten  toiminnasta  juuri  paljoakaan  tietänyt.  Mutta 
kun  Luigi  Buffoli  oli  osuustoimintakirjallisuutta  lukemalla 
saanut  voimakkaan  herätyksen,  ryhtyi  hän  perinpohjai- 
sesti tutustumaan  oman  maansa  osuustoimintaliikkeeseen. 
Hänen  toimestaan  perustettiin  useita  työväen  osuus- 
kauppoja. Koska  työväen  osuuskaupoissa  ei  kuitenkaan 
väestön  äärimmäisen  köyhyyden  takia  voitu  noudattaa 
Rochdalen  kankurien  periaatteita,  pyrki  Luigi  Buffoli 
osuustoiminta-aatettajuurruttamaan  varakkaampiin  yhteis- 
kuntaluokkiin ja  sai  m.  m.  perustetuksi  valtion  virka- 

miesten  keskuuteen  osuuskaupan.  Näissä  puuhissaan 
tuli  Luigi  Buffoli  niin  väkevästi  vakuutetuksi  osuus- 
toimintatyön  suuresta  rnerkityksestä  Italian  väestölle, 
että  hän  jätti  turvallisen  virkamiesasemansa  ja  antautui 
tykkänään  osuustoimintatyön  palvelukseen.  Hän  perusti 
nimittäin  v.  1886  Milanoon  ^Unione  Cooperativa”-nimi- 
sen  osuuskaupan  ja  jäi  siihen  itse  myyjäksi,  kirjanpitä- 
jäksi ja  liikkeen  ylimmäksi  hoitajaksi.  Varsin  vaatimatto- 
missa oloissa  joutui  entinen  rautatiehallituksen  virkamies 
nyt  työskentelemään.  Ensimmäisenä  vuonna  oli  osuus- 
kaupassa vain  134  jäsentä  ja  liikepääomaa  oli  kaupalla 
vain  1,712  markkaa.  Luigi  Buffoli  on  kumminkin  niinä 
28  vuotena,  joina  hän  ehti  olla  „Unione  Cooperativan'' 
johtajana,  näyttänyt,  miten  suuria  tuloksia  antaa  väsy- 
mätön, uhrautuva  työ,  kun  se  ilman  itsekkäitä  pyyteitä 
omistetaan  jalon  aatteen  palvelukseen. 

Luigi  Buffolin  suuruus  on  nimittäin  siinä,  että  hän 
on  kirjoituksillaan,  puheillaan  ja  käytännöllisellä  osuus- 
toimintatyöllään  koettanut,  ohjata  Italian  osuustoiminta- 
väkeä  keskittämään  voimiaan  ja  työskentelemään  vel- 
jellisessä sovussa  yhteisten  päämäärien  saavuttamiseksi. 
Ja  Italiassa,  jos  missään,  on  tällainen  työ  ollut  ajan 
vaatimaa  ja  ehdottomasti  tärkeintä  koko  osuustoiminta- 
työssä.  Vuonna  1914  kirjoitti  eräs  laajalle  leviävä  sak- 
salainen osuuskauppalehti  Italian  osuuskuntien  kehityk- 
sestä seuraavan  arvostelun:  „Kaikista  Euroopan  maista 
on  Italia  se  maa,  missä  osuustoimintaliike  on  enimmän 
hajanaista  ja  paikallisesti  vähimmän  keskitettyä.  Maassa 
on  noin  7,000  osuuskuntaa.  Mutta  useat  niistä  ovat 

sekä  jäsenmääräänsä  että  käytettävinä  oleviin  varoihinsa 
nähden  hyvin  heikkoja.  Kun  kansan  sivistys  maassa 
on  verrattain  alhaisella  tasolla,  ei  ole  osuuskuntienkaan 
johtomiehiksi  voitu  saada  tarpeeksi  kaukonäköisiä  henki- 
löitä ja  jos  onkin  saatu,  niin  ei  näitten  osuustoiminta- 
periaatteiden  mukainen  toioninta  ole  tullut  hedelmälli- 
seksi jäsenten  vastahakoisuuden  ja  ymmärtämättömyy- 
den takia.  Enimmäkseen  viettävät  osuuskunnat  kituvaa 
elämää  itsekkään  eristäytymisensä  vuoksi.  Osuuskun- 
taahan Italiassa  monet  pitävät  jonkinlaisena  yksityisluon- 
toisena yhtiönä,  jolla  ei  ole  muuta  tarkotusta  kuin  tuot- 
taa henkilökohtaisia  etuja  jäsenilleen." 

Tämä  ankara  arvostelu  täytyy  myöntää  todeksi,  kun 
katselee  esim.  Italian  osuuskauppatilastoa.  V.  1910  oli 
siellä  keskimäärin  kutakin  osuuskauppaa  kohti  213  jä- 
sentä ja  liikevaihto  oli  keskimäärin  osuuskaupoissa 
65,073  mk.  Vaikka  meillä  Suomessa  osuuskauppaliike 
on  italialaiseen  osuuskauppaliikkeeseen  verrattuna  kovin 
nuori,  niin  on  se  viimemainitusta  paikallisessakin  keski- 
tyksessä paljon  edellä. 

Nämä  maansa  osuustoimintaliikkeen  heikot  puolet 
on  Bulfoli  elävästi  huomannut  ja  niitten  poistamiseksi 
hän  on  ikänsä  väsymättä  taistellut.  Näkyvin  tulos  tästä 
taistelusta  on  hänen  johtamansa  Milanon  osuuskaupan 
loistava  menestys.  Tässä  osuuskaupassa  oli  vuoden  1912 
keskipaikkeilia  14,528  jäsentä  kaikista  yhteiskuntaluo- 
kista. Naisiakin  oli  jäseninä  noin  6,000.  Edellisen 
vuoden  myyntimäärä  oli  yli  1 1 milj.  markkaa  ja  puhdas 
voitto  noin  655,000  mk.  Kaupungin  keskustassa  on 

osuuskaupan  uljas  päärakennus,  jonka  hinta  on  noin 
414  milj.  markkaa.  Sen  myymälästä  voi  kuluttaja  saada 
melkein  kaikki  tarvitsemansa  tavarat.  Mutta  ei  tässä 
vielä  kylliksi.  Kaupalla  on  25  eri  myymälää  Milanon 
kaupungissa,  haarakauppa  kaupungin  ulkopuolella,  vie- 
läpä yksi  myymälä  ulko.maillakin,  nimittäin  Berliinissä. 
Osuuskaupalla  on  myös  omia  tuotantolaitoksia:  leipo- 
moita, räätälinliike,  kenkätehdas,  makkaratehdas,  puu- 
sepänliike, edelleen  suuri  viinikellari,  4 polttoainevaras- 
topaikkaa  ja  laboratorio  elintarpeitten  tutkimista  varten. 

Osuuskauppa  on  voimakkaasti  vaikuttanut  hintojen 
alentumiseen  Milanossa  ja  sen  ympärillä.  Kun  liikkuu 
Milanon  katuja,  niin  saattaa  siellä  täällä  pikkukauppiai- 
den  ikkunoissa  huomata  ilmoituksia:  ^Täällä  on  osuus- 
toiminnalliset hinnat".  Kun  osuuskaupassa  on  suuri 
määrä  varakasta  väestöä  jäseninä,  niin  saa  se  verrattain 
suuren  vuosivoiton  ylellisyys-  y.  m.  tarvetavaroista  ja 
voi  myydä  hyvin  halvasta  hinnasta  köyhimmille  jäse- 
nilleen välttämättömimmät  elintarpeet.  Milanon  osuus- 
kauppa ei  ole  millään  tavoin  sekaantunut  politiikkaan. 
Sillä  on  tasaisesti'  jäseniä  kaikista  yhteiskuntaluokista. 
Tätä  tasapuolisuutta  saakin  kauppa  kiittää  loistavasta 
menestyksestään.  Milanon  osuuskaupasta  on  täten  saat- 
tanut tulla  yksi  kaupunkinsa  tehokkaimpia  menestys- 
laitoksia.  Se  julkaisee  osuustoiminnallista  viikkolehteä, 
nimeltä  „Osuustoimi'nta-aate",  on  perustanut  kaupunkiin 
yleisen  kirjaston;  sillä  on  erinomaisen  hyvä  apukassa 
toimihenkilökuntaansa  ja  työväestöään  varten.  Viime- 
mainitut ovat  myös  osuuskunnan  voitosta  osallisia. 

Milanon  osuuskaupan,  tai  oikeammin  sanottuna,  sen 
johtajan  Luigi  Buffolin  avustuksella  ja  tarmokkaalla 
toiminnalla  on  Milanoon  perustettu  köyhälle  väestölle 
majatalo  „Albergo  popolare“. 

Ei  ihmettele,  kun  tuntee  kaiken  tämän,  lukiessaan 
erään  osuustoimintalehden  lausuntoa,  missä  sanotaan, 
että  Milanosta  on  tullut  Italian  osuustoimintaliikkeen 
Mekka,  pyhä  kaupunki.  Sinne  kääntävätkin  Italian 
osuustoimintamiehet  katseensa,  ja  Milanon  osuuskaupan 
esimerkki  ylläpitää  heidän  innostustaan  ja  antaa  heille 
rohkeutta  taistelemaan  puhtaitten  osuustoiminnallisten 
periaatteiden  hyväksi. 

Mutta  Luigi  Buffolin  toiminta  ei  ole  yksinomaan  rajoit- 
tunut tällaisen  mahtavan  osuustoiminnallisen  liikkeen  luo- 
miseen. Hän  on  myöskin  kirjoituksillaan  ja  puheillaan 
vaikuttanut  elävöittäväsi  terveitten  osuustoimintaperiaat- 
teiden  juurruttamiseksi  yhä  laajempiin  piireihin.  Tässä 
voimme  viitata  vain  muutamiin  kohtiin  hänen  laajaa  esi- 
telmäänsä, jonka  hän  piti  Glasgowin  kansainvälisessä 
osuustoimintakongressissa  v.  1913.  Siinä  sanoi  hän 
m.  m.  kilpailusta  yleensä  ja  varsinkin  lähekkäin  olevien 
osuuskauppojen  kesken  seuraavaa:  „Koko  osuustoimin- 
tatyön  luonteeseen  kuuluu,  että  veljellistä  yhteistyötä  tuka- 
huttava  paha  rikkaruoho,  kilpailu,  kitketään  juurineen 
pois  osuustoimintamaailmasta.  Sillä  kilpailuhan  syntyy 
vastakkaisten  etujen  taistelusta,  mikä  on  ominaista  nyky- 
aikaiselle kapitalistiselle  talousjärjestelmälle.  Osuustoi- 
mintamaailmassa  on  sitävastoin  kilpailu  aivan  mieletöntä. 
Siellähän  tuotanto  järjestyy  sopusuhtaisesti  kulutuksen 

vaatimuksia  silmälläpitäen  ja  kaikissa  osuuskuntien  sisäi- 
sissä ja  ulkonaisissa  suhteissa  on  keskinäinen  avunanto 
ja  rakkaus  kaikkea  järjestävänä  ja  määräävänä.  Sen 
jälkeen  näyttää  hän,  miten  pieniä,  toisten  kanssa  kilpai- 
levia osuuskauppoja  yhteensulattamalla  hävitetään  pikku- 
maiset ja  turhat  riidat  osuuskuntien  keskuudesta  ja  anne- 
taan surman  isku  yksityisten  henkilöiden  keskinäiselle 
kateudelle  ja  turhamaisille  pyyteille.  Sijaan  astuva  suuri 
• osuuskunta  voi  menestyksellä  taistella  huippuunsa  kes- 
kitettyä yksityiskauppaa  vastaan  ja  turvata  jäsenilleen 
parhaiten  taloudellisia  etuja.  Ja  jatkaa  hän  sitten  seu- 
raavasti: „Suuri  osuuskauppa  on  yhteiskunnallisestikin 

paljon  etevämpi  pientä.  Sillä  sen  suurempi  toiminta- 
kyky tekee  mahdolliseksi  palkita  paremmin  henkilökun- 
nan. Samoin  voi  se  perustaa  jäsenten  ja  henkilökunnan 
hyväksi  kaikenlaisia  menestyslaitoksia,  niinkuin  apurahas- 
toja,  sairauskassoja,  lepo-ja  toipumiskoteja,  kirjastoja  j.  n.  e. 
Sen  on  lisäksi  paljon  helpompi  tarjota  työväelle  kunnol- 
lisia työehtoja  tekemällä  laajoja  tariffisopimuksia  ammatti- 
yhdistysten kanssa. 

Suuri  osuuskauppa  on  myös  järjestävänä  ja  kasvat- 
tavana laitoksena  pieniä  paljon  edullisemmassa  asemassa. 
Siihen  kohdistuvia  ulkonaisia  hyökkäyksiä  voi  se  tehok- 
kaammin torjua  ja  omat  pienet  sisäiset  myrskyt  eivät  jaksa 
sen  tyyntä,  suurpiirteistä  levollisuutta  tuntuvammin  häi- 
ritä. Lisäksi  voi  se  käyttää  voittonsa  ylijäämää  kasvatus-ja 
opintotarkotuksiin,  joitten  kautta  jäsenistö  osuustoimin- 
nallisesti  valistuu  ja  uusia  tulokkaita  kertyy  kaupan  piiriin. 
Tällaisia  keinoja  ovat  esim.  taikalyhtykuvien  avulla  pidetyt 

esitelmät,  oman  osuustoiminnallisen  sanomalehden  julkai- 
seminen tai  jonkun  osuustoimintalehden  tilaaminen  kai- 
kille jäsenille  j.  n.  e.  Se  kykenee  siis  paljoa  paremmin 
jäsenistöönsä  ja  suureen  yleisöön  levittämään  osuustoi- 
mintaperiaatteita  ja  yleensä  osuustoiminnallista  tietoa, 
jonka  kautta  näille  selvenee  osuustoiminnan  päämäärät 
ja  tehtävät  ja  heissä  herää  kiintymys  ja  rakkaus  tähän 
suureen  liikkeeseen." 

Uskollisena  vakaumukselleen,  että  yksimielisyys  on 
osuustoiminnan  tärkein  elinehto,  Buffoli  elämänsä  viimei- 
sinä vuosina  omisti  erityisesti  voimansa  saadakseen  aikaan 
suurempaa  yhteyttä  Italian  osuustoiminnan  eri  haarojen 
välille. 

Italian  osuustoimintaväki  näyttää  täysin  ymmärtävän 
Luigi  Buifolin  suuren  merkityksen  maan  osuustoiminta- 
liikkeelle.  Jo  neljä  päivää  hänen  kuolemansa  jälkeen 
olivat  osuuskunnat  keränneet  yli  5,000  mk  hänen  muisto- 
patsaansa pystyttämistä  varten.  Italian  entinen  päämi- 
nisteri Luzzatti,  hänkin  maansa  ensimäisiä  ja  innokkaimpia 
osuustoimintamiehiä,  omisti  muitten  muassa  kirjoituksen 
Buffolin  muistolle  ja  nimitti  häntä  siinä  „il  grando  co- 
operatore  italiano",  „Italian  suuri  osuustoimintamies". 

Suureksi  voikin  Buffolia  sanoa  mielen  jaloudessa, 
sovinnollisuudessa  ja  väsymättörnässä  työinnossa.  Hän, 
jos  kukaan,  ymmärsi,  että  osuustoimintaliikkeen  koko 
voima  perustuu  tinkimättömään  yksimielisyyteen. 


UNKARI: 


Alexander  Kärolyi 
Ambrosius  von  Seidl 
Edvard  Pallavicini 

ALEXANDER  KAROLYI 


Alexander  Kärolyi. 

Kirjoittanut  Hans  Mailer. 

Osuustoiminta  on  olemukseltaan  ja  pyrkimyksiltään 
kansanvaltainen  liike.  Senvuoksi  luulisi,  että  ne 
yhteiskuntaluokat,  jotka  sivistyksensä,  omaisuutensa  ja 
perittyjen  tapojen  perusteella  ovat  tottuneet  esiintymään 
johtavina  kansallisissa  ja  taloudellisissa  asioissa,  eivät 
olisi  olleet  mukana,  kun  osuustoiminnan  uusia  ihanteita 
käytännössä  toteutetaan.  Kuitenkin  voidaan  panna  mer- 
kille, että  maataloudellisen  osuustoiminnan  johtomiehet 
useissa  maissa  ovat  lähtöisin  kansojensa  ylemmistä  ker- 
roksista. 

Yksi  näitä  tällaisia  johtomiehiä  on  unkarilainen  kreivi 
Alexander  Kärolyi^  josta  on  tullut  Unkarin  osuustoi- 
mintaliikkeen isä  sanan  varsinaisessa  merkityksessä. 
Maansa  ylhäisimpiin  ja  vanhimpiin  ylimyssukuihin  kuu- 
luvana on  kreivi  Kärolyi  kuitenkin  täysin  ymmärtänyt 
ja  omaksunut  sen  kansanvaltaisen  kehityksen,  joka  Rans- 
kan suuren  vallankumouksen  jälkeen  on  pyrkinyt  to- 
teutumaan ei  ainoastaan  valtiollisella,  vaan  myöskin 
yhteiskunnallisella  ja  taloudellisella  alalla.  Synnynnäi- 
sen kansanjohtajan  ominaisuudet,  joita  kreivi  Kärolyilla 
oli  tavattoman  suuressa  määrässä  yhdessä  hänen  avoi- 

men,  ennakkoluulottoman  luonteensa  kanssa,  ovat  hä- 
nestä tehneet  yhden  niitä  suuria  personallisuuksia,  joi- 
den nimiin  taloudellisen  kansanvaltaisuuden  kehitys  Un- 
karissa aina  tulee  olemaan  mitä  lähimmin  liittynyt. 

Kreivi  Alexander  Kärolyi  syntyi  marraskuun  10  päi- 
vänä 1831  kreivi  Stefan  Karolyin  toisessa  avioliitossa 
kreivitär  Eszterhazyn  kanssa.  Jo  nuorukaisena  asui  hä- 
nessä elävä  harrastus  yleisiin,  kansallisiin  asioihin.  Isän- 
maallinen vapaudeninnostus,  joka  v.  1848  sytytti  koko 
Unkarin  kansan,  leimahti  hänenkin  sielussaan,  ja  21- 
vuotiaana  nuorukaisena  näemme  hänen  astuvan  isänsä 
perustamaan  Kärolyi-husaarirykmenttiin,  jossa  hän  ken- 
raali Klapkan  sivulla  urhokkaasti  taisteli  maansa  riippu- 
mattomuuden puolesta.  Kun  vapaustaistelu  tällä  kertaa 
ei  vienyt  toivotuille  perille,  oli  nuoren  kreivin  poistuttava 
maasta.  Hän  lähti  Ranskaan  ja  viipyi  maanpaossa,  kun- 
nes julistettiin  yleinen  anteeksianto  kaikille  vapaustais- 
teluun osaaottaneille.  Monin  kokemuksin  rikastuneena 
palattuaan  isänmaahansa  hän  uudestaan  joutui  keskelle 
kansansa  valtiollisia  ja  taloudellisia  harrastuksia.  Hä- 
neen oli  juurtunut  varma  vakaumus  siitä,  että  Unkarin 
kansa  voi  kohota  kukoistukseensa  ja  täyttää  historialli- 
sen tehtävänsä  ainoastaan  mikäli  se  kehittää  ja  järjes- 
tää taloudelliset  voimansa  ja  varsinkin,  kaiken  hyvin- 
voinnin pohjana,  maataloutensa  hyvään  kuntoon.  Kau- 
konäköisempänä  kuin  melkein  kukaan  säätyveljistänsä 
huomasi  kreivi  Kärolyi,  että  kansan  yleinen  kohoaminen 
oli  välttämätön,  jotta  voitaisiin  luoda  suuri  ja  luja  Un- 
karin valtio.  Tämän  ajatuksen  elähyttämänä  hän  mitä 

auliimmin  tuki  kaikkia  tähän  suuntaan  käyviä  pyrkimyk- 
siä, ollen  siten  jalona  esikuvana  monille  muille  ylimyk- 
sille. 

Julkisen  toimintansa  ensi  aikoina  kohdisti  kreivi  Kä- 
rolyi  pääharrastuksensa  maataviljelevän  väestön  tilan  ko- 
hottamiseen. Hän  perusti  maataloudellisen  yhdistyksen, 
jonka  keskuudessa  hän  kokosi  itselleen  pienen,  mutta 
uskollisen  ja  urhean  kannattajajoukon.  Vuonna  1879 
pidettiin  hänen  alkuunpanostaan  ensimäinen  maanvilje- 
lijäin yleinen  kokous.  Hänen  aikaansaamansa  oli  myös- 
kin se  laaja  kysely,  jonka  Unkarin  Maatalousseura  80-lu- 
vun  alkuvuosina  toimeenpani  maanviljelyksessä  vallitse- 
vien epäkohtien  selvillesaamiseksi. 

90-luvun  alkuvuosina  herätti  kreivi  Karolyin  vilkasta 
mielenkiintoa  maataloudellisen  luoton  järjestäminen  ja 
maanviljelyksessä  vallitsevan  pulakauden  syiden  tutkimi- 
nen. Hän  sai  aikaan  näiden  kysymysten  esilleottamisen 
maanviljelijäin  yleisessä  kokouksessa  v.  1895,  jonka  seu- 
rauksina oli  pyrkimys  tulliyhteyteen  Keski-Euroopan  mai- 
den kanssa  sekä  erinäisiä  toimenpiteitä  maanviljelysluo- 
ton  parantamiseksi  ja  järjestämiseksi  osuuskassoja  pe- 
rustamalla. Näiden  harrastusten  tuloksena  syntyi  myö- 
hemmin koko  maan  käsittävä  keskuslainarahasto.  Huo- 
mattava osa  oli  Kärolyilla  edelleen  Unkarin  maanviljeli- 
jäin yleisen  liiton  perustamisessa.  Vuosikausia  hän 
presidenttinä  johti  liiton  asioita  ja  vasta  viimeisinä  elin- 
vuosinaan hän  terveyssyistä  luovutti  johdon  maanvilje- 
lysministeri  Ignaz  von  Daränyin  käsiin. 

Tuloksellisin  on  kuitenkin  ollut  kreivi  Kärolyin  vai- 

kutus  osuustoiminnan  alalla.  Innostuksella,  jota  eivät 
mitkään  vastoinkäymiset  voineet  lannistaa,  ja  mitä  sit- 
keimmällä  kestävyydellä  työskenteli  hän  tämän  asian  hy- 
väksi, saadakseen  osuuskuntien  avulla  Unkarin  kansan 
sekä  taloudellisesti  että  siveellisesti  kohotetuksi.  Sa- 
malla oli  hänellä  kansallinenkin  tarkoitusperä  ohjelmas- 
saan. Johtavana  ajatuksena  oli  hänellä  näet  toivomus 
saada  Unkarista  yhteiskunnallinen  ja  sivistyksellinen 
keskipiste  koko  Itä-Euroopalle.  Tämän  tarkoituksen  saa- 
vuttamiseksi piti  kreivi  Kärolyi  ehdottoman  välttämättö- 
mänä, että  maaseutuväestön  alemmat  kerrokset  pääsisi- 
vät nauttimaan  täydellistä  valtiollista  vapautta  ja  varsin- 
kin että  he  vapautuisivat  siitä  kiskonnasta,  jonka  alaisia 
he  kaikissa  mahdollisissa  suhteissa  olivat.  Budapestissa 
V.  1896  pidetyssä  kansainvälisessä  maatalouskongres- 
sissa  Kärolyi  loistavassa  puheessa  esitti  tämän  ohjel- 
mansa ja  todisti  näiden  yhteiskunnallisten  kysymysten 
ratkaisun.välttämättömyyden.  Keinona  tarkoituksen  saa- 
vuttamiseksi esitti  hän  suunnitelman  maanvuokraolojen 
järjestämiseksi  osuustoiminnan  avulla. 

Käytännöllisen  osuustoimintatyönsä  alotti  kreivi  Kä- 
rolyi v.  1886,  jolloin  hän  teki  alotteen  osuuskassojen  pe- 
rustamiseksi Pestin  läänissä.  Hän  julkaisi  kehoituksen 
osuuksien  merkitsemiseen  maakunnalliseen  keskuslaina- 
rahastoon,  merkiten  itse  ensimäisenä  50  osuutta.  Kehoi- 
tuksella  oli  hyvä  menestys;  Kärolyin  esimerkkiä  seura- 
sivat  monet  muut  Unkarin  ylimystön  jäsenet  ja  muuta- 
missa kuukausissa  oli  merkitty  170,000  markan  perus- 
pääoma. Osuuskassojen  perustaminen  Pestin  lääniin  oli 

varmalla  pohjalla,  ja  tulisella  innolla  alotti  Kdrolyi  vir- 
keän herätystyön,  herättääkseen  väestössä  ymmärtämystä 
ja  innostusta  osuuskassa-asiaan.  Tehtävä  oli  tavattoman 
vaikea.  Sivistyneillä  piireillä  ei  ollut  paljon  myötätun- 
toa asialle,  ja  rahvas  osoittautui  alussa  epäluuloiseksi 
kuten  kaikkiin  uusiin  aatteisiin  nähden.  Mutta  Kärolyi 
ei  menettänyt  rohkeuttaan.  Huolimatta  heikosta  tervey- 
destään matkusti  hän  kylästä  kylään  osuustoiminnallista 
kylvöään  kylvämässä. 

Kreivi  Karolyin  seuraava  toimenpide  oli  kehoituksen 
lähettäminen  kunnallisviranomaisille  kunnallisten  osuus- 
kassojen  ja  maakunnallisten  keskuslainarahastojen  pe- 
rustamiseen. Tälläkin  agitatsionilla  oli  hyvä  menestys. 
Osuuskassaliike  levisi  hyvin  nopeasti,  ja  jo  vuonna  1894 
perustettiin  koko  maan  käsittävä  keskuslainarahasto, 
jonka  ensimäiseksi  johtajaksi  valittiin  kreivi  Kärolyi. 

Seuraavana  päämääränä  oli  kreivi  Kärolyilla  maata- 
loudellisen yhtelsostoliikkeen  aikaansaaminen.  Tässäkin 
oli  hänellä  alussa  paljon  epäilyksiä  ja  välinpitämättö- 
myyttä voitettavana.  Kuitenkin  onnistui  hänen  90-luvun 
alussa  saada  perustetuksi  maataloudellisten  osuuskaup- 
pojen keskusosuusliike  „Hangya“  ja  hankkia  sille  tar- 
peellinen pääoma,  josta  hän  itse  merkitsi  40,000  mark- 
kaa. 

„Hangyan“  perustamisessa  ja  sen  harjoittamassa 
osuustoimintatyössä  noudatettiin  uutta,  osuustoimintaliik- 
keessä siihen  asti  koettelematonta  menettelytapaa.  Sii- 
hen asti  olivat  kaikki  osuustoimintaliitot  ja  keskusosuus- 
kunnat  olleet  tuloksina  paikallisten  osuuskuntien  yhty- 

mistä,  muodostuneet  näiden  alkuunpanosta  sekä  olleet 
näiden  johdon  ja  tarkastuksen  alaisina.  »Hangyassa'^ 
noudatettiin  päinvastaista  menettelytapaa.  Tämä  osuus- 
kauppojen etujen  valvojaksi  ja  tukkuosuuskunnaksi  luotu 
järjestö  aikaansai  omasta  alkuunpanostaan  taajan  verkon 
paikallisia  osuuskauppoja,  joiden  johto  ja  hallinta  hyvin 
laajassa  mitassa  oli  keskusliikkeestä  riippuva  ja  sen  val- 
vonnan alainen.  Näin  menetellen  onnistuttiin  Unkarissa 
muutamissa  vuosissa  ikäänkuin  maasta  polkien  luo- 
maan laaja  osuuskauppaliike,  joka  tällaiseksi  kehittyäk- 
seen muuten  epäilemättä  olisi  vaatinut  vuosikymmenien 
ajan.  Tosin  voi  tällainen  outo  ja  jonkunverran  keinotekoi- 
nen menettelytapa  herättää  arveluja  eikä  sitä  suinkaan  voi 
kaikissa  oloissa  ja  joka  maassa  soveltuvana  puolustaa, 
mutta  Unkarin  oloihin  osoitti  kokemus  sen  kaikinpuo- 
lin soveltuvaksi.  Se  on  aikaansaanut,  että  Unkarissa 
nyt  jo  on  yli  tuhannella  paikkakunnalla  olemassa  osuus- 
kauppoja, lujasti  juurtuneina  ja  hyvästi  menestyvinä. 

Sitä  korkeata  käsitystä,  mikä  kreivi  Kärolyita  aina 
ohjasi  hänen  osuustoimintatyössään,  todistaa  m.  m.  se 
ajatusrikas  puhe,  jolla  hän  avasi  Budapestissa  v.  1904 
pidetyn  kansainvälisen  osuustoimintakongressin.  Osuus- 
kuntien tehtävänä  on,  lausui  hän,  työskennellä  kansan- 
joukkojen kansallisen  kohoamisen  ja  vapautumisen  hy- 
väksi ja  nostaa  ne  korkeammalle  sivistystasolle;  tämä 
on  tapahtuva  sekä  sen  kautta,  että  kansa  vapautuu  kis- 
konnasta  ja  riistämisestä  taloudellisella  alalla  ja  siten 
pääsee  taloudelliseen  hyvinvointiin,  että  myöskin  sen 
yhteiskunnallisen  kohoamisen  kautta,  johon  osuustoi- 

minta  antaa  väestön  älykkäimmille  ja  parhaille  ainek- 
sille tilaisuuden.  Näistä  aineksista,  joiden  taloudellinen 
perusta  on  osuustoiminnassa,  tahtoi  kreivi  Kärolyi  luoda 
uuden  yhteiskuntaluokan,  Itä-Euroopassa  puuttuvan  kes- 
kisäädyn,  sen  kautta  levittääkseen  kansanvaltaisen  itse- 
hallinnon taitoa  yhä  laajempiin  kerroksiin.  Aivan  oikein 
on  kreivi  Kärolyi  osuuskunnassa  huomannut  yhtä  hyvin 
konservativisen,  yhteiskuntaa  säilyttävän,  kuin  progres- 
sivisen,  kehitystä  jouduttavan  aineksen,  jotka  molem- 
mat ovat  yhtä  välttämättömät  kansan  terveelle  kehityk- 
selle. 

Tämän  vakaumuksensa  mukaisesti  toimi  kreivi  Kä- 
rolyi myöskin  valtiollisella  alalla.  Hänen  tässä  suhteessa 
varsin  huomattavan  elämäntyönsä  kuvaileminen  ei  kuulu 
tämän  kirjoituksen  ohjelmaan.  Sen  verran  olkoon  kui- 
tenkin mainittuna,  että  hän  oli  kansallisuutensa  henkevä 
ja  innokas  esitaistelija  ja  että  taisteluhuuto  „ Unkari  un- 
karilaisille!“  on  hänen  käytäntöön  saattamansa. 

Tuloksista  rikkaan  elämäntyön  jälkeen  kuoli  kreivi 
Alexander  Kärolyi  24  päivänä  huhtikuuta  1906  Monto- 
nen kylpypaikassa  Etelä-Ranskassa. 

Hänessä  menetti  Unkari  ei  ainoastaan  yhden  jaloim- 
mista  pojistaan,  vaan  myöskin  yhden  suurimmista  ja 
merkitsevimrnistä  luonteistaan.  Niiden  miesten  joukossa, 
jotka  19:nnen  vuosisadan  Unkariin  ovat  painaneet  hen- 
kensä leiman,  tullaan  kreivi  Alexander  Kärolyin  nimi  aina 
mainitsemaan  ensimmäisten  rinnalla. 

AMBROSIUS  VON  SEIDL 


Ambrosius  von  Seidl. 

Kirjoittanut  Kolonian  Brazovay. 

Etevimpiä  niiden  miesten  joukossa,  jotka  ovat  saavut- 
taneet johtavan  aseman  Unkarin  käytännöllisessä 
osuustoimintatyössä,  on  Ambrosius  von  Seidl,  Unkarin 
Keskuslainarahaston  entinen  päätirehtööri,  joka  joku  aika 
takaperin  vetäytyi  vanhuuden  lepoa  nauttimaan.  Hän 
laski  perustuksen  mainitulle,  maan  suurimmalle  ja  no- 
peasti edistyneelle  osuustoimintalaitokselle,  auttoi  sitä 
suoriutumaan  pahoista  alkuvaikeuksista  ja  kohotti  sen 
siihen  huomattuun  asemaan,  mikä  sillä  Unkarin  nykyi- 
sessä talouselämässä  on. 

Osuustoimintatyöllään  Seidl  kruunasi  muutenkin  rik- 
kaan ja  mielenkiintoisen  elämäntyönsä.  Hän  polveutuu 
porvarillisesta  pääkaupunkilaisperheestä  ja  on  syntynyt 
V.  1848.  Koulun  käytyään  rupesi  hän  tutkimaan  juma- 
luusoppia, mutta  siirtyi  pian  lainopilliseen  tiedekuntaan. 
Tuskin  20  v.  täyttäneenä  esiintyi  hän  jo  julkisessa  elä- 
mässä, ollen  muutamia  vuosia  aputoimittajana  huoma- 
tuissa pääkaupungin  päivälehdissä.  V.  1871  hän  jätti 
sanomalehtialan  ja  tuli  erään  suuren  rautatieyhtiön  kir- 
jeenvaihtajaksi. Täällä  hänen  tavaton  kykynsä  ja  tieto- 
määränsä pian  herättivät  huomiota;  niinpä  hän  saikin  jo  27 

vuoden  vanhana  huomatun  sijan  yhtiön  hallinnossa,  kun 
hänet  nimitettiin  yhtiön  tariffiosaston  johtajaksi.  Kaksi 
vuotta  myöhemmin  tuli  hän  sihteeriksi  sekä  32-vuotiaana 
pääsihteeriksi  ja  varajohtajaksi.  Tässä  toimessaan  teki  hän 
itsensä  erittäin  huomatuksi,  muuttaessaan  yhtiön  80  milj. 
lainan  helpompikorkoiseksi.  Yrityksen  onnistuminen  kiin- 
nitti mieheen  sekä  hallitus-  että  rahamiespiirien  huomion. 

Pian  joutuikin  von  Seidl  vaikuttavaan  asemaan  raha- 
maailmassa. Unkarin  ensimmäinen  ja  suurin  säästökassa 
»Pestin  Kansallinen  Säästökassa-Yhdistys'^  kutsui  hänet 
toimeenpanevaksi  johtajakseen  ja  hänen  ensi  tehtäväk- 
seen tuli  laitoksen  hallinnon  uudelleen  järjestäminen. 
Tässä  virassa  ollessaan  tapahtui  hänelle  se  kunnia,  että 
Unkarin  silloinen  rahaministeri  v.  1895  antoi  hänelle 
ministerineuvoksen  arvonimen  ja  kutsui  hänet  valtion- 
rautateitten raha-asiain  päälliköksi.  Tämänkin  tehtävän 
suoritti  hän  loistavasti,  jota  todistaa  sekin  seikka,  että 
hän  V.  1898,  jolloin  Unkarissa  erikoisella  lainsäädäntö- 
toimenpiteellä  luotiin  osuustoiminnallinen  Keskuslaina- 
rahasto  ja  siten  laskettiin  perustus  osuuskassojen  jär- 
jestelmälliselle kehitykselle,  tuli  mainitun  uuden  laitok- 
sen johtokunnan  kutsusta  ja  rahaministerin  suostumuk- 
sella sen  ylimmäksi  johtajaksi. 

Seidlille  avautui  nyt  uusi,  entiseen  verraten  paljon 
laajempi  ja  talouselämään  paljoa  vaikuttavampi  toimi- 
ala. Vanhat  osuustoiminta-aatteen  kannattajat,  jotka  tä- 
hän asti  unohdettuina,  halveksittuina  ja  vaikeasti  kamp- 
paillen olivat  osuustoimintalippua  eteenpäin  kantaneet, 
ottivat  Seidlin  nimityksen  alussa  vastaan  eräänlaisella 

epäilyksellä  ja  epäluulolla,  koska  Seidl  osuustoiminta- 
liikkeen  alalla  vielä  oli  nousukas.  Vaikkakin  hänen  tä- 
hänastinen toimintansa  oli  ollut  yhtämittaista  menes- 
tymistä ja  se  säästökassa,  jonka  johtajana  hän  vähän 
aikaa  oli  ollut,  sekä  siveellisillä  että  aineellisilla  siteillä 
oli  kiinnitetty  osuustoimintaliikkeeseen  (sillä  ainoastaan 
tältä  taholta  saatiin  rahallista  kannatusta  osuustoimin- 
taliikkeen vaikeina  alkuaikoina),  heräsi  kumminkin 
osuustoiminnan  ystävissä  jonkinlaisia  epäilyksiä,  voisiko 
tämä  uusi  tulokas  sulautua  uuteen  toimintapiiriinsä  ja 
työskennellä  täysin  osuustoimintahengen  mukaisesti. 
Asiain  kulku  osoitti  kuitenkin  pian,  että  huolestuminen 
oli  ollut  turhaa.  Ambrosius  von  Seidlin  oma  sisäinen 
olemus  on  läheisessä  sukulaisuudessa  osuustoimintahen- 
gen kanssa  ja  onkin  hän  käyttänyt  henkisiä  lahjojaan, 
varsinkin  suurta  järjestämiskykyään,  sen  hyväksi,  että 
uusi  yritys  mitä  parhaiten  suoriutuisi  perustamis-  ja 
alkuhankaluuksista. 

Kun  „Maan  Keskuslainarahasto"  v.  1899  tammik.  I 
p:nä  alotti  toimintansa,  oli  sen  ensi  tehtävänä  ottaa 
huostaansa  ja  yhteensulattaa  ne  osuuskassat,  joiden  joh- 
dossa kreivi  Alexander  Kärolyi  oli.  V:sta  1886  läh- 
tien, jolloin  osuustoimintaliike  Unkarissa  alkoi,  oli  se 
aina  saanut  turvautua  omaan  apuunsa  ja  sellaisena  edel- 
leen kehittyä.  Valtio  pysyi  pitkät  ajat  välinpitämättö- 
mänä uutta  liikettä*  kohtaan  ja  aniharvoille  vain  sen  pää- 
määrä ja  tarkoitus  oli  selvinnyt.  Ensimmäiset  osuuskun- 
nat syntyivät  muutamien  innokkaiden,  riippumattomien 
miesten  alkuunpanosta  mainittuna  vuonna. 

Saman  vuoden  1886  lopulla  perustettiin  Pestin  ko- 
mitaattiin,  jossa  pääkaupunki  Budapest  sijaitsee,  10 
osuuskuntaa.  Samaan  aikaan  syntyi  myös  osuuskasso- 
jen maakuntaliitto,  jonka  pohjarahastoon  mainitun  maa- 
kunnan viranomaiset  merkitsivät  80,0Ö0  kruunua.  Kreivi 
Kärolyi  lisäsi  omasta  puolestaan  pohjarahastoa  vielä  50 
osuudella  (arvoltaan  10,000  kruunua),  joten  koko  pohja- 
rahasto, osuuskuntien  merkitsemät  osuudet  mukaan  las- 
kettuina, alussa  oli  160,000  kruunua.  Tämä  oli  ensim- 
mäinen askel  itsetietoista  järjestäytymistä  kohti.  Näin 
vaatimattomilla  varoilla  sai  Unkarin  osuustoimintaliike 
alkaa.  Pian  levisi  se  Pestin  komitaatista  muihinkin  maa- 
kuntiin. 8 vuoden  kuluttua  näyttäytyi  jo  tarpeenvaati- 
malta  perustaa  kaikille  toimiville  osuuskunnille  yhteinen 
keskus,  jommoinen  perustettiinkin  v.  1894  ja  sai  nimek- 
seen ^Kansallisten  Osuuskuntien  Keskuslainarahasto". 
Tästä  kaikesta  huolimatta  on  kehitys  kumminkin  ollut 
hitaanlaista. 

Tämän  yksinomaan  omaan  apuun  perustuvan  jakson 
lopussa  oli  osuuskuntien  tila  seuraava: 


Osuuskuntien  luku  465 

Kuntien  luku,  joissa  osuuskuntia  oli  643 

Jäsenmäärä  102,111 

Merkittyjen  osuuksien  luku  203,459 

Osuuksien  arvo  kruunuissa  10,918,074 

Suoritettuja  osuusmaksuja  6,068,306 

Talletuksia  osuuskassoissa  5,430,428 

Osuuskuntien  vararahastot  595,344 

Tulokset  olivat  tosin  vaatimattomia  sellaisessa  maassa 
kuin  Unkarissa,  jonka  asukasluku  lähenteli  18  miljoonaa, 
ja  jossa  asukkaat  suurimmaksi  osaksi  ovat  maatavilje- 
leviä  pieneläjiä.  Voitettuihin  vaikeuksiin  verrattuina  eivät 
tulokset  sentään  ole  mitättömiä.  Kreivi  Alexander  Kä- 
rolyi,  jonka  suoranainen  työ  osuuskassojen  alalla  päättyi 
V.  1898,  koska  onnettomat  valtiolliset  olot  tekivät  mah- 
dottomaksi hänen  asettamisensa  silloin  perustetun  „Maan 
Keskuslainarahaston^'  johtoon,  on  myös  jättänyt  häviä- 
mättömän jäljen  Unkarin  osuustoiminnan  historiaan. 

V.  1898  saatiin  vihdoin  lainlaatijainkin  huomio  kään- 
netyksi osuuskassoihin.  Hallituksen  tekemä  lakiehdotus 
tuli  hyväksytyksi  ja  alussa  vuotta  1899  — kuten  jo  mai- 
nitsimme — alotti  ^Maan  Keskuslainarahasto"^  toimin- 
tansa. 

Myöskin  tämä  laitos  on  järjestetty  osuustoiminnal- 
liselle perustalle.  Varsinaisina  jäseninä  siinä  ovat  osuus- 
kunnat, perustavina  jäseninä  kaikki  yhdyskunnat,  raha- 
laitokset ja  yksilöt,  jotka  merkitsevät  kantaosuuksia  vä- 
hintäin 1,000  kruunun  arvosta.  Suurin  perustavista  jä- 
senistä oli  valtio,  joka  on  merkinnyt  ja  maksanut  mil- 
joonan kruunua  kantaosuuksia.  Toisessakin  suhteessa  on 
laki  liittänyt  tämän  Keskuslainarahaston  läheisesti  valtion 
yhteyteen.  Niinpä  on  valtio  antanut  sille  arvopapereita 
3 miljoonan  kruunun  arvosta  käytettäväksi  erikoisena 
varmuusrahastona  niiden  obligatsionien  takeeksi,  joita 
Keskuslainarahasto  lain  mukaan  on  oikeutettu  laske- 
maan liikkeeseen.  Perustamiskustannuksiin  ja  alkuun- 
panojärjestelyyn  on  hallitus  myöskin  antanut  100,000 

kruunun  avustuksen.  Paitsi  näitä  on  laki  vielä  monella 
tavalla  suosinut  ja  avustanut  Keskuslainarahastoa,  kuten 
myöntämällä  vapauden  henkilö-,  leima-  ja  liikkeenhar- 
joittamisveroista. 

Valtion  etujen  turvaamiseksi  määrää  laki,  että  laitok- 
sen liikkeenhoito  on  oleva  hallituksen  silmälläpidon  ja 
tarkastuksen  alainen.  Tätä  varten  on  laitokselle  asetettu 
valtion  asiamies,  joka  on  oikeutettu  ottamaan  osaa  joh- 
tokunnan kokouksiin  ja  tärkeisiin  yleisiin  neuvotteluihin; 
jos  niissä  tehdyt  päätökset  ovat  ristiriidassa  lain  ja  sään- 
töjen kanssa,  on  hänen  pantava  vastalauseensa  niitä 
vastaan.  „Maan  Keskuslainarahaston'^  tarkoitus  on  sii- 
hen yhtyneitten  osuuskuntien  toiminnan  edistäminen  ja 
niiden  luotontarpeen  tyydyttäminen;  näin  ollen  on  sen 
myös  valvottava  ja  tarkastettava  osuuskuntien  toimintaa. 
Sen  työ  on  siis  sangen  monipuolista.  Se  ottaa  osaa 
uusien  osuuskuntien  perustamiseen,  vahvistaa  niille  sään- 
nöt, määrää  luoton  suuruuden  ja  ostaa  sen  määrään 
asti  sille  tarjottuja  ja  siirrettyjä  vekseleitä  ja  luovu- 
tettuja obligatsioneja.  Keskuslainarahasto,  ollen  yh- 
teydessä itsensäkaltaisten,  epäitsekkäällä  pohjalla  toimi- 
vien hypoteekkiyhdistysten  kanssa,  voi  osuuskassojen 
välityksellä  myöntää  pitkäaikaisia  kuoletuslainoja  pien- 
viljelijäin rasitusten  helpotukseksi  ja  uusien  maapals- 
tojen ostamiseksi.  Se  välittää  myös  osuuskuntien  jä- 
senten tarvitsemat  maanviljelyskoneet  ja  toimittaa  hei- 
dän maanviljelystuotteensa  myydyiksi.  Laitos  avustaa 
sitäpaitsi  luotonantoa,  tuotantoa  ja  raaka-aineiden  ostoa 
varten  perustettuja  osuuskuntia  käsityöläisten  keskuu- 

dessa,  myöntämällä  luottoa,  välittämällä  tarveaineiden 
yhteisostoja  ja  perustamalla  yhteisiä  varastoja  valmiste- 
tuille teollisuustuotteille.  Keskuslainarahaston  puolesta 
tarkastetaan  osuuskunnat  kahdesti  vuodessa  ja  valvo- 
taan tarkoin  niiden  jäsenten  etuja,  vaaditaan  ankaraa 
lain  ja  sääntöjen  noudattamista. 

Edellisestä  käy  selville,  että  Keskuslainarahastolla 
on  sangen  suuri  työtaakka  ja  täytyy  sillä  siis  olla  vas- 
taavasti työvoimia.  Laitoksen  henkilökuntaan  kuuluu- 
kin 240  virkailijaa. 

Unkari  lienee  ainoa  maa,  jossa  osuuskassojen  työ 
on  tällä  lailla  keskitetty.  Suurta  työkykyä  ja  moni- 
puolisuutta vaaditaan  niiltä  miehiltä,  otka  ovat  tällaisen 
jättiläislaitoksen  johdossa.  Saadaksemme  selvän  ku- 
van päätirehtööri  von  Seidlin  toiminnasta,  on  mei- 
dän täytynyt  näin  laajasti  esittää  Keskuslainarahas- 
ton monipuolista  toimintaa,  sillä  vasta  sen  nojalla  täy- 
sin ymmärrämme,  miten  suuriarvoinen  hänen  työnsä 
todella  on. 

Kun  nyt  tarkastamme  kuluneitten  vuosien  taisteluita 
ja  saavutuksia,  tulemme  siihen  johtopäätökseen,  että 
„Maan  Keskuslainarahasto"  on  luettava  Unkarin  ensim- 
mäisiin, tunnetuimpiin  ja  varminta  luottoa  nauttiviin  ra- 
halaitoksiin. Ja  ne  osuuskassat,  jotka  ovat  siihen  liit- 
tyneet, eivät  ainoastaan  ole  vapauttaneet  pieneläjiä  hei- 
dän suurimmasta  painajaisestaan,  koronkiskomisesta, 
vaan  ovat  myös  herättäneet  jäsenissään  luottamusta 
omaan  apuun,  vahvistaneet  uskoa  yhteisten  ponnistusten 
kaikkia  esteitä  uhmaavaan  voimaan  ja  tehneet  heille 

mahdolliseksi  ryhtyä  sellaisiin  maataloudellisiin  ja  am- 
matillisiin yrityksiin,  jotka  tähän  asti,  yhteishyvälle  va- 
hingoksi, olivat  olleet  niiden  käsissä,  joilla  ovat  pienelä- 
jille  vastakkaiset  pyrkimykset.  Samaan  aikaan  ovat 
osuuskunnat  panneet  liikkeelle  kansaa  siveellisesti  paran- 
tavat voimat. 

Onhan  kyllä  totta,  että  saavutetut  tulokset  ovat  suu-  . 
reksi  osaksi  johtuneet  heränneestä  yhteishengestä,  val- 
tionavustuksesta ja  itse  osuustoimintajärjestelmän  sisäi- 
sestä voimasta.  Kumminkin  on  itsestään  selvää,  että 
ilman  päätirehtööri  von  Seidlin  järjestämiskykyä,  neu- 
vokkaisuutta,  varovaisuuteen  yhtynyttä  toimintatarmoa 
ja  järkk}'mätöntä  puolueettomuutta  ei  olisi  läheskään 
samanlaisiin  tuloksiin  päästy. 

Nyt  kun  von  Seidl  pitkän  ja  vaikean  virkatoimensa 
päätyttyä  on  vetäytynyt  lepoon,  voi  hän  suurella  tyyty- 
väisyydellä ja  tietoisena  hyvin  suoritetusta  työstä  näyt- 
tää sen  aineelliset  tulokset  numeroissa,  jotka  muodos- 
tavat arvokkaan  kehyksen  siihen  osaan  hänen  moni- 
puolisesta elämäntyöstään,  jota  olemme  kuvanneet. 

Tietojen  mukaan  v.  1911  lopulta,  kuului  liittoon 
2,336  osuuskuntaa  ja  käsitti  niiden  toiminta-alue  7,481 
kuntaa.  Jäsenten  luku  nousi  yli  640,000  ja  kun  suurin 
osa  jäsenistä  on  perheenisiä,  on  myönnettävä,  että  noin 
2 i/a  miljoonan  pikkueläjän  sekä  taloudelliset  että  yhteis- 
kunnalliset edut  keskittyvät  näihin  osuuskuntiin. 

Samaan  aikaan  oli  jäsenten  merkitsemä 


Osuuksien  luku  1,138,316 

Niiden  arvo  kruunuissa  60,654,355 

Suoritettuja  osuusmaksuja  38,695,400  kr. 

Talletusten  määrä  osuuskassoissa..  106,739,350  „ 
Vararahastot  9,813,639  „ 


Keskuslainarahaston  alaisten  osuuskuntien  omat  va- 
rat nousivat  v:n  1911  lopussa  yli  155  miljoonan  kruunun 
ja  kun  siihen  vielä  lisätään  ne  99  milj.,  jotka  osuus- 
kunnat ovat  saaneet  Keskuslainarahastosta  v.  1912,  käy- 
tettäviksi erinäisiin  tarkoituksiin,  huomaamme,  että  liit- 
toutuneet osuuskunnat  ovat  voineet  toiminnassaan  käyt- 
tää 254  milj.  pääomaa. 

Siitä  huolimatta,  että  Ambrosius  von  Seidl  jo  on 
vetäytynyt  lepoon,  ei  hän  kumminkaan  ole  lopullisesti 
eronnut  Keskuslainarahastosta,  vaan  on  yhä  sen  johto- 
kunnan jäsenenä. 

Julkisen  toimintansa,  etenkin  osuustoimintatyönsä 
tunnustukseksi  on  von  Seidl  kutsuttu  monen  ritari- 
kunnan jäseneksi  ja  monella  muullakin  tavoin  on  hallit- 
sija osoittanut  hänelle  suosiotaan.  Niinpä  korotettiin 
hän  Keskuslainarahaston  10-vuotisen  riemujuhlan  joh- 
dosta aatelissäätyyn.  Laitoksen  virkailijat  ovat  myös 
ikuistuttaneet  hänen  muistonsa,  perustamalla  Unkarin 
Punaisen  Ristin  sairaalaan  Budapestissä  hänen  nimeään 
kantavan  pohjarahaston,  joka  takaa  vapaan  hoidon  sai- 
raalassa sairaille  virkailijoille  ja  heidän  perheittensä  jä- 
senille. 

Päätirehtööri  von  Seidlin  jälkeläinen  Keskuslaina- 
rahastossa  on  vapaaherra  Friedrich  Kordnyi,  harvinai- 
sen lahjakas  ja  pystyvä  nuori  mies,  joka  tätä  ennen 

palveli  raha-asiainministeriössä  ministerineuvoksen  arvo- 
nimeä kantavana,  luotonantoa  koskevien  asiain  esittelijänä. 
Hänen  nimityksensä  otettiin  vastaan  ilolla  ja,  elleivät 
merkit  petä,  on  Unkarin  osuustoimintaliike  Koränyi’ssa 
saanut  innostuneen  ja  oikeutettua  kunnianhimoa  omaa- 
van johtajan. 


EDVARD  PALLAVICINl 


Edvard  Pallavicini. 

Kirjoittanut  Ödön  Csernay. 

Suomalaisten  heimokansan  maassa,  Unkarissa,  koh- 
tasi osuustoimintaliikettä  suuri  tappio  tammikuussa 
1914.  Aivan  odottamatta  kuoli  osuuskauppoj‘en  keskusliik- 
keen „Hangyan"  (Muurahainen)  johtaja,  maakreivi  Edvard 
Pallavicini.  Hänen  kuolemansa  ei  ollut  suuri  tappio 
ainoastaan  Unkarin,  vaan  myöskin  Euroopan  osuustoimin- 
nalliselle elämälle,  sillä  hänessä  katosi  elävien  ilmoilta 

» 

voimakas  henki,  josta  jo  hänen  aikalaisensa  voivat  an- 
taa sen  tunnustuksen,  että  hän  ei  niinkään  paljon  lois- 
tavan sukuperänsä  ja  arvoasemansa,  kuin  ennenkaikkea 
hedelmistä  rikkaan  työnsä,  epäitsekkään  ajatustapansa 
ja  harvinaisen  perinpohjaisen  kansantaloudellisen  tunte- 
muksensa kautta  hankki  nimelleen  kunnioitusta  ja  ar- 
vonantoa. 

Hän  oli  sanan  todellisessa  merkityksessä  työn  ihmi- 
nen. Tämä  oli  omiaan  innostuttamaan  häntä  osuustoi- 
minta-aatteeseenkin. Unkarissa  on  nimittäin  osuustoi- 
minta-aate vasta  viime  vuosina  ankaran  ja  hellittämät- 
tömän työn  kautta  päässyt  kehittymään,  voitettuaan  mitä 
erilaatuisimpia  vaikeuksia.  Varsinkin  työn  monipuoli- 
suus oli  Edvard  Pallavicinin  mieleen.  Hän  oli  lukuisten 

taloudellisten  ja  monien  yhdistysten  johtomies  ei  ainoas- 
taan nimellisesti,  vaan  myöskin  todellisuudessa.  Huo- 
limatta siitä,  että  nämä  vaativat  osakseen  runsaasti  aikaa 
ja  huolta,  ehti  hän  vielä  lisäksi  ottaa  osaa  valtiolliseen 
ja  yhteiskunnalliseen  toimintaan  sekä  saattoi  sitäpaitsi 
omat  tiluksensa  mallikelpoiseen  kuntoon. 

Maailmankuulun,  erinomaisen  osuustoimintaliikkeen 
johtomiehen,  kreivi  Alexander  Karolyin  jälkeen  tuli 
hän  „Hangyan“  johtajaksi.  Kreivi  Kärolyi  oli  Unkarin 
osuustoimintaliikkeen  luoja  ja  kautta  useitten  vuosien 
oli  hän  sen  innokkaimpia  toteuttajia.  Kun  hän  vuonna 
1906  kuoli,  näytti  varsin  vaikealta  löytää  toista  yhtä  so- 
veliasta miestä  hänen  sijalleen  „Hangyan“  johtajaksi. 
Arpa  lankesi  maakreivi  Edvard  Pallavicinin  osalle,  ja 
vaali  osoittautui  erinomaisen  onnelliseksi.  Kaiken,  minkä 
kreivi  Kärolyi  oli  osuustoiminnan  alalla  alkanut,  sen  lu- 
jitti, kehitti  ja  saattoi  kukoistamaan  maakreivi  Edvard 
Pallavicini,  niin  että  ne  osuustoiminnalliset  laitokset, 
joitten  johtoon  hän  otti  osaa,  ovat  tulleet  huomatuiksi 
Unkarin  rajojen  ulkopuolellakin.  Ninpäesim.  „Hangya“, 
huolimatta  lyhytaikaisesta  olemassaolostaan,  on  jo  huo- 
mattavimpia Euroopan  osuuskauppojen  keskusliikkei- 
den joukossa. 

* * 

* 

Maakreivi  Edvard  Pallavicini  syntyi  v,  1845  heinä- 
kuun 5 päivänä  Paduassa  (Italiassa).  Pallavicinin  suku 
on  Italian  vanhimpia,  ja  on  se  kaikkina  aikoina  näytellyt 
hyvin  huomattavaa  osaa  Italian  historiassa.  Muunmuassa 

on  vuosisatojen  kuluessa  kuusi  suvun  jäsentä  saavutta- 
nut kardinaalin  arvon.  Unkarin  kansalaisoikeudet  hankki 
vainajan  isoisä,  ja  aivan  lyhyen  ajan  kuluessa  ovat  Pal- 
lavicinit  täydellisesti  juurtuneet  Unkarin  maahan  ja  sen 
kansallisiin  pyrkimyksiin.  Päätettyään  opintonsa  astui 
maakreivi  Edvard  Pallavicini  v.  1869  valtion  palveluk- 
seen, tullen  virkamieheksi  Unkarin  rahaministeriöön, 
jossa  hän  sangen  nopeasti  kohosi  korkeaan  asemaan 
ja  jossa  hän  käsitteli  varsinkin  luotto-,  raha-asia-  ja 
rautatiekysymyksiä. 

Maakreivi  Edvard  Pallavicini  alkoi  julkisen  toimin- 
tansa aikana,  joka  Unkarin  taloudellisessa  historiassa  on 
erittäin  mielenkiintoinen.  Vuosien  184Sja  1849  vapaus- 
sodan jälkeen,  jota  Unkarin  historiassa  kutsutaan  sorron, 
yksinvaltiuden  ajaksi,  lamaantui  järjestään  kaikki  teolli- 
suus-, kauppa-  ja  maataloudellinenkin  toiminta,  ja  vasta 
vuonna  1867,  jolloin  Unkarin  kansa  teki  sopimuksen 
hallitsijansa  kanssa  ja  jolloin  selvitettiin  Itävallan  ja  Un- 
karin keskinäinen  oikeudellinen  asema,  alkoi  maan  ta- 
loudellinenkin elämä  vilkastua.  Perustettiin  suurisuun- 
taisia rahalaitoksia,  tehdasteollisuus  elpyi,  liikenne  vil- 
kastui ja  aivankuin  vampyyristä  vapautuneena  käy  koko 
kansakunta  käsiksi  lakkaamatta  laajenevaan  taloudelli- 
seen työhön. 

Maakreivi  Edvard  Pallavicinin  erinomaiset  kyvyt  tun- 
nettiin silloin  jo  aivan  yleisesti,  jonka  vuoksi  ei  ollut- 
kaan ihmeellistä,  että  hän  luopui  valtionvirasta,  saades- 
saan V.  1879  kutsun  ryhtyä  silloin  perustetun  Unkarin 
Yleisen  Luottopankin  johtajaksi.  Tämä  pankki,  joka  on 

Unkarin  suurin  pankkiliike,  toimii  vielä  tänäkin  päivänä 
etupäässä  valtion  luotonvälittäjänä,  teollisuuslaitosten  tu- 
kena ja  niitten  luotonantajana.  Kaikkein  useimmat  suu- 
risuuntaiset teollisuuslaitokset  ovat  tämän  pankin  tuke- 
mina saaneet  alkunsa.  Varsinkin  saa  maanviljelys  kiit- 
tää paljosta  Unkarin  Yleistä  Luottopankkia  kehityksestään. 

Maakreivi  Edvard  Pallavicini  ei  kuitenkaan,  huoli- 
matta kaikista  raha-asioitten  harrastuksistaan,  ollut  mi- 
kään pankki-ihminen  sanan  varsinaisessa  merkityksessä. 
Sillä  paitsi  erinomaisen  arvokasta  työtänsä  tällä  alalla, 
riitti  häneltä  aina  aikaa  ja  harrastusta  täysin  innoin  ottaa 
osaa  Unkarissa  vielä  tänäkin  päivänä  yhä  kehittyvään 
agraariliikkeeseen,  jonka  tarkoituksena  on  maanviljelyk- 
sen kehittäminen,  unkarilaisen  maatalouden  kohottami- 
nen korkealle  tasolle,  tukemalla  maataviljelevää  kansaa 
sekä  aineellisesti  että  siveellisesti,  ynnä  lukuisten  epä- 
kohtien poistaminen  niin  yhteiskunnallisella  kuin  valtiol- 
lisellakin  alalla. 

Unkarissa  on  osuustoimintakin  astunut  tämän  liik- 
keen palvelukseen.  Nykyään  runsaasti  yli  kahdeksalla- 
tuhannella  toimivat  luotto-  ja  kulutusyhdistykset,  niissä 
jäseninä  suurimmaksi  osaksi  pikkuviljelijöitä,  pakottivat 
tavaran  hankintaa  varten  perustamaan  keskusosuuskuntia, 
välttääkseen  suuressa  määrin  rasittavia  raha-  ja  tavara- 
koronkiskomisia.  Osuustoimintaliikkeen  alkamisen  jäl- 
keen on  Unkarissakin  lainsäädännöllistä  tietä  useilla  an- 
karilla määräyksillä  koetettu  ehkäistä  koronkiskomista, 
mutta  kaikki  nämä  lakimääräykset  eivät  kuitenkaan  yh- 
teensäkään  ole  tehneet  niin  paljon  tämän  yhteiskunnal- 

lisen  ja  maataloudellisen  turmion  poistamiseksi,  kuin 
nykyään  jo  monilukuinen  ja  eri  tarkoitusperiä  ajava  osuus- 
toiminnallinen järjestö.  Tuo  turmiollinen  koronkisko- 
minen  ei  luonnollisesti  vieläkään  ole  lakannut  olemasta, 
johon  pääasiallisimpana  syynä  on  se,  että  Unkarin  rah- 
vas vielä  nytkään  ei  tunne  kauppa-asioita,  ja  kun  kan- 
san taloudellinen  kasvatus  aina  on  ollut  puutteellinen, 
oli  osuuskuntien  ensimmäisenä  tehtävänä  levittää  tietoja 
kauppaa  koskevista  asioista  sekä  tehdä  kaupan  alkeita 
kansanomaisina  tunnetuiksi.*) 

Nämä  seikat  ovat  olleet  pääasiallisimpana  syynä  sii- 
hen, että  osuuskassojen  ja  -kauppojen  järjestely  Unka- 
rissa on  ollut  kokonaan  toisenlainen  kuin  länsimaissa, 
muistuttaen  tässä  suhteessa  hyvin  paljon  Suomen  oloja. 
Useimmissa  Länsi-Euroopan  maissa  perustetaan  ensiksi 
paikalliset  osuuskunnat,  jotka  vasta  sitten  liittyvät  yh- 
teen ja  muodostavat  keskusosuuskuntia.  Unkarissa  sitä- 
vastoin perustettiin,  samoinkuin  Suomessakin,  ensiksi 
keskusosuuskunnat,  jotka  siten  alusta  alkaen  saattoivat 
vaikuttaa  paikallisten  osuuskuntien  perustamiseen  ja  jotka 

*)  Huomauttaa  voinee,  että  syvimpänä  syynä  tähän  kuiten- 
kin on  maaomistuksien  luonnoton  suhde,  sillä  Vs  Unkarin  hedel- 
mällisimmästä viljelysmaasta  kuuluu  noin  parille  tuhannelle  suur- 
tilalliselle, Va  keskitilallisille  ja  ainoastaan  Vs  on  varsinaisen  kan- 
san hallussa.  Tästä  on  ollut  seurauksena  suunnaton  maasta- 
muutto, joka  eräinä  vuosina  on  lähennellyt  200  tuhatta.  Ja  kun 
luottoliike  melkein  yksinomaan  on  häikäilemättömien  juutalaisten 
käsissä  niin  kaupungeissa  kuin  maallakin,  ei  suinkaan  ole  ih- 
meellistä, että  koronkiskominen  on  päässyt  niin  runsaasti  rehot- 
tamaan. Suom.  huom. 

ensimmäisestä  alusta  alkaen  saivat  tarkastaa,  opastaa  ja 
muodostella  alaisiaan  yhdistyksiä  ja  varsinkin  niitten 
liike-asioita  tuntemattomia  toimihenkilöitä.  Nykyään  on 
esim.  Unkarin  keskuskunnalla,  „Hangyalla'',  70  konsu- 
lenttia,  joitten  ainoana  toimena  on  tarkastaa  osuuskun- 
tien kirjanpitoa,  ottaa  selko  varastoista  ja  antaa  johta- 
jille asiallisia  tietoja  ja  selityksiä.  On  sellaisiakin  osuus- 
kuntia, joita  täytyy  käydä  tarkastamassa  joka  kuu- 
kausi, jopa  useamminkin,  mutta  on  sellaisiakin,  joille 
riittää  vuotuisen  tilinpäätöksen  laatiminen  ja  joita  inven- 
teerauksen  tähden  tarvitsee  käydä  tarkastamassa  ainoas- 
taan kahdesti  vuodessa. 

Tämän  järjestelyn  kautta  on  saavutettu  ainakin  se, 
että  Unkarissa  juuri  maataviljelevän  kansan  keskuudessa 
on  muodostunut  kaikkein  kukoistavimmat  osuuskunnat, 
siitä  huolimatta,  että  juuri  nämä  kansankerrokset  ovat 
kauppa-asioista  vähiten  perillä.  Edistys  tällä  alalla 
on  nykyään  jo  sangen  huomattava,  niin  että  papit,  opetta- 
jat, hallintovirkamiehet  ja  oppimattomat  maamiehetkin  ky- 
kenevät väittelemään  ammattikauppiasten  kanssa  kauppa- 
asioista.  Maaseudun  osuuskauppojen  johtajat  ja  osuus- 
kassojen  hoitajat  ja  kirjanpitäjät  ovat  suureksi  osaksi 
itse  maataviljelevää  väestöä. 

Ehdottomasti  arvokkain  ajanjakso  Unkarin  osuus- 
kuntien kehityksessä  ja  vakiinnuttamisessa  on  se,  jol- 
loin maakreivi  Edvard  Pallavicini  oli  Unkarin  osuus- 
kauppojen keskusosuuskunnan  „Hangyan“  johdossa. 
Hän  ei  nähnyt  osuustoiminnallisessa  liikkeessä  ainoas- 
taan taloudellista  ja  yhteiskunnallista  tekijää,  vaan  kansan 

hyvinvoinnin  todellisen  liikevoiman.  Osuustoiminnalli- 
sissa kongresseissa  ja  yleiskokouksissa  hän  alinomaa 
painosti  sitä,  että  ennen  kaikkea  on  tärkeätä  osuustoi- 
minnallista tietä  luoda  kukoistava  maataviljelevä  väestö. 
Juuri  senvuoksi  oli  hänestä  arvokasta  se,  että  osuuskun- 
nat puhtaasta  voitostaan  uhrasivat  osan  valistustarko- 
tuksiint  Omassa  maakunnassaan,  Somogyn  piirikun- 
nassa, jossa  hänen  maatilansa  olivat,  oli  hän  osuuskassan 
puheenjohtajana.  Tämän  osuuskunnan  vilkkaat  kokoukset 
olivat  aina  todellisia  sivistysjuhlia.  Ohjelmaan  kuului 
valaisevia  esitelmiä,  ja  tavallisesti  pantiin  kokousten  yh- 
teydessä toimeen  opintoretkeilyjä  tai  maanviljelys- 
näyttelyitä,  jotka  nekin  olivat  omiaan  runsaasti  ko- 
koamaan yleisöä  sekä  huomattavassa  määrin  kohottivat 
ammattitietoja  maanviljelyksen  alalla  ja  kehittivät  koti- 
teollisuutta. 

Unkarissa  oli  epäilemättä  erittäin  tärkeätä,  että  myös 
osuustoiminnallinen  liike  yhdistettiin  yhteisiä  sivistys- 
rientoja  ajamaan.  Unkarin  kansa  on  hyvinkin  sivistys- 
kykyinen, mutta  samalla  myös  sangen  vanhoillinen,  niin 
että  sivistyslaitokset  varsin  vaikeasti  pääsevät  juurtu- 
maan. Varsinkin  maatalousoloissa  voimme  huomata  pal- 
jon vanhoillisuutta. 

Nykyaikaisten  maanviljelystarvikkeiden  käytäntö  ja 
lukuisat  nykyaikaisen  maanviljelyksen  saavutukset  ja  niit- 
ten tuntemus  on  ainoastaan  hyvin  hitaasti  saavuttanut 
jalansijaa.  Taitavana  ja  kaukonäköisenä  maanviljelijänä 
tiesi  maakreivi  Pallavicini  hyvin  kaiken  tämän,  ja  juuri 
senvuoksi  terotti  hän  väsymättä  ja  alati  johtonsa  alai- 

sille  osuuskunnille,  että  niitten  tuli  kulkea  edellä  edistys- 
mielisen maanviljelyksen  apostoleina.  Tämän  työn  he- 
delmät ovatkin  jo  havaittavissa.  Hänen  alotteestaan 
perusti  „Hangya“  erityisen  maanviljelystarvikkeiden  osas- 
ton nykyaikaisten  maanviljelyskoneitten  ja  -tarvikkeiden 
levittämistä  varten.  Maaseudun  osuuskunnat  taasen  toi- 
meenpanivat jäsenilleen  maataloudellisia  esitelmätilai- 
suuksia. Vaikkakaan  eivät  tähänastiset  saavutukset  ole- 
kaan erikoisen  silmäänpistäviä,  on  kuitenkin  varmaa, 
että  se,  joka  on  asettunut  sellaisen  liikkeen  etunenään, 
on  jo  silläkin  hankkinut  katoamattomia  ansioita,  että  hän 
on  omat  sivistyspyrkimyksensä  osannut  osuuskuntien 
kautta  juurruttaa  laajoihin  kansankerroksiin. 

Maakreivi  Edvard  Pallavicini  on  myöskin  toisella  ta- 
holla osottanut  innokasta  sivistysharrastustaan.  Tona- 
van länsipuolen  Sivistysseuran  puheenjohtajana  on  hän 
aineellisestikin  tehnyt  suuria  uhrauksia  arvokkaitten  si- 
vistyspyrkimysten  toteuttamiseksi.  Paitsi  tätä,  lienee 
Unkarissa  tuskin  ainoatakaan  uskonnollista  tai  sivistystä 
harrastavaa  yhdistystä,  jonka  työhön  hän  ei  olisi  otta- 
nut osaa.  Ne,  jotka  hänet  lähemmin  tunsivat,  eivät  to- 
dellakaan osaa  sanoa,  mikä  hänen  yleistä  hyötyä  tar- 
koittavista töistään  on  kaikkein  arvokkain,  sekö,  joka  tar- 
koitti sivistyksellisen  ja  uskonnollisen  elämän  kohotta- 
mista, vai  sekö,  jonka  hedelmät  nähdään  rikkaina  hä- 
nen johdollaan  tehdystä  taloudellisesta  työstä. 

Näitten  joukossa  on  ennen  muita  mainittava  „Han- 
gya*^,  jonka  johtajana  hän  oli  vuodesta  1906  alkaen. 
Tänä  aikana  lisääntyi  „Hangyaan“  kuuluvien  osuuskaup- 

pojen  lukumäärä  676:sta  l,250:een  ja  vuotuinen  liike- 
vaihto 9 miljoonasta  kruunusta  30  miljoonaan  kruunuun. 
Tämä  tulos  on  niin  loistava,  että  Unkarissa  ei  ainoakaan 
kauppaliike  vedä  sille  vertoja  ja  ulkomaillakin  kuuluu 
sellainen  harvinaisuuksiin.  Hän  oli  johtokunnan  jäsen 
Unkarin  Osuuskassojen  Keskuslainarahastossa,  jonka 
johdolla  toimii  2,425  osuuskassaa  63  miljoonan  kruunun 
peruspääomalla,  12  miljoonan  kruunun  vararahastolla  ja 
117  miljoonan  kruunun  säästöönpanoista  kertyneellä  pää- 
omalla. Pallavicini  otti  myöskin  osaa  Unkarin  Maamies- 
nimisen,  meidän  „Laboria“  vastaavan  osuuskunnan,  ja 
Maalaisten  Vakuutusyhdistyksen  perustamiseen  ja  niitten 
johtotyöhön.  Edellinen  näistä  on  osto-osuuskunta,  joka 
tyydyttää  etupäässä  suurten  ja  keskikokoisten  maatilojen 
tarpeita,  ja  sen  vuotuinen  liikevaihto  on  lähes  20  miljoonaa 
kruunua.  Maalaisten  Vakuutusyhdistys  on  13-vuotisena 
toiminta-aikanaan  kohonnut  samanlaisten  yhdistysten  etu- 
rintamaan. Sen  vuotuiset  vakuutusmaksut  nousevat  7 
ä 8 miljoonaan  kruunuun  ja  yksinomaan  palovakuutuk- 
sien arvo  kohoaa  jo  930  miljoonaan  kruunuun.  Tämä 
yhdistys  on  Unkarissa  ottanut  käytäntöön  myöskin  huo- 
kean kansanvakuutuksen. 

Kaikki  nämä  elämäntyön  tulokset  eivät  valaise  ainoas- 
taan Edvard  Pallavicinin  arvokasta  ja  menestyksistä 
rikasta  työtä  osuustoiminta-aatteen  toteuttamiseksi,  vaan 
ne  kuvaavat  samalla  jossain  määrin  suurta  taloudellista 
uudistustakin,  joka  on  Unkarissa  osuustoiminnallisen 
liikkeen  ansio.  Sen  puhdistamana  vapautuu  vähitellen 
Unkarin  maataloudellinen  elämä  myöskin  itsekkäisyydestä, 

jonka  sijalle  tulee  jcaikkien  yhteistä  etua  silmälläpitävä 
pyrkimys.  Kylmän  liikehengen  sijaan  tulee  oikea  si- 
veellisen hengen  elähyttämä  paikallinen  toimeliaisuus 
niin  kaupan  kuin  maanviljelyksenkin  alalla.  Uudistus 
tapahtuu  kylläkin  sangen  hitaasti,  mutta  varmaa  on,  että 
kehityskulku  olisi  hyvin  paljon  nopeampi,  jos  Unkarin 
kansalla  olisi  enemmän  sellaisia  miehiä  kuin  oli  kreivi 
Kärolyi  ja  hänen  arvokas  seuraajansa  ja  ensimmäinen 
työtoverinsa,  maakreivi  Edvard  Pallavicini. 

Jos  tahdomme  hahmotella  Pallavicinin  luonteenpiirteet 
ihmisenä,  emme  voi  mainita  hänestä  muuta  kuin  kaik- 
kein parhainta.  Hän  oli  ylevä  ajatustavaltaan  ja  mielel- 
tään uskonnollinen  ja  isänmaataan  hartaasti  rakastava. 
Valtiollisissa  mielipiteissään  pysyi  hän  uskollisena 
kansalliselle  suunnalle,  mutta  mihinkään  poliittisiin 
äärimmäisyyksiin  ei  hän  milloinkaan  yhtynyt.  Hänen 
katsantotapansa  oli  kansanvaltainen.  Onnellisessa  avio- 
liitossaan hienomielisen  kreivitär  Etelka  Majlathin  kanssa 
oli  hänellä  kolme  lasta. 

Kansakunnan  elämä  kestää  ikuisesti,  vaikkakin  yksilöt 
katoavat,  on  eräs  kuuluisa  unkarilainen  valtiomies  lausu- 
nut. Tämä  on  lohdutuksena  Unkarin  osuustoiminta- 
väellekin.  Sillä  olemme  vakuutetut  siitä,  että  Unkarin 
kansa  tulee  edelleenkin  kulkemaan  kohden  taloudellista 
ja  yhteiskunnallista  täydellistymistä  sillä  valtatiellä,  jota 
osuustoiminta-aate  tasoittaa  ja  valaisee.  Entisten  joh- 
tajien tilalle  astuvat  uudet,  ja  vaikka  lippu  joskus  ei 
joudukaan  niin  koettuun  käteen  kuin  oli  maakreivi  Ed- 
vard Pallavicinin,  on  kuitenkin  aivan  varmaa,  että  myö- 


199 


hempien  polvien  joukosta  nousee  alati  joku  uusi  tähti, 
joku  etevä  mies,  joka  johtaa  kehityksen  yhä  suurempia 
korkeuksia  kohden.  Heidän  työnsä  tulee  epäilemättä 
olemaan  paljon  helpompi,  sillä  innostusta  työhönsä  eivät 
he  ammenna  ainoastaan  aatteesta,  vaan  myöskin  niitten 
ikuisesti  säilyvästä  muistosta,  jotka  ovat  Unkarissa  laske- 
neet osuustoiminnalliselle  liikkeelle  sen  kulmakivet,  ja  joit-  • / 

ten  joukkoon  kuului  myöskin  maakreivi  Edvard  Pallavicini. 


SK  ANOIN  A VIA : 

Hans  Kristian  Sonne 
Severin  Jörgensen 
Anders  Nielsen 
Kai  Möller 
Martin  Sundell 

H.  KR.  SONNE 


Hans  Kristian  Sonne. 

Kirjoittanut  Eemil  Hynninen. 

Historia  näyttää,  että  suuret  aatteet  ovat  parhaat  työn- 
tekijänsä saaneet  eri  kansankerroksista  ja  eri  elä- 
mänaloilta. Aatteellinen  työ  ei  kysy  syntyä  eikä  yhteis- 
kunnallista asemaa.  Se  katsoo  vain  ihmisen  mieleen. 
Missä  se  löytää  jaloa  mielenlaatua,  rohkeaa  luottamusta 
tulevaisuuteen  ja  lujaa  tahtoa,  siellä  se  on  toimimiehiä  itsel- 
leen hakemassa  ja  näitä  tenhopiiriinsä  houkuttelemassa. 
Niin  on  ollut  osuustoiminta-aatteenkin  laita.  Sen  työn- 
tekijäin joukossa  tapaamme  hyvin  erilaisissa  yhteiskun- 
nallisissa asemissa  eläviä  ihmisiä.  Englannin  osuustoi- 
mintaliikkeen isä  Robert  Owen  oli  satulasepän  poika. 
Unkarissa  taas  isänmaallista  innostusta  hehkuva  kreivi, 
kun  näkee  valtiolliset  unelmansa  luhistuvan,  antautuu 
koko  voimallaan  maataloutta  kohottamaan.  Ranskassa 
haaveellinen  kauppa-apulainen  Charles  Fourier  suunni- 
telee osuustoiminnallisia  pikku  yhdyskuntiaan.  Saksassa 
taas  käytännöllisen  järkevä  kunnanesimies  Raiffeisen  ra- 
kentaa pala  palalta  nyt  niin  mahtavaksi  paisunutta  osuus- 
toimintajärjestöä.  — Hans  Kristian  Sonne,  jonka  elä- 
mäkerran tässä  esitämme,  kuului  hengelliseen  säätyyn. 
Hän  toimi  koko  elämänikänsä  pappina  Tanskan  maa- 
seudulla. 

Hans  Kristian  syntyi  Bornholmin  saarella  elok.  16  p:nä 
V.  1817.  Hänen  isänsä  oli  siellä  kauppiaana.  Äiti  taas 
oli  papin  tytär  samalta  saarelta.  Sonnen  isä  oli  toi- 
melias kauppias.  Omalla  aluksellaan  kuletti  hän  tava- 
raa saksalaisesta  Rostockin  kaupungista  ja  vaurastuikin 
vähitellen  niin,  että  hänestä  tuli  tämän  saaren  varak- 
kaimpia miehiä.  Poika  Hans  Kristian  oli  nuoruudes- 
saan kovin  kiintynyt  merielämään.  Kuljeskelu  veneellä 
kalastajain  retkillä  tai  ilakoiminen  satamassa  kalastajain 
lasten  kanssa  tuotti  hänelle  mitä  suurinta  huvia.  — 
Mutta  kun  hän  kerran  isänsä  kanssa  joutui  ankarassa 
myrskyssä  matkustamaan  ja  oli  vähällä  menettää  hen- 
kensä, laimeni  hänessä  merimiesinnostus  ja  hän  tai- 
pui lähtemään  lukutielle.  Suoritettuaan  papintutkin- 
non  oli  hän  nelisen  vuotta  kotiopettajana  ja  v.  1845 
nimitettiin  hänet  pitäjän  papiksi  maaseudulle.  Tässä 
ensimmäisessä  paikassaan  toimi  hän  pappina  lähes  pari- 
kymmentä vuotta.  V.  1864  nimitettiin  hänet  sitten  Thiste- 
din  papiksi,  ja  täällä  vasta  alkaa  se  kausi  hänen  elä- 
mässään, joka  on  Hans  Kristian  Sonnen  nimen  niin  tun- 
netuksi tehnyt  osuustoimintaliikkeen  historiassa. 

Hoitaessaan  täällä  tunnollisesti  papin  tehtäviään  huo- 
masi Sonne,  että  paikkakunnan  väestö  oli  henkisesti 
ja  aineeellisesti  kovin  avutonta.  Rakkaudella  ja  väsy- 
mättömällä innolla  koki  hän  tehdä  henkistä  herätystyötä, 
mutta  hän  käsitti  samalla,  että  noiden  puutteessa  elävien 
maalaisihmisten  tarvitsi  välttämättä  taloudellisestikin 
kohota,  ennenkuin  heistä  voisi  tulla  tyytyväisiä  ja  on- 
nellisia ihmisiä. 

Talvella  v.  1865 — 66  kutsui  hän  pitäjäläisiään  sun- 
nuntai-iltoina  yhteisiin  neuvottelukokouksiin.  Siellä  pu- 
huttiin hengellisistä  asioista,  mutta  myöskin  rahvaan 
miehen  jokapäiväinen  toimeentulo  oli  siellä  puheen- 
aineena.  Ja  Sonne  on  itse  kertonut,  että  näiden  kes- 
kustelujen kautta  hän  vasta  tuli  näkemään,  miten  pe- 
rin puutteellinen  kansanmiehen  taloudellinen  tila  oli  ja 
miten  hartaasti  hän  halusi  itselleen  parempaa  toimeen- 
tuloa hankkia.  Varsinkin  oli  maalaisväestö  suuresti  riip- 
puvainen kauppiaista.  Nämä  möivät  huonoa  tavaraa  ja 
kiskoivat  korkeita  hintoja. 

Nämä  sunnuntai-iltakeskustelut  olivat  herättäneet  vil- 
kasta mielenkiintoa  paikkakunnan  asukasten  keskuudessa, 
ja  pastori  Sonne  oli  myöskin  saanut  lisää  luottamusta  har- 
rastuksiinsa. Keväällä  toukokuussa  kutsui  hän  pitäjä- 
läiset kokoukseen  ja  uskalsi  täällä  ehdottaa,  että  he  pe- 
rustaisivat itselleen  osuuskaupan.  83  miestä  liittyi  han- 
ketta kannattamaan  ja  pienillä  viikkomaksuilla  alettiin 
kerätä  alkupääomaa  kokoon;  jo  samana  vuonna  alotti 
kauppa  toimintansa. 

Nyt  kysynee  ehkä  moni,  mitenkä  pastori  Sonne  van- 
hassa maanviljelysmaassa  Tanskassa  joutui  ensinnä 
osuuskauppoja  perustamaan?  Syy  on  siinä,  että  Sonne 
sai  voimakkaita  vaikutelmia  Englannin  osuuskauppaliik- 
keestä. Rochdalen  rehellisten  esitaistelijain  kauppa  oli 
jo  maailmanmaineen  saanut.  Sillä  oli  oma  tukkuliik- 
keensä,  monet  haarakaupat,  myllyt  ja  muut  laitokset. 
Eräs  tanskalainen  lääkäri  Ulrik  oli  tullut  kiinnittäneeksi 
huomiotaan  Englannin  osuuskauppaliikkeeseen;  varsin- 

kin  Rochdalen  osuuskaupan  kehityksen  tunsi  hän  hyvin 
tarkoin.  Juuri  samana  talvena,  jolloin  Sonne  oli  alka- 
nut parannuspuuhansa,  pidettiin  suuri  tanskalainen  hy- 
väntekeväisyyskokous.  Siellä  Ulrik  tapasi  vanhan  hyvän 
ystävänsä  Sonnen.  Ystävykset  joutuivat  tällöin  keskus- 
telemaan m.  m.  hyväntekeväisyydestä  ja  sen  vaikutuk- 
sista. „Me  olimme  molemmat  yhtä  mieltä",  niin  kertoo 
Ulrik  eräässä  kirjeessään,  „että  niin  paljon  kuin  hyvän- 
tekeväisyys voikin  lieventää  avuttomien  kohtaloa,  se 
kumminkin  suuremmassa  määrässä  harjoitettuna  on 
enemmän  pahaksi,  vaikuttaen  huonosti  avunsaajaan,  ja 
että  järkevän  avun  tarkoituksena  pitäisi  olla  vähävä- 
kisten ihmisten  opastaminen  ja  avustaminen  itsetoimin- 
taan,  etsimään  omassa  avussa  parhaan  tukensa.  Sillä 
ainoastaan  oma  apu  jaksaa  pysyväisesti  hankkia  ihmi- 
selle taloudellista  hyvinvointia  ja  kohottaa  häntä  henki- 
sesti ja  siveellisesti.  Kun  minä  olin  kovin  ihastunut 
siihen  aikaan  Rochdalen  miesten  itsensäkieltävään,  us- 
kaliaaseen ja  menestykselliseen  toimintaan,  sain  innos- 
tukseni tarttumaan  vanhaan  ystävääni  pastori  Sonneen 
ja  hän  läksi  kotipuoleensa  siinä  varmassa  aikomuksessa, 
että  hän  täällä  perustaa  samanlaisia  yhdistyksiä." 

Sonne  sai  näin  lisäherätystä  hyväntekeväisyyskokouk- 
sessa  ja  rupesi  sen  jälkeen  innolla  tutustumaan  Englannin 
osuuskauppaliikkeeseen.  Näin  hänen  entiset  hajanaiset 
harrastuksensa  pitäjänsä  väestön  kohottamiseksi  ikään- 
kuin kiteytyivät  ehjemmiksi,  saivat  havainnollisemman 
muodon,  ja  Sonne,  niinkuin  jo  mainittiin,  uskalsi  keväällä 
V.  1866  ryhtyä  ensimäistä  osuuskauppaa  perustamaan- 

Miten  syvästi  Sonne  jo  näinä  osuustoimintaliikkeen 
lapsuusvuosina  tajusi  osuustoiminta-aatteen  merkityksen 
ja  tunsi  sen  elämää  hedelmöittävän  ja  uudestiluovan 
voiman,  siitä  saa  hyvän  kuvan  hänen  senaikuisista  kir- 
joituksistaan. Niinpä  hän  alkupuolella  vuotta  1868  kir- 
joitti eräässä  sanomalehdessä  näin : ,,Se,  mikä  osuus- 
kunnat ihmisten  silmissä  tekee  niin  hyödyllisiksi  laitok- 
siksi, on  epäilemättä  niiden  tarjoama  aineellinen  etu. 
Sehän  se  onkin  ensimmäinen,  joka  näistä  saavutetaan, 
ja  sehän  se  paraiten  vetää  ihmisiä  osuuskuntiin  jäse- 
niksi. Sillä  jos  esim.  joku  huutaisi  työmiehille:  tul- 
kaa tänne,  minä  autan  teitä  tulemaan  hyviksi  ja  kelpo 
ihmisiksi,  niin  tuskinpa  montakaan  saapuisi.  Mutta  jos 
hän  sitävastoin  huutaa:  kuulkaapa  miehet,  täällä  voi 
ansaita  rahaa,  niin  ovat  kohta  kaikki  korvat  hörössä. 
Mutta  tämä  raha-asia  on  sittenkin  osuustoiminta-aatteessa 
ainoastaan  pintapuolta.  Jokainen,  joka  vähänkin  tuntee 
Englannin  osuustoimintaliikettä,  tietää,  että  sen  luke- 
mattomista julkaisuista  ja  kokouksista  tuskin  on  ollut 
yhtään  ainoaa,  jossa  eivät  osuustoiminnan  johtomiehet 
puhutun  ja  kirjoitetun  sanan  kautta  olisi  päivän  selvästi 
tuoneet  esille,  että  osuustoimintaliikkeellä  on  korkeam- 
pia päämääriä;  ja  minä  luulen,  ettei  kukaan,  joka  näihin 
kirjoituksiin  syventyy,  voi  olla  saamatta  tuntuvaa  vai- 
kutusta siitä,  että  osuustoimintaliikkeessä  aineellisen  pin- 
nan alla  juoksee  voimakas,  siveellinen  pohjavirta.  To- 
tuttaa nimittäin  työväki  ostamaan  käteisellä  rahalla,  toi- 
sin sanoen,  pakottaa  heidät  käyttämään  ansionsa  tar- 
peellisiin ostoksiin  ja  saada  heidät  säännölliseen  talouden- 

hoitoon,  auttaa  heitä,  joka  kerta  kun  he  ostavat,  samalla 
huomaamatta  hankkimaan  pieniä  säästöjä,  herättää  heissä 
tietoisuutta  siitä,  että  he  ovat  veljellisessä  ja  kunnialli- 
sessa yhteistoiminnassa,  avata  heille  parempia  elämis- 
mahdoHisuuksia  tulevaisuudessa,  tästä  kaikesta  on  var- 
maan koituva  hyödyllisiä  sekä  taloudellisia  että  siveel- 
lisiä tuloksia." 

Pastori  Sonnella  oli  siis  osuuskauppaa  perustaessaan 
käytettävänä  Englannin  jo  verrattain  korkealla  kehitys- 
asteella olevan  osuuskauppaliikkeen  kokemuksia.  Hänen 
osuuskauppansa  alkoikin  toimia  englantilaisten  osuus- 
kuntain periaatteiden  mukaisesti  ja  niiden  hengessä,  ja 
alkutaival  menikin  hyvin.  Uusia  jäseniä  liittyi  päivä 
päivältä  lisää  rahvaan  piiristä,  tulipa  joku  virkamieskin  ja 
varakkaampi  porvari  osuuskunnan  jäseneksi.  Mutta  tämä 
kaikki  oli  vain  tyyntä  ilmaa  myrskyn  edellä.  Sitä  mu- 
kaa kuin  osuuskauppa  alkoi  laajentaa  myyntiään,  he- 
rätti se  yhä  enemmän  ja  enemmän  kauppiaiden  huo- 
miota; ja  vihdoin  olivat  he  julkisella  sotakannalla  vasta- 
alkavan  osuuskaupan  kanssa.  Työmiehet,  jotka  olivat 
velkaa  kauppiaille,  olivat  pakotetut  siirtymään  pois  osuus- 
kaupasta, ja  moni  varakkaampi  jäsen  jätti  osuuskaupan 
sen  takia,  että  heidän  entiset  tuttavansa,  kauppiaat,  oli- 
vat heille  nyrpeissään. 

Mutta  myöskin  osuustoiminnan  ystäväin  into  kasvoi 
vastustuksesta  ja  varsinkin  terästyi  vanha  pastori  Sonne 
eturivin  taistelumieheksi.  Hän  kertoo  asiainkulusta  seu- 
raavasti eräässä  senaikaisessa  sanomalehdessä:  „On 
hyvin  helppoa  vastustaa  jotakin  asiaa  ja  langettaa  siitä 

ankaria  tuomioita.  Mutta  monikaan  ei  tule  muistaneeksi, 
että  jos  asia  on  itsessään  hyvä  ja  sitä  kannattava  aate 
terve  ja  elinvoimainen,  niin  kasvaa  se  parhaiten  vastus- 
tamisesta ja  hyökkääjäin  nuolet  kääntyvät  heitä  itseään 
vahingoittamaan.  Se,  joka  parjaa  hyvää  asiaa,  parjaa 
ainoastaan  omaa  itseään;  joka  sitä  vahingoittaa,  tulee 
innoissaan  vahingoittaneeksi  ainoastaan  omaa  itseään. 
Kaikki  hänen  touhunsa  ja  vastustustyönsä  auttaa  hyvän 
asian  voittokulkua.  Sen  olemme  mekin  saaneet  kokea 
täällä.  Sillä  jos  kauppiaat,  kun  osuuskauppa  alkoi  toi- 
mintansa, olisivat  kaikessa  rauhassa  kääntyneet  puo- 
leeni ja  esittäneet  ystävällisesti,  miten  paljon  vahinkoa 
tuo  uusi  homma  heille  tuottaa  ja  sanoneet  minulle  her- 
kiävänsä  lukemasta  minua  ystäväinsä  joukkoon,  niin 
kuka  takaa,  mitä  myönnytyksiä  olisin  heille  tullut  teh- 
neeksi ja  miten  varovasti  asiaa  ajaneeksi.  Mutta  kun 
he  ilman  neuvottelua  antoivat  meille  sotajulistuksensä 
ja  heti  panivat  raskaan  tykistönsä  käyntiin,  niin  saimme 
me  kouriintuntuvasti  kokea,  että  ilmisota  oli  käynnissä 
eikä  enää  ollut  rauhaa  ajatteleminen.  Meillä  oli  siis  va- 
littavana joko  pelkurimaisesti  väistyä  tai  reippaasti  astua 
asiaamme  eteenpäin  viemään;  ja  me  luonnollisesti  va- 
litsimme jälkimäisen.  Näin  olivat  siis  kauppiaat  kai- 
kessa ilkeydessään  ja  häikäilemättömyydessään  osotta- 
neet  meille  suurimman  tien  voittoon  ja  vieneet  vah- 
vasti asiaamme  eteenpäin." 

Ja  voittoon  todella  kulkikin  Sonnen  perustama  osuus- 
kauppa. Saman  vuoden  lopulla,  jonka  keskivaiheilla  se 
perustettiin,  oli  siinä  jäseniä  jo  170.  Kauppiasten  vasta- 

rinta  laimeni  omaan  voimattomuuteensa  ja  varmana 
voitostaan  alkoi  uusi  kauppa  toisen  toimintavuotensa. 
Suotta  on  meidän  ruveta  kuvailemaan  sitä  voimakasta 
kehityskulkua,  jonka  Tanskan  osuustoimintaliike  tämän 
jälkeen  alkoi.  Pastori  Sonne  oli  julkaissut  kirjan,  jossa 
hän  kuvasi  Thistedin  osuuskaupan  vaiheita  ja  samalla 
antoi  käytännöllisiä  neuvoja  osuuskaupan  perustajille. 
Tämä  oli  hyvänä  apuna  toinen  toisensa  jälkeen  syn- 
tyville uusille  osuuskunnille.  Väsymättömänä  osuus- 
toimintamiehenä  pysyi  pastori  Sonne  ikänsä  loppuun, 
ja  vanhemmat  Tanskan  osuustoimintamiehistä  tietävät 
vielä  kertoilla,  miten  hartaana  ukko  Sonne  oli  mukana 
kaikkialla  osuustoimintaväen  yleisissä  kokouksissa  ja 
aina  valmiina  innostamaan  nuorempaa  väkeä. 

Pastori  Sonne  kuoli  v.  1880  Store  Fugledessa  Själ- 
lannilla,  jonne  hän  oli  5 vuotta  sitten  Thistedistä  muut- 
tanut, 63  vuoden  vanhana. 

Kun  lukee  pastori  Sonnen  elämänvaiheita,  joutuu 
mielessään  kysymään,  miksi  juuri  hän  joutui  osuus- 
toiminta-aatteen esitaistelijaksi,  tekemään  uranuurtajan 
raskasta  työpäivää.  Mutta  kuta  enemmän  syventyy  tä- 
män miehen  rikassisältöiseen  elämään,  sitä  enemmän 
tulee  vakuutetuksi  siitä,  että  sisäinen  pakko  häntä  vei 
vastustamattomalla  voimalla  tähän  elämäntehtäväänsä. 
Sonne  oli  niitä  miehiä,  joilla  on  sydäntä  kanssaihmi- 
siäänkin  varten.  Tämä  ominaisuus  oli  ikäänkuin  suku- 
taipumuksena  häneen  periytynyt.  Jo  hänen  isänsä,  kaup- 
pamies Sonne,  oli  Bornholmin  saarella  perustanut  pie- 
nen tehtaan,  jossa  köyhät  lesket  ja  puutetta  kärsivät 

saaristolaiset  saivat  toimeentulonsa  kehräämällä  ja  kuto- 
malla purjekankaita,  ja  moni  köyhä  kalastaja  sai  kiit- 
tää kauppias  Sonnea  siitä,  että  hän  oli  saanut  kunnol- 
lisen veneen  ja  verkot  kalastamista  varten.  Pastori  Son- 
nessa  nämä  ominaisuudet  esiintyivät  vielä  voimakkaam- 
pina. Sitäpaitsi  oli  hän  luonteeltaan  säästeliäs  ja  ym- 
märsi, että  huolellisuus  pienissä  asioissa  voi  saada  suuria 
aikaan.  Niinpä  kerrotaan  Sonnen  tiellä  kulkiessaan  nos- 
taneen aina  turvepalan  raiteelta  tienvieremälle,  ajatel- 
len, että  siitä  sen  jokin  köyhä  korjaa  ja  saa  siitä  poltto- 
ainetta tupansa  uuniin,  mutta  tielle  jääneenä  se  tallau- 
tuu eikä  hyödytä  ketään. 

On  hyvin  ymmärrettävissä,  että  tällainen  mies  oli 
omiaan  osuustoimintaliikkeen  esitaistelijaksi.  Onhan  kyllä 
totta,  että  Tanskaan  jo  aikaisemminkin  oli  yritetty  juur- 
ruttaa osuustoimintaliikettä,  mutta  nämä  yritykset  olivat 
hapuilevia  eikä  niitä  eteenpäin  viemässä  ollut  niin  voi- 
makasta ja  päämäärästään  tietoisaa  henkilöä  kuin  pas- 
tori Sonne.  Hänestä  vasta  Tanskan  osuustoimintaliike 
alkaa  ja  Tanskan  kansa  on  kautta  aikojen  säilyttävä  kii- 
tollisessa muistossaan  tämän  miehen  nimen,  joka  mielen 
jaloudessa  ja  itsensä  uhrautumisessa  esimerkiksi  kenelle 
hyvänsä  kelpaa. 

Severin  Jörgensen. 

Tanskalaisen  ^Andelsbladetin*  mukaan. 

Tanskan  osuustoiminta-,  varsinkin  osuuskauppaväellä, 
oli  maaliskuun  31  päivä  1912  erikoinen  juhlapäivä. 
Silloin  täytti  Severin  Jörgensen,  mies,  jota  Tanskanmaa 
saa  suureksi  osaksi  kiittää  siitä,  että  siellä  on  nykyään 
yli  1500  osuuskauppaa,  70  vuotta.  Sen  johdosta  kirjoit- 
taa „Andelsbladet“ : 

Kun  juhlitaan  miestä  tai  naista,  joka  on  päässyt  seit- 
semännenkymmenen  ikävuotensa  loppuun,  on  asian- 
laita tavallisesti  niin,  että  se,  johon  onnittelut  kohdis- 
tuvat, on  jo  asettunut  vanhuuden  lepoa  nauttimaan  mo- 
nien vuosien  ponnistusten  ja  taistelujen  jälkeen  ja  että 
se  elämäntyö,  jota  kiitetään  ja  muistellaan,  on  jo  oike- 
astaan päättynyttä  ja  tavallaan  vierähtämässä  historian 
lehdille.  Mutta  niin  ei  ole  laita,  kun  on  kyseessä  Seve- 
rin Jörgensen.  Hän  on  vielä  vahvoin  säikein  kiinty- 
neenä elämäntyöhönsä,  ei  toiminnan  piiristä  väistyneenä, 
kaikkien  kunnioittamana  vanhuksena,  vaan  miehenä,  joka 
on  tosiasiallisesti  maansa  suurimman  liikkeen  pääjohtaja, 
aina  valmis  ja  jalkeilla  — lähtemään  tarvittaessa  uut- 
teran työpäivän  jälkeen  Köpenhaminasta  seuraavaksi 
aamuksi  jo  Aarhusiin  — alituisesti  ollen  mukana  laajassa 

toiminnassa  avoimin  silmin,  valmiina  itse  käymään  kä- 
siksi asioihin  tai  innostamaan  toisia  siellä,  missä  heik- 
koutta näkyy  tai  iskuja  on  torjuttava. 

Siis  on  Severin  Jörgensenin  70:s  syntymäpäivä  ei 
ainoastaan  monien  muistojen  juhla,  joita  osuustoiminnan 
ystävillä  on  hänen  kanssaan,  vaan  myöskin  juhla,  missä 
iloisella  luottamuksella  toivotaan,  että  hänen  työstään  ko- 
hoaisi vielä  monet  pitkät  vuodet  yhä  uusia  vesoja.  Jos- 
kus lienee  hän  siihen  suuntaan  puhunut,  että  hän  on  miet- 
tinyt mielessään  vetäytyä  jo  pois  esimiehen  toimesta. 
Kun  tästä  äskettäin  mainittiin  eräässä  yksityisessä  kes- 
kustelussa, huudahti  eräs  hänen  läheisiä  työtove- 
reitaan: „Siitä  me  emme  häntä  laske."  Me  luu- 
lemme myös,  että  hän  voi  joutua  tässä  asiassa  ensi 
kerran  vakavampaan  riitaan  Tanskan  osuustoiminta- 
väen  kanssa. 

Mutta  joskin  nyt  on  niin,  että  Severin  jörgensenillä 
on  vielä  työn  ja  toiminnan  taivalta  kappale  edessään, 
ennenkuin  hän  väistyy  vanhuuden  lepoa  nauttimaan, 
on  kumminkin  luonnollista,  että  hetkinen  viivähdetään 
virstantolpalla,  missä  on  merkittynä  70  kulettua  vuotta, 
tietysti  niin,  että  hänen  vanhemmat  ystävänsä  ja  työto- 
verinsa yhdessä  hänen  kanssaan  elvyttävät  mielessään 
vanhoja  muistoja  osuustoiminnan  alkuajoilta,  jolloin  mo- 
nastikin  oli  paljon  vaikeuksia  voitettavana  ja  työ  ras- 
kasta ja  itseluottamusta  kysyvää,  ja  että  nuoriväki  on 
näissä  muistojen  juhlissa  mukana  kuuntelijana,  sillä  paljon 
niissä  on  heille  uutta  ja  sellaista,  mikä  voi  heidän  luot- 
tamustaan tulevaisuuteen  vahvistaa. 

Severin  Jörgensen  syntyi  31  p.  maaliskuuta  v.  1842 
Bostrupissa,  missä  hänen  isänsä  oli  opettajana.  Rippi- 
koulun käytyään  meni  hän  kellosepän  oppiin,  mutta  hä- 
nen terveytensä  ei  sietänyt  sellaista  yhteen  paikkaan  si- 
dottua hiljaista  istumatyötä.  Hän  antautui  sen  takia  kau- 
pan alalle  ja  elelikin  aluksi  hyvinvoipana  kauppiaana 
Falster-saarella.  Mutta  Jörgensen  ei  ollut  kauppias  ta- 
vallisessa merkityksessä.  Hän  oli  mies,  joka  jaksaa  ir- 
tautua tavallisen  jokapäiväisen  ihmisen  omia  etuja  ta- 
vottelevasta  ahtaasta  toimintapiiristä  ja  omistaa  voimansa 
ja  intonsa  suureksi  havaitsemalleen  aatteelliselle  työlle. 
Niinpä  luopuikin  Jörgensen  itsenäisen  kauppiaan  ase- 
masta, kun  paikkakunnalle  v.  1874  perustettiin  osuus- 
kauppa, ja  rupesi  sen  johtajaksi. 

Täällä  on  hän  sen  jälkeen  asunut,  eikä  kukaan,  joka 
tuntee  Severin  Jörgensenin,  voi  epäillä,  ettei  hänen 
työnsä  kotiseutunsa  hyväksi  ole  ollut  suuri  ja  siunausta 
tuottava.  Mutta  tässä  tahdomme  kumminkin  lähinnä 
kosketella  hänen  työtään  laajempien  piirien  keskuudessa. 
Jo  aikaisin  oli  hän  selvillä  siitä,  että  osuuskaupat  vasta 
silloin  kunnollisesti  voivat  täyttää  suuren  tehtävänsä, 
kun  ne  liittyvät  yhteen  yhteisostoja  tekemään.  Maalis- 
kuussa V.  1883  lähettikin  hän  kaikille  Tanskan  osuus- 
kaupoille, joita  siihen  aikaan  pii  150  paikkeilla,  kierto- 
kirjeen, missä  hän  esitti  yhteisostohommaa  ja  selitti,  mi- 
ten se  olisi  toteutettava.  Tuumaan  suostuvansa  ilmoitti 
ainoastaan  12  osuuskauppaa  ja  asia  täytyi  sen  takia 
toistaiseksi  lykätä.  Seuraavana  vuonna  perustettiin  sit- 
ten Själlannin  osuuskauppojen  keskusosuuskunta  ja  niin- 

kuin  tämän  ensimmäinen  esimies  Dönnergaard  lausui, 
oli  aate  tämän  perustamiseen  saatu  Severin  Jörgense- 
nin  edellisenä  vuonna  lähettämästä  kiertokirjeestä.  Tosi- 
asia on  siis,  että  samoinkuin  pastori  Sonne  on  Tans- 
kan osuuskauppojen  isä,  on  Severin  Jörgensen  Tanskan 
osuuskauppojen  varsinainen  luoja. 

•Jyllannin  osuuskaupat  eivät  olleet  oikein  tyytyväisiä 
Själlannin  keskuskunnan  johtoon  ja  järjestykseen  ja  sen 
takia  liittyi  niistä  ainoastaan  harvoja  tähän.  Sitävastoin 
oli  Severin  Jörgensenistä  vähitellen  tullut  30—40  Jyllan- 
nin osuuskaupan  yhteisostojen  tekijä  ja  tämä  toiminta 
vei  sitten  Jyllannin  osuuskauppojen  keskusosuuskunnan 
perustamiseen,  mikä  tapahtui  v.  1 888.  Luottamus  asiaan 
oli  kumminkin  vielä  osuuskauppojen  keskuudessa  vä- 
häinen ja  liikepääoma  täytyi  sen  takia  hankkia  kokoon 
yksityistä  tietä.  Tämä  kävi  päinsä  siten,  että  Severin 
Jörgensen  pani  koko  omaisuutensa  asian  hyväksi  alt- 
tiiksi ja  lopun  hankkivat  hänen  omaisensa,  ystävänsä 
ja  toiset  hallituksen  jäsenet  joko  antamalla  itse  lainoja 
tai  takaamalla.  Tällaiset  esimerkit  taitavat  olla  vähän 
harvinaisia,  että  entinen  maakauppias,  joka  ei  ole  edes 
saanut  syvempää  koulusivistystä  tai  liioin  muuta  oppia, 
jaksaa  osoittaa  sellaista  uhrautuvaisuutta,  että  panee  koko 
omaisuutensa  vaaranalaiseksi  yksistään  kanssaihmistensä 
hyvinvoinnin  kohottamiseksi.  Mutta  Severin  Jörgen- 
senissä  oli  siksi  paljon  luontaista  mielenjaloutta  ja  elämän- 
koulussa saavutettua  itseluottamusta,  että  hän  uskalsi 
ryhtyä  suorittamaan  tällaista  suurtyötä,  josta  moni  näen- 

näisesti  paljoa  korkeammalla  henkisellä  tasolla  oleva 
mies  olisi  epäröiden  luopunut. 

Ensimmäisinä  vuosina  kävivät  vielä  yhteisostot  Se- 
verin Jörgensenin  nimessä  ja  hänen  vastuullaan,  ja  se 
korvaus,  minkä  hän  sai  työstään,  oli  aivan  mitätön;  saipa 
hän  alussa  tappiotakin.  Vaikka  Severin  Jörgensenillä 
osuuskaupan  johtajana  ollessaan,  kun  otetaan  huomioon 
ne  sivutulot,  joita  hän  sai  rehuaineiden  välittämi- 
sestä, oli  hyvä  toimeentulo,  ei  hän  näin  ollen  epäillyt 
kumminkaan  ryhtyä  yhteisostojen  johtajaksi  ja  omistaa 
voimiaan  kokonaan  tälle  asialle. 

Severin  Jörgensenin  terveys  oli  tähän  aikaan  hyvin 
horjuva.  Ensimmäinen  Jyllannin  keskuskunnan  hallin- 
non kokous  pidettiin  hänen  sänkynsä  ääressä,  juuri  sen 
jälkeen  kun  hän  oli  toipumassa  vasta  kärsimästään  an- 
karasta taudista,  ja  ensimmäisen  numeron  ^Jyllannin 
osuuskauppojen  kuukausilehteä"  kirjoitti  hän  sängys- 
sään. — Sanotaan  kyllä,  että  kukaan  ei  ole  korvaama- 
ton, ja  se  onkin  jossakin  määrin  oikein  sanottu,  mutta 
kumminkin  on  niin,  että  kun  jokin  asia  on  määrätyssä 
kehitysasteessaan,  saattaa  yksityinen  mies  merkitä  sille 
äärettömän  paljon,  ja  vanhempi  väki,  joka  oli  Severin 
Jörgensenin  vierellä  hänen  • työtoverinaan,  on  varmaan- 
kin oikeassa,  kun  se  väittää,  että  jos  sairaus  olisi 
silloin  uuvuttanut  hänet,  kun  kaikki  vielä  oli  alulla  ja 
kehittymässä,  olisi  siitä  voinut  olla  pahoja  seurauksia. 

Tässä  nyt  ei  ole  tarkoitus  ruveta  kertomaan  keskus- 
kunnan  historiaa.  Alussa  lienee  sattunut  jonkinlaisia  han- 
kauksia molempain  keskuskuntain  kanssa  — Själlan- 

nin,  jonka  pääkonttori  oli  Köpenhaminassa,  ja  Jyllannin, 
jonka  pääkonttori  nyt  oli  muutettu  Aarhusiin.  Aikaa 
myöten  molempain  keskuskuntain  välit  paranivat  ja  v. 
1896  liittyivät  ne  yhteen  nykyiseksi  Tanskan  osuuskaup- 
pojen keskuskunnaksi,  pääkonttori  Köpenhaminassa  ja 
Severin  jörgensen  esimiehenä.  Yhdistyessä  pääsi  Jyl- 
lannin Keskuskunnan  säännöt  ja  koko  järjestys  pääasial- 
lisesti näin  syntyneessä  uudessa  keskuskunnassa  voimaan. 

Kun  katselee  ensimmäisten  vuosien  vaatimattomia 
numeroita  liikevaihdosta  ja  ylijäämästä,  niin  tuskin  us- 
koo, että  on  kysymyskään  samasta  liikkeestä,  jonka  lii- 
kevaihto on  nyt  noin  50  milj.  kruunua  ja  liikevoitto  noin 
3 milj.,  ja  jolla  on  lukemattomia  haaraosastoja  ja  teh- 
taita, missä  joka  päivä  lisääntyy  yhdistyksen  jäsenien 
voima  ja  etu.  Satumaista  on  aivan  keskuskunnan  ke- 
hitys. Ei  luulisi,  että  kaikki  on  käynyt  todellisuuden 
vahvalla,  tanakalla  pohjalla. 

Severin  Jörgensen  oli  se  mies,  joka  ajatuksissaan 
tämän  liikkeen  ensinnä  haahmoitteli  ja  joka  sitten  ensim- 
mäisenä miehenä  pyrki  tuumaa  toteuttamaan.  „Kuukausi- 
lehden"  ensimmäisessä  numerossa  heinäkuussa  v.  1888 
kirjoitti  hän : „On  epäilemättä  vain  ajan  kysymys,  koska 
osuuskaupat  ottavat  maakaupan  kokonaan  käsiinsä."  On 
ihmeellistä  ajatella,  että  sairas,  entinen  maakauppias  noin 
neljännesvuosisataa  sitten,  jolloin  osuustoiminnan  par- 
haat ystävät  olivat  osuuskauppojen  menestymisen  suh- 
teen usein  epäröivällä  kannalla,  rohkeni  mielessään  lii- 
kutella näin  suuripiirteisiä  tulevaisuussuunnitelmia.  Mei- 

dän  aikanamme  lähestytään  nyt  reippain  askelin  tätä 
päämäärää.  Kehitys  on  ollut  nopeampaa  kuin  itse  Severin 
Jörgensenkään  uskalsi  toivoa.  Keskuskunnan  kokouk- 
sessa Köpenhaminassa  v.  1898  lausui  hän:  „Keskus- 
kunnan  liikevaihto  on  viimeksikuluneina  10  vuotena 
kohonnut  noin  6 miljoonaksi  kruunuksi,  seuraavana 
kymmenvuotiskautena  se  varmaankin  kohoaa  20  miljoo- 
naksi." Tässä  osoittautui  hän  vähemmän  hyväksi  en- 
nustajaksi. 10  vuoden  kuluttua  oli  Keskuskunnan  liike- 
vaihto ei  20,  vaan  40  miljoonaa  kruunua. 

Siitä,  että  keskuskunta  niin  nopeasti  kasvoi  ja  voi- 
mistui, on  ennenkaikkea  kiitettävä  Severin  Jörgenseniä, 
ja  siitäkin,  että  osuuskaupat  Tanskassa  osoittavat  suu- 
rempaa uskollivSuutta  keskuskunnalleen  kuin  monessa 
muussa  maassa,  ostaen  75%  tavaroistaan  tältä,  tulee 
kunnia  pääasiallisesti  Severin  Jörgensenin  osalle. 

Severin  Jörgensen  ei  ole  kumminkaan  koskaan  an- 
tanut mielikuvituksensa  liiaksi  viipyä  jo  saavutetuissa 
tuloksissa  ja  niiden  nojalla  pyrkinyt  lepoa  nauttimaan. 
Niin  paljon  kuin  hän  iloitseekin  keskuskunnan  ja  osuus- 
kauppaliikkeen  menestymisestä,  ei  hän  lakkaa  kos- 
kaan voimakkaasti  pyrkimästä  uusiin  päämääriin.  Kö- 
penhaminan  kokouksessa  v.  1895,  missä  själlantilaiset 
tekivät  päätöksen  yhtymisestään,  lausui  hän:  „Me  emme 
koskaan  saa  tulla  valmiiksi  tehtävissämme.  Meillä  on 
aina  eteenpäinmeno  oleva  silmämääränä.  Kun  jokin 
työ  on  suoritettu,  on  heti  tartuttava  toiseen."  Tämä 
muistuttaa  erään  toisen  jo  manan  majoille  menneen 
tanskalaisen  osuustoimintamiehen  mielilausetta:  „Ei  kos- 

kaan  valmiina  — mutta  aina  uusia  uria  taivalta- 
massa." 

On  myöskin  toinen-  lause,  joka  sopii  hyvin  Severin 
Jörgensenin  koko  elämäntyöhön,  nimittäin  Englannin 
osuustoimintaväen  toimintaohje:  „Tee  työtä  äläkä  väsyi" 
Hän  on  samaan  aikaan  suunnitteluissaan  rohkea,  mutta 
varovainen  ja  kärsivällinen  niitä  toteuttaessaan.  Häti- 
köiminen ja  liiallinen  kiirehtiminen  on  hänen  luonteel- 
leen aivan  vierasta.  Tyyneesti  ja  ilman  melua,  mutta 
taipumattomana  ja  lujatahtoisena  pyrkii  hän  päämääriin, 
jotka  hänen  mielestään  — ja  me  voimme  lisätä:  hänen 
tarkkojen  laskelmiensa  ja  suunnittelujensa  mukaan  — 
voidaan  ja  tulee  saavuttaa.  Jos  vastarinta  hetkellisesti 
on  liian  vahva  ja  uuteen  asiaan  liittyminen  vitkallista, 
voi  hän  hetkeksi  höllentää  ohjat,  mutta-  viisaissa, 
itseluottamusta  ilmaisevissa  silmissä  näkyy  päättäväinen 
ilme:  „Tulee  vielä  toinen  aika  ja  se  tuo  mukanaan  uusia 
neuvoja!"  Ei  ole  koskaan  nähty  hänen  rajusti  ryntäile- 
vän eteenpäin  ja  käyttävän  hyväkseen  sitä  laajaa  vaikutus- 
valtaa, mikä  hänellä  on;  ja  sitä  rajatonta  luottamusta,  mitä 
hän  nauttii,  viedäkseen  suunnittelujaan  läpi.  Sitä  ei  hän  tee, 
vaan  hän  odottaa  kunnes  sopiva  tilaisuus  on  käsissä,  ja 
silloin  ei  hän  hetkeäkään  epäröi  korjata  kypsynyttä  vil- 
jaa yhteishyvän  aittoihin.  Jolla 'on  uskoa  ja  itseluotta- 
musta, hän  ei  hätäillen  kiirehdi.  Severin  Jörgensenillä 
on  horjumaton  luottamus  siihen  että,  huolimatta  viha- 
miesten  vastustuksesta  ja  vaikkapa  vielä  hyvän  asian 
avustajilta  ja  ystäviltä  riittävä  määrä  innostusta  ja  ym- 
märtämystä puuttuu,  todella  hyvä  ja  oikea  siitä  välittä- 

mättä  hiljalleen  itää  ja  kantaa  loppujen  lopuksi  kauniin 
kasvun.  Ja  kehityksen  kulku  on  niin  monta  kertaa  näyt- 
tänyt hänen  olleen  oikeassa.  Severin  Jörgensen  on  meitä 
hyvin  sattuvasti  varottanut  suotta  ruutia  tuhlaamasta^ 
ennenkuin  on  päästy  siksi  lähelle  maalia,  että  voi  kun- 
nollisesti tähdätä.  Eräässä  kirjoituksessaan  sanoo  hän: 
„Se,  joka  ampuu  yli  maalin,  saa  saman  tuloksen  kuin 
se,  joka  tähtää  liian  alhaalle;  mutta  se,  joka  ei  ole  en- 
sinkään ampunut,  on  saavuttanut  edullisimman  tuloksen: 
hän  ei  ole  nimittäin  hävittänyt  ruutiaan." 

Näin  olemme  tulleet  siihen  puoleen  Severin  Jörgen- 
senin  elämästä,  joka  ei  voi  jäädä  mainitsematta,  nimit- 
täin hänen  toimintansa  kirjailijana.  Puhuja  hän  ei  ole 
— hänelle  näyttää  olevan  vaikea  puheen  muodossa  tuoda 
esiin  ajatuksiaan  ja  haltioitua,  ja  hänen  heikonpuoleinen 
äänensä  ei  riitä  suuriin  kokoushuoneisiin.  Mutta  sitä 
enemmän  on  hänellä  ollut  ja  on  edelleenkin  merkitystä 
kirjoittajana.  Kun  ajattelee  niitä  lukemattomia  rivejä, 
jotka  hän  vuosien  kuluessa  on  kirjoittanut  ensin  „Kuu- 
kausilehteen"  ja  sitten  „Osuustoimintalehteen“,  niin  ai- 
van joutuu  ihmettelemään,  mistä  hän  on  muun  toimin- 
tansa ohella  saanut  aikaa  kaikkeen  tähän.  Siihen  on 
tarvittu  joustavaa,  milloinkaan  väsymätöntä  työkykyä.  Se- 
verin Jörgensenin  kirjoituksille  on  ominaista  jonkinlai- 
nen leveys  esitystavassa,  mutta  kun  niitä  lähemmin 
tarkastaa,  huomaa,  ettei  niissä  ole  mitään  liiallista 
tai  joutavaa;  kaikki  sulaa  hyväksi  kokonaisuudeksi,  ja 
varmaankin  tällainen  perinpohjainen  esitys  kaikista  par- 


I 


222 


haiten  auttaa  rahvaan  miestä  selvästi  käsittämään  osuus- 
toiminnan ydintotuuksia  ja  havainnollisina  ja  elävinä 
säilyttämään  niitä  mielessään.  Severin  Jörgensen,  jos 
kukaan,  on  levittänyt  osuustoimintaa  tanskalaisten 
tietoisuuteen  — ehkei  kyllä  siinä  määrässä  kuin  hän 
itse  olisi  tahtonut  ja  toivonut  — mutta  varmaa  on, 
ettei  kukaan  muu  varsinkaan  osuuskauppaliikkeen  hy- 
väksi ole  niin  tarmokasta  ja  hedelmiä  kantavaa  työtä 
tehnyt  kuin  hän;  ovathan  osuuskaupat  levinneet  taajana 
verkkona  yli  koko  Tanskanmaan.  Tanskan  osuuskaup- 
papiireissä on  hän  epäilemättä  enimmän  suosittuja  enim- 
män luettu  osuustoiminta-aatteen  tulkitsija.  Mielihyvällä 
lukee  vielä  nytkin  niitä  monia  kirjoituksia,  joissa  Seve- 
rin Jörgensen  miehen  tavoin  kumoili  hyökkäyksiä,  joita 
Jyllannin  suurkauppiaat  kohdistivat  nuorta  keskuskuntaa 
vastaan  lukemattomissa  osuuskaupoille  lähettämissään 
kiertokirjeissä.  Terävästi  ja  monasti  leikillistäkin  kirjoitus- 
tapaa käyttäen  näyttää  hän  kauppiasten  kirjoitusten  onttou- 
den, ollen  täysin  selvillä  siitä,  etteivät  ne  mitenkään  ky- 
kene osuustoiminta-asiaa  vahingoittamaan,  päinvastoin 
antavat  lisäsysäyksiä  sille  eteenpäin.  Ja  niin  on  käy- 
nytkin. Osuustoiminta-aate  on  kyennyt  oman  sisäisen 
voimansa  avulla  voittajana  taistelusta  suoriutumaan. 

Kynämiehenä  on  siis  Severin  Jörgensen  vuosikym- 
menien kuluessa  osoittautunut  voittamattomaksi.  Sano- 
malehtikirjoituksilla  — niin  hyviä  kuin  nekin  voivat  olla  — 
on  kumminkin  se  paha  vika,  että  ne  niin  pian  painu- 
vat unohduksiin.  Ne  tekevät  vaikutuksensa  sinä  aikana, 
jolloin  ne  kirjoitetaan,  mutta  harvoin  niihin  kukaan  kään- 

tää  huomiotaan  jälestäpäin,  ja  monasti  ovat  ne  ajan  tuulah- 
duksiin niin  läheisesti  liittyviä,  etteivät  ne  myöhemmin  luet- 
taessa enää  tunnu  yhtä  mielenkiintoisilta.  Sellainen  teos, 
joka  sitävastoin  aikojen  kuluessa  säilyttää  arvonsa,  on 
Severin  Jörgensenin  ^Osuuskauppojen  käsikirja".  Se  on 
verraton  käsikirja  jokaiselle,  joka  haluaa  tutustua  osuus- 
kauppojen tai  näiden  keskuskunnan  historiaan,’  ja  se 
antaa  monenlaisia  käytännöllisiä  neuvoja  ja  viittauksia 
siitä,  millä  lailla  osuuskaupat  ja  niiden  työ  on  järjestettävä. 

Keskuskunnassa  on  jo  aikaisin  ollut  keskusteltavina 
sellaiset  kysymykset  kuin  munien  yhteismyynti,  rehu-, 
lannoitus-  ja  meijeritarpeiden  yhteisostot  ja  yhteistoi- 
minta raha-asioissa.  Missä  Severin  Jörgensen  näki,  että 
näitä  tehtäviä  kykeni  toteuttamaan  parhaiten  omat  eri- 
koiset järjestöt,  on  hän  koettanut  edistää  niiden  perus- 
tamista ja  useissa  sellaisissa  on  hän  itse  ollut  mies- 
kohtaisesti  mukana ; niinpä  hän  on  hallituksen  jäsen 
,,Tanskan  munainvientiosuuskunnassa"  ja  „Tanskan  apu- 
lantojen hankkimisosuuskunnassa". 

Severin  Jörgensenin  mielessä  syntyi  myös  ajatus  Tans- 
kan osuuskuntain  yhteisestä  edustuslaitoksesta  ja  tou- 
kokuussa V.  1898  perustettiin  osuustoimintavaliokunta 
eräässä  kokouksessa  Köpenhaminassa,  jonka  Severin 
Jörgensen  oli  kokoonkutsunut.  Jörgensen  myöskin 
osuustoimintavaliokunnassa  herätti  kysymyksen  yhteisen 
aikakauskirjan  tarpeellisuudesta,  ja  tämä  vei  siihen,  että 
V.  1900  perustettiin  „ Osuustoimintalehti"  osuuskauppo- 
jen ^Kuukausilehden",  osuusmeijerien  lehden  ja  monien 
muiden  pienempäin  osuuskuntain  julkaisujen  sijaan. 

Lopuksi  on  meidän  koetettava  saada  esiin  pääpiir- 
teet Severin  Jörgensenin  toiminnasta.  Lähtökohtana 
siinä  on  voimakkaasti  kehittynyt  yhteistunto  ja  ennen- 
kaikkea lämmin  myötätunto  yhteiskunnan  vähäväkisiä 
kohtaan.  Että  Severin  Jörgensen  on  ensimmäisen  luokan 
liikemieskyky,  on  yleisesti  tunnustettu,  ja  epäilemättä 
olisi  hän  yksityisenä  liikemiehenä  saavuttanut  suuria 
tuloksia.  Mutta  tätä  juuri  hän  ei  tahtonut.  Hän  halusi 
mieluummin  olla  mukana  niiden  joukossa,  jotka  pyrkivät 
rauhallisin  keinoin  muodostamaan  yhteiskunnan  vähä- 
väkisille kuluttajille  siedettäväksi,  vieläpä  heidän  on- 
neaan ja  hyvinvointiaan  kartuttavaksi. 

Selvänäköisenä  ja  todellisia  oloja  ymmärtävänä  ja 
huomioonottavana  miehenä  on  hän  tässä  työssä  mitä 
parhaiten  onnistunut.  Häntä  ei  ole  koskaan  vaivannut 
tuo  kansallinen  turhamaisuus  ja  itsetyytyväisyys,  joka 
heikkojen  luonteiden  korvaan  kuiskaa:  „01emmehan  me 
maailman  enimmin  kehittynyttä  osuustoimintakansaa, 
mitä  voisi  meillä  olla  muualta  oppimista  Päinvastoin 
on  hänen  katseensa  aina  ollut  kiintyneenä  ulkomaiden 
osuustoimintatyöhön,  jotta  hän  sieltäkin  päin  saisi  uusia 
herätteitä  kotoisen  toiminnan  elvyttämiseksi. 

Jo  aikaisin  huomasi  hän,  miten  Englannin  osuus- 
kaupat suureksi  osaksi  saivat  kiittää  menestystään  siitä, 
että  niillä  oli  erilaisten  tavarain  valmistamista  varten 
omia  tehtaita,  ja  tätä  esimerkkiä  koetti  hän  saada  mei- 
käläisetkin seuraamaan.  V.  1895  lausui  hän:  „jos  tukku- 
kauppiaat ja  tehtailijat  kääntävät  meille  selkänsä, 
on  tämä  autettavissa  sillä,  että  me  itse  perustamme  teh- 

taita  ja  tuomme  tavaramme  itse  tuotantopaikoilta;  kun 
meissä  vain  on  tarpeeksi  yksimielisyyttä,  käy  asia  kyllä 
helposti  päinsä."  Tämä  ajatus  kotiutuikin  maassamme 
ja  täytyy  myöntää,  että  keskuskunnan  tuotantotoiminnan 
ripeä  laajeneminen  on  suuresti  vahvistanut  keskuskuntaa 
itseään  ja  lisännyt  runsain  määrin  jäsenten  etuja. 

Mutta  tehtaiden  kuntoonpanemiseen  ja  käyttämiseen 
tarvitaan  melkoinen  pääoma.  Siksi  on  Severin  Jörgensen 
aina  pannut  paljon  painoa  siihen,  että  keskuskunta  — 
samoin  kuin  osuuskunnat  yleensä  — olisivat  hyvin  va- 
kavaraisia, niin  että  voitaisiin  olla  riippumattomia  yksi- 
tyisistä pääomista  ja  olisi  tarpeen  tullen  rahaa  toiminnan 
laajentamiseen,  missä  se  edulliselta  näyttäisi.  Tämä  on- 
kin keskuskuntaan  nähden  niin  täydellisesti  onnistunut, 
että  Severin  Jörgensen  saattoi  äskettäin,  kun  oli  kyseessä 
margariinitehtaan  perustaminen,  joka  vaati  vähintään  1 
milj.  kruunun  pääoman,  kirjoittaa  ylpeästi  „Osuustoiminta- 
lehteen":  »Eihän  tämä  yritys  ole  sen  suurempi  kuin  että 
sen  helposti  voimme  itse  toteuttaa  pankkeja  vaivaamatta." 

Meidän  täytyy  vielä  mainita  yksi  puoli,  josta  Severin 
Jörgensen  on  aina  järkähtämättä  pitänyt  kiinni,  ja  joka 
osaltaan  on  suuresti  vaikuttanut  siihen,  että  osuuskun- 
nat ovat  erikoisen  hyvästi  menestyneet  Tanskassa. 
Se  on  niiden  ehdoton  puolueettomuus.  Jo  v.  1888  toi  hän 
tämän  ajatuksen  esiin  hauskassa  ja  älykkäässä  muodossa: 
»Osuuskaupat  ovat  niin  puolueettomia  laitoksia,  että  nii- 
den piiriin  eedeniläisessä  yksimielisyydessä  mahtuvat 
vasemmistolaiset  ja  oikeistolaiset,  pakanat  ja  juutalaiset. 

herrassäätyiset  ja  vähäväkiset;  sillä  kaikki  ne  tarvitsevat 
ruokaa  ja  vaatteita,  ja  kaikki  ne  tahtovat  ostaa  näitä 
tavaroita  mahdollisimman  halvalla/' 

Severin  Jörgensenin  toiminta  ei  ole  yksistään  supis- 
tunut siihen,  mitä  ihminen  ruumiinsa  ravinnoksi  ja  ver- 
hoksi tarvitsee.  Siinä  on  sekä  käytännöllinen  että  aat- 
teellinen puoli  päässyt  täysiin  oikeuksiinsa.  Hän  ei  ole. 
koskaan  väsynyt  tuomasta  esiin,  että  siveelliset  ja  aatteel- 
liset arvot,  joita  voitetaan  osuustoimintatyön  kautta,  ovat 
kenties  enemmän  merkitseviä  kuin  käytännölliset  tulokset.* 
Kamariviisaat,  jotka  eivät  koskaan  itse  ole  olleet  mu- 
kana käytännöllisessä  osuustoimintatyössä,  ovat  luulleet 
voivansa  väittää,  että  Severin  Jörgensen  on  tykkänään 
unohtanut  aatteellisen  puolen  ja  että  hänellä  on  aivan 
väärä  käsitys  siitä  asiasta,  jolle  hän  on  uhrannut  elä- 
mänsä. Ne,  jotka  tarkemmin  tuntevat  oloja  eivätkä  so- 
keasti kiinnitä  huomiotaan  vain  suuren  asian  yhteen 
puoleen,  ne  voivat  antaa  oikean  arvon  sellaisille  yrityk- 
sille, jotka  tahtovat  yhdellä  kynänvedolla  pyyhkiä  ole- 
mattomaksi kokonaisen  elämäntyön.  Severin  Jörgen- 
senin toiminta,  ei  ole  ollut  matalaa,  jokapäiväisen  luon- 
teen itsekästä  ahertelua.  Korkeana  kaareilee  taivas  hä- 
nen työkenttänsä  yllä. 

ANDERS  NIELSEN 


Anders  Nielsen. 

Kirjoittanut  Severin  Jörgensen. 

Tanskan  nykyisen  osuustoimintaliikkeen  ensimmäinen 
mies,  sen  johtava  „sielu",on  kieltämättä 
Svejstrup-0stergaardy^)]ok2i  on  osuuskuntien  keskusliiton, 
n.  s.  „Osuustoimintavaliokunnan“,  puheenjohtaja,  osuus- 
kuntien yhteisen  äänenkannattajan,  „ Andelsbladefin  “ 
(„Osuustoimintalehden“),  päätoimittaja,  Jyllannin  osuus- 
toiminnallisen väkirehukeskusliikkeen.  Tanskan  osuus- 
toiminnallisen apulantakeskusliikkeen.  Tanskan  osuus- 
toiminnallisen sementtitehtaan  ja  vielä  Tanskan  osuus- 
pankin hallintoneuvoston  puheenjohtaja.  Aikaisemmin  hän 
on  ollut  useitten  muittenkin  suurten  osuustoiminnallisten 
järjestöjen  esimiehenä,  järjestöjen,  jotka  olemassaolos- 
taan saavat  kiittää  hänen  alotettaan  tai  ainakin  tehokasta 
kannatustaan,,  mutta  joiden^  johdosta  hän  on  luo- 
punut, huomatessaan  niiden  voivan  „seisoa  omilla 
jaloillaan". 

Mutta  Nielsen  ei  ole  yksinomaan  osuustoiminnan 
alalla  tehnyt  suurta  ja  menestyksellistä  työtä  Tanskan 

Kuten  tämän  kirjoituksen  tekijän,  Severin  jörgensenin, 
oma  elämäkerta  osoittaa,  voitaisiin  hänestä  itsestään  sanoa 
samat  sanat,  mitkä  hän  on  sovittanut  Anders  Nielseniin. 

Suom.  huom. 

kansan  hyväksi;  hän  on  useilla  muillakin  aloilla  ollut 
johtavana  voimana  siinä  edistystyössä,  jota  viimeisten 
kahdenkymmenen  vuoden  kuluessa  on  tehty  Tanskan 
maan  ja  kansan  parhaaksi. 

Täysin  tyhjentävä  kuvaus  kaikesta,  mitä  Nielsen  on 
saanut  aikaan  yhteiskunnan  palveluksessa  ollessaan,  veisi 
enemmän  alaa  kuin  on  käytettävänä,  sillä  jo  yksin  sen 
kertominen,  mikä  hänen  toiminnastaan  on  tärkeimpänä 
mainittava,  vaatii  kokolailla  suuren  tilan. 

And.  Nielsen  on  talonpojan  poika  ja  kotoisin  Ryn 
pitäjästä  läheltä  Silkeborgin  kaupunkia,  paikkakunnalta, 
joka  on  Tanskan  luonnonihanimpia.  Elämänsä  ihanteeksi 
hän  oli  asettanut,  että  hänestä  tulisi  kunnon  maanvil- 
jelijä. Siksipä  hän  halusikin  perinpohjaisesti  valmistau- 
tua niin  maanviljelystieteen  kuin  muillakin  aloilla,  ryh- 
tyäkseen täysin  varustautuneena  toteuttamaan  sitä  elä- 
mänsä päämäärää,  mihin  hänen  mielensä  paloi.  Hän 
sai  käydä  Emdrupborgin  kansanopiston,  mutta  hän 
kaipaili  laajempia  tietoja  kuin.  siellä  oli  tilaisuus 
saada  ja  tuli  niin  ollen  oppilaaksi  maanviljelyskor- 
keakouluun,  josta  hän  „maanviljelyskandidaatin“  oppi- 
arvon saaneena  pääsi  v.  1879  vain  20  vuoden  vanhana. 
Korkeakoulun  meijeriopin  opettaja,  professori  Segelcke, 
oli  huomannut  oppilaansa  Nielsenin  tavattoman  lahjak- 
kuuden ja  kiinnitti  hänet  siitä  syystä  palvelukseensa  mei- 
jerikonsulentin  tehtäviä  hoitamaan.  Kuten  jälempänä  tu- 
lemme huomaamaan,  oli  tällä  seikalla  suuri  merkitys 
hänen  vastaisille  elämäntehtävilleen.  Nielsenin  tulevai- 
suudelle olisi  sillä  niinikään  voinut  olla  suuri  taloudellinen 

merkitys.  Allekirjoittanut  on  nimittäin  saanut  kuulla,  että 
Tanskan  margariinikuningas,  monien  miljoonien  omistaja 
Otto  Mönsted,  niinikään  oli  kiinnittänyt  huomionsa  hä- 
neen ja  tarjosi  hänelle  toimen,  joka  hoitajastaan  olisi 
voinut  tehdä  taloudellisesti  kenestäkään  riippumattoman 
henkilön.  Tämä  mahdollisuus  ei  kumminkaan  tehnyt  Niel- 
seniin mitään  vaikutusta;  hänen  ihanteekseen  jäi  edel- 
leen työskentely  käytännöllisen  maanviljelyksen  alalla  ja 
kun  hän  kerran  oli  itselleen  päämaalin  pannut,  olisi  vaa- 
dittu erikoisen  suuria  voimia  saamaan  hänet  siitä  poik- 
keamaan. 

Toimiessaan  meijerikonsulenttina  Nielsen  samaan 
aikaan  oli  opettajana  eräässä  kansanopistossa.  Jos  hän 
olisi  suostunut  jäämään  tähän  toimeen,  olisi  siitä  kou- 
lulle koitunut  paljon  hyötyä,  sillä  hänen  suhteensa  op- 
pilaisiin oli  tavallista  parempi  ja  nämä  pitivät  häntä  suu- 
ressa arvossa.  Mutta  edelläsanotusta  selviää,  että  Niel- 
sen pyrki  toista  päämäärää  kohti.  Tämän  saavuttami- 
sessa hänellä  oli  apuna  se  nainen,  jonka  oli  elämänkump- 
panikseen  valinnut.  Hän  näet  meni  naimisiin  v.  1882 
ja  osti  Svejstrup-0stergaard-nimisen,  Skanderborgin  ja 
Silkeborgin  kaupunkien  välillä  sijaitsevan  maatilan.  Myö- 
hemmin hän  otti  haltuunsa  vaimonsa  kotitalonkin  See- 
lannilla, mutta  myi  sen  12  vuotta  sitä  pidettyään. 

Nielsen  on  luonteeltaan  ollut  „koti-ihminen",  s.  o. 
mies,  joka  mieluimmin  viihtyy  kodissaan.  Niin  on  to- 
della laita,  joskin  voi  tuntua  ihmeelliseltä- puhua  näin 
henkilöstä,  joka  on  liikkunut  melkein  kaikissa  Euroopan 
maissa  ja  jonka  julkinen  toiminta  pitää  hänet  loitolla  ko- 

toaan  suurimman  osan  hänen  ajastaan.  Tämä  johtuu 
siitä,  ettei  häntä  ole  päästetty  rauhaan.  Oli  tultu  huo- 
maamaan hänen  tavallista  suurempi  kykynsä  ja  hänen 
verraton  tarmonsa  ja  vaadittiin,  että  yhteiskunnan  tuli 
saada  käyttää  niitä  hyväkseen  ja  Nielsenin  oli  noudatet- 
tava tätä  vaatimusta. 

Tällaisia  vaatimuksia  usein  asetetaan  henkilöitä  koh- 
taan, joilla  on  erikoisen  runsaat  henkiset  lahjat,  monasti 
sillä  seurauksella,  että  he  laiminlyövät  omat  yksityiset 
asiansa  yleisiä  hoitaessaan,  josta  taas  hyvin  usein  on 
seurauksena  oma  taloudellinen  häviö.  Nielsen  tiesi,  et- 
tei hän  joutuisi  tällaista  häviötä  kärsimään,  vaikka  hän 
tulikin  olemaan  kotoaan  poissa  suurimman  osan  ajas- 
taan. Hän  oli  näet  saanut  kokea,  että  hän  voi  huoleti 
uskoa  ostamansa  talon  hoidon  vaimonsa  haltuun  ja  taas 
tämän  kotitalon  hoidon  kunnollisen  ja  uskollisen  tilan- 
hoitajan käsiin.  Tässäkin  kohdin  hän  oli  osunut  oikeaan, 
sillä  rouva  Nielsen  ei  pitkällisen  sairaloisuutensakaan  ai- 
kana, joka  ulottui  hermoihin  asti,  hellittänyt  käsistään  niitä 
ohjaksia,  joiden  avulla  hän  miehensä  poissaollessa  johti 
koko  taloutta,  joka  tuli  todella  mallikelpoisesti  hoide- 
tuksi. 

Että  Nielsen,  jonka  nuoruudenihanteeksi  ylempänä 
mainitsimme  työn  kotonaan  käytännöllisenä  maanvilje- 
lijänä, joutui  olemaan  niin  paljon  poissa  juuri  tästä  työstä, 
oli  kumminkin  pitkän  ja  rauhallisen  kehityksen  tulosta 
ja  hän  tuli  silti  edelleen  työskentelemään  juuri  käytän- 
nöllisen maanviljelyksen  palveluksessa  sekä  sen  hyväksi. 
Vastikään  26  vuotta  täyttäneenä  hänet  valittiin  kotiseu- 


231 


tunsa  maamiesseuran  esimieheksi.  Tämän  vuoksi  hän 
sittemmin  joutui  ottamaan  osaa  maamiesseurojen  keskus- 
liiton töihin.  Tahtoen,  jopa  tahtomattaankin  hän  näin 
myöhemmällä  joutui  suorittamaan  monta  tehtävää  maan- 
viljelyksen hyväksi,  nimenomaan  semmoisia,  jotka  oli- 
vat yhteistyöllä  suoritettavat.  Se,  joka  hänen  laillaan 
oli  niin  elävästi  kiintynyt  yksityiseen  maanviljelykseen, 
ei  luonnollisesti  saattanut  kieltää  avustustaan,  kun  oli  yh- 
teisiä tehtäviä  ratkaistava.  Järkkymätön  luonnonlaki 
vaatii  nykyaikana  useimmilla  aloilla,  että  yksityisten  on 
uhrauduttava  yhteiseksi  hyväksi. 

Juuri  Nielsen  jo  aikaisin  huomautti  siitä  suuresta  yh- 
teistyöstä, johon  olisi  kasviviljelyksen  hyväksi  ryhdyt- 
tävä, työstä,  johon  kuului  m.  m.  rikkaruohojen  hävittä- 
minen, kenttäkokeitten  ja  kasviviljelysnäyttelyjen  toimeen- 
pano y.  m.  s.  Katsoen  siihen  suureen  vaikutukseen,  mikä 
hänellä  oli  niin  valiokuntatyössä  kuin  keskusteluissa  johta- 
vista periaatteista  valtion  ja  maanviljelysseurojen  toimeen- 
panemien kasviviljelyskokeitten  voimakkaan  levittämisen 
hyväksi,  oli  senvuoksi  luonnollista,  että  hänet  valittiin 
maanviljelysseurojen  yhteiseksi  edustajaksi  asiasta  huo- 
lehtimaan asetettuun  3-miehiseen  valiokuntaan.  Tästä 
valiokunnasta  hän  erosi  vasta  viime  vuonna,  toisten  suur- 
ten tehtävien  vaatiessa  hänen  uhraamaan  enemmän 
aikaa  niiden  hyväksi. 

Huomattavimpia  töitä,  minkä  And.  Nielsen  yhdessä 
muitten  maanviljelyksen  edistymiseksi  työskentelevien 
„esitaistelijain“  kanssa  on  suorittanut  ja  mikä  työ  vielä 
ehkä  olisi  loppusaavutustaan  vailla,  ellei  sen  suoritta- 

jiksi  olisi  saatu  miehiä,  joilla  on  Nielsenille  ominainen 
tarmo,  suuri  työkyky  ja  sitkeä  kestävyys,  on  tanskalai- 
sen voin  varustaminen  tuolla  tunnetulla  „Lurmerkillä“, 
joka  ostajille  takaa,  että  sisällys  todella  on  tanskalaista 
voita  ja  jonka  käyttäminen  myöhemmin  on  säädetty  pa- 
kolliseksi. 

Asianlaita  oli  nimittäin  niin,  että  tanskalainen  voi  laa- 
dultaan oli  huomattavasti  parempaa  kuin  useitten  muit- 
ten voitavievien  maitten  voi  ja  saatiin  sillä  juuri  siitä 
syystä  ulkomaiden  markkinoilla  korkeampi  hinta.  Sel- 
vää oli,  että  tätä  asiaintilaa  ryhtyivät  hyväkseen  käyttä- 
mään ovelat  liikemiehet,  joille  omat  yksityisedut  olivat 
maan  yleisiä  etuja  tärkeämmät.  Nämä  keinottelijat  tuot- 
tivat maahan  suuret  määrät  laadultaan  huonompaa  voita 
Venäjältä,  Suomesta  ja  Ruotsista,  viedäkseen  sen  jäl- 
leen maasta,  mutta  nyt  tanskalaisena  voina  ja  ansai- 
takseen siten  itselleen  sievoisen  voiton.  Mentiinpä  tässä 
kohdin  niinkin  pitkälle,  että  ainakin  n.  Ruotsista  vie- 
dystä voista  käväsi  Köpenhaminassa  nimenmuutolla. 
Noin  20  o/o  Tanskasta  ulkomaille  viedystä  voista  oli  vie- 
rasta alkuperää. 

Luonnollisena  seurauksena  edellämainitusta  oli,  että 
Tanskan  maine  hienon  voin  valmistusmaana  alkoi 
laskea  ja  hinnat  senmukaisesti  halveta.  Tämä  tanska- 
laisille maanviljelijöille  epäedullinen  tila  herätti  näissä 
luonnollisesti  suurta  huolta  ja  sai  heidät  keksi- 
mään keinoja  parannuksen  aikaansaamiseksi.  Kun 
tätä  kysymystä  käsiteltiin  Odensen  kaupungissa  v.  1888 
pidetyssä  kokouksessa,  esitti  valtioneuvos  Hofmann-Bang 

ajatuksen  erikoisen  kansallismerkin  aikaansaamisesta  tans- 
kalaiselle voille,  minkä  merkin  tulisi  taata,  että  voi  to- 
della oli  tanskalaista.  Tämä  ajatus  sai  alunpitäen  osak- 
seen suurta  kannatusta,  mutta  samalla  sitä  voimakkaasti 
vastustettiin,  lähinnä  kyllä  kauppiaiden  puolelta,  mutta 
semmoistenkin  miesten  taholta,  jolta  tätä  kaikkein  vä- 
himmin olisi  odottanut.  Vasta  3 vuotta  myöhemmin  oli 
saatu  mielipide  asian  hyväksi  siinä  määrin  kääntymään, 
että  „folketingissä“  (kansan  eduskunnan  toisessa  kama- 
rissa) voitiin  tehdä  ehdotus  erikoisen,  valtion  valvonnan 
alaisen  kansallismerkin  aikaansaamisesta  tanskalaiselle 
voille.  Ehdotus  ei  kumminkaan  saanut  eduskunnassa 
osakseen  riittävää  kannatusta. 

V.  1896  Nielsen  jälleen  herätti  kysymyksen  vireille 
eräässä  ^Tanskan  kuninkaallisen  maanviljelysseuran" 
johtokunnan  kokouksessa  — hän  näet  kuului  jäsenenä 
sanottuun  johtokuntaan  — ja  vaikka  seuran  esimies, 
kapteeni  J.  C.  la  Cour,  kiivaasti  vastusti  tehtyä  ehdo- 
tusta, asetettiin  kumminkin  valiokunta  kysymystä  käsit- 
telemään. Mutta  kuluipa  vielä  pitkä  aika,  ennenkuin 
asiasta  tuli  tosi;  sen  hyväksi  tehty  sitkeä  työ  kohtasi 
yhtä  sitkeätä  vastarintaa.  Kumminkin  onnistuttiin  vä- 
häistä myöhemmin  saada  kaikki  tanskalaiset  meijerit 
perustamaan  n.  s.  voimerkkiyhdistyksen,  jonka  puheen- 
johtajaksi Nielsen  valittiin.  Päätettiin  merkitä  kaikkien 
meijerien  koko  tuotanto  puheenaolleella  merkillä,  joka 
rekisteröitiin  sekä  Englannissa  että  Saksassa.  Pakolli- 
seksi tuli  merkin  käyttö  vasta  v.  1906,  jolloin  se  myös 
tuli  valtion  valvonnan  alaiseksi. 

Että  tämän  kirjoittaja  niin  tarkkaan  on  tehnyt  selkoa 
Nielsenin  toiminnasta  edellämainitun  voimerkin  aikaan- 
saamiseksi, johtuu  siitä,  että  tällä  toimenpiteellä  on  ol- 
lut tavattoman  suuri  merkitys  Tanskan  maanviljelykselle, 
jonka  tulopuoli  sanotun  toimenpiteen  kautta  varmaan 
on  noussut  useilla  miljoonilla  kruunuilla  vuosittain.  Huo- 
mattiin nimittäin  hintaeron  toisaalta  tanskalaisen,  toisaalta 
taas  ruotsalaisen,  suomalaisen  ja  venäläisen  voin  välillä 
tulevan  siitä  lähtien,  kun  edelläkerrottuun  toimenpitee- 
seen ryhdyttiin,  entistään  huomattavasti  suuremmaksi 
tanskalaisen  voin  hyväksi. 

Tanskan  esimerkkiä  tässä  kohdin  ovat  seuranneet 
Ruotsi,  jolla  on  oma  lain  suojaama  voimerkkinsä,  sekä 
Irlanti,  joka  on  ottanut  käytäntöön  muinaisirlantilaisen 
voimerkin.^)  — Samalla  on  näiden  maiden  ollut  pakko 
parantaa  voinsa  laatua,  toimenpide,  josta  asianomaisille 
maille  on  ollut  suurempi  hyöty  kuin  siitä,  että  ovat  us- 
koneet voinsa  kauppaamisen  vähemmin  tunnontarkoille 
välittäjille,  jotka  myivät  sen  vieraalla  nimellä,  mikä  oli 
hankittu  mutkikkaaseen  kauppayhteyteen  turvautu- 
malla. 

Toimiessaan  maanviljelysseurojen  palveluksessa  Niel- 
sen sai  syntymään  erikoisen  n.  s.  tilivaliokunnan,  jonka 
puheenjohtajana  hän  niinikään  oli  pitkät  ajat. 

Mutta  ansiokkainta  on  kumminkin  ollut  And.  Niel- 
senin osuustoiminta-alalla  ja  sen  hyväksi  suorittama  työ. 
Paitsi  edellämainitun  Tanskan  meijerien  voimerkkiyh- 

Suomellakin  on  oma  voilaatumerkkinsä  lokakuusta  v.  1913 
alkaen.  Suom.  huom. 

distyksen  perustajana  hän  on  ollut  alotteenottajia  seu- 
raavien  järjestöjen  aikaansaamiseksi,  nimittäin: 

Tanskan  meijerien  osto-osuuskunta'  ja  konetehdas, 
Jyllannin  osuustoiminnallinen  väkirehukeskusliike, 
Tanskan  osuustoiminnallinen  apulantakeskusliike, 
Tanskan  meijeriyhdistysten  keskusliitto, 

Tanskan  osuuspankki,  Tanskan  osuussementtitehdas. 
Lisäksi  Nielsen  on  jo  ennenmainitun  Osuustoiminta- 
valiokunnan  perustajia  sekä  sanotun  valiokunnan  puheen- 
johtaja; niinikään  hän  oli  mukana  perustamassa  „Osuus- 
toimintalehteä"  („Andelsbladet"),  jonka  vastaava  toimit- 
taja hän  on. 

Nielsenin  ensimmäinen  varsinainen  osanotto  suur- 
merkitykselliseen  osuustoimintatyöhön  tapahtui  silloin, 
kun  hän  ryhtyi  toimiin  Jyllannin  osuustoiminnallisen  väki- 
rehukeskusliikkeen  perustamiseksi.  Jyllannin  vilja- ja  rehu- 
tukkukauppiaat  olivat  nimittäin  aikeessa  yhtyä  renkaaksi; 
kilpailu  heidän  kesken  oli  poistettava,  jotta  he  itse  pää- 
sisivät määräämään  hinnat.  Nielsen  silloin  päätti  ryhtyä 
toteuttamaan  sitä  jo  aikaisemmin  lausuttua  ajatusta,  että 
maanviljelijäin  olisi  otettava  omiin  käsiinsä  vilja-  ja  rehu- 
aineitten  maahantuonti  aivan  samoinkuin  oli  laita  toisiin 
tarvikeaineisiin  nähden.  Nielsenin  onnistuikin  saada  tämä 
tuuma  toteutumaan  v.  1898  ja  renkaan  perustamisyri- 
tys  kävi  siten  mahdottomaksi.  Päinvastoin  täytyi  yksi- 
tyisten vilja-  ja  rehutavarain  kauppiasten,  voidakseen 
pysyä  mukana  kilpailussa,  tyytyä  entistä  melkoista  pie- 
nempään voittoon.  Selvää  on,  että  Nielsen  tämänkin 
toimenpiteen  toteuttamisella  on  säästänyt  Tanskan  maan- 


236 


viljelijöiltä  monen  miljoonan  kruunun  vuotuisen  lisä- 
menon. Perustetulla  uudella  liikkeellä  oii‘r.^ioniaita  suu- 
ria vaikeuksia  voitettavanaan.  Ensinnäkin  oli  selvää, 
että  koko  sen  olemassaolo  riippui  siitä,  onnistuttai- 
siinko  liikkeen  johtajaksi  saamaan  kaikinpuolin  kun- 
nollinen ja  tarmokas,  alansa  tunteva  ja  lisäksi  luotettava 
henkilö.  Ymmärrettiinpä  johtokunnassa  sekin,  että  sa- 
notunlaisen henkilön  tuli  työstään  saada  suurempi  palk- 
kio kuin  mitä  silloin  tavallisesti  maksettiin  osuuskun- 
nallisten  järjestöjen  liikkeenhoitajille,  sillä  sellaisilla  omi- 
naisuuksilla varustettu  mies,  jota  tähän  toimeen  katsottiin 
tarvittavan,  voi  yksityisenä  liikemiehenä  ansaita  aika 
paljon.  Nielsenillä  olikin  onni  keksiä  mies,  joka  näytti 
olevan  täysin  tehtävänsä  tasalla  ja  joka  sai  liikkeen  maksa- 
maan hänen  ammattimiehenä  vaatimansa  palkan,  joka  sil- 
loin ja  varsinkin,  katsoen  liikkeen  vähäpätöiseen  alkuun/ 
varmaan  suuruutensa  puolesta  oli  yllätyksenä  monille 
niistä  pikkuviljelijöistä,  jotka  olivat  liikkeen  jäseniksi 
liittyneet.  Tämä  liike,  jolla  perustamisvuonnaan,  siis  v. 
1898,  oli  noin  miljoonaan  kruunuun  nouseva  liikevaihto, 
myi  V.  1914  viljaa  ja  rehutavaroita  yksinomaan  jäsenil- 
leen runsaan*  45  miljoonan  kruunun  arvosta.  JLisäksi 
se  välitti  suuria  rehutavaramääriä  varsinaisen  jäsenpii- 
rinsä  ulkopuolella  oleville  kuluttajille. 

Toisekseen  tuotti  vaikeuksia  tarpeellisen  liikepää- 
oman  hankkiminen.  Pankeilla  näytti  olevan  erikoisena 
tehtävänään  suojella  suurkaupan  ja  suurteollisuuden  etuja 
sekä  siten  vastustaa  sellaisten  osuusliikkeitten  toimintaa, 
joista  koitui  yksityiskaupan  ja  teollisuuden  kilpailijoita. 

Liikkeen  ensi  vuosina  täytyikin  johtokunnan,  hallinto- 
uviuvoston  ja  toimitusjohtajan  mennä  mieskohtaiseen  ja 
kaikkiyhteiseen  takuuseen  pankeille  jokaisesta  niiltä 
lainaksi  saadusta  rahaerästä. 

Jyllannin  väkirehuosuuskunnan  suuri  merkitys  koko 
maan  taloudelle  ilmeni  m.  m.  erikoisesti  maailmanso- 
dan syttyessä,  kun  rehutavaroiden  maahantuonti  näytti 
kokonaan  lakkaavan.  Mainitun  liikkeen  myötävaikutuk- 
sella onnistui  kumminkin  Osuustoimintavaliokunnan  ja 
varsinkin  sen  puheenjohtajan  Nielsenin,  joka  on  kum- 
mankin järjestön  esimiehenä,  valtion  maatalouskonsu- 
lentin,  valtioneuvos  Rud.  Schoun  avulla,  joka  oli  tuu- 
man keksijä,  ja  toht.  Federspielin  myötävaikutuksella 
saada  tuonti  Englannista  jälleen  sallituksi.  Englannin 
hallitus  antoi  näet  luvan  viedä  Tanskaan  suuret  määrät 
väkirehuja,  pannen  kumminkin  ehdoksi  sen,  että  niitten 
vastaanottajana  tuli  olla  joku  osuuskunta.  Tämä  kaikki 
tapahtui  sen  suunnitelman  mukaan,  jonka  puheenaoleva 
keskusliike  mainittujen  herrojen  avustamana  laati  ja 
maanviljelysministeriö  hyväksyi  ja  jota  noudattamalla 
kaikki  tanskalaiset  rnaamiehet  pääsivät  tästä  maahan- 
tuonnista osallisiksi,  ne  kun  kaikki  ovat  jäseniä  jossain 
Osuustoimintavaliokuntaan  liittyneessä  osuuskunnassa. 
Pianpa  seurasi  kauppiaskuntakin  tätä  esimerkkiä. 

Tanskan  osuustoiminnallisen  apulantakeskusliikkeen 
perustaminen  v.  1901  vähensi  suuressa  määrin  «Yhdis- 
tyneiden tanskalaisten  apulantaliikkeiden"  valtaa  mää- 
rätä tanskalaisten  maanviljelijäin  lannoitusaipeista  mak- 
settavat hinnat.  Kun  maanviljelijät  eivät  kummin- 

kaan  vielä  ole  tähän  keskusliikkeeseen  jäseniksi  liit- 
tyneet ja  siten  kyllin  tukeneet  sen  toimintaa,  ei  se  ole 
tähän  mennessä  riittävästi  kyennyt  tuottamaan  Tanskan 
maanviljelykselle  sitä  hyötyä,  minkä  se  voi  silloin,  kun 
kaikki  tanskalaiset  maanviljelijät  oman  etunsa  vuoksi 
liittyvät  siihen  jäseniksi,  kuten  kerran  arvelemme  tapah- 
tuvan.. 

»Tanskan  osuustoiminnallisen  sementtitehtaan"  ai- 
kaansaaminen sai  heti  sementin  hinnan  alenemaan  noin 
40  <^/o:illa;  siitä  huolimatta  kannatti  sementinvalmistus 
mainiosti.  Kuinka  suuren  säästön  tämän  tehtaan  pe- 
rustaminen tuotti  sementinkäyttäjille,  kun  se  teki  se- 
menttirenkaalle  mahdottomaksi  vastedes  määrätä  hin- 
nat, on  rengas  itse  todennut,  laskiessaan  3-vuotisen  an- 
sionsa 6 72milj.  kruunua  pienemmäksi  kuin  ennen. 

Luonnollisesti  on  Nielsen  — toisinaan  vasten  tahto- 
aankin  — valittu  niiden  osuustoiminnallisten  järjestöjen 
esimieheksi,  jotka  ovat  syntyneet  joko ‘hänen  alottees- 
taan  tai  hänen  tehokkaalla  myötävaikutuksellaan. 

Itsestään  on  selvää,  että  Nielsen  on  suurenmoisella 
ja  tarmokkaalla  toiminnallaan  nimenomaan  tanskalaisen 
maanviljelijäluokan  hyväksi  hankkinut  itselleen  monta 
ystävää  ja  ihailijaa,  mutta  yhtä  selvää  niinikään  on,  että 
hän  tällä  toiminnallaan  on  saanut  monta  vihamiestä, 
jopa  katkeraa  verivihollistakin.  Tässä  suhteessa  hänen 
kohtalonsa  on  ollut  samanlainen  kuin  kaikkien  niitten, 
jotka  ovat  tehneet  tavallista  hyödyllisempää  yhteiskun- 
nallista työtä.  Niitä,  jotka  käyttävät  kykynsä  ja  voi- 

mansa  saadakseen  aikaan  suurtöitä  yksinomaan  hank- 
kiakseen itselleen  siitä  etua,  ihaillaan  useinkin  paljon 
enemmän  ja  he  saavat  osakseen  runsaammin  kiitosta 
sekä  kunniaa  kuin  sellaiset  henkilöt,  jotka  uhraavat 
työnsä  yhteiskunnan  ja  etenkin  sen  vähäväkisten  hy- 
väksi. Paljon  useammin  sanotaan  jälkimäisten  työn 
olevan  lähtöisin*  alhaisista  vaikuttimista  kuin  edellisten. 
On  näet  olemassa  ihmisiä,  jotka  eivät  mitenkään  usko 
voitavan  tehdä  epäitsekästäkin  työtä,  vaan  ovat  vakuu- 
tettuja siitä,  että  tekojen  vaikuttimina  ehdottomasti  täy- 
tyy olla  joko  liehakoimishalu,  kunnianhimo  tai  vallan- 
tavottelu.  Nielsenilläkin  on  vastustajia,  joitten  mielestä 
hänen  työnsä  on  lähtöisin  näin  alhaisista  vaikuttimista. 
Mutta  onpa  hänellä  useita  vihamiehiä  sellaistenkin  hen- 
kilöiden joukossa,  jotka  eivät  katso  hänen  työtään  maini- 
tunlaisista vaikuttimista  aiheutuneeksi,  mutta  jotka  tun- 
tevat vastenmielisyyttä  häntä  kohtaan,  joutuessaan  työssä 
törmäämään  vastakkain  hänen  kanssaan.  Satuin  joku 
aika  sitten  erään  tämmöisen  vihamiehen  matkakumppa- 
niksi. Hän  puhui  suunnilleen  tähän  tapaan:  „And.  Niel- 
sen ei  kuulu  ystäviini;  siitä  huolimatta  kumarran  sy- 
vään ja  paljastan  pääni  kunnioituksesta  hänen  pystyväi- 
syyttään  ja  erinomaisia  lahjojaan  sekä  kykyään  kohtaan, 
jotka  ovat  eittämättömän  suuret.  Mutta  hän  on  häikäi- 
lemätön ja  kohtelee  senmukaisesti  niitä,  jotka  joutuvat 
vastustamaan  häntä  ja  hänen  suunnitelmainsa  toteutta- 
mista. Jos  on  jokin  asia,  jonka  hän  tahtoo  toteutumaan, 
on  se  vietävä  perille  ja  kaikki  esteet  sen  tieltä  ovat  rai- 
vattavat pois;,  ja  tällä  hän  lonkkaa  monia  ihmisiä". 

On  varmasti  usein  — melkeinpä  säännöllisestikin  — 
laita  niin,  että  ihmisen  vahvin  puoli  on  myös  hänen 
heikoin  kohtansa,  eikä  Nielsenkään  tee  poikkeusta  tästä 
säännöstä.  Ihmisethän  eivät  ole  enkeleitä,  vaan  on 
heillä  omat  vikansa  ja  heikkoutensa.  Tällaisesta  heik- 
koudesta Nielsenissä  ei  allekirjoittaneella  kumminkaan 
ole  per  sanallista  kokemusta. 

Olen  kuullut  Nielsenin  lausuvan  itsestään  suunnilleen 
seuraavasti:  „Tiedän  varsin  hyvin,  että  on  ihmisiä,  jotka 
pitävät  työni  ja  tekojeni  vaikuttimena  kunnian  ja  pal- 
kan tavottelua,  mutta  kuinka  uskaltaa  joku  väittää  tie- 
tävänsä ja  tuntevansa  toisen  ihmisen  sisimmät,  salai- 
simmat ajatukset.  Erehdytään,  kun  luullaan,  että  samat 
ajatukset,  jotka  ovat  vallalla  omassa  sydämessä,  vallit- 
sevat toistenkin  sydämiä,  niin,  kukapa  edes  tuntee  kun- 
nolla omaakaan  sydäntään!  Tiedämmekö  itsekään,  mikä 
todella  on  tekojemme  vaikuttimena?  En  ainakaan  us- 
kalla sitä  itsestäni  sanoa,  tiedän  vain,  että  se  on  voima, 
jota  en  voi  vastustaa^'. 

Niin,  asianlaita  on  kai  näin;  meitä  vallitsee  voima, 
joka  on  omaamme  väkevämpi,  mahti,  jonka  aseita  me 
vain  olemme  ja  jolle  siis  todellisuudessa  tulee  kunnia 
siitä,  mitä  se  antaa  aseilleen  voimia  sekä  kykyä  saada 
maailmassa  aikaan. 

Olen  muuten  huomannut  olevan  jonkunverran  perää 
puheessa  Nielsenin  häikäilemättömyydestä;  kerronpa 
siitä  esimerkin.  Tämä  ei  kumminkaan  vahvista  sen 
väitteen  paikkansapitäväisyyttä,  että  oma  etu  on  Nielse- 
nin työn  kannustimena.  Päinvastoin  se  vain  osoittaa. 

miten  vähän  hänelle  merkitsee  oma  taloudellinen  etu, 
kun  yhteiset  edut  ovat  kysymyksessä. 

Kun  eräältä  toiselta  taholta  tehty  yritys  osuustoi- 
minnallisen sementtitehtaan  perustamista  varten  sen  ren- 
kaan kukistamiseksi,  joka  niin  suuressa  määrin  oli  ko- 
rottanut sementin  hintoja,  aikoinaan  täytyi  jättää  tois- 
taiseksi toteuttamatta,  sai  Nielsen  sementinkäyttäjien  ta- 
holta yhä  uudistuneita  kehoituksia  ottaa  asia  omakseen 
ja  koettaa  saada  se  toteutetuksi.  Oli  näet  jo  riittävästi 
kokemusta  siitä,  että  kun  Nielsen  ryhtyi  jotakin  asiaa 
ajamaan,  hän  sen  myös  vei  perille.  Hän  ottikin,  jos 
kohta  suuresti  epäillen,  tämän  yleh  vaikean  tehtävän  vas- 
taan ja  toteuttikin  sen,  kuten  tiedetään,  huolimatta  niistä 
suunnattoman  suurista  vaikeuksista,  jotka  kasautuivat 
sen  tielle.'  Pahimman  vaikeuden  tuotti  sen  suuren  pää- 
oman saanti,  joka  tarvittiin  yrityksen  toteuttamiseksi; 
siihen  näet  vaadittiin  noin  1 V2  milj.  kruunua.  Ole- 
tettiin, että  suuret  yksityispankit  tahtoisivat  rahallisesti 
kannattaa  yritystä  varmoja  vakuuksia  vastaan.  Tämä 
toive  kumminkin  petti.  Pankit  antoivat  kieltävän  vas- 
tauksen, vaikka  Nielsen  yhdessä  hallintoneuvoston  pu- 
heenjohtajan kanssa  sitoutui  omavelkaiseen  takaukseen 
koko  omaisuudellaan.  Vain  yksi  ainoa  pankki  oli  tai- 
puvainen antamaan  tarvittavan  pääoman  käytettäväksi, 
mutta  sekin  teki  tarjouksensa  sillä  nimenomaisella  eh- 
dolla, että  osuuskunta  suostui  jakamaan  mahdollisen 
ylijäämän  — ei  käyttäjäjäsenilleen^  vaan  pääomanania- 
jille  näiden  yritykseen  paneman  pääoman  suuruuden 
mukaan.  Lisättäköön  kumminkin,  että  muuan  pankki 

myönsi  puheenalaiselle  tehtaalle  pienen  kiinnityslainan, 
mutta  vain  rajoitetuksi  ajaksi.  Kokonaisen  vuoden  kes- 
täneiden ponnistelujen  perästä  tarvittavan  pääoman  ko- 
koonsaamiseksi  olivat  hyvät  neuvot  tarpeen,  jos  mieli 
saada  yritys  toteutumaan.  Nielsen  keksikin  keinon. 
Sen  jälkeen  kun  edellämainitun  Jyllannin  osuustoimin- 
nallisen väkirehukeskusliikkeen  vuosikokous  oli  myön- 
tänyt sementtitehtaalle  200,000  kruunun  suuruisen  lai- 
nan, hän  kehoitti  sementinkäyttäjiä  ja  osuuskauppoja  it- 
seänsä antamaan  tehtaalle  käytettäväksi  tarvittavan  pää- 
oman ehdolla,  että  Nielsen  ja  hänen  kehoituksestaan 
kaikki  tehtaan  johtokunnan  jäsenet  sekä  sen  toimitus- 
johtaja sitoutuivat,  tehtaan  itsensä  tarjoaman  vakuuden 
lisäksi,  omasta  ja  perillistensä  puolesta  yritykseen  pan- 
nun, 400,000  kruunun  suuruisen  pääomavelan  takaajiksi. 
Kun  mainitut  takausmiehet  pystyivät  vastaamaan  paljon 
suuremmastakin  summasta,  saatiin  täten  kootuksi  tuo 
tarvittava  pääoma,  ilman  että  siitä  koitui  pienintäkään 
vaaraa  niille,  jotka  panivat  rahansa  tähän  yritykseen, 
josta  he  itse  pääsivät  nauttimaan  hyödyn,  kun  sen  si- 
jaan vastuu  jäi  kokonaan  niiden  hartioille,  jotka  suuren 
vaivan  ja  tavatonten  ponnistusten  perästä  olivat  saaneet 
toteutetuksi  tämän  yrityksen,  josta  eivät  saaneet  palk- 
kaa eikä  muutakaan  personallista  etua. 

Tässäkin  siis  Nielsen,  kuten  aikaisemmin  kerrotussa 
toisessa  tapauksessa,  pani  oman  taloudellisen  olemassa- 
olonsa vaaraan  vain  saadakseen  maalle  ja  kansalle  hyö- 
dyllisen yrityksen- toteutumaan. 

Luonnollisesti  on  niinikään  kerrottu,  että  syy,  miksi 

Nielsen  niin  innokkaasti  on  ajanut  osuuspankin 
tamista,  on  se,  että  hän  halusi  päästä  sen  suuripalk- 
kaiseksi johtajaksi.  Mutta  siitä  ei  ole  ollut,  sen  ymmär- 
tävät kyllä  oikein  ajattelevat  ihmiset,  edes  puhettakaan. 
Selvänä  nimittäin  pidettiin,  että  pankinjohtajan  tuli  olla 
pankkimies,  pankkitoimintaan  erikoisesti  perehtynyt  ja 
siinä  kehittynyt  mies,  joka  asiantuntemukseen  ja  tar- 
mokkuuteen y.  m.  s.  ominaisuuksiin  nähden  oli  täysin 
suurten  pankkien  johtajien  veroinen.  Kumminkin  sai 
pankin  johtokunta  ja  hallintoneuvosto  Nielsenin  otta- 
maan vastaan  toimen,  josta  hän  ensin  kieltäytyi,  nimit- 
täin neuvotelevan  ja  päivittäin  pankin  toimintaa  tarkas- 
tavan johtajan  toimen.  Mutta  kun  hänelle  siitä  tahdot- 
tiin antaa  sopiva  palkkio,  hän  sanoi:  „Lupaudun  tähän 

toimeen  vain  toistaiseksi,  enkä  huoli  mistään  palkkiosta 
niin  kauan  kuin  osuuspankilla  ei  ole  varaa  sellaista  mak- 
saa, ja  sitä  ei  sillä  vielä  ole". 

Sisäministerin  suostumuksella  valitsevat  seuraavat 
järjestöt,  nimittäin:  Kuninkaallinen  tanskalainen  maan- 

viljelysseura, Tanskan  maanviljelysseurojen  Keskusliitto,. 
Osuustoimintavaliokunta  ja  Tanskan  pikkuviljelijäin  liitto, 
8-jäsenisen  Maanviljelysneuvoston,  jonka  tulee  edustaa 
Tanskan  maanviljelijöitä  niissä  neuvotteluissa  ministeriön 
kanssa,  joissa  pohditaan  asioita  ja  kysymyksiä,  joilla  on 
merkitystä  maalaisoloissa  tai  jotka  muodossa  tai  toisessa 
kosketelevat  maanviljelijäin  tai  yleensä  maalaisväestön 
etuja.  Nielsen  valittiin  yhdeksi  näistä  kahdeksasta  jä- 
senestä ja  hänen  täytyi,  jyrkästä  kieltäytymisestään  huoli- 


244 


matta,  joka  taas  aiheutui  siitä,  että  hänellä  monien  muit- 
ten tointensa  vuoksi  on  käytettävissään  perin  vähän  ai- 
kaa, ottaa  siinä  vastaan  puheenjohtajan  toimi,  syystä  että 
kaikki  olivat  yksimielisiä  siitä,  että  juuri  hän  oli  siihen 
kaikkein  sopivin. 

Nielsen  on  vielä  verrattain  nuori  mies  — voipa  hä- 
nellä vielä  olla  kokonainen  ihmisikä  elettävänään  — enkä 
lainkaan  epäile,  että  hän  vielä  tulee  tekemään  paljon  suu- 
riarvoista  työtä  isänmaansa  hyväksi,  työtä,  joka  ansaitsee 
sijan  historiassa.  Syystä  voidaankin  sentähden  sanoa, 
kuten  on  tehnytkin  moni  niistä  henkilöistä,  joiden  puo- 
leen olen  kääntynyt  saadakseni  tätä  kirjoitusta  varten 
tietoja  Nielsenin  toiminnasta,  että  on  liian  aikaista  vielä 
kirjoittaa  hänen  elämäkertaansa.  Kun  minä  siitä  huoli- 
matta jo  nyt  julkaisen  nämä  muistiinpanot  siitä  puolesta 
And.  Nielsenin  toimintaa,  jolla  on  ollut  ja  on  yleisempi 
merkitys,  on  minua  tähän  ikäänkuin  pakottanut  se  seikka, 
että  olen  jo  vanha  mies,  joka,  kun  And.  Nielsenin  elä- 
mäntyö kerran  päättyy  — toivottavasti  vasta  pitkän  ja 
toimintarikkaan  elämän  perästä  — jo  kauan  sitten  olen 
maannut  nurmen  alla,  ja  epäilen,  tokko  on  olemassa 
montakaan  muuta  henkilöä,  jolla  on  ollut,  kuten  minulla, 
tilaisuutta  kautta  vuosien  kestäneen  ja  — lisäänpä  har- 
taasta halusta:  minulle  erittäin  mieluisen  — yhteistyön 
kautta  Nielsenin  kera  seurata  hänen  toimintaansa.  Edellä- 
kerrotut  tiedot  ovat  siis  vain  se  lisä,  minkä  minä  voin 
antaa  Nielsenin  elämäntyön  kuvaamiseen.  Toivon,  että 
toiset  kädet  kuin  minun  saavat  siihen  liittää  kauniin  jat- 
kon ja  kertoa  sen  lopullisen  päättymisen. 

Nielsen  ja  minä  emme  ole,  kuten  moni  ehkä  olisi 
taipuvainen  luulemaan,  niin  yhdenlaisia  kuin  ^vaunupari". 
Päinvastoin  on  välillämme  suuriakin  eroavaisuuksia  ei 
vain  luonteeseen,  kykyihin  ja  taipumuksiin  nähden;  meillä 
on  myös  erilainen  katsantotapa  useissa  eri  asioissa. 
Mutta  siinä  kohdin  olemme  kumminkin  yksimieliset,  että 
maassamme  on  yhteiskunnallisessa  suhteessa  vielä  monta 
korjattavaa  kohtaa,  että  käsitämme  osuustoiminnan  ole- 
van useissa  suhteissa  mahtavan  keinon  parannuksen 
aikaansaamiseksi  moniin  näistä  epäkohdista  ja  että  mei- 
dän elämäntehtäväksemme  on  tullut  tehdä  mitä  voimme 
raivataksemme  tietä  sellaisten  tarpeellisten  uudistusten 
toimeenpanemiselle,  jotka  ovat  mahdolliset  toteuttaa  yh- 
teistoiminnan tietä. 

KAI  MÖLLER 


Kai  Möller. 

Kirjoittanut  Hannes  Gebhard, 

Ne  Suomen  osuustoimintamiehet  ja  -naiset,  jotka  kat- 
selevat tähän  kirjoitukseen  liitettyä  kuvaa,  ja  jotka 
olivat  mukana,  kun  Helsingissä  syksyllä  1909  vietimme 
Suomen  osuustoimintaliikkeen  10-vuotisjuhlaa,  tuntevat 
ehkä  kuvasta  sen  pitkän,  solakan,  hienonnäköisen  ulko- 
maalaisen vieraan,  joka  puhujalavalta  teki  selkoa  Nor- 
jan osuustoimintaliikkeestä.  Tätnä  hänen  käyntinsä  teki 
hänestä  mitä  lämpimimmän  Suomen  osuustoimintaliik- 
keen ihailijan  ja  samalla  myös  pysyväisen  Suomi-ystä- 
vän, joka  sen  jälkeen  on  osanotolla  seurannut  maamme 
monivaiheisia  kohtaloita.  Viimeksi  v.  1919  hän  eräässä 
Norjan  osuustoimintamiesten  juhlatilaisuudessa  piti  pu- 
heen, jossa  mitä  innostuneimmin  mielin  ylisti  Suomen 
osuustoimintaa.  Hän  oli  silloin  ja  on  yhä  edelleen 
Norjan  osuustoimintaliikkeen  huomattavimpia  johto- 
miehiä. 

Norjan  osuustoimintaliike  ei  ole  niin  yhtenäinen  kuin 
muutamissa  muissa  maissa,  vaan  ovat  sen  eri  haarat 
syntyneet  ja  kehittyneet  kukin  tahollaan  ja  ovat  nytkin 
hyvin  vähäisessä  yhteydessä  toistensa  kanssa.  Senvuoksi 
ei  Norjassa  ole  sellaista  koko  liikkeen  yhteistä  johtomiestä 

kuin  eräissä  maissa.  Kumminkin  voitaneen  pitää  Kai 
Mölleriä  sinä,  joka  monipuolisemmin  kuin  kukaan  muu 
on  vaikuttanut  maansa  osuustoimintaliikkeeseen  ja  jota 
sen  vuoksi  voidaan  pitää  sitä  edustavana. 

Kai  Möller  on  maanviljelijäsuvusta  ja  maanviljelijä 
itse.  Suku  on  tullut  Norjaan  aikanaan  Tanskasta  ja  se 
suuri  ja  ihana  herraskartano,  Thorsö,  jossa  hän  syntyi 
V.  1859,  on  käynyt  suvussa  perintönä  polvesta  polveen. 
Tosin  esi-isät  eivät  harrastaneet  maanviljelystä  sillä  ta- 
valla kuin  ammattimiesten  sitä  olisi  pitänyt  harrastaa. 
Sekä  iso-isä  että  isä  olivat  etupäässä  aatteitten  miehiä, 
jotka  keräsivät  kotiinsa  harvinaisen  rikkaan  kirjaston  ja 
melkoisen  määrän  taide-esineitä.  Isä  ja  lahjakas  äiti 
keräsivät  talon  ystävinä  vierailuille  suuren  määrän  Nor- 
jan silloista  henkistä  ylimystöä. 

Kartanon  hoito  tietysti  oli  niin  ja  näin. 

Tällaisessa  kodissa  kasvoi  talon  ainoa  perillinen.  Ja 
vaikka  hän  perikin  v.  1883  kotitalonsa,  joka  on  yksi 
Norjan  suurimpia  ja  kauneimpia,  on  kuitenkin  pidettävä 
parhaimpana  osana  hänen  perinnöstään  hänen  harvinai- 
sen jalo  luonteensa  ja  se  hieno  aatteellinen  sivistys, 
minkä  hän  kodissaan  sai.  Nämä  perinnönosat  ne  ovat 
tehneet  hänestä  sen  merkkimiehen  Norjan  maatalouden 
ja  etenkin  osuustoiminnan  alalla  miksi  hän  on  tullut  ja 
hankkineet  hänelle  sen  yleisen  tunnustuksen  ja  luotta- 
muksen, jota  hän  maassaan  nauttii. 

Ennenkuin  hän  otti  talonhoidon  käsiinsä  oli  hän  val- 
mistautunut maanviljelijänammattiin  läpikäymällä  ensin 
alemman  maanviljelyskoulun  ja  sitten  maanviljelyskor- 

keakoulun,  sen  jälkeen  harjoittanut  yliopisto-opintoja 
sekä  matkustanut  Tanskassa  ja  Englannissa  maataloutta 
oppimassa.  Täten  valmistautuneena  on  hän  työsken- 
nellyt tarmolla  saattaakseen  kotitalonsa  takapajulle  jää- 
neen maatalouden  ajanmukaiseen  hoitoon.  Mutta  vaikka 
hän  onkin  asiantuntemuksella,  uutteruudella  ja  velvolli- 
suudentunnolla hoitanut  talouttaan,  ei  taloudenhoito  eikä 
rahanansio  ole  voinut  tyydyttää  hänen  sieluaan.  Sen 
vuoksi  hän  jo  nuoresta  lähtien  otti  hartaasti  osaa  kun- 
nallisiin ja  maakunnallisiin  yhteispyrintöihin,  ollen  m.  m. 
lääninsä  maanviljelysseuran  puheenjohtajana  pitkät  ajat. 

Norjan  maatalousseurojen  keskusliitoksi  on  muodos- 
tunut jo  toista  sataa  vuotta  kunniakkaasti  toiminut, 
suurta  tunnustusta  nauttiva  seura,  nimeltä  Selskapet  for 
Norges  Vei.  Tämän  esimieheksi  valittiin  Kai  MöHer 
ensi  kerran  v.  1906  ja  on  hän  sen  jälkeen  jatkuvasti 
valittu  uudelleen.  Siinä  asemassa  hän  on  tänä  aikana 
ollut  mukana  johtamassa  Norjan  kaikkia  maanviljelys- 
teknillisiä  edistyspyrintöjä.  M.  m.  hän  siinä  asemassa 
oli  V.  1907  Kristianiassa  pidetyn  pohjoismaitten  maata- 
louskon gressin  esimiehenä,  niittäen  kaikkien  yksimieli- 
sen ihailun.  Sen  voin  todistaa,  koska  itse  olin  yhtenä 
suomalaisena  osanottajana  mukana. 

Maatalousseuran  puheenjohtajana  Kai  Möller  v.  1896 
joutui  myöskin  osuustoiminta-alalle,  joka  sen  jälkeen 
on  yhä  enemmän  tullut  hänen  pääharrastuksekseen  ja 
jolla  alalla  hän  johtomiehenä  on  saanut  huomattavan 
paljon  aikaan.  Mainittuna  vuonna  kokoontuivat  näet 
Etelä-Norjan  maatalousseurain  puheenjohtajat  perusta- 

maan  Norjan  ensimäisen  ja  suurimman  »Hankkijan", 
Landhusholdningsselskapernes  Faelleskjöp,  jonka  hal- 
lintoneuvoston jäseneksi  hän  tuli  heti  ja  sen  puheen- 
johtajaksi V.  1898,  jossa  asemassa  hän  edelleenkin  on. 
Tämä  liike,  joka  ei  ole  ainoa  Norjassa,  myi  maanvilje- 
lystarvikkeita  v.  1918  36  miljoonan  kruunun  edestä  ja 
se  omistaa  suuren  myllyn,  kaksi  konetehdasta  y.  m. 

V.  1910  perustettiin  Kai  Möllerin  alotteesta  edellä 
mainittuun  »Selskapet  for  Norges  Vel“-nimiseen  seu- 
raan erityinen  pysyvä  Samvirkeutvalg,  Osuustoiminta- 
valiokunta,  jonka  puheenjohtajana  hän  sen  jälkeen  on 
ollut.  Tämä  valiokunta  toimii  osittain  samoilla  aloilla 
ja  samaan  tapaan  kuin  Pellervo-Seura  meillä,  vaikka 
melkoista  vähemmillä  voimilla. 

Aiheen  tämän  valiokunnan  perustamiseen  sai  hän 
Suomesta,  jossa  hän  v.  1909  tutustui  Pellervo-Seuran 
toimintaan. 

V.  1913  perustettiin  Kristianiaan  suuri  Böndernes 
Hus  eli  Talonpoikain  talo  kaupungin  keskustaan,  jossa 
talossa  Faelleskjöpet,  Selskapet  for  Norges  Vei  ynnä 
monen  monet  muut  maatalousjärjestöt  ovat  saaneet 
yhteisen  suojan. 

Tämänkin  yrityksen  alkuunpanijoita  ja  johtajia  Kai 
Möller  on  ollut. 

V.  1918  perustettiin  Faelleskjöpetin  alotteesta  Bön- 
dernes Bank,  Talonpoikain  pankki-VL\vc\\x\^r\,  osuustoi- 
minnallisten yritysten  ja  maalaissäästöpankkien  yhteinen 
pankkilaitos.  Tämä  pankki,  jolla  on  oma  talo  Kristia- 
nian  pääkadun  varrella,  on  jo  kohonnut  sangen  huo- 

mättäväksi  rahalaitokseksi  Norjassa.  Tämänkin  yrityk- 
sen alkuunpanijoita  ja  sen  ensimäisenä  hallintoneuvos- 
ton puheenjohtajana  on  Kai  Möller  ja  on  hän  sille 
omistanut  sangen  paljon  aikaa,  huolta  ja  harrastusta. 

Aivan  äskettäin  (v.  1919)  perustettiin  Norjaan  n.  s. 
Samvirkecentralen,  Osuustoimintakeskus,  jonka  Faelle- 
skjöpet  ja  sen  eri  osissa  maata  toimivat  sisarkeskus- 
liikkeet  omistavat  ja  jonka  tarkoituksena  on  saada 
erillään  toimivat  maakunnalliset  keskusliikkeet  toimi- 
maan yhteisesti.  Sen  kautta  on  aikomus  esim.  ostaa 
yhteisesti  ulkomailta  apulantoja  ja  väkirehuja  kaikille 
maakunnallisille  keskusliikkeille.  Kun  tämän  kirjoittaja 
ihmetteli,  miten  Faelleskjöpet,  joka  yksin  on  yhtä  suuri 
kuin  kaikki  muut  yhteensä  ja  sen  vuoksi  varmasti  ky- 
kenevä tekemään  yhtä  edullisia  kauppoja  kuin  uusi 
keskus,  yhtyi  siihen,  sain  kuulla,  että  Faelleskjöpetin 
johtajat  todella  olivat  vastustaneet  yhtymistä,  mutta  että 
Kai  Möller  suurella  auktoriteetillaan  ajoi  asian  läpi  hal- 
lintoneuvostossa, koska  hän  piti  tämän  vahvimman  liik- 
keen velvollisuutena  antaa  tukea  etäämpänä  toimiville 
ja  heikommille  sisaryrityksille  sekä  koska  hän  katsoi 
sitä  maanviljelijäin  yhteistunnon  kehittämisen  kannalta 
suuriarvoiseksi. 

Tässä  näemme  siis  Kai  Möllerin  aatteellisen  katsanto- 
kannan suoranaisen  vaikutuksen  käytännöllisen  osuus- 
toimintaliikkeen muodostumiseen  Norjassa.  Kai  Möller 
ei  siis,  kuten  edellisestä  nähdään,  ole  ottanut  osaa  var- 
sinaisena työntekijänä  maansa  osuustoimintaliikkeeseen, 
vaan  hän  on  ollut  aatteellisena  johtajana  Norjan  maata- 

loudellisen  osuustoiminnan  tärkeimmillä  aloilla.  Ja  sii- 
hen hänen  persoonallisuutensa  on  ollut  erinomaisen 
sopiva.  Hän  on  täydellisesti  vapaa  kaikesta  omanvoi- 
tonpyynnöstä,  harvinaisen  luja  periaatteitten  mies  ja, 
harvinaisen  vaatimaton  omaan  persoonaansa  nähden 
(hän  esim.  ei  ole  koskaan  ottanut  vastaan  maansa  ritari- 
merkkejä).  Hänen  aatteellisuuteensa  liittyy  vielä  syvä 
uskonnollisuus,  ja  kaiken  tämän  ohella  on  hän  niin 
käytännällisesti  ja  harkitusti  ajatteleva  luonne,  että  hä- 
nen aatteellisuutensa  ei  ole  osuustoiminnan  alalla  kos- 
kaan johtanut  kypsymättömiin  tekoihin. 

Politiikkaa  Kai  Möller  seuraa  mitä  suurimmalla  harras- 
tuksella, ollen  vakaumuksesta  vasemmistolainen.  Vasem- 
mistolaisena esiintyminen  oli  1870- ja  1880-luvulla  paljoa 
pahempaa  silloisten  mahtavien  silmissä  kuin  sosialisteihin 
kuuluminen  nykyisessä  Norjassa.  Vasemmistolaisena 
on  Kai  Möller  erityisellä  harrastuksella  seurannut  Nor- 
jan itsenäisyysasiaa  ja  itsenäisen  Norjan  kohottamista 
eri  aloilla.  Mutta  maansa  kansaneduskuntatyöhön  hän 
ei  ole  pitkiin  aikoihin  tahtonut  ottaa  osaa,  yhtä  vähän 
kuin  hän  on  halunnut  astua  maansa  hallitukseen,  vaikka 
häntä  sinne  on  useitakin  kertoja  pyydetty.  Vapaan, 
useimmiten  palkattoman  yhteiskunnallisen  toiminnan 
ja  varsinkaan  osuustoiminnan  sen  sijaan  ei  ole  koskaan 
tarvinnut  pyytää  hänen  apuaan  turhaan. 

MARTIN  SUNDELL 


Martin  Sundell. 


Kirjoittanut  Ax,  Pählman. 


suustoiminnalla  on  Ruotsissa  vanhat  juuret.  Ensim- 


mäiset yritykset  yhteenliittymisen  aikaansaamiseksi 
kuluttajain  kesken  etujensa  valvomiseksi  ovat  haetta- 
vissa jo  1850-luvulta.  Lukemattomia  yrityksiä  on  sen 
jälkeen  tehty,  mutta  huonoilla  tuloksilla,  joskin  tietysti 
jotkut  yksityiset  osuuskunnat  ovat  voittaneet  vaikeudet 
ja  elävät  vieläkin.  Mutta  osuuskauppaliike  ei  Ruotsissa 
edellisellä  vuosisadalla  onnistunut  koskaan  pääsemään 
miksikään  kansanliikkeeksi.  Puuttui  yhdistävää  sidettä, 
yksityisten  osuuskuntien  keskeistä  keskusjärjestöä,  sekä 
johtavata  miestä  tälle.  Martin  Sundellin  osaksi  oli  suotu 
tulla  Ruotsin  osuustoiminnan  johtavaksi  sieluksi  sen 
murroskautena. 

Martin  Sundellin  merkityksen  ymmärtämiseksi  täytyy 
tietää  jotakin  Ruotsin  osuustoimintaliikkeen  tilasta  tähän 
aikaan,  ja  vasta,  tältä  pohjalta  hänen  osuutensa  Ruotsin 
osuustoimintaan  saa  oikean  valaistuksensa.  On  sen- 
vuoksi  tarpeen  lyhyesti  selvittää  tätä  tilaa  ja  esittää 
muutamia  numeroita.  Ruotsin  Osuustoimintaliitto  (Ko- 
operativa  Förbundet)  perustettiin  v.  1899  ja  liittyi  siihen 
silloin  30  pientä  osuuskauppaa,  joiden  jäsenluku  oli  yh- 

teensä  5,564.  Vuoteen  1904  mennessä,  jolloin  Martin 
Sundellin  osuus  työhön  alkoi,  oli  jäsenosuuskuntien  luku 
noussut  53:een  ja  niiden  jäsenmäärä  10,794:ään,  ja  kui- 
tenkin oli  Ruotsissa  vuoden  1903  lopussa  294  rekiste- 
röityä osuuskauppaa.  Vuotta  aikaisemmin  oli  eräs,  muo- 
dollisesti vapaana,  mutta  kuitenkin  Osuustoimintaliiton 
kanssa  yhteisymmärryksessä  toimiva  osuustukkukauppa 
mennyt  nurin  ja  tämä  tapahtuma  ei  luonnollisestikaan 
vaikuttanut  liiton  arvolle  eduksi.  Lisäksi  on  otettava 
huomioon,  että  silloiset  paikalliset  osuuskaupat  — eivät 
ainoastaan  liiton  ulkopuolella  olevat,  vaan  myöskin  sii- 
hen kuuluvat  — olivat  laadultaan  hyvin  alamittaisia. 
Niiden  säännöt  ja  järjestely  olivat  nykyaikaisten  käsit- 
teiden mukaan  kaiken  arvostelun  alapuolella,  eikä  osuus- 
kuntien hoitokaan  ollut  sen  täysipitoisempaa  kuin  sään- 
nötkään. Velkakauppa  kuului  päiväjärjestykseen.  Omien 
varojen  keräämisestä,  ei  ollut  puhettakaan.  Ylijäämän 
jakaminen  viimeiseen  penniin  oli  luonnollisesti  yleistä 
eikä  tahdottu  tietää  mitään  mistään  poistoista.  Luotta- 
mus osuustoimintaan  alkoi  hävitä. 

Sellainen  oli  asema,  kun  Sundell  alkoi  lyhyen,  vali- 
tettavasti vain  liian  lyhyen  toimintansa  Ruotsin  osuus- 
toimintaliikkeessä. 

Osuustoimintaliiton  kongressissa  oli  Sundell  Köpin- 
gin  osuuskaupan  edustajana,  jonka  hallitukseen  hän' 
kuului  sen  perustamisesta  lähtien.  Hänet  valittiin  silloin 
varajäseneksi  liiton  hallitukseen  ja  vuosi  sen  jälkeen 
hallituksen  varsinaiseksi  jäseneksi.  Tästä  lähtien  Sun- 
dellin nimi  mitä  läheisemmin  liittyy  liiton  toimintaan. 

Osuustoimintaliitolla  oli  juuri  silloin  merkityksellisiä 
tehtäviä  edessään.  Vuoden  1904  kongressi  oli  nimittäin 
päättänyt  ruveta  omassa  nimessään  harjoittamaan  tukku- 
kauppaliikettä  vähän  sitä  ennen  kukistuneen  osuustukku- 
kaupan  jälkeen,  ryhtyä  julkaisemaan  omaa  sanomaleh- 
teä sekä  myöskin  ottaa  palvelukseensa  sihteerin,  joka 
samalla  olisi  liiton  äänenkannattajan  toimittajana. 

Ensiksimainitulle  paikalle  tuli  liiton  monivuotinen  liike- 
toiminnan johtaja  H.  G.  V.  Dahl,  jonka  varovaisella, 
mutta  päämäärästään  selvillä  olevalla  johdolla  liiton 
tukkuliike  on  vähitellen'  kasvanut  merkitykselliseksi. 
Sihteerin  ja  toimittajan  paikka  tuli  Martin  Sundellin 
osalle.  Mitä  Sundelliin  tulee»  alkoi  hän  tavattomalla 
tarmolla  ja  johdonmukaisuudella  päämääristään  tietoisen 
taistelunsa  Ruotsin  osuustoiminnan  uudelleen  järjestä- 
miseksi. Aluksi  ryhdyttiin  kokoamaan  tilastoa  paikalli- 
sista osuuskunnista  ja  niiden  toiminnasta,  jotta  siten 
olisi  saatu  käsitys  osuuskuntien  rakenteessa  olevista 
puutteista  sekä  varma  lähtökohta  uudistustoimen- 
piteille.  Tämä  toimenpide  oli  osuuskunnille  uutuus  ja 
sen  hyötyä  ne  eivät  voineet  käsittää.  Kuitenkin  onnis- 
tuttiin vähitellen  saamaan  enemmän  tai  vähemmän  täy- 
delliset tiedot,  mitkä  sitten  muokattiin.  Sundell  alkoi 
myöskin  hyvin  voimaperäisen  suullisen  aatteenlevittä- 
mistyön  eikä  ollut  monta  sunnuntai-  tai  juhlapäivää 
vuodessa,  jona  hän  ei  ollut  esitelmämatkoilla  maaseu- 
dulla tai  kaupungeissa.  Tämä  puhalsi  uutta  elämää 
osuustoimintaharrastuksiin  ja  Sundellin  hehkuva  kauno- 
puheisuus pani  monet  vakavasti  ajattelemaan.  Liiton 

perustamassa  „Kooperatören“-Iehdessä  julkaisemissaan 
kirjoituksissa  hän  niinikään  terävästi  kävi  niiden  epä- 
kohtien kimppuun,  joita  oli  havaittavissa  paikallisten 
osuuskauppojen  hoidossa. 

Työ  kantoi  runsaita  hedelmiä.  Jo  vuodelta  1905 
liitto  sai  nähdä  jäsenlukunsa  lähipitäen  kaksinkertaistu- 
neena ja  paikallisten  jäsenosuuskauppojen  jäsenmäärä 
lisääntyi  18,455:een.  Myöskin  osuuskuntien  asema  osoitti 
voimakasta  sysäystä  parempaan  päin.  Tilastotiedot  vuo- 
delta 1903  osoittivat  omia  varoja  188,335  kruunua  ja 
3,083,378  kruunun  suuruisen  liikevaihdon.  Kaksi  vuotta 
senjälkeen  osoittivat  vastaavat  luvut  omia  varoja  olevan 
673,414  kruunua  ja  liikevaihdon  olleen  8,042,029  kruu- 
nua eli  noin  11,5  milj.  Suomen  markkaa.  Nämä  nume- 
rot jo  ovat  omansa  osoittamaan  Sundellin  työn  merki- 
tyksen. 

Liiton  kokoama  tilasto  tehtiin  myöskin  toisella  ja  erin- 
omaisen suurimerkityksellisellä  tavalla  hyötyätuottavaksi 
Ruotsin  osuustoiminnan  kehitykselle.  Sundellin  ehdo- 
tuksesta laadittiin  v.  1907  mallisäännöt  osuuskauppoja 
varten.  Nämä  säännöt  ovat  pääasiassa  Sundellin  työtä. 
V.  1908  pidetyssä  liiton  kogressissa  liittohallinto  sai  aje- 
tuksi läpi  päätöksen,  että  mallisääntöjen  käytäntöönotta- 
minen  oli  liiton  jäseneksi  pääsemisen  ehtona.  Tämä 
päätös  tosin  jossain  määrin  oli  esteenä  uusien  osuus- 
kauppojen rupeamiselle  liiton  jäseniksi,  mutta  sen  sijaan 
saatiin  ainakin  joitakin  takeita  osuuskaupan  terveestä 
kehityksestä.  Mallisääntöjä  onkin  sittemmin  pääpiirteis- 
sään seurattu  ja  vaikkakin  niitä  on  kolmasti  uudistettu. 

ovat  niiden  tärkeimmät  määräykset  vieläkin  pääasiassa 
entisellään.  Kun  nämä  määräykset  ovat  kuluneina  vuo- 
sina erinomaisen  tehokkaalla  tavalla  vaikuttaneet  Ruot- 
sin osuuskauppaliikkeen  kehitykseen,  lienee  paikallaan 
lyhyesti  tarkastaa  niiden  sisällystä. 

Ensimmäinen  kohta^  jonka  kimppuun  mallisäännöissä 
käytiin,  oli  velkakauppa,  mikä  siihen  aikaan  oli  erin- 
omaisen laajalle  levinnyt  Ruotsin  osuuskaupoissa.  Kä- 
teiskaupalla oli  Sundellissa  tavattoman  tarmokas  ja  lah- 
jakas puolustaja  ja  mallisääntöjen  määräysten  sekä  Sun- 
dellin, osaksi  „Kooperatören“-lehdessä,  osaksi  esitelmien 
kautta  harjoittaman  valistustyön  ja  personallisen  vaiku- 
tuksen johdosta  ryhtyivätkin  monet  osuuskaupat  epä- 
kohtaa poistamaan.  Tällaisen  toimenpiteen  antamat  hy- 
vät tulokset  saivat  yhä  useammat  osuuskaupat  seuraa- 
maan esimerkkiä. 

Sundell  läksi  edelleen  siitä  hyvin  terveestä  perus- 
ajatuksesta, että  osuuskunnan  jäsenten  piti  itsensä  antaa 
yritykselleen  riittävän  suuri  liikepääoma.  Sääntöihin 
otettiin  senvuoksi  määräyksiä  säännöllisten  siirtojen 
tekemisestä  eri  rahastoihin  sekä  riittävien  poistojen 
tekemisestä  osuuskaupan  varoista,  mutta  ennenkaikkea 
siitä,  että  jäsenten  keräämä  osuuspääoma  tulisi  olemaan 
oikeassa  suhteessa  osuuskunnan  pääoman  tarpeeseen. 
Osuusmaksun  pienimmäksi  määräksi  asetettiin  50  kruu- 
nua. Mitä  se  merkitsi,  on  helppo  ymmärtää,  kun  tie- 
tää, että  osuuskauppojen  säännöissä  oli  osuusmaksun 
määräksi  yleensä  määrätty  5 tai  korkeintaan  10  kruu- 
nua. Osuuskunnat,  joissa  osuusmaksu  nousi  yli  tämän 

määrän,  olivat  helposti  lasketut.  Mallisääntöjen  mää- 
räysten toteuttamisesta  syntyikin  monissa  osuuskunnissa 
kova  riita,  mikä  onkin  helppo  ymmärtää,  kun  ottaa 
huomioon  sen  yleisen  epäluulon,  mikä  oli  vallalla  osuus- 
toimintaa vastaan.  Tosin  ei  puheenaoleva  määräys  aivan 
suoranaisesti  vaikuttanut  pääoman  kasvamiseen,  sillä 
osuusmaksua  ei  tarvinnut  suorittaa  käteisellä,  vaan  ke- 
rättiin se  niistä  voitto-osuuksista,  joita  jaettiin  jäsenten 
ostosten  perusteella,  mutta  osuusmaksun  korotus  tuotti 
kuitenkin  sen  edun,  että  heikkovaraisen  osuuskunnan 
ei  ylijäämänjaossa  tarvinnut  maksaa  voitto-osuuksia 
rahassa,  kuten  ennen  oli  tapahtunut.  Sundell  ajoi  rnyös- 
kin  lehdessään  innokkaasti  sitä,  että  ne  jäsenet,  joilla 
siihen  vain  oli  tilaisuutta,  jättäisivät  voitto-osuutensa 
osuuskunnalle  uusia  osuuksia  vastaan.  Kun  Ruotsissa 
aivan  viime  vuosina  on  myöhempien  vuosien  kokemuk- 
sen perusteella  ryhdytty  koettamaan  saada  osuusmaksun 
vähimmäksi  määräksi  100  kruunua,  käy  se  paljon  helpom- 
min päinsä  aikaisemman  suuren  parannuksen  jälkeen,  jol- 
loin osuusmaksu  korotettiin  10  kruunusta  50  kruunuun. 

Mallisääntöjen  merkitys  näyttäytyi  hyvin  pian  siinä, 
että  luottamus  paikallisiin  osuuskauppoihin  kasvoi,  lii- 
kevaihto lisääntyi,  pääomat  karttuivat  ja  kilpailuvoima 
nousi.  Mutta  samoihin  aikoihin  alkoivat  myöskin  osuus- 
toiminnan luonnolliset  vastustajat  heristää  korviaan.  Jo 
kesällä  1908  alkoi  sen  voimainmittelyn  esinäytös,  missä 
Martin  Sundell  sai  antaa  varmasti  suurimerkitykselli- 
simmän  osuutensa  Ruotsin  kuluttajain  hyväksi,  nimittäin 
n.  s.  margariinilaistelun. 

Taistelun  järjesti  Ruotsin  vähittäiskauppiaitten  valta- 
kunnanliitto.  Neuvottelujen  kautta  margariinirenkaan 
kanssa  onnistui  vähittäiskauppiaitten  liiton  saada  Osuus- 
toimintaliittoa  vastaan  aikaan  boikotti  liitolle  tärkeim- 
män tavaran  alalla.  Margariinisota  ei  koskenut  paikal- 
lisia osuuskauppoja,  sillä  nämä  saivat  kyllä  tarpeensa 
tyydytetyiksi,  vaan  tahdottiin  iskeä  syvemmälle,  itse 
pahan  juureen,  keskusjärjestöön.  Tammikuun  1 p;nä 
1909  taistelu  puhkesi  julkisesti.  Mutta  myöskin  Osuus- 
toimintaliitto  oli  varustautunut.  Sen  hallitus  oli  vähää 
ennen  vuodenvaihdetta  ostanut  käynnissä  olevan  mar- 
gariinitehtaan,  ainoan,  joka  oli  margariinirenkaan  ulko- 
puolella. Samoihin  aikoihin  liitto  vastasi  vastavedolla. 
Osuuskaupoille  lähettämissään  kiertokirjeissä  ja  sano- 
malehdissä julkaisemissaan  kirjoituksissa  liitto  julisti 
kaksi  suurinta  margariinitehtailijaa  boikotin  alaiseksi 
selittämällä,  että  ne  olivat  saaneet  aikaan  renkaan  boi- 
kotin liittoa  vastaan.  Sundell  oli  sieluna  tässä  taiste- 
lussa. „Kooperatören“-lehti  ilmestyi  ylimääräisinä  pai- 
noksina ja  levitettiin  sitä  joukottain  ilmaiseksi  osuus- 
kauppojen keskuuteen.  Lukuisissa  kirjoituksissa  Sundell 
teki  selkoa  taistelun  syistä  ja  merkityksestä  sekä  kehoitti 
yksimielisyyteen  ja  yhä  ankarampaan  vieromiseen  boi- 
kotinalaisia  tehtaita  kohtaan.  Itse  hän  ei  saanut  nähdä 
taistelun  päättymistä,  sillä  se  tapahtui  vasta  kolme  nel- 
jännesvuotta jälkeen  hänen  kuolemansa,  mutta  hän 
arvasi  tuloksen.  Taistelun  seuraaminen  yksityiskohdis- 
saan veisi  tässä  liian  pitkälle.  Ainoastaan  pari  pikku- 
piirrettä  tarvinnee  siitä  mainita.  Ensiksikin  todettiin 

jo  alusta  margariinin  hinnan  melkoisesti  laskeneen,  ko- 
konaista 20  äyriä  kilolta.  Boikottaus  osoittautui  myös- 
kin hyvin  tehoisaksi.  Taistelu  päättyikin  margariini- 
renkaan  täydelliseen  kukistumiseen,  sittenkuin  molempien 
boikotinalaisten  tehtaiden  vuosivalmistus  oli  vähentynyt 
noin  2 milj.  kruunulla  kummankin.  Vähittäiskauppiait- 
ten  liiton  onnistui  samaan  aikaan  saada  aikaan  osaksi 
saippua-  ja  osaksi  suklaaboikotti  ja  ilmeisesti  oli  tarkoi- 
tuksena saada  kauniisti  orastava  osuustoimintaliike  ku- 
ristetuksi jo  alkuunsa.  Kaikissa  näissä  taisteluissa  oli 
Sundellilla  johtava  asema  ja  osoitti  hän  niissä  ihmetel- 
tävää tarmoa  ja  kekseliäisyyttä.  Tähän  aikaan  heräsi 
hänessä  ajatus  osuustoiminnallisen  säästökassan  järjes- 
tämisestä liiton  yhteyteen,  mistä  laitoksesta  sittemmin 
on  tullut  huomattava  haara  liiton  toiminnassa. 

Margariinitehtaan  osto,  raaka-aineiden  hankinta  sekä 
luotto,  mitä  täytyi  myöntää  osuuskaupoille  näiden  mar- 
gariiniosastoista,  rasittivat  tavattomasti  liiton  siihen  aikaan 
hyvin  heikkoja  rahavaroja  ja  monet  pelkäsivät  rahojen 
kokonaan  loppuvan.  Lisäksi  vähittäiskauppiaitten  boi- 
kottia suunnitelmallisesti  laajennettiin  myöskin  pankkei- 
hin ulottuvaksi.  Liiton  margariinitehtaaseen  myönnetty 
kiinnityslaina  irtisanottiin  ja  liiton  oli  mahdotonta  saada 
laina  sijoitetuksi  Ruotsin  rahalaitoksiin.  Tosiasiallinen 
pankkiboikotti  oli  siis  syntynyt.  Silloin  Sundell  ehdotti, 
että  liitto  omassa  nimessään  alkaisi  jäsentensä  keskuu- 
dessa harjoittaa  säästökassaliikettä,  saadakseen  siten 
liikepääomaa  toimintaansa  varten. 

Ehdotus  saavutti  liittohallinnon  hyväksymisen  ja 
säästökassa  perustettiin.  Sen  toiminnan  pääperiaatteet 
ja  tarkastuksen  oli  Sundell  suunnitellut.  Liiton  säästö- 
kassaliike  antaakin  tällä  hetkellä  liitolle  jo  melkoisen 
liikepääoman  ja  kasvaa  se  päivä  päivältä. 

Käydessään  Suomen  osuustoimintaliikkeen  kymmen- 
vuotisjuhlassa V.  1909  Sundell  tutustui  tämän  veljes- 
maan  osuustoimintaan  sekä  otti  tarkan  selon  Suomen 
osuustoiminnassa  noudatetuista  työtavoista.  Palatessaan 
toi  hän  muunmuassa  ajatuksen  siitä,  että  olisi  ruvettava 
lähemmin  valvomaan  osuuskauppojen  luotto-oloja,  mikä 
ajatus  jo  samana  vuonna  pääsi  toteutumaan,  kun  perus- 
tettiin Osuustoimintaliiton  vakavaraisuus-  eli  luotto- 
osasto. 

Sundellin  toiminta  ei  tullut  pitkäaikaiseksi.  Voima- 
peräisessä työssä  heikontui  hänen  terveytensä  eikä  hän 
ottanut  huomioon  lääkärin  neuvoja,  kun  tämä  kehoitti 
häntä  suomaan  itselleen  edes  jonkunverran  lepoa.  Hä- 
nen hehkuva  innostuksensa  ei  antanut  hänelle  mitään 
rauhaa  näinä  taistelun  vuosina.  Eräällä  esitelmämat- 
kalla  keväällä  1910  hän  vilustui  ja  täytyi  hänen  käydä 
vuoteeseen,  mistä  hän  ei  enää  noussut.  Kaksi  kuukautta 
taisteli  hän  elämästä,  mutta  hänen  vastustusvoimansa 
oli  liian  heikko.  Heinäkuun  5 p:nä  päätti  hän  ainaiseksi 
väsymättömän  toimintansa  ja  jätti  jälkeensä  tyhjän  pai- 
kan, mitä  Ruotsin  osuustoiminnassa  ei  kukaan  sittem- 
min ole  pystynyt  täyttämään.  Hän  oli  kuollessaan  vain 
31  vuoden  vanha.  Ne,  jotka  olivat  mukana  Sundellin 
kanssa  taistelunilon  päivinä,  kaipaavat  häntä  vieläkin  ja 

kun  tapaa  jonkun  heistä,  saa,  kun  tulee  puhe  hänestä, 
usein  kuulla  huokauksen  nousevan  heidän  rinnastaan 
ja  heidän  kysyvän:  „Minkähänlaista  olisi  ollut,  jos  hän 

olisi  saanut  elää?"  Se  todistaa  hänen  merkityksestänsä 
paremmin  kuin  pitkät  selonteot. 

Martin  Sundell  oli  taistelun  mies.  Tämän  kirjoitta- 
jalla oli  ilo  saada  lähes  neljä  vuotta  seista  nänen  rin- 
nallaan ja  hänen  lähimpänä  miehenään  työssä.  Kos- 
kaan sitä  ennen  tai  myöhemmin  sen  jälkeen  en  ole 
tavannut  hänen  vertaistaan  uskollisena  työtoverina  ja 
oikeudenmukaisena  työnjohtajana. 

Martin  Sundellilla  oli,  paitsi  osuustoimintaliikettä, 
jolle  hän  kuitenkin  omisti  suurimman  osan  työstään, 
joukko  muitakin  yhteiskunnallisia  ja  sivistyksellisiä  har- 
rastuksia. Hän  oli  lämmin  rauhanystävä  ja  innokas, 
periaatteessaan  luja  raittiusmies.  Hän  osasi  lämmöllä 
ja  tavattomalla  innostuksella  puolustaa  aatteitaan. 

Ennenkuin  Sundell  alkoi  toimintansa  Osuustoiminta- 
liitossa,  oli  hän  kirjaltaja.  Hän  oli  itseopiskeluilla  hank- 
kinut itselleen  melkoisen  tietovaraston  ja  oli  hänellä 
hyvä  pää,  joka  teki  hänet  nuoren,  elinvoimaisen  osuus- 
toimintaliikkeen täysipainoiseksi  edustajaksi. 

HANNES  GEBHARD 


Hannes  Gebhard 


Kirjoittanut  Onni  Karhunen. 


suustoimintaliike  on  Suomessa  alkanut  melkoista 


myöhemmin  kuin  useissa  muissa  nykyajan  sivistys- 
maissa. Tosin  jo  1880-luvulla  oli  siellä  täällä  maassa 
syntynyt  eräänlaisia  osuustoiminnallisia  yrityksiä  yhdis- 
tyksen tai  osakeyhtiön  muodossa  ja  tosin  seuraavalla 
vuosikymmenellä  oli  julkaistu  muutamia  osuustoiminnan 
eräitä  aloja  koskettelevia  kirjoituksia  ja  kirjasia.  Niini- 
kään oli  1891  vuoden  valtiopäivillä  eräs  talonpoika  is- 
säädyn  edustaja  tehnyt  anomusehdotuksen,  jossa  huo  - 
mautettiin  sellaisen  lainsäädännön  puutetta,  joka  tekisi 
osuustoiminnallisten  yhdistysten  perustamisen  mahdolli- 
seksi. Mutta  kaikki  nämä  ilmiöt  olivat  olleet  enemmän 
tai  vähemmän  satunnaisia  ja  siis  yleensä  vain  yksityis- 
tapauksia. Osuustoiminta-asiaa  ei  vielä  tajuttu  yhdeksi 
kokonaiseksi  periaatteeksi  eikä  sitä  ajettu  itsetietoisena, 
yhtenäisenä  liikkeenä,  joka  olisi  ollut  päämäärästään  sel- 
villä ja  jolla  olisi  ollut  ohjelma  valmiina  sen  tote  utta- 
mista  varten. 

Kaiken  tämän  liike  sai  vasta  vuonna  1899  ja  sen 
vuoksi  on  Suomen  osuustoimintaliike  laskettu  alkavaksi 
tästä  vuodesta.  Silloin  näet  astui  osuustoiminta-asian 

etunenään  mies,  jota  syystä  voidaan  sanoa  Suomen  osuus- 
toimintaliikkeen isäksi  ja  jonka  vaikutuksesta  tämä  liike 
yhdellä  iskulla  tuli  maassamme  suureksi  kansanliikkeeksi, 
nimittäin  silloinen  Helsingin  yliopiston  dosentti,  sittem- 
min professori  Hannes  Gebhard.  Pääasiallisesti  hänen 
johdollaan  osuustoimintaliike  on  Suomessa  kahden  vuosi- 
kymmenen kuluessa  kehittynyt  tärkeäksi  taloudelliseksi 
ja  yhteiskunnalliseksi  uudistusliikkeeksi,  joka  on  uurta- 
nut syvän  vaon  kansamme  taloudellisen  ja  henkisen 
edistyksen  vainioon  ja  jolla  jo  nykyisin  on  irtilähtemät- 
tömät  juuret  Suomen  maaperässä. 

Hannes  Gebhard  oli  syntynyt  kaukana  pohjoisessa 
olevassa  Kemijärven  pitäjässä,  missä  hänen  isänsä  oli 
metsänhoitajana,  huhtikuun  8 p:nä  1864.  Hän  tuli  yli- 
oppilaaksi Oulun  lyseosta  v.  1882,  fil.  kandidaatiksi  1887 
ja  fil.  tohtoriksi  sekä  Pohjoismaiden  historian  dosentiksi 
Helsingin  yliopistoon  1890.  Vuosina  1890—1892  Geb- 
hard toimi  Kustannusosakeyhtiö  Otavan  toimitusjohtajana 
ja  vuosina  1892— 1909  yliopiston  rahastonhoitajana.  Vuo- 
desta 1899  tuli  hän  yliopistoon  maanviljelyksen  kansan- 
talous- ja  tilastotieteen  dosentiksi  ja  v.  1909  samojen 
aineiden  ylimääräiseksi  professoriksi.  Jo  ennen  osuus- 
toimintaliikkeen alkua  Gedhard  tuli  tunnetuksi  uutterana 
maatalousolojen  tutkijana  ja  agraariuudistusten  harras- 
tajana. Hänen  tämänaikuisista  tutkimuksistaan  mainit- 
takoon ^Maanviljelysopetus  meillä  ja  muualla'^  (1893)  sekä 
„Maanviljelystilasto  meillä  ja  muualla"  (1895),  joka  antoi 
aiheen  maanviljelystilastomme  uudelleen  järjestämiseen. 

Siitä  miten  ’ Gebhard  innostui  osuustoiminta-asiaan 
ja  päätti  ruveta  sitä  tutkimaan  sekä  Suomessa  toteutta- 
maan, kertoo  hän  itse  Pellervo-Seuran  kymmenvuotis- 
juhlaan (1909)  ilmestyneessä  juhlajulkaisussa  olevissa 
viehättävissä  muistelmissaan  ^Liikkeemme  syntyajoilta" 
seuraavasti:  „Talvella  v.  1893 — 1894  oleskelin  Berlii- 
nissä erästä  maataloudellista  tutkimusta  varten.  Kuun- 
telin  silloin  m.  m.  professori  Sering'm  luentoja  maan- 
viljelyksen kansantalouden  alalta.  Olin  kotimaassa  op- 
pinut lapsuudestani  asti  tuntemaan  pikkuviljelijän  vai- 
keata taistelua  olemassaolonsa  puolesta  ja  halunnut  tehdä 
jotain  hänen  hyväkseen.  Olin  kyllä  siellä  kotimaassa 
lukenut  äskettäin  ilmestyneet  julkaisut  eri  osuustoiminta- 
haaroista,  mutta  en  ollut  ollenkaan  vielä  tullut  käsittä- 
mään, minkä  suuren  avun  osuustoiminta  voisi  pikkuvil- 
jelykselle  tarjota.  Vuoden  1891  valtiopäiväanomusta  en 
silloin-  tuntenut  ollenkaan,  enkä  siitä  ole  kuullut  puhut- 
tavankaan, ennenkuin  aivan  äskettäin.  Vasta  prof.  Sering 
sai  minut  puhutun  sanansa  kautta  ymmärtämään  osuus- 
toiminnan merkityksen,  hänen  voimakas  vakaumuksensa 
pikkuviljelyksen  tulevaisuusmahdollisuudesta  juuri  osuus- 
toiminnan avulla  herätti  minussa  halun  ryhtyä  osuus- 
toimintaliikettä lähemmin  tutkimaan,  voidakseni  Suomen 
maanviljelijöille  tarjota  siitä  hyvän  vipusimen  taloudelli- 
sen tilansa  kohottamiseksi." 

Samassa  kirjoituksessaan  professori  Gebhard  kertoo, 
kuinka  hän  sitten  ryhtyi  mainittua  aiettaan  toteuttamaan. 
Vähitellen  kokoili  hän  tietoja  eri  maista,  mikä  vaati  pal- 
jon aikaa  ja  työtä,  sillä  silloin  vielä  oli  osuustoiminta- 

alaa  käsittelevä  kirjallisuus  hyvin  niukka.  Niinpä  ei  esim. 
Saksan  maanviljelijäin  osuustoiminnasta  ollut  silloin  vielä 
mitään  yhtenäistä  esitystä,  vaan  oli  aineisto  koottava 
osuuskuntaliittojen  vuosikirjoista  ja  aikakauslehdistä.  Kun 
hän  parhaillaan  kokoili  näitä  tietoja,  pyydettiin  häntä 
esittämään  osuustoiminta-aatetta  Helsingissä  kesällä  1896 
pidetyillä  yliopistollisilla  lomakursseilla.  Nämä  luennot 
otettiin  innostuksella  vastaan  ja  jo  niiltä  monet  maa- 
miehemme  saivat  herätyksen  ja  toimintahalun,  joka  ei 
jäänyt  jälkiä  jättämättä.  Varsinkin  syntyi  sen  jälkeen 
useita  maamiesseuroja  ja  niinikään  yritettiin  monin  pai- 
koin maanviljelysammattitarvikkeiden  yhteisostoja.  Vielä 
ryhdyttiin  sanottujen  luentojen  johdosta  perustamaan 
osuusmeijereitä,  vaikka  yhä  vielä,  kun  osuustoiminta- 
lakia  ei  ollut,  osakeyhtiön  muotoon.  Mutta  paitsi  tätä 
hyötyä  oli  puheenaolevilla  lomakursseilla,  kuten  Gebhard 
itse  kertoo,  toinenkin  hedelmöittävä  vaikutus.  Hän  ryh- 
tyi näet  entistä  innokkaammin  keräämään  aineistoa  eri 
maiden  osuustoiminnasta  ja  valmistamaan  tätä  ainetta 
koskevaa  tutkimustaan,  joka  nimellä  „ Maanviljelijäin 
yhteistoiminnasta  ulkomailla^  alkoi  vihkottain  ilmestyä 
syksyllä  1897  ja  ilmestyi  täydelleen  valmiina  500-sivui- 
sena  kirjana  alussa  vuotta  1899. 

Tämä  teos,  joka  aikanaan  oli  ensimmäinen  laatuaan 
osuustoiminnallisessa  kirjallisuudessa,  saavutti  kohta  har- 
vinaisen runsaan  menekin  ja  teki  osuustoiminta-aatteen 
tunnetuksi  yhä  laajemmissa  piireissä. 

Lopullisen  sysäyksen  toimenpiteille  osuustoiminta- 
aatteen  käytännölliseksi  toteuttamiseksi  Suomessa  an- 

toivat  sitten  keväällä  1899  helmikuun  manifesti  ja  se 
rauhattomuus,  minkä  se  maassamme  synnytti.  Kaikissa 
isänmaallisissa  piireissä  ryhdyttiin  miettimään  ja  suun- 
nittelemaan keinoja  kansamme  taloudellisen  ja  henkisen 
tilan  kohottamiseksi,  jotta  kansamme  pohjakerroksetkin 
olisivat  tulleet  tajuamaan  kansallista  olemassaoloamme 
uhanneen  vaaran  koko  laajuudessaan  ja  kestäviksi  sen 
torjumaan.  Tässä  kansallisessa  taistelussamme  oli  osuus- 
toiminta luonnollinen  ase  ja  senvuoksi  Hannes  Gebhard, 

useiden  muiden  osuustoiminta-asiaan  innostuneiden  mies- 

% 

ten  kanssa  neuvotellen,  tästä  hetkestä  ryhtyi  hänelle  omi- 
naisella tarmolla  ja  selvänäköisyydellä  asiaa  ajamaan. 
Oli  todella  maallemme  arvaamaton  onni,  että  sillä  noina 
huolten  ja  kansallisen  innostuksen  aikoina  oli  mies,  joka 
oli  tähän  tehtävään  perinpohjin  valmistunut  ja  koko  ole- 
muksellaan siihen  antautui.  Sillä  suunnitelmat  olivat 
nopeasti  laadittavat  ja  toteutettavat  ja  siitä,  miten  onnis- 
tuneita ja  millaisella  asiantuntemuksella  laadittuja  ne 
olivat,  riippui  luonnollisesti  suureksi  osaksi  koko  asian 
onnistuminen.  Ja  ' yleensähän  osuustoimintaliikekin, 
vaikkakin  se  on  kansanliike,  jossa  jokaisesta  yksilöstä 
riippuu  kokonaisuus,  kuitenkin  toiselta  puolen  tarvitsee  • 
etunenässään  miehiä,  joilla  on  kykyä  suunnitella  ja  joh- 
taa sekä  koota  ympärilleen  ja  innostuttaa  muita,  ja 
nämä  ominaisuudet  ovat,  kuten  kokemus  on  osoittanut, 
olleet  Hannes  Gebhardilla. 

Ensimmäisiä  toimenpiteitä  oli  luonnpllisesti  osuus- 
toimintalain  aikaansaaminen.  Gebhardin  tarmokkaisuu- 
den  ansiota  suureksi  osaksi  on,  että  tuuma  odottamatto- 

man  pian  toteutui.  Maaliskuun  23  p:nä  1899  asetettiin 
kolmimiehinen  komitea,  johon  Gebhard  itse  tuli  yhdeksi 
jäseneksi,  lakiehdotusta  laatimaan  ja  jo  seuraavan  kesä- 
kuun 10  p:nä  komitea  oli  saanut  työnsä  valmiiksi.  Ko- 
mitean ehdotuksen  pohjalle  on  laadittu  Suomen  vielä- 
kin voimassaoleva  osuustoimintalaki,  jonka  säädyt  hy- 
väksyivät vuoden  1900  valtiopäivillä  ja  joka  vahvistettiin 
heinäkuun  10  p:nä  1901  sekä  astui  voimaan  seuraavan 
syyskuun  1 p:nä. 

Mutta  jo  alusta  alkaen  oli  Gebhard  selvillä  siitä,  että 
osuustoimintalaki  yksin  ei  riittänyt  voimakasta  osuus- 
toimintaliikettä aikaansaamaan,  vaan  että  asian  etunenään 
tarvittiin  erityinen  järjestö,  jonka  tehtävänä  olisi  tehdä 
osuustoiminta-aatetta  kansan  keskuudessa  tunnetuksi, 
luoda  ne  muodot,  joissa  osuustoimintaa  talouden  eri 
aloilla  voidaan  toteuttaa,  edistää  erilaatuisten  osuustoi- 
mintayritysten  syntymistä  ja  keskittymistä,  antaa  neuvoja 
ja  ohjeita  osuuskuntien  perustamisessa  ja  taloudenhoi- 
dossa, harjoittaa  osuuskuntien  tilintarkastusta,  kerätä  ja 
julkaista  tilastoa  osuustoimintaliikkeestä  sekä  julkisuu- 
dessa valvoa  osuustoiminta-asian  etuja.  Senvuoksi  jo 
yhdessä  osuustoimintalakipuuhien  kanssa  ryhdyttiin  toi- 
menpiteisiin sanotunlaisen  järjestön  perustamiseksi.  Tu- 
loksena oli,  erinäisten  .valmistuspuuhien  jälkeen, 

Seuran  perustaminen  lokakuun  2 p:nä  1899.  Siitä  läh- 
tien on  tämä  seura,  jonka  esimieheksi  Gebhard  tuli  ja 
joka  heti  alusta  sai  silloisiin  oloihin  nähden  melkoisen 
valtioavun,  käynyt  maamme  osuustoimintaliikkeen  etu- 
päässä. 

Tästä  lähtien  professori  Gebhardin  toiminta  osuustoi- 
minnan alalla  mitä  läheisimmin  käy  yhteen  Pellervo - 
Seuran  toiminnan  kanssa.  Harvoin  liittyy  kaksi  nimeä 
niin  läheisesti  yhteen  kuin  Hannes  Gebhard  ja  Pellervo- 
Seura  ja  harvoin  on  yksi  mies  siinä  määrässä  valanut 
oman  henkensä  ja  painanut  oman  leimansa  suureen  yh- 
teiskunnalliseen ja  isänmaalliseen  liikkeeseen  kuin  profes- 
sori Gebhard  Suomen  osuustoimintaliikkeeseen.  Useim- 
mat tämän  liikkeen  hyväksi  tulleet  toimenpiteet  ovat 
hänen  alotteestaan  lähteneitä  ja  melkein  kaikissa  niissä 
on  hän  vaikuttavalla,  useimmiten  ratkaisevalla  tavalla 
ollut  mukana,  jos  siis  tahtoisi  täydellisesti  kuvata  pro- 
fessori Gebhardin  elämäntyötä  Suomen  osuustoiminta - 
liikkeen  palveluksessa,  pitäisi  kirjoittaa  koko  tämän  liik- 
keen historia.  Tässä  lyhyessä  katsauksessa  ei  sen- 
vuoksi  voi  tulla  kysymykseen  tehdä  selkoa  kaikista 
professori  Gebhardin  Pellervo-Seurassa  suorittamista 
toimista;  ja  tehtävistä.  Täytyy  tyytyä  vain  lyhyesti  joh- 
dattamaan mieliin  muutamia  yleisiä  piirteitä  tästä  työstä. 

Aluksi  Pellervo-Seura  ei  luonnollisesti  voinut  ryhtyä 
toteuttamaan  rikasta  ja  monipuolista  ohjelmaansa  koko 
laajuudessaan.  Eihän  ollut  olemassa  osuustoimintalakia, 
jonka  pohjalle  osuuskuntia  olisi  voitu  saada  syntymään, 
ei  mallisääntöjä,  ei  käsikirjoja  eikä  muita  osuuskuntien 
hoidossa  tarvittavia  välineitä.  Ne  olivat  ensin  luotavat. 
Siihen  saakka  oli  tyydyttävä  pääasiallisesti  osuustoiminta- 
aatteen  tunnetuksi  tekemiseen  ja  kansan  herättämiseen 
käsittämään  osuustoimintaliikkeen  suuri  sekä  taloudelli- 

sesti  että  myöskin  henkisesti  ja  yhteiskunnallisesti  ko- 
hottava merkitys. 

Ja  tähän  herätystyöhön,  joka  suoritettiin  professori 
Gebhardin  suoranaisella  personallisella  johdolla  ja  hänen 
herättämänsä  innostuksen  alaisena,  ensiksi  käytiin  kä- 
siksi. Työ  kohdistui  alussa  pääasiallisesti  maamiesseu- 
rojen perustamiseen.  Tahdottiin  niiden  avulla  saada 
maalaisväestö  panemaan  toimeen  n.  s.  yhteisostoja  ja  siten 
totuttaa  heitä  osuustoimintaan.  Toivottiin  myöskin  että 
maamiesseurat  sitten  vuorostaan,  osuustoimintalain  voi- 
maanastuttua,  ottaisivat  edistääkseen  paikkakuntansa  tar- 
peiden mukaisten  osuuskuntien  perustamista. 

Tässä  paljon  aikaa  ja  voimia  kysyvässä  herätystyössä 
riensi  Pellervo-Seuran  avuksi  suuri  joukko  isänmaan- 
ystäviä eri  osista  maata,  eri  kansankerroksista  ja  eri- 
ikäisiä.  Siihen  yhtyivät  useat  maanviljelysseuratkin  ja 
tämän  yhteistyön  seurauksena  oli,  että  paikallisten  maa- 
miesseurojen lukumäärä  vuosina  1899 — 1902  kohosi  60:stä 
347:ään  ja  että  niiden  yhteisostot  ennen  pitkää  nousivat 
pariin  miljoonaan  markkaan  vuodessa. 

ja  että  maaperä  oli  muokattu,  kun  osuustoimintalaki 
sitten  syksyllä  1901  astui  voimaan,  osoittaa  se  nopeus, 
millä  erilaisia  osuuskuntia  alkoi  syntyä  ja  senjälkeen  yhtä 
mittaa  on  syntynyt  ympäri  maata. 

Rinnan  osuustoiminnallisen  herätystyön  ja  liikkeen 
ulkonaisen  kasvun  kanssa  on  käynyt  Pellervo-Seuran 
muotoja  luova  toiminta  ja  työ  liikkeen  sisäiseksi  edistä- 
miseksL  Tätä  ovat  tarkoittaneet  muun  muassa  Seuran 
julkaisemat  lukuisat  mallisäännöt,  ohjesäännöt,  käsikirjat. 

lentolehtiset  ja  muu  kirjallisuus.  Tässä  työssä  on  käy- 
tetty apuna  eteviksi  tunnettuja  lakimiehiä  ja  eri  aloilla 
toimivia  ammattimiehiä,  mutta  suurimman  työn  on  täs- 
säkin suhteessa  suorittanut  professori  Gebhard  itse. 
Puhumattakaan  siitä,  että  muodot  on  luotu  suurimmaksi 
osaksi  hänen  suunnitelmiensa  ja  omaksumansa  järjestel- 
män mukaisiksi,  on  suuri  osa  Seuran  julkaisemaa  kir- 
jallisuutta suorastaan  hänen  kirjoittamaansa  ja  melkein 
kaikkien  käsikirjain,  lentolehtisten  ja  mallisääntöjen  laa- 
timisessa on  hän  tehokkaalla  tavalla  ollut  mukana.  Pro- 
fessori Gebhardin  kirjoittamasta  osuustoimintakirjallisuu- 
desta  on  erityisesti  mainittava  v.  1914  ilmestynyt  teos 
„Suomen  Osuustoiminta  pääpiirteissään^ ^ joka,  samalla 
kun  se  sisältää  yleistä  osuustoimintateoriaa  ja  katsauksen 
osuustoimintaliikkeen  syntyyn  ja  kehitykseen  muissa 
maissa,  antaa  selvän  ja  seikkaperäisen  kuvan  Suomen 
osuustoimintaliikkeestä  sekä  siinä  noudatetuista  peri- 
aatteista ja  menettelytavoista.  Tämä  kirja  on  saavutta- 
nut huomiota  melkein  kaikissa  osuustoimintamaissa  ja 
on  aikaisemmassa  lyhyemmässä  muodossaan  ilmestynyt, 
paitsi  suomen  ja  ruotsin,  myös  englannin,  ranskan,  sak- 
san, venäjän,  viron  ja  lätin  kielillä  ja  siten  tehnyt  maamme 
osuustoimintaliikettä  kautta  maailman  tunnetuksi. 

Jo  syntymästään  saakka  on  Pellervo-Seura  julkaissut 
erityistä,  sekä  suomen  että  ruotsin  kielellä  ilmestyvää 
maatalous-  ja  osuustoimintalehteä,  y,Pellervoa^ , joka  on 
ei  ainoastaan  Suomen,  vaan  koko  Pohjoismaiden  enin 
levinnyt  maatalousammattilehti  ja  jonka  tilaajamäärä  on 
viime  vuosina  vaihdellut  35,000:n  ja  55,000:n  välillä.  Tämä 

lehti,  joka  suureksi  osaksi,  kuten  tunnettua,  leviää  kan- 
samme vähävaraisempien  kerrosten  keskuuteen  ja  jonka 
tilaushinta  on  senvuoksi  katsottu  olevan  asetettava  mah- 
dollisimman alhaiseksi,  on  pääasiassa  professori  Geb- 
hardin  perustama  ja  johtama  — hän  on  palkatta  ollut 
sen  vastaavana  toimittajana  melkein  lehden  ilmestymi- 
sen alusta  asti  aina  vuoteen  1918  — ja  miltei  lukemat- 
tomat sen  kirjoituksista  ovat  suorastaan  hänen  kynäs- 
tään lähteneitä.  Ja  lehden  lukijat  tietävät,  millä  pirtey- 
dellä, viehättävyydellä  ja  asiantuntemuksella  ne  aina  ovat 
olleet  laaditut.  Se  sivistystyö,  minkä  „Pellervo"-lehti 
professori  Gebhardin  johdolla  on  maassamme  suoritta- 
nut, ei  ole  vähäksi  arvattava. 

Eräs  toinenkin  osuustoiminnallinen  lehti  on  profes- 
sori Gebhardin  alkuunpanema  ja  vuoteen  1918  saakka 
johtama,  nimittäin  „Suomen  Osuustoimintalehti'' , joka 
on  ilmestynyt  vuoden  1909  alusta  alkaen,  joka  on  osoit- 
tautunut varsinkin  osuuskuntien  toimihenkilöille  yhä 
välttämättömämmäksi  ja  jolla  tunnustetaan  olevan  arvo- 
kas sija  kaikkien  maiden  osuustoimintalehtien  rinnalla. 
Huomattavimmat  tämänkin  lehden  kirjotuksista  ovat 
Gebhardin  kynästä  lähteneitä  ja  useimpiin  muihinkin 
lehdessä  julkaistuihin  kirjoituksiin  on  hänen  vaikutuk- 
sensa ollut  suuri.  Hän  on  muun  muassa  suunnitellut 
ja  suureksi  osaksi  itse  hankkinut  ne  tässä  lehdessä  vuo- 
sien kuluessa  julkaistut  kuvaukset  huomattujen  ulko- 
maisten osuustoimintamiesten  elämäntyöstä,  jotka  nyt 
julkaistaan  eri  kirjana  ja  joihin  tässä  liitetään  tämä  vaa- 
timaton kuvaus  hänen  omasta  työstään. 

Niinikään  se  osuuskuntien  toimihenkilöiden  ja  jäse- 
nistöjen kehittämistä  ja  kasvattamista  tarkoittava  väline, 
joka  Suomen  Osuustoimintaopiston  nimellä  on  vaikutta- 
nut vuodesta  1909  alkaen,  on  professori  Gebhardin  suun- 
nittelema ja  sen  jälkeenkin  on  hän  ratkaisevalla  tavalla 
ollut  sen  johdossa  mukana,  aina  valmiina  keksimään 
uusia  parannuksia  ja  ehdottamaan  käytäntöön  otettavaksi 
uusia  työtapoja. 

Myöskin  ne  osuustoiminnalliset  valistustilaisuudet, 
]o\i2i Pellervon  tai  maataloudellisten  osuustoiminta- 

päivien  nimellä  aika  ajoittain  on  pantu  toimeen  Pellervo- 
Seuran  ja  maataloudellisten  keskusliikkeitten  vuosi- 
kokousten yhteydessä  ja  joilla  on  ollut  erinomaisen  suuri 
merkitys  osuustoiminnallisen  tietoisuuden  levittämisessä 
ja  juurruttamisessa,  ovat  pääasiassa  olleet  professori 
Gebhardin  suunnittelemia  ja  niiden  arvokkaimmat  ja 
enimmän  vaikuttaneet  esitelmät  ovat  aina  olleet  hänen 
itsensä  pitämiä. 

Pellervo-Seuran  tärkeimpiä  tehtäviä  on  ollut  ja  on 
nykyaikaisia  vaatimuksia  vastaavan  osuus  toimintatilaston 
laatiminen  ja  julkaiseminen,  samaten  kuin  kaikkialla  on 
tällaista  tilastoa  pidetty  osuustoimintaliikkeen  terveelle 
kehittymiselle  välttämättömänä.  Tämä  paljon  aikaa  ja 
voimia  kysyvä  tilastotyö,  joka  on  edellyttänyt  osuus- 
kunnille tarkoituksenmukaisen  kirjanpitojärjestelmän  luo- 
mista ja  sen  saamista  käytäntöön  maamme  osuuskun- 
nissa, on  suoritettu  Seuran  toimistossa  professori  Geb- 
hardin suoranaisella  personallisella  johdolla  aina  vuo- 
teen 1918  ja  sen  tuloksina  on  vuodesta  1904  lähtien,. 

kuten  tunnettua,  vuosittain  ilmestynyt  seikkaperäinen 
tilastollinen  tutkimus  Suomen  pääosuuskuntaryhmäin  ti- 
lasta kunakin  vuotena.  Osuuskauppatilasto  on  kuiten- 
kin vuodesta  1913  lähtien  tehty  Suomen  Osuuskauppo- 
jen Keskuskunnassa.  Paljon  vaikeuksia  on  tilaston  laa- 
timisessa ja  varsinkin  tilastotietojen  kokoamisessa  ollut 
voitettavina,  mutta  siitä  huolimatta  on  tilasto  onnistuttu 
saamaan  niin  täydelliseksi  ja  niin  tieteellisiä  vaatimuksia 
vastaavaksi,  että  kun  vuoden  1910  tilasto  julkaistiin  myös 
Ranskan  kielellä  ja  siten  tuli  ulkomailla  tunnetuksi,  eräi- 
den ulkomaisten  asiantuntijain  antaman  arvostelun  mu- 
kaan tuskin  minkään  muun  maan  osuustoimintatilasto 
voi  sitä  täydellisyydessä  voittaa.  Professori  Gebhardin 
työ  puheenaolevan  tilaston  suunnittelemisessa  ja  laatimi- 
sen johtamisessa  on  ollut  niin  suuri  ja  tärkeä,  että  mo- 
nella muulla  alalla  on  samanlainen  työ  ja  sen  johtami- 
nen vaatinut  erityisen,  palkatun  valtionvirkarniehen  osak- 
seen. 

Tarkoitustensa  toteuttamiseksi  pitää  Pellervo-Seura, 
kuten  tiedetään,  erityistä  toimistoa  ja  sen  verrattain  moni- 
lukuinen virkailijakunta  on  ollut  lähinnä  Seuran  puheen- 
johtajan johdon  ja  valvonnan  alainen.  Kuinka  paljon 
asianharrastusta,  taitoa  ja  loppumatonta  innostusta  tämä 
toimistotyön  johto  on  kysynyt,  sen  tietää  vain  se,  joka 
läheltä  on  voinut  seurata  Pellervo-Seuran  toimintaa.  Kai- 
kissa tärkeimmissä  asioissa  ovat  Seuran  toimihenkilöt 
tottuneet  personallisesti  neuvottelemaan  puheenjohtajan 
kanssa  ja  hän  on  neuvoillaan  ja  ohjauksellaan  kasvatta- 
nut ja  innostuttanut  yhä  uusia  ja  uusia  polvia  osuus- 


toimintaliikkeen  palvelukseen.  Professori  Gebhard  on 
näet  aina  ollut  nuorison  ystävä  ja  osaa  sytyttää  ja  in- 
nostuttaa  nuoria  mieliä.  Hän  on  ollut  vaativa  isäntä, 
mutta  samalla  oikeudenmukainen,  ystävällinen  ja  innos- 
tuttava, käyden  aina  omalla  esimerkillään  edellä  työssä 
sekä  ollen  väsymättä  valmis  neuvoillaan  tukemaan  siellä, 
missä  hän  näkee  vilpitöntä  mieltä  ja  pyrkimystä  kehit- 
tymään sekä  tekempn  parhaansa.  Kaiken  tämänkin 
huolta  ja  vastuuta  vaativan  työn,  joka  tavallaan  vastaa 
suuren  liikkeen  toimitusjohtajan  työtä,  on  professori 
Gebhard  suorittanut,  nauttimatta  siitä  Seuralta  mitään 
palkkaa. 

Maamme  osuustoimintaliikkeelle  erinomaisen  tärkeä 
on  ollut  se  osallisuus,  mikä  professori  Gebhardilla  on 
ollut  osuustoiminnallisten  keskusliikkeittemme\uom\%t^^di 
sekä  niiden  järjestysmuodon  ja  liikkeen  suunnittelemi- 
sessa. Jo  kohta,  kun  osuustoimintaa  maassamme  ryh- 
dyttiin suunnittelemaan,  oli  Gebhard  täysin  selvillä  siitä, 
että  jos  mieli  tämän  liikkeen  kehittyä  voimakkaaksi,  pai- 
kallisten osuuskuntien  tuli  yhtyä  koko  maata  käsittäviksi 
keskusliikkeiksi,  jotka  saavat  voimansa  paikallisista  osuus- 
kunnista ja  jotka  itse  vuorostaan  vaikuttavat  näihin  he- 
rättävästi, koössapitävästi  ja  kasvattavasti.  Hän  on  aina 
ollut  osuustoiminnan  alalla  ankara  keskittymisaatteen 
kannattaja,  omaksuen  siinä  suhteessa  raiffelseniläisen 
järjestelmän.  Useimmat  maamme  keskusliikkeistä  ovat- 
kin enemmän  tai  vähemmän  hänen  alotteestaan  saaneet 
alkunsa  ja  useimpia  niistä  on  hän  niiden  perustamisen 
jälkeenkin  ollut  avullaan  ja  neuvoillaan  tukemassa.  Kun 

niiden  kimppuun  on  hyökätty  yksityisen  liikemaailman 
taholta,  tai  kun  on  pyritty  niitä  heikontamaan,  koetta- 
malla saada  osuustoimintaväen  keskuudessa  hajaannusta 
aikaan,  on  professori  Gebhard  aina  ollut  valmis  vaivo- 
jaan säästämättä  käymään  eturivissä  taisteluun  hyök- 
käysten torjumiseksi  sekä  keskusliikkeiden  ja  osuus- 
toimintaväkemme  koossapitämiseksi  ja  rintaman  lujitta- 
miseksi. 

Professori  Gebhardin  harrastus  ja  toiminta  ovat  ulottu- 
neet melkein  kaiklcien  osuustoimintahaarojen  alalle,  joskin 
hän  pääasiallisimman  työnsä  on  suorittanut  maataloudelli- 
sen osuustoiminnan  hyväksi.  Mutta  maataloudellisessakin 
osuustoiminnassa  on  eräs  osuustoiminnan  haara  erityi- 
sesti ollut  hänen  sydäntään  lähellä,  nimittäin  osuus- 
kassaliike.  Enemmän  kuin  muut  osuustoiminnan  haa- 
rat, on  osuuskassaliike  hänen  luomaansa.  Pääasiassa 
hänen  suunnittelemiaan  ovat  sekä  Osuuskassojen  Kes- 
kuslainarahaston  että  osuuskassojen  järjestys-  ja  toi- 
mintamuodot. Hän  on  näet  itse  vuodesta  1902  alkaen, 
jolloin  Keskuslainarahasto  perustettiin,  aina  vuoteen 
1920  melkein  koko  ajan  ollut  sen  toimitusjohtajana, 
joten  hän  yksityiskohtaisemmin  kuin  muita  osuus- 
toimintahaaroja  on  joutunut  osuuskassaliikettä  johta- 
maan. Ja  suurin  osa  hänen  kirjallisesta  toiminnastaankin 
ehkä  on  kohdistunut  osuuskassa-alalle.  Erityisesti  mai- 
nittakoon hänen  kirjoittamansa  osuuskassan  perusta- 
mista koskeva  käsikirja  sekä  Keskuslainarahaston  kym- 
menvuotisjulkaisu  „ Osuuskassojen  Keskuslainarahasto- 
osakeyhtiö  ja  Suomen  Osuuskassaliike  1903—1912“, 

mikä  kirja  varsin  huomattavasti  on  vaikuttanut  osuus- 
kassa-aatteen leviämiseen  ja  hankkinut  liikkeelle  uusia 
ystäviä  niistäkin  piireistä,  jotka  aikaisemmin  olivat  py- 
syneet asialle  vieraina. 

Työ  maamme  osuustoimintaliikkeen  hyväksi  on  ollut 
niin  laajaa  ja  monipuolista,  ettei  sitä  luonnollisesti  ole 
käynyt  suorittaminen  ilman  eteviä  auttajia.  Siinä  on 
tarvittu  suurinta  saatavissa  olevaa  asiantuntemusta  ja 
kokemusta  useilta  eri  aloilta.  Ja  yksi  professori  Geb- 
hardin  suurista  ansioista  on  ollut  juuri  se,  että  hän 
kauas  tähtäävällä  selvänäköisyydellä  on  voittanut  asiansa 
puolelle  ja  saanut  ympärilleen  kooiuksX  ]o\xkon  maamme 
etevimpiä  ja  arvossapidetyimpiä  miehiä y jotka  ovat  väsy- 
mättä ja  vaivojaan  säästämättä  suorittaneet  suuren  joukon 
palkatonta  isänmaallista  työtä  osuustoiminnan  hyväksi. 
Gebhard  on,  niinkuin  eräs  hänen  työtovereistaan  on 
lausunut,  ^loistava  esimerkki  siitä  yhdistävästä  ja  ta- 
soittavasta voimasta,  joka  on  ominainen  osuustoiminta- 
liikkeelle  kaikkialla  maailmassa.  Aina  siitä  asti  kuin 
osuustoiminta  sai  jalansijaa  Suomessa  on,  niinkuin  usein 
on  huomautettu,  sen  palveluksessa  ja  sen  johdossa  toimi- 
nut henkilöitä,  jotka  lukeutuvat  mitä  erilaisimpiin  aate- 
suuntiin.  Kiihkeim.mät  puoluemiehet  kohtaavat  toisiaan 
osuuskunnan  hallituksessa  ja  sopivat  siellä  mainiosti  — 
siellä  vaikkei  muualla.  Tämä  koskee  myöskin  osuus- 
toimintaliikkeen huippuja,  missä  kuten  tunnettu,  Hannes 
Gebhardia  yksimielisesti  pidetään  ensimmäisenä,  kaik- 
kien kunnioittamana  johtomiehenä,  huolimatta  siitä  että 

samaan  johtoon  kuuluu  aineksia  sekä  vasemmistosta 
että  oikeistosta  ja  keskustasta,  ja  huolimatta  siitä  että 
Gebhard  itse  ei  suinkaan  ole  päivän  taisteluihin  nähden 
veretön  ja  välinpitämätön,  vaan  päinvastoin  erinomaisen 
selvästi  on  oivaltanut  kulttuuri-ihmisen  velvollisuuden 
muodostaa  itselleen  selvä  käsitys  isänmaan  ja  ihmis- 
kunnan suurissa  kysymyksissä®. „Ja  eikö  hän 

juuri  sentähden,  että  hän  niin  kokonaan  ja  itseään 
säästämättä  on  asettunut  suuren,  yhdistävän  aatteen 
palvelukseen,  eikö  hän  juuri  sentähden  ole  puolueryh- 
mityksistä  ja  puolueoloista  huolimatta  meidän  silmis- 
sämme säilynyt  eheänä,  vapaana,  sytyttävänä  personal- 
lisuutenal® 

Professori  Gebhardin  ensimmäisiä  auttajia  on  ollut 
hänen  elämänkumppaninsa,  rouva  Hedvig  Gebhard,  jonka 
nimi  aina  säilyy  Suomen  osuustoimintaliikkeen  histo- 
riassa miehensä  nimen  rinnalla.  Professori  Gebhard  itse 
kertoo  edellämainituissa  Pellervo-Seuran  kymmenvuotis- 
juhlajulkaisussa  olevissa  muistelmissaan,  puhuessaan 
teoksensa  „Maanviljelijäin  yhteistoiminnasta  ulkomailla® 
valmistamisesta:  „Ja  kuitenkin  vaimoni  Hedvig  Geb- 
hard otti  mitä  tehokkaimmalla  tavalla  osaa  tämän  teok- 
sen valmistamiseen.  Vuosikausia  minun  kanssani  siinä 
työskennellessä  hänestä  täten  valmistautui  minun  ensim- 
mäinen, monta  vuotta  eteenpäin  suurimmalla  ja  yhä 
edelleenkin  hyvin  suurella  asiantuntemuksella  varustettu 
työtoverini  Suomen  osuustoimintaliikkeen  palveluksessa. 
Läpi  nämä  kymmenen  vuotta  hän  on  suorittanut  mit- 
taamattoman määrän  pääasiallisesti  maailmalle  näkymä- 


281 


töntä,  mutta  silti  liikkeellemme  tärkeätä  työtä:  milloin 
Pellervo-lehden  toimituksessa,  milloin  muitten  julkaisu- 
jen huoltamisessa  ja  painokuntoon  saattamisessa,  milloin 
„Pellervon  päivien^  järjestämisessä,  milloin  seuran  vuosi- 
kertomusten toimittamisessa  — ja  aina  kaikista  asioista 
neuvottelemassa,  kaikkialla  mukana.  Kun  me  muut  vä- 
syimme ja  työ  kuitenkin  oli  saatava  valmiiksi,  on  hän 
valvonut  öitä  ja  päiviä,  pyhiä  ja  arkia  sitä  suorittaen. 
Kun  me  muut  emme  huomanneet,  on  hän  huomannut.. 
Kun  me  muut  unohdimme,  on  hän  muistanut." 

Työ  maamme  osuustoimintaliikkeen  eteeen  on  ollut 
tienraavaajan  työtä  ja  siitä  syystä  suureksi  osaksi  tais- 
telua. On  luonnollista,  että  liike,  jonka  tarkoituksena 
on  yhteiskunnallisten  ja  taloudellisten  epäkohtain  pois- 
taminen ja  siis  osaksi  olevien  olojen  kumoaminen,  joit- 
ten pysyttämisestä  ennallaan  määrättyjen  ihmisten  ja 
ihmisryhmien  etu  riippuu,  ei  voi  välttää  taisteluihin  jou- 

9 

tumasta,  joista  voi  jäädä  katkeriakin  haavoja.  Toisten 
mielestä  on  professori  Gebhard  ollut  liiaksikin  taistelu- 
intoinen,  hakenut  tarpeettomastikin  taisteluja.  Mutta 
mitä  mieltä  tästä  asiasta  lietäneekin,  niin  joka  tapauk- 
sessa on  myönnettävä,  että  hänen  silmämääränään  on 
aina  ollut  maamme  osuustoimintaliikkeen  etu,  sen  ehey- 
den ja  tulevaisuuden  vaatimukset,  sellaisina  kuin  hän 
ne  parhaan  vakaumuksensa  mukaan  on  käsittänyt.  Nii- 
den hyväksi  hän  on  uhrannut  oman  mukavuutensa  ja 
aina  tarvittaessa  nostanut  taistelulipun.  Epäkohtia  ja 
mädännäisyyttä  vastaan  on  lujasti  käytävä,  vaikkapa 

kirvelevin  mielin,  ja  mitään  suurta  asiaa  ei  saateta  pää- 
tökseen ilman  taistelua  — se  on  ollut  hänen  tunnus- 
lauseensa. Joka  tahtoo  ajaa  vähäväkisten  asiaa,  olla 
heidän  ystävänsä  ja  koettaa  heille  hankkia  entistä  suu- 
rempaa riipumattomuutta  ja  taloudellista  vaikutusvaltaa, 
hän  ei  aina  voi  välttää  hyökkäyksiä  ja  vihoja  mahtavam- 
pien puolelta.  Ja  professori  Gebhardin  ikuiseksi  an- 
sioksi jää,  että  hän  ei  ole  näitä  taisteluja  pelännyt  eikä 
pyrkinyt  niitä  välttämään,  ja  että  hän  suureksi  osaksi 
juuri  niiden  avulla  on  vienyt  maamme  osuustoiminta- 
liikkeen  voitosta  voittoon.  Sen  tunnustuksen  tulee  his- 
toria hänelle  varmasti  aina  antamaan. 

Mutta  Gebhardin  toiminta  ei  senkään  jälkeen  kuin 
hän  antautui  osuustoiminta-asiaa  ajamaan  ole  suinkaan 
rajoittunut  yksinomaan  tälle  alalle.  Yhtä  mittaa  on  hän 
jatkanut  muitakin  maatalous-  ja  yhteiskuntapoliittisia  tut- 
kimuksiaan. Voipa  sanoa,  että  hän  on  varsinaisesti  tuo- 
nut agraaripolitiikan  maahamme.  Erityisesti  on  hän  har- 
rastanut tilattoman  väestön  kysymyksen  selvittämistä. 
Hänen  tärkein  työnsä  tällä  alalla  on  se  tilastollinen  sel- 
vitys Suomen  maalaiskuntien  yhteiskuntataloudellisista 
oloista,  minkä  hän  n.  s.  tilattoman  väestön  alakomitean 
jäsenenä  ja  sihteerinä  vuodesta  1901  lähtien  vuosien  ku- 
luessa on  suunnitellut  ja  suureksi  osaksi  itse  suorittanut. 
Tämä  tutkimus,  joka  perustuu  suurimpaan  erikoistilasto- 
tiedusteluun,  mitä  Suomessa  tähän  asti  on  toimeenpantu 
ja  mikä  pitkiksi  ajoiksi  kelpaa  pohjaksi  maataloudellisia 
reformeja  suunnitellessa,  antaa  tekijälleen  pysyvän  sijan 

maamme  eturivin  taloustutkijain  joukossa.  Erittäin  suuri- 
arvoinen  on  myöskin  hänen  työnsä  sen  komiteamietin- 
nön aikaansaamisessa,  joka  sisältää  laajakantoisia  ehdo- 
tuksia kruununmetsämaitten  asuttamisesta  ja  joka  ilmes- 
tyi V.  1904.  Samaten,  kun  oli  vireillä  1909  vuoden  maan- 
vuokralain säätäminen  ja  lainsäädännön  aikaansaaminen 
vuokra-alueiden  itsenäistyttämisestä,  Gebhard  oli  uudis- 
tusten tärkeimpiä  ja  taitavimpia  ajajia.  Hänen  monista 
muista  alotteistaan  mainittakoon  maanviljelyslyseon  pe- 
rustaminen V.  1908  sekä  lukuisat  alotteet  vuosien  1907 
— 1908  valtiopäivillä,^  joilla  hän  oli  kansanedustajana. 
Ja  lopuksi  on  mainittava  hänen  lukemattomat  kirjoituk- 
sensa erilaisilta  yhteiskunnallisen,  taloudellisen  ja  val- 
tiollisen elämän  aloilta  päivä-  ja  aikakauslehdissä. 

Harvinaisen  rikas  on  professori  Gebhardin  työpäivä 
siis  jo  ollut.  Se  on  ollut  monipuolinen,  mutta  samalla 
on  hänen  monia  harrastuksiaan  ohjannut  sama  yhte- 
näinen pyrkimys  ja  elämänkatsomus:  tietoisuus  maalais- 
väestön  suuresta  yhteiskunnallisesta  ja  kansallisesta 
merkityksestä,  halu  tämän  väestön  asemaa  kohottamaan 
sekä  usko  osuustoiminnan  ja  yhteenliittymisen  voimaan 
tässä  työssä.  Suurimman  elämäntyönsä  onkin  Gebhard 
suorittanut  varsinaisen  osuustoiminnan  alalla.  Hän  on 
ollut  tämän  liikkeen  sieluna  sekä  sen  koossapitävänä  ja 
liikkeellepanevana  voimana.  Hänessä  on  tälläkin  alalla 
yhtynyt  teoreetikko  etevään  käytännön  mieheen,  tiede- 
mies kirjailijaan.  Ja  mitä  hänen  työstään  ja  kirjoituk- 
sistaan joissaki.:  yksityiskohdissa  ehkä  on  sanottukin. 

niin  eittämättömäksi  tosiasiaksi  joka  tapauksessa  jää, 
että  hänen  työnsä  on  kantanut  runsaan  hedelmän,  anta- 
nut sellaisia  pysyviä  ja  kokonaiselle  kansalle  tärkeitä 
tuloksia,  että  vain  harvojen  työn  tuloksia  voidaan  niihin 
verrata.  „Täysin  asianmukaisesti  voidaan  sanoa",  kuten 
eräs  Pellervo-Seuran  johtokunnan  vanhimmista  ja  huo- 
mattavimmista jäsenistä  kerran  v.  1910  lausui,  „että  se 
suurenmoinen  kuva  maamme  osuustoimintaliikkeen  kehi- 
tyksestä, minkä  Pellervo-Seuran  kymmenvuotisjuhlaansa 
toimittama  juhlajulkaisu  osoittaa,  ^n  samalla  kuva  pro- 
fessori Gebhardin  toiminnasta.  Ja  tämä  toiminta  on 
ollut  työtä,  joka  tosin  on  suoritettu  Pellervossa,  mutta 
joka  on  tullut  koko  maan  ja  erityisesti  sen  huonompi- 
osaisten kansankerrosten  hyväksi.  Se  on  ollut  opetta- 
jantyötä,  jota  on  harjoitettu  suurin  piirtein,  ei  oppituo- 
lista, mutta  koko  kansan  edessä,  ja  jolla  senvuoksi  on 
aivan  erikoinen  merkitys."  Se  on  ollut  „opettajantoi- 
mintaa,  joka  sekä  aatteellisuutensa  että  kantavuutensa 
puolesta  on  tärkeämpi  kuin  jopa  yliopistonopettajankin 
toimi". 

Professori  Gebhard  on  nyttemmin  virallisesti  eron- 
nut paikaltaan  Suomen  osuustoimintaliikkeen  johdossa. 
Vuoden  1918  alusta  hän  erosi  Pellervo-Seuran  johto- 
kunnasta ja  läksi  ulkomaille  valtion  maatalousasiamie- 
henä  Skandinavian  maita  sekä  Saksaa  ja  Hollantia  var- 
ten. Ja  vuoden  1919  lopusta  hän  niinikään  lopullisesti 
luopui  Osuuskassojen  Keskuslainarahaston  toimitusjoh- 
tajan toimesta.  Mutta  siitä  huolimatta  on  hän  edel- 
leenkin luvannut  avustaa  Suomen  osuustoimintaliikettä. 

Ja  hän  on  pitänyt  sanansa.  Ulkomailla  ollessaan  hän 
on  suorittanut  useita  tärkeitä  osuustoimintaakin  koske- 
via tutkimuksia  ja  kotimaassa  ollessaan  hän  auliisti  on 
ollut  mukana  melkein  kaikissa  tärkeimmissä  osuustoi- 
mintaa koskevissa  neuvotteluissa.  Niinikään  hän  jatku- 
vasti on  edelleenkin  kirjoittanut  ^Pellervoon"  ja  „ Suo- 
men Osuustoimintalehteen".  Kun  hän  lisäksi  vielä  on 
suostunut  vakinaisesti  avustamaan  työllään  ja  neuvoil- 
laan Osuuskassojen  Keskuslainarahastoa,  voidaan  ilolla 
sanoa,  että  hän  edelleenkin  on  osuustoimintatyössä  mu- 
kana liikkeen  henkisenä  johtajana.  Ja  kun  hän  on  vielä 
miehuutensa  täysissä  voimissa,  on  syytä  toivoa,  että 
Suomen  osuustoimintaliike  vielä  pitkät  ajat  saa  käyttää 
hyväkseen  hänen  asianharrastustaan,  monipuolista  asian- 
tuntemustaan, kokemustaan,  kekseliäisyyttään  ja  vähä- 
väkisten asialle  aina  lämmintä  ja  uhrautuvaa  sydäntään. 

